
ELŐSZÓ 


Amikor barátaim, Raymond T. Toliver ezredes és és Trevor J. Constable 
felkértek, hogy írjak előszót Erich Hartmann élettörténete elé, több okból 
is szívesen vállaltam a feladatot. 

Először is nagy megtiszteltetésnek érzem, hogy ezen az úton is 
kinyilváníthatom nagyrabecsülésemet minden idők legeredményesebb 
vadászpilótája iránt, aki a második világháborúban a parancsnokságom 
alatt repült. Másrészt ,Bubi" Hartmann és én személyes barátságot 
kötöttünk, miután hazatért tízéves szovjet hadifogságából. 

Mindketten azon a véleményen voltunk, hogy valószínűleg másként 
alakult volna az élete, ha 1945-ben belép Me-262-es vadászkötelékembe. 
De 0 inkább vissza akart térni az egységéhez a keleti frontra, és ezért a 
döntéséért egy évtizedes oroszországi fogsággal fizetett. 

Mély benyomást tett rám Erich Hartmannn  élettörténetének 
pontossága, melyet a szerzők sokéves munkával gyűjtöttek össze. Nem 
csak egy vadászpilótát és katonát állítanak elénk, hanem egy embert, aki 
hosszú évekig olyan próbának volt alávetve, amilyenben kevés 
ember, úgy vélem, ez a legérdekesebb könyv, melyet valaha egy 
légivadászról írtak - annál is inkább, mivel minden idők legjobb 
vadászpilótája az, aki ezt az odüsszeiát átélte. 

Adolf Galland altábornagy 


HŐSIES - MI AZ? 


A világ állandó összeesküvés a bátrak ellen. 
(Douglas Mac Arthur tábornok) 


Nyolc év hadifogság után az uráli Diaterka lágerben a csontsovány, 
egykori német katonákban a remény egyetlen szikrája sem maradt. A 
bosszúéhes szovjet vezetés minden katonai és emberi jogától 
megfosztotta az Oroszország mélyén raboskodókat. Hazájukban félig 
elfeledve, a humanitárius segélyektől elvágva a szó legszorosabb 
értelmében elveszett emberek voltak. Csak kevesen gondoltak arra, hogy 
viszontláthatják Németországot és hozzátartozóikat. 

De 1953 októberének egy reggelén új remény ébredt: hírek érkeztek 
egy új fogoly érkezéséről. 

A vadászpilóta Erich Hartmann azzal a különös képességgel bírt, hogy 
személyes kisugárzása által  újraélessze agyongyötört  rabtársai 
életkedvét. Az ő nevét suttogták Diaterka csupasz barakkjaiban. 
Megérkezése jel volt. 

Mint minden idők legeredményesebb vadászpilótája, Erich Hartmann 
őrnagy a létező legmagasabb német kitüntetést viselte: a Lovagkeresztet 
Tölgy falevéllel és  Briliánssal Ékesített Kardokkal. Az elismert 
bátorságnak ez a jelképe a hadifoglyok szemében azonban nem jelentett 
valami sokat. Hartmannt egészen más miatt becsülték: azzal vívta ki 
társai elismerését, hogy éveken át szívósan küzdött az orosz 
titkosszolgálat embereivel. 

Az ellenállás szimbóluma volt. Igazi emberi értéke és példakép mivolta 
megmutatkozott Diaterkába való megérkezésekor. Mikor a rabszállító 
kocsi nagy porfelhőt kavarva megállt, a sovány táborlakók a szabadba 
tódultak és a szögesdrótkerítéshez gyűltek. 

A porfelhő eloszlott. Az újonnan érkezettek a felfegyverzett őrök figyelő 
szemei előtt leugráltak a járműről. A foglyok szomorú csoportjából kivált 
egy szikár, középmagas ember, lenszőke hajjal és átható kék szemekkel. 

- Ó az - kiáltotta egy ember a kerítésnél. - ő Hartmann. 

A tömeg olyan üdvrivalgásban tört ki, mint egy futballmeccsen. A szőke 
férfi nevetett, és meghajolt az üdvözlésére összegyűlt emberek felé. Ez 
újabb üdvrivalgást váltott ki. Ingerült őrök vezették Hartmannt és többi 
fogolytársát a belső drótkerítésen belülre. Már az oroszok is hallottak 
Hartmannról. A Diaterka-beli jogfosztott németek és őrzőik egyaránt 
tudták, egy igazi vezéregyéniség érkezett: a Szovjetunió egyik 
legfontosabb és legproblematikusabb foglya. 

Hartmann éhségsztrájkja, ellenállásának ez a különleges módja, mely 
nem egyszer kis híján halálához vezetett, nyílt lázadást váltott ki a Sahti- 
lágerben. Háborús bűnösnek kikiáltott német katonák végeztek 
kényszermunkát a Sahti-környéki orosz szénbányákban. Az, hogy Erich 
Hartmann megtagadta a munkát és kisebb felkelést robbantott ki, 
serkentőleg hatott minden Oroszországban fogva tartott németre. Az 
esemény felrázott és új reményekkel töltött el minden fogvatartottat, akik 
számára lehetetlen volt a menekülés, és életerejük felmorzsolódott a 


mindennapos küzdelemben. 

A Sahti-lágerben szolgálatot teljesítő szovjet ügyeletes tisztet és 
csapatát lefegyverezték. Hartmann, akit társai  kiszabadítottak 
magánzárkájából, vezetője lett annak a mozgalomnak, mely a lágerben 
uralkodó embertelen viszonyok megváltoztatását célozta. 

Hűvös fejjel sok német foglyot lebeszélt az értelmetlen szökésről, és 
követelte, , hogy / egy nemzetközi bizottság vizsgálja ki a 
kényszermunkatáborban uralkodó állapotokat. 

Az oroszok tajtékoztak a dühtől, de nem merték eltenni Hartmannt láb 
alól, inkább magánzárkába vitték egy másik börtönbe, Novocserkaszk 
mellé. A Sahti-felkelés néhány résztvevőjét Diaterkába vitték, ahol 
elterjedt a történet. Diaterkán, mint a legbiztonságosabb lágerek egyikén 
különösen szigorú fegyelmi intézkedések voltak érvényben. Ennek 
ellenére a foglyok ünnepelve fogadták Hartmannt. Diaterkának volt egy 
különleges belső zónája, az úgynevezett büntetőzóna, a szovjetek által 
fogva tartott legfontosabb németek számára. E mögött a szögesdrót 
mögött sínylődtek rabságban híres német családok sarjai és a ,háborús 
bűnösök" csakúgy, mint Erich Hartmann, és tizenkét német tábornok. A 
szovjetek ezt a férfit nem katonaként kezelték aki a kötelességét 
teljesítette saját hazája törvényei és a hagyományos katonai 
rendelkezések alapján, hanem háborús bűnössé nyilvánították. 

Amióta átadta őt a szovjeteknek az az amerikai páncélos egység, 
amelyiknek 1945-ben az 52. ezred egyik csoportjával megadta magát, 
állhatatosan ellenállt annak a nyomásnak, hogy a szovjeteknek dolgozzék 
Kelet-Németországban. Egyenes gerinccel tartotta magát hat éven 
keresztül a fenyegetésekkel,  hízelgésekkel, és  megvesztegetési 
kísérletekkel szemben. Még annak a kísértésnek is ellenállt, hogy azonnal 
hazatérhet a családjához, ha hazatérte után mint szovjet ügynök 
tevékenykedik. 

Hat év után a szovjetek belátták, Hartmann sosem fogja az ő céljaikat 
támogatni. Ezért törvényszék elé állították, amelyik mint háborús bűnöst 
25 év kényszermunkára ítélte. 

Fogolytársai szerint Erich Hartmann nemcsak töretlen maradt a szovjet 
kancsuka alatt, hanem a néhány igazi példakép egyike volt. Egy rommá 
lőtt és bombázott hazával, a hatályon kívül helyezett katonai 
rendszabályokkal a hátuk mögött a német hadifoglyok csak azt ismerték 
el vezetőjüknek, aki bebizonyította lelki tartását. Rendfokozatnak, 
kitüntetésnek, életkornak vagy neveltetésnek nem volt jelentősége. 
Trükkökkel és rafináltággal sem lehetett tartós befolyásra szert tenni. 

Az orosz fogságban is akadtak áruló és gyáva tábornokok meg 
őrmesterek, — akik váratlanul — kiváló  tulajdonságaikról tettek 
tanúbizonyságot. 

Aki ott példakép lett, jellemével, akaratával és kitartásával a 
legkiválóbb német férfiakkal lett egyenrangú. Fiatal kora ellenére - 
hiszen csak 23 éves volt, mikor a Szovjetunióba került - Erich Hartmann 
társai példaképévé vált. Leírhatatlan fizikai és erkölcsi körülmények 
között tíz éven keresztül egyenes tudott maradni, erőt adva ezzel a többi 
fogolynak is. 

A történelem során háborús hősök ritkán voltak kitéve ilyen céltudatos 
megaláztatásoknak. Az a tartás, mellyel ezt a szenvedést töretlenül állta, 


képességeinek a háborús kitüntetéseinél is ékesebb bizonyítéka. Erich 
Hartmann erejének forrásai az NKVD hatókörén kívül estek. Családi 
hovatartozásából eredtek, szabad neveltetéséből és őszinteségéből, s 
feleségének szeretete csak megerősítette ezeket. 

Oroszországi fogságában az a meggyőződés tartotta benne a lelket, 
hogy odahaza minden rendben van. 

Vajon Hartmann önző módon csak magára és feleségére gondolt? Nem. 
Egyáltalán nem lett volna kénytelen végigszenvedni az orosz fogságot. 
Röviddel a háború vége előtt a légikötelék parancsnokától, gróf Hermann 
von Seidemann tábornoktól parancsot kapott, hogy egy Me-109-essel 
hagyják el osztagukat, és repüljenek Közép-Németországba. A parancs 
úgy hangzott: ott adják meg magukat az angoloknak. 

Seidemann tábornok tudta, az oroszok bosszút állnának rajta légi 
veszteségeikért. Ez a parancs volt az utolsó utasítás, melyet Hartmann 
feletteseitől kapott a háború idején. 

A repülőezred parancsnoka és Hartmann nem tettek eleget a 
parancsnak. Német civil foglyok ezrei - nők, gyerekek és öregek - 
csatlakoztak egységükhöz, legtöbbjük a csapatában szolgáló legénység 
hozzátartozója volt. Katonai szempontból a parancs az parancs, mely előtt 
meg kell hajolni; ehelyett azonban Hartmann emberi és tiszti kötelességét 
tartotta szem előtt. A védtelen civilek mellett maradt, és ezért a 
döntéséért élete tíz évével fizetett. 

Büszkesége éppúgy hozzá tartozik, mint kék szeme és szőke haja. 
Jellemző, hogy egyszer sem beszélt Seidemann tábornok parancsáról. 
Mikor megemlítették neki, csak a vállát vonogatta. Önmagával szemben 
hajlíthatatlan maradt, ám azoknak a társainak megbocsátott, akik a 
szovjet nyomás alatt könnyűnek találtattak. Mindenkit előbb-utóbb utolért 
az összeomlás pillanata. 

Egyeseknél előbb jött el, másoknál később. Legalábbis Erich Hartmann 
így látja. Ha egy rabtársa összeomlott mert Németországban élő felesége 
távollététben elfordult tőle, vigasztaló szavakkal erősítette, vagy 
megpróbálta elfogadtatni vele a kemény valóságot. 

Amikor Adenauer kancellár 1955-ben bejelentette egy nagyszámú 
német  hadifogolycsoport  hazaérkezését, még sokan maradtak 
Oroszországban. Herlehausen vasútállomásán lépett először szabad 
földre Hartmann, ahol hangos és kitörő üdvözlésben volt része. Mondták 
neki, hogy a Weil im Schönbuchbeli lakóhelyéhez közeli Stuttgartban egy 
későbbi időpontban nagy ünnepséget rendeznek, ahol a társasági élet 
fontos személyiségei is jelen lesznek. 

A sovány és meggyötört Hartmannon megindultság vett erőt. Aztán 
meglepetést . okozott az üdvözlésére  egybegyűlteknek, amikor 
helytelenítette egy ilyen ünnepség megrendezését. A sajtó képviselői 
megkérdezték, miért utasítja el azt a szívélyes üdvözlést, mellyel a 
stuttgarti polgártársai fogadnák őt. ,Mert az oroszoknak más az 
életszemlélete, mint a miénk. Ha egy ilyen ünnepségről hallanak vagy 
olvasnak, úgy dönthetnek, hogy nem engednek haza több német 
hadifoglyot. Elég jól ismerem az oroszokat ahhoz, hogy attól tartsak, 
honfitársainkat továbbra is fogságban tartják majd a Szovjetunióban. Ha 
mind itthon lesznek, akkor ünnepelhetünk. Es addig nem szabad 
nyugodnunk, míg minden Oroszországban fogva tartott német hadifogoly 


haza nem kerül." A szovjet titkosszolgálattal tíz éven át folytatott párbaja 
tovább tökéletesítette Erich Hartmann korábban is szilárd jellemét. 

Még Göring birodalmi marsall - aki a Harmadik Birodalomban a Jóisten 
alatt csak egy lépcsőfokkal helyezkedett el - sem tudott félelmet 
ébreszteni Erich Hartmann-ban. 

1944 januárjában Hartmann meglátogatta édesanyját Jüteborgban: 
akkor, amikor a birodalmi légvédelem súlyos pilótahiányban szenvedett. 
Rossz időjárási viszonyok közt landolt egy Jüteborg melletti légi 
támaszponton. Noha még csak huszonkét éves volt, feltűnt neki, milyen 
fiatal pilótákból áll az ott állomásozó repülőraj. Hozzá volt szokva hogy 
oroszországi egységéhez fiatal újoncok csatlakoznak, de ezeknek a 
fiúknak még az iskolapadban lett volna a helyük. 

Mikor az édesanyjánál tett látogatás után visszatért, azt tapasztalta, a 
fiúknak a rossz idő ellenére fel kellett szállniuk bevetésre. A vadászrajnak 
az volt a feladata, hogy befogjon egy amerikai bombázóköteléket. Az 
elégtelen kiképzés és a tapasztalat hiánya miatt sok fiatal pilóta úgy 
zuhant le egyetlen lövés nélkül a rossz időben, hogy az amerikai 
köteléknek még a közelébe sem ért. 

A briliánsokkal ékesített kitüntetés átadásakor Hartmann kapott az 
alkalmon, és elmesélte Göringnek az esetet. Nem rejtette véka alá azt a 
meggyőződését, hogy felelőtlenségnek tartja a rosszul kiképzett pilóták 
bevetését viharos időben. Azt javasolta, először jó időben, szoros 
kötelékben startoljanak a bombázók ellen, és ha ez sikerrel járna, 
megnyernék az első valódi légicsatát. 

Mivel Erich Hartmann életében számtalan nehéz és dicsőséges 
esemény történt, és békeidőben éppolyan harcos volt mint a háborúban, 
természetének könnyedebb vonásairól máig igen keveset hallani. 

Baráti összejöveteleken az öreg harcos kellemes társasági emberré 
válik. A férfiban még ott rejtőzik a gyerek, aki szeret játszani. 

Fiatalossága miatt azonnal ráragasztották a , Bubi" becenevet, amikor 
1942-ben a keleti frontra érkezett. Mindig kész volt a tréfára, és barátja, 
Walter . Krupinsky elmesélte Bubi Hartmann  bohóckodásait 
Berchtesgaden különleges övezetében, mielőtt Hitler személyesen 
kitüntette őt. 1944. március 3-án az 52. vadászezred négy kiváló pilótája: 
Gerhard Barkhorn, Johannes ,Kubani Oroszlán" Wiese, Walter ,Punski 
gróf" Krupinski, és Bubi Hartmann Hitler Sasfészkébe utazott, átvenni 
kitüntetésüket. 

Róluk mindnyájukról lesz még szó ebben a könyvben. Barkhorn a Tölgy 
falevéllel Ékesített Kardok, a többiek a Lovagkereszt Tölgy falevelekkel 
várományosai voltak. ; 

A négy férfi a vonaton találkozott. Utban Salzburg felé 
összebarátkoztak a kalauzzal, akiben bizalmat ébresztettek, mert 
gallérjukon a Lovagkeresztet viselték, vidámak és barátságosak voltak. A 
kalauz végeérhetetlen italkészletet hozott elő fülkéjéből: pálinka, sör, bor, 
konyak. Amilyen ütemben érkeztek a palackok, olyan gyorsan tüntette is 
el tartalmát a négy pilóta. 

Amikor Berchtesgadenben a kalauz lesegítette őket a vonatról, 
valószínűleg nem voltak tudatában, hogy a Führer előtt kell 
megjelenniük. Ahogy a váróteremben tántorogtak, belebotlottak Hitler 
összekötő tisztjébe, a magas, szőke von Below őrnagyba. Amikor von 


Below meglátta a négy tökéletesen kiöltözött, de tökrészeg pilótát, kis 
híján elájult, ugyanis nem egész két óra múlva kellett megjelenniük Hitler 
előtt. Valamit azonnal tennie kellett. 

Odakint tipikus alpesi március volt. Hó fedte a tájat, és a szürke 
felhőkből hópelyhek szállingóztak. Mínusz négy fok volt. Von Below 
kiadta a parancsot az ott várakozó Mercedes vezetőjének: engedje le a 
tetőt, és úgy szállítsa a négy urat a csikorgó hidegben fel a hegyre. 

Mikor beléptek az előcsarnokba, Hartmann egy ruhafogason meglátott 
egy katonasapkát. Észrevette hogy aranynyal van kirakva, felkiáltott: 
,Nahát, a kalapom!" Odament, és társaitól elismerést várva a fejébe 
nyomta. Azok nevetésben törtek ki. Von Below letépte Hartmann fejéről a 
sapkát. - Adja ide. Ez a Führer sapkája! 

Aztán a négy pilóta átvette a kitüntetését anélkül, hogy egyikük is 
felborult volna. Ha közülük kettő találkozik, még mindig nevetésben 
törnek ki, amiért , Bubi" Hartmann kölcsönvette a Führer sapkáját. 

A háborús annalesekben nemigen található Hartmannhoz hasonló 
kaliberű ember, a repülés rövid időt átfogó történetében még kevésbé. 
Hartmann 352 hitelesített légi győzelme minden idők , világrekordja" . 
Legközelebbi riválisának, Gerhard Barkhornnak - aki négyszer annyi 
repülőgépet lőtt le, mint a halhatatlan Manfred von Richthofen, az első 
világháború legeredményesebb légivadásza - 51-gyel kevesebb győzelme 
van, mint Hartmann-nak. 

Sőt az állandó bevetésben lévő Luftwaffénak csak maroknyi olyan 
pilótája volt, akik gyakrabban repültek vagy többször vettek részt 
légiharcban, mint Erich Hartmann. Nem kevesebb, mint 1400 felszállást 
teljesített, és több mint 800 ellenséges repülővel szállt szembe. Fizikai és 
szellemi ellenállóképessége alkalmassá tette, hogy 1942 tavasza és 1945 
májusa között kimerültség nélkül állandó készenlétben legyen. Sosem 
sebesült meg. Nem a véletlen szerencse műve, hogy egyetlen karcolás 
nélkül vészelte át a légi párbajokat. Szerencse is kísérte, mint minden 
sikeres vadászpilótát, de a légiharcnak egy sajátos módját fejlesztette ki, 
mely taktikai újítás volt: csata közben kerülte a manőverezést. 

A háború után korábbi segédtisztje, Will van de Kamp azt mondta, 
Hartmann sikerei támadásvezetésének különleges módjára vezethetők 
vissza. Közvetlen volt, mint maga az ember, és a lehető legkisebb 
távolságról hajtotta végre őket. Lövés előtt mindig mintegy 30 méternyire 
megközelítette ellenfelét, és ez a veszélyes közelség éppúgy végződhetett 
volna összeütközéssel, mint biztos találattal. 

A keleti fronton 14 kényszerleszállást élt túl. Minden alkalommal 
azonnal újra felszállt, amint új repülőgép állt a rendelkezésére. 

Gyakran idősebb emberek sem tudták a hősöknek kijáró terheket saját 
maguk és hazájuk előtt olyan hitelt érdemlő módon, becsülettel viselni, 
mint Hartmann. Az USA haditengerészetének kiváló légivadásza, Gregory 
, Pappy" Boyington egyszer azt mondta: , Mutassatok egy hőst, mutatok 
egy semmirekellőt." Sok háborús hősre érvényes Boyington kijelentése. 
Sokak, akiket a háborús időkben ünnepeltek, békeidőben nem állták meg 
a helyüket. 

Amikor 1955-ben hazatért, Hartmann-nak keserű könnyeket is kellett 
nyelnie. Fia, Peter Erich 1947-ben meghalt, ő nem is láthatta. Szeretett 
édesapja sem élt már. Fiatalkori tervét, hogy édesapját követve belőle is 


orvos válik, hosszú fogoly évei miatt fel kellett adnia. 

A háborús időkben szerzett bajtársai arra buzdították, lépjen be az új 
német légierőbe. Kevés esélye volt más úton felépíteni egzisztenciáját, 
ezért kénytelen volt életét a harci repülésre alapozni, mivel ehhez értett 
igazán. 

Az USAF egyik repülőoktatója átképezte az új sugárhajtású 
repülőgépek vezetésére, ö volt és maradt az új haderő egyetlen olyan 
tagja, akit a második világháborúban a Briliánsokkal tüntettek ki. 

Korábbi érdemei, és tág látókörű új főnöke, Kammhuber tábornok 
szavatoltak érte, mikor az új légierő Richthofen-ezrede parancsnokává 
nevezték ki. 

A jó kezdet ellenére ellenségeket is szerzett. Hartmann ellenfelei nem 
csak a háború ellenséges pilótái és az NKVD voltak, hanem az új német 
légierő magas beosztású emberei is. Nagy feladattal megbízott 
kisemberek irigykedtek Hartmannra, és különféle módokon megpróbálták 
tönkretenni a karrierjét. 

De a ,szőke lovag" büszkén viselheti megszabdalt vértjét, és pajzsa is 
régi fényében ragyog. Elismert nevek ragyogtatták fel, így szőke 
hordozójuk még mindig aktív résztvevője az élet tornájának. 

Itt az ideje, hogy vele együtt kövessük végig történetét. 


ÍGY LESZ VALAKIBŐL FÉRFI 


Az igazi férfiasság eredete az ifjúság. 
(Ismeretlen forrásból) 


Az 1922. április 13-án a württembergi Weissachban született Erich 
erős, szőke gyerek volt, aki már akkor is saját akaratát akarta 
érvényesíteni, mikor édesanyjával felszállt annak a gőzösnek a 
fedélzetére, mely Kínába vitte őket. 

Amikor Dr. Alfred Hartmann katonaorvos az első világháborúból 
hazatért, inflációt, élelmiszerhiányt és gazdasági káoszt talált. Amikor 
unokafivére, az egykori sanghaji német konzul hazautazott és látta hazája 
romjait, arra ösztönözte Erich apját, utazzon vele Kínába, és ott nyisson 
orvosi rendelőt. A konzul biztosította, hogy a kínaiak között jól menő 
praxist építhet ki. 

Az alapjaiban megrendült és éhező Németországhoz képest Kína maga 
volt a paradicsom. Dr. Hartmann megállapította: a kínaiak csak arra 
vártak, hogy igénybe vehessék szolgálatait, kifizették számláikat, és 
nagyra értékelték őt. 

Ő volt az egyetlen fehér orvos Csangsában, mely mintegy száz 
kilométerre feküdt a Jangcétől. Megnyitotta rendelőjét és családjáért 
küldött. Csinos háza volt Csangsában, és később megvásárolt egy szigetet 
is a folyó közepén, ahol egy új házat épített. 

Erich Hartmann legkorábbi emlékei az erdővel benőtt szigethez 
kötődtek, a játszóhelyekhez a szabadban, a sok rejtett, felfoghatatlan 
szépséghez. Ez a sziget ideális hely volt egy gyerek számára, hogy 
szabadon engedje és fejlessze fantáziáját. 

A távol-keleti idill azonban nem tartott sokáig. Néhány évvel később, 
mikor az első forradalmi megmozdulások felütötték fejüket a kínaiak 
körében, szembefordították a népet az , idegen ördögökkel". 

Amint az agitáció vészterhesebbé vált, Dr. Hartmann két dologban 
bízhatott. Az egyik a közösségben betöltött orvosi pozíciója volt. Jó 
cselekedeteit nem felejtették el a kínaiak. A másik német származása volt: 
a húszas években Kínában a németek nem játszottak jelentős szerepet, 
nem volt politikai befolyásuk, és nem voltak részesek a széteső gyarmati 
rendszerben. 

De ezek a körülmények csak ideig-óráig nyújtottak biztonságot: 1929-re 
mindennapossá váltak a nyílt ellentétek. Megszaporodtak a támadások az 
angol, francia és belga lakosok ellen. 

Dr. Hartmann-nak több angol barátja volt. Egyiküknek az ő rendelőjétől 
nem messze volt háza Csangsában. Egy reggel, útban a rendelője felé azt 
a szörnyűséget látta, hogy három barátjának a levágott feje egy angol ház 
kerítésére van tűzve. A barátságos német orvos azonnal levonta a 
konzekvenciákat. Feleségét, az öt és fél éves Erichet és öccsét, Alfrédet 
visszaküldte Németországba. — Több héten keresztül utaztak 
Oroszországon át a rémes Transzszibériai Vasúttal. 

Kínából való visszatérése után Elisabeth Hartmann Weil im Scönbuch- 
ban telepedett le, és várta a levelet férjétől, ami hat hónap múlva meg is 


érkezett. Azt írta, a dolgok jobbra fordultak, a zavargások 
elcsendesedtek. Azt írta: , Gyere vissza Kínába, és hozd magaddal a 
gyerekeket." 

A független Elisabeth Hartmann azonban időközben úgy döntött, már 
elég időt töltöttek keleten. Ezért azt írta vissza: ,Nem jövök vissza 
Kínába, inkább keresek neked egy rendelőt Stuttgart környékén, ahol 
letelepedhetsz és nyugodtan praktizálhatsz". Dr. Hartmann hazajött. A 
család beköltözött egy Weil melletti régi parasztházba, és három évvel 
később házat építettek orvosi rendelővel Weil im Scönbuch-ban, a 
Bismarckstrasse 9. szám alatt, ahol Erich Hartmann ifjúsága hátralévő 
éveit töltötte. 

Erich fiatal kora óta a repülés megszállottja volt. A vakmerőségre is 
hajlott, amire jó példa első repülési kísérlete. Bambuszbotokból 
szerkesztett egy siklórepülőt, és régi takarókat feszített a keretre, hogy 
törzset építsen. Ezzel az állványzattal, mely az ulmi szabó és Leonardo da 
Vinci közös alkotásának tűnt, nekifutott, és a nyári lak tetejéről 
elrugaszkodott. Egy speciálisan erre a célra ásott, és lágy földdel 
megtöltött gödörben landolt. 

Erich érdeklődése a repülés iránt ösztönzést kapott, amikor 
kalandvágyó édesanyja repülősportot kezdett űzni. 

Az élet kellemes volt Weilban, de egy olyan vállalkozókedvű és csinos 
asszony, mint Elisabeth Hartmann, kicsit unalmasnak találta. Belépett hát 
a Böblingen melletti repülőtér repülőklubjába. 

Tehetséges pilóta lévén Erich édesanyja a Klemm-27-es repülőgépen 
megszerezte a repülőjogosítványt. 1930-ban a Hartmann család boldog 
tulajdonosa is lett egy kétüléses gépnek. Erichet mind szorosabb szálak 
fűzték a repüléshez és a repülőgépekhez. 

Akkoriban, a kora harmincas években minden szép szombaton és 
vasárnap itt lehetett látni a Hartmann-fiúkat és édesanyjukat, amint a kis 
Klemmen repülnek, vagy éppen dolgoznak rajta. 

Az 1932-es gazdasági válság miatt sajnos el kellett adniuk a kedvelt kis 
gépet. A repülőgép elvesztése kisebbfajta csapásnak számított. 

A következő évben Hitler átvette a hatalmat, és megindult a német 
repülés újjáélesztése. Hitler fel akarta ébreszteni a német ifjúságban a 
repülés iránti kedvet, és vitorlázóklubok megalapítását szorgalmazta, 
melyek az érdeklődők gyűjtőpontjai lehetnének. 1936-ban Elisabeth 
Hartmann is ilyen repülőklubot alapított Weil im Scönbuch-ban az ott élő 
fiatalok számára, és kiképzőpilóta lett. 

A klubnak két vitorlázógépe volt: egy nyitott Zögling 38-as a kezdő 
repülőknek, egy Grünau Baby a haladóknak állt rendelkezésre. 

A fiatal energiákat kellőképpen levezette a gépek gumikötéllel levegőbe 
emelésének megerőltető feladata. Erich és más fiatalok váltották ebben 
egymást. Nyolc erős fiatal fiú mindkét oldalon teljes erővel húzta a 
vitorlázógépet. Gyakran csak néhány méterre emelkedett el a földtől, 
hogy a kötelét húzó fiúk kétkedő sóhaja mellet visszaessen a mezőre. 

A fiataloknak keményen meg kellett dolgozniuk a repülés öröméért. 
Aztán felhangzottak a mágikus szavak: , Erich, beszállás. Te következel. 
Megpróbálunk felhúzni." 

A 30-as évek közepétől Erich és Alfréd egy internátus-ban tanultak. Az 
iskola nevelési módszerei ellentétben álltak Erich kibontakozó jellemével. 


Ő a szabadságot szerette. Az iskolában alkalmazott szigorú katonai elvek 
az élet minden területére kiterjedtek, még a tanulók szünidő alatti 
tevékenységeit is szabályozták. Az otthon töltött hétvégék Erichnek úgy 
tűntek, mintha a börtönből szabadult volna. 

Átlagos diák volt, aki iskolai kötelességeit különösebb nehézségek és 
ambíciók nélkül teljesítette. Szorgalmát csak annyira használta, amennyi 
szükséges volt a vizsgák sikeres letételéhez. Ereje elsősorban a sportban 
nyilvánult meg, mert azt szerette. 

Az iskola tanrendjében szerepelt egy egyhetes sífutó tábor a 
hegyekben. Ezeken a kirándulásokon Prof. Busch-nak alkalma volt 
közvetlen közelről megfigyelni Erich versenyszellemét és örömkedvelését. 
Egyszer túlzottan is közelről szemlélhette az eseményeket. Mikor egy 
reggel kilépett a házból, suhogást hallott és hó zúdult a nyakába, mert 
Erich éppen a síugrást gyakorolta a ház tetejéről, a professzor feje fölött. 

Minden figyelmeztetés az ugrással, a meredek lejtőkkel és sok minden 
mással kapcsolatos veszélyekre hiábavalónak bizonyult. Egy - a felnőtt 
Erich Hartmannra is jellemző - könnyed, magabiztos mosoly, vagy boldog 
vigyor volt a válasz, mielőtt újabb veszélybe indult. 

Ezek a tulajdonságok biztosítottak helyet számára a történelemben, és 
segítettek túlélni a szenvedéseket, melyek messze meghaladták a jámbor 
Weil im Schönbuch-i emberek képzelőerejét. 

Erich első és egyetlen szerelme is egy ilyen , direkt" kaland volt. A 
korntali középiskolában ismerte meg azt a lányt - Urschula Paetsch-t -, 
aki később a felesége lett. Bakfisként ,Usch" Paetschnek olyan sötét haja 
volt, amilyen szőke Erichnek. 

Erich Hartmann a mai napig állítja, szerelem volt az első látásra. 
Miután ezt felismerte, elhatározta, valamit tenni fog. 1939 egy októberi 
délutánján Usch egy barátnőjével éppen hazafelé tartott az iskolából, 
amikor Erich közeledett a kerékpárján robogva. Leugrott a biciklijéről, 
majd Ursula szemébe nézett, és zavartan azt mondta: , Erich Hartmann- 
nak hívnak." Ez a bemutatkozás, mely annyira jellemző volt veleszületett 
egyenességére, egy olyan szerelem kezdete lett, mely a legkeményebb 
próbákat is kiállta. 

Usch édesanyja megpróbálta kézben tartani a barátságot. De ez nem 
volt olyan egyszerű. Egyszer Usch azt mondta, szeretne egy barátnőjével 
moziba menni. De a moziban Erich várt rá. Hazakísérte, de túl későn. 
Usch édesanyja három hónapos mozitilalmat rendelt el, a ház kapujában 
rimánkodó szőke fiú minden kérése és bocsánatkérése ellenére. Usch is 
szokatlan hidegvérrel viselte a büntetést. Csak néhány hónappal később 
jött rá édesanyja, miért. 

Hogy igazi társasági hölgy váljon belőle, Usch beiratkozott egy 
stuttgarti tánciskolába. Heti két alkalommal voltak táncórák. Ugyanabban 
a tánciskolában vett leckéket barátja, Erich Hartmann is. Sőt ugyanazon a 
kurzuson. Nem tudtak megválni egymástól. 

1939 szeptemberében Európában kitört a háború, de a korntali 
középiskola 1940-es ballagásáig és érettségijéig Hartmann számára 
ennek még nem volt jelentősége. Fontos döntést kellett hoznia, mely 
hátralévő életét meghatározza. 

Amikor néhány hónappal tizennyolcadik születésnapja után, 1940 
áprilisában leérettségizett, világossá vált számára, hogy be kell vonulnia 


katonának. Ez neki csak egyet jelenthetett: a légierőt. 

A háború megnyitotta Erich előtt a különben igen költséges repülés 
lehetőségeit. A motoros repülés a háború előtti Európában csak kevesek 
számára volt fenntartva, hiszen a gépek beszerzése és fenntartása nagyon 
sokba került. Ezért a legtöbb fiatalnak nem volt lehetősége repülni. 
Ezeknek a fiataloknak a háború adta meg azt a lehetőséget, hogy a 
Luftwafféban ingyenes repülős kiképzést kaphassanak. 

Az újságok folyamatosan szállították a híreket a sikeres 
vadászpilótákról. A spanyolországi polgárháború Condor Légiójában 
ismertté vált Werner Möldersnek rendszeresen sikeresek voltak a 
bevetései. 

Az ifjú Hartmannt lázba hozták a vadászpilóták feladatai. Jelentkezett a 
Luftwafféba. Édesapja kevésbé lelkesedett. Édesanyja megértőbb volt, 
hiszen ő ültette el benne a repülés szeretetét. Szomorú volt hogy meg kell 
válnia fiától, de támogatta Erich minden tervét. 

Hartmann édesapja úgy vélte, a háború a németek vereségével 
végződik, és semmi jóval nem kecsegteti a hátországot, hazáját. De ő is 
osztotta azt az általános nézetet, hogy a háború hamarosan befejeződik, 
és ezért könnyebben el tudta fogadni fia döntését. Azt gondolta, 
nyugodtan pilótává képeztetheti magát, hiszen a rövid háború után még 
mindig marad a fiának elég ideje arra, hogy orvostudományt tanuljon. 

A rottweili iskolában töltött idő Erichben ellenérzést szült a 
kaszárnyastílussal szemben. De ezt a keserű pirulát le kellett nyelnie, 
hogy érezhesse a repülés édességét. 

A vakfegyelem mindig távol állt tőle, és ez jelentősen hátráltatta 
katonai előmenetelét a légierőnél; a háborús Lufítwafífénál éppúgy, mint 
az új szövetségi légierőnél. 

Éppen amikor az angliai légicsaták leghevesebb ütközetei végetértek, 
1940. október 15-én jelentkezett Erich Hartmann a Luftwaffe 10. 
kiképzőosztagánál a kelet-poroszországi Neukuhrenben. 

A vadászrepülők gyors kiképzésére abban az időben még nem volt 
szükség. Az angol fronton elszenvedett súlyos pilótaveszteségek 
következményei a Luftwaffe vezetőiben még nem tudatosultak. 

Megkapta az alapkiképzést, valamint elméleti kiképzést az alábbi 
tárgyakból: repülőszolgálat; repüléstörténet; repüléselmélet; 
üzembentartás; repülőgépek és repülőmotorok szerkezete; 
repülőgépgyártás; anyagismeret; aerodinamika és meteorológia. Ezek a 
tárgyak teljesen lekötötték érdeklődését. Az előtte álló kiképzés elegendő 
ösztönzést adott neki ahhoz, hogy lelkesen vesse magát az elméleti 
tanulmányokba. 

A Berlin-Gatowon megkezdett pilótakiképzés majd egy évig tartott. 
Később Hartmann oroszországi egységéhez érkeztek olyan pilóták is, akik 
mindössze 40 órás repülési gyakorlattal indultak bevetésre. 

1941. március 5-én indult Hartmann az első katonai kiképzőrepülésére 
repülőoktatójával, Kolberg őrmesterrel. 1941. március 24-én - összesen 
73 motoros tanulórepülés után - először repült egyedül. Minden bizonnyal 
nagy segítségére volt a több száz órás vitorlázórepülés és landolás 
tapasztalata. 

A repülő alapkiképzés 1941. október 14-én véget ért. Ezután az anhalti 
Zerbst-beli vadászrepülő-iskolába vezényelték. A Dessau és Magdeburg 


között fekvő Zerbstben megismerkedett azzal a repülőgéptípussal, amely 
később dicsőségre segítette: a Messerschmidt Me-109-essel, melynek 
pontos típusmegjelölése Bf-109. Erich addig az időpontig, mire készen állt 
a híres Me-109-es vezetésére, 17 különböző repülőgéptípuson repült. 
Minden kezdő pilóta arról álmodott, hogy egyszer majd vezetheti ezt a 
legendás gépet. 

Hartmann repülőoktatói közé tartozott Zerbstben Hohagen főhadnagy, 
az egykori német műrepülő bajnok, aki szőke tanítványát megtanított a 
műrepülés néhány titkára. Miután Erich megismerte a manőverek 
alapjait, és önállóan uralni tudta a gépet, 1942 júliusától a 
tulajdonképpeni harci repüléssel kezdett foglalkozni. 

Erich Hartmann a kezdetektől tehetséges lövésznek bizonyult. De ő 
ennek ellenére nem értett egyet társainak ezzel a véleményével. Azt 
állította, hogy nagy távolságról nem tud pontosan célozni. Mindazonáltal 
tapasztalt emberek, akik az orosz fronton bevetés közben látták, azt 
állították, hogy nagy távolságról is kitűnően lőtt. De mivel Hartmann a 
támadás sikere érdekében kezdetektől fogya nagyon megközelítette az 
ellenfél gépét, nagy távolságú találatainak száma ezért nem jelentős. 

Első légi lőgyakorlatán, 1942. június 30-án Erich a Me-109-D 
gépfegyvereivel mozgó célpontra leadott 50 lövésből 24 találatot ért el. 
Aki egy kicsit is kiismeri magát ebben a mesterségben, az tudja hogy ez 
figyelemreméltó teljesítmény. 

A légivad ász-kiképzés hosszú útja fáradságos volt. Amikor 1942. 
március 31-én Hartmannt hadnaggyá nevezték ki, úgy vélte, becsülettel 
megszolgált rangjáért és pilótajelvényéért. 

A keleti frontra vezényelték. Előtte három nap szabadságot kért, és 
hazautazott Weil-ba, ahol tiszteletére búcsúünnepséget rendeztek. 
Szüleinek barátai is eljöttek, hogy elbúcsúzzanak az ifjú vadászpilótától. 
Uschnak azt mondta: 

- Szeretnélek feleségül venni, ha vége a háborúnak. Hajlandó vagy 
várni rám? 

- Igen, Erich, várni foglak. 

Tényleg várnia kellett, hosszabb ideig, mint azt általában elvárják a 
nőktől. 


A FRONTON 


A legfontosabb egy újonc repülőpilóta számára, hogy első légi 
győzelmét nagyobb megrázkódtatás nélkül érje el. 
(Werner Mölders) 


Krakkóban a parancsnok egy halom parancs között lapozgatott, és a 
fejét csóválta. Feltekintett a négy fiatal hadnagyra, akik az 52. ezredhez 
voltak beosztva. 

- Nincs parancsom arra, hogy tartalék repülőgépet adjak ezredüknek, 
így nem tudnak Me 109-eseken Majkop-ba repülni. De van néhány 
Stukám, amelyeket az Azovi-tenger északi partjára, Marjupolba kellene 
vinni. Onnan könnyen eljutnak Majkopba. 

Hartmann, Wolf, Stiebler és Mertschat hadnagy egymásra pillantottak, 
s fejbólintással jelezték beleegyezésüket. 

Néhány perccel később már be is szálltak az ismeretlen pilótafülkébe. 
Alapvetően nem sokban különbözött a Me-109-esétől. De a gép maga 
lassúbb és nagyobb volt. Hartmann felmelegítette a motort, minden 
rendben lévőnek tűnt. Wolf, Stiebler és Mertschat a felszállópályára 
gördültek és felszálltak. Hartmann lassan a starthoz gördült. Egy 
deszkából készült repülésirányító torony állt a megállító pont közelében. 
Megpróbált a bódé mellett elmenni. Fékezni akart a bal fékkel. Semmi 
reakció. Benyomta mindkét féket. Még mindig semmi. A repülő egyre 
közeledett a bódéhoz, miközben Hartmann a hibás fékkel bajlódott. Látta 
kirohanni a repülésirányítót a kunyhóból, majd egy pillanattal később a 
Stuka belefúródott a deszkabódéba. A reptér gyors, kemény ütésektől volt 
hangos, ahogy a propeller tűzifává aprította a bódét. Papírfecnik és 
faforgácsok repültek a levegőben, melyeket a  propellerszél a 
pilótafülkébe hajtott. Leállította a motort, és lángvörös arccal ugrott ki a 
fülkéből, hogy szemrevételezze a kárt. A propeller feleakkora lett, három, 
mintegy 45 centis csonk meredt elő a propellercsúcsból. A bódét eredeti 
méretének a felére nyírta, a papírokból és dokumentumokból pedig 
konfetti lett. A dúlt repülésirányító lassan tört utat magának a romok 
között. 

A sápadt parancsnok gondterhelt tisztekkel érkezett a helyszínre. A 
meglehetősen zavart Hartmann piros fülekkel, gyámoltalanul állt a romok 
mellett. Amikor a parancsnok odaért, fel volt készülve egy alapos 
szidásra. De egyik társa megmentette. 

A Marjupolba induló négy Stuka közül az egyik akadozó motorral, 
füstcsíkot húzva maga után leszállni készült. A tapasztalatlan pilóta 
letette a gépet, de túl erősen lépett a fékre, amiért a Ju-87-es a dühöngő 
parancsnok szeme láttára az orrára dőlt, majd farkát az égbe emelve 
megállt. Az elkeseredett pilóta előmászott, és hitetlenkedve meredt a 
gépére. A parancsnok úgy döntött, a két csecsemőpilótát egy olyan Ju-52- 
essel küldi a frontra, amelynek nem ők ülnek a kormányánál. 

A motorzaj miatt a Ju-52-ben nem lehetett beszélgetni, ezért Hartmann 
beült a lőszerládák, tartalék alkatrészek és benzines hordók közé, hogy 
elolvasson egy két nappal korábbi Berliner Zeitungot, melyet a rakomány 


között talált. A háborús hírek bizakodók voltak. Leningrádot elfoglalták, 
támadásokat indítottak Sztálingrád ellen. A kaukázusi német 
előrenyomulás, ahová ő is tartott, Dr. Göbbels kijelentései szerint a bakui 
olajmezők küszöbön álló elfoglalásával elérte csúcspontját. A keleti front 
légi csatáiról tudósító hírek szerint a légiharcok orosz területen, legalább 
1200 kilométer mélységben zajlottak. A keleti frontról visszatérő pilóták 
nagy tisztelettel beszéltek az 52. repülőezredről. 

Még élesen élt benne a Stuka-ügy emléke, és nagyon tapasztalatlannak 
érezte magát. Feszült idegekkel nézte a landolást Majkopban, 230 
kilométerre északnyugatra az Elbrusztól. Itt volt az 52. repülőezred 
támaszpontja. 

Az ezred segédtisztje már várta. Kühl százados magas, tiszta és ápolt 
ember volt, frissen vasalt uniformisban és csillogó csizmában. 

- Jöjjenek velem - mondta - Bemutatom Önöket a parancsnoknak, 
mielőtt csapatukhoz indulnának. 

Kühl százados egy épületbe vezette őket. A parancsnokság alig volt 
nagyobb egy lyuknál, az egyik falon a front térképe függött. Két 
bombaláda szolgált asztalként, rajta két telefon. Az egyik a légiflottával, a 
másik az ezred három, a frontvonalban lévő századával tartotta a 
kapcsolatot. 

A puritán és célszerű építményt a hirtelenszőke parancsnok, Dietrich 
Hrabak őrnagy alakította ki. Erich azonnal észrevette az ezredparancsnok 
és a segédtisztje közti különbséget. Hrabak egyenruhája piszkos és 
szakadt volt. Nadrágja olajfoltos, csizmája rég nem látott cipőkefét. Erich 
még sosem látott ilyen őrnagyot. A hátországban, a kiképző központokban 
egy őrnagy makulátlan, testreszabott uniformist viselt, és olyan volt mint 
egy isten. Hrabak többféle szempontból is másfajta tisztnek tűnt. Finom 
és könnyed mozdulatai voltak, miközben beszélt. Áthatóan világoskék 
tekintetével egyenesen a pilóták szemébe nézett, amikor kezet fogott 
velük. Hartmann rögtön vonzalmat érzett iránta. Míg röviden ismertette a 
helyzetet, Erichnek alkalma volt megállapítani, hogy Hrabak hozzáértő és 
magabiztos tiszt. Úgy érezte, ilyen emberek között meg fogja találni a 
helyét. 

Hrabak így szólt a fiatalemberekhez: - Aki valamit el akar érni a 
légierőnél, annak nagyon gyorsan meg kell tanulnia, hogy ésszel, és ne 
izomból repüljön. 

A tiszt addig 67 légi győzelmet aratott. Gallérján a Lovagkereszt 
függött. Azokról amiket Hartmann-nak és a többieknek mesélt, egyik 
kiképzőiskolában sem lehetett hallani. 

- Egészen idáig az volt a kiképzésük célja, hogy megtanulják bevetés 
alatt uralmuk alatt tartani a gépet. Hogy túléljék Oroszországot, és 
sikeres légivadászok lehessenek, az eszüket is használniuk kell. Erre 
figyelniük kell, különben nem lehetnek eredményesek. A harci kedvet 
megfontoltsággal, higgadtsággal és intelligens gondolkodással kell 
mederben tartaniuk. A repülésnél a legfontosabb az ész, minden más csak 
utána következik... - Az adóvevő hangszórója szakította félbe beszédét. 
Hartmann legyökerezve állt, mert egy valódi frontélményben volt része. 

- Tegyétek szabaddá a pályát. Eltaláltak. Látom a leszállópályát, 
azonnal le kell szállnom. - Utasítások röpködtek parancsnokságon. Aztán 
újra megszólalt a hangszóró: - A fenébe, remélem, sikerül leszállnom. 


Kigyulladt a motorom!... 

Hrabakkal együtt mind kirohantak az épületből, éppen akkor, amikor 
meggyújtottak egy piros lámpát, hogy szabaddá tegyék a pályát. A füves 
tér végénél egy Me-109-es tűnt fel, sűrű, vastag füstcsíkot húzva maga 
után. A füves pályához ütődve gurult néhány métert, majd hatalmas 
robbanástól kísérve felborult. 

- Ez Krupinski! - kiáltotta valaki. A mentőegység azonnal odaért hogy 
eloltsa a tüzet, de a Me-109-es lőszerei sorra felrobbantak. Nyomjelző 
lövedékek és gránátok repültek mindenfelé. Hirtelen egy alak rontott 
keresztül a füstfelhőn: a pilóta a pokolból megmenekülve a szabadba 
rohant. Csoda volt, hogy egyáltalán túlélte. 

Egy mentőautó éppen odavitte, ahol Hartmann állt. Magas, erős fiatal 
férfi volt, és noha arca sápadt volt, nevetett, amikor Hrabak odaért. 

- Krupinski, ma este megünnepeljük a születésnapját - mondta, majd az 
újonnan érkezettek felé fordult, akiknek az ámulattól tátva maradt a 
szájuk. 

- Ha valami baj történik mint most, és a pilóta túléli, utána mindig 
megünnepeljük a születésnapját. 

- És mi történik, ha egy pilóta meghal? - kérdezte Hartmann. 

- Akkor iszunk az emlékére, hogy minél előbb el tudjuk felejteni. - 
Hartmann mélyen meghatódott. Tetszett neki az a közvetlen és emberi 
mód, ahogy a dolgokat kezelték. Két nappal később, 1942. október 10-én 
az 52. repülőezred III. századába osztották be, melynek parancsnoksága a 
Terek folyó partján fekvő kis faluban, Szoldatszkajában volt. 

Miközben a szállítógép dél felé, Szoldatszkaja irányába tartott, 
Hartmann a jobbra alatta elterülő Elbrusz szépségét csodálta. A magas 
hegyek napfénytől fehéren szikrázó hófödte csúcsai körül gomolyfelhők 
gyülekeztek. Ötezer méter fölötti csúcsaival az Elbrusz impozáns határkő 
volt a Fekete-tenger keleti partján. Hartmann arra gondolt, a hegy milyen 
kiváló tájékozódási pontot nyújt minden, ebben a térségben repülő 
vadászpilóta számára. 

Amikor a nehéz gép leszálláshoz készült, északkeleti irányban meglátta 
egy kis falu repülőterét. A tájat napraforgó- és dinnyeföldek szegélyezték. 
Csodás táj, gondolta Hartmann. Az idillt csak a repülőtéren sorakozó 
mintegy 60 darab Me-109-es szigorú körvonalai törték meg. A terület 
tipikus mezei repülőtér volt füves leszállópályával, a pilóták és a földi 
személyzet sátraival. Az 52/III. vezetőségének épülete hasonlított az 
ezredparancsnokságra. 

Amikor Hartmann a többi pilótával belépett, egy magas, fekete hajú, 
keskeny, mosolygós arcú embert látott. 

- Hello, ártatlan gyerekek! - mondta. - Én vagyok a századparancsnok, 
von Bonin a nevem. Hartmann és Mertschat a 7. rajba van osztva, 
Stiebler és Wolf a 9-esbe. Na, mi újság otthon? 

Hartmannt azonnal lenyűgözte ez az öreg harcos. Az ő uniformisa is 
viszonylag viseltes volt, a nadrágja vasalat-lan. 

Von Bonin a spanyol polgárháború Condor légójában négy repülőgépet 
lőtt le, további kilencet az 54-es repülőezred kötelékében az angliai 
légiharcokban, és több mint negyvenet a keleti fronton. Harminckét éves 
korára okos és tapasztalt vadászpilóta vált belőle, és Erichnek tetszett, 
amit tőle hallott. 


- Idekint csak a győzelem számít, nem a rang vagy más dicsőség. A 
földön katonai fegyelmet tartunk. De a levegőben minden köteléket az a 
pilóta vezeti, aki a legtöbb győzelmet aratta, és a legnagyobb tapasztalata 
van. Ez a szabály mindenkire vonatkozik. Rám is. Ha egy olyan 
őrmesterrel repülök akinek nálam több győzelme van, akkor ő vezeti a 
köteléket. Nincs vita, mert csak a győzelmek számítanak. A levegőben, 
ütközet közben elhangzanak olyan dolgok, amik a földön 
elképzelhetetlenek, különösen az elöljáró tiszttel szemben. Az ütközet 
hevében ezt elkerülhetetlen. Minden megjegyzést, sértést, ami a 
levegőben esik, a leszállás pillanatában el kell felejteni. Uraim, Önök 
többnyire őrmesterekkel fognak repülni, ök lesznek az Önök vezetői a 
levegőben. Nem szeretném meghallani, hogy alacsonyabb rangjuk miatt 
nem engedelmeskednek nekik. - Von Bonin komolyan gondolta, amit 
mondott. Egy hónappal később Hartmann hallotta a kipróbált és 
eredményes vadászpilóta, Grislawski hadnagy és von Bonin őrnagy rádiós 
párbeszédét. Súlyos légiharcot vívtak. Grislawki dühös lett, mert von 
Bonin nem reagált az utasításaira. 

- Ha nem hallgat rám, tehet egy szívességet! - bömbölte Grislawski a 
mikrofonba. Semmi reakció. Grislawski ezután válogatott 
gorombaságokat zúdított századparancsnoka fejére. Amikor leszálltak, 
von Bonin őrnagy nevetve odament Grislawskihoz, és mondta neki hogy 
hallotta az utasításait, de nem tudott válaszolni, mert elromlott a rádiója. 

Von Bonin úgy is élt és cselekedett, ahogy prédikált. Amikor befejezte a 
négy új pilótához intézett beszédét, Hartmann már többre becsülte von 
Bonint, mint háborús szolgálati ideje alatt bármely más tisztet. 
Felébresztette benne a hűség, a bizalom és a bajtársiasság érzését. Nem 
voltak üres formaságok, sem vezetési trükkök, és Hartmann úgy érezte, 
von Bonint a pokolba is követné. 

Amikor a 7. rajhoz érkezett, Hartmann megismerkedett egy emberrel, 
akit élete hátralévő részére a szívébe zárt: Eduard ,Paule" Rossmann 
őrmesterrel. 

A földön Rossmann viccmester és playboy volt. Temperamentuma 
képes volt bajtársa halála felett hullatott könnyei közül is egy pillanat 
alatt kiragadni és tréfára ösztönözni. 

Amikor reggel felkelt, egy dalt dúdolt, és még akkor is énekelt, amikor 
lefekvéshez készülődött. Közben pedig ingerült pilóták között kirobbant 
vitákat simított el, és humorával oldotta a feszültséget. Olyan távol volt a 
szokványos  vadászpilóta-képtől, amennyire csak lehet. De ahogy 
Hartmann nemsokára megállapította, nem lődözött vaktában. Rossmann a 
levegőben higgadt, nyugodt tanár volt. A tőle tanult dolgok segítették 
Hartmannt feljutni a csúcsra. 

Amikor a raj többi tisztje - legtöbbjük tapasztalt és rámenős 
vadászpilóta - megtudta hogy Erich Rossmannt kapta társául, a vállát 
veregették. 

- Paule a legjobb emberünk, Hartmann. Kiváló vadász, több mint 80 
győzelemmel a háta mögött. Mindig hazahozza társait. Paule mellett 
biztonságban lesz. 

Erich két napon keresztül minden sarokból azt hallgatta, hogy 
Rossmann milyen kiváló ember, milyen pompás társ. 

A Rossmannról hallott jó szavak, és Krupinski példája arra sarkallták, 


hogy első bevetésén, 1942. október 14-én a lehető legtöbbet hozza ki 
magából. Hartmann így mesélte: 

"A két Me-109 G-14 ellenőrző repülését végezte Grozn-ji és Digora 
között, amikor megszólalt a hangszóró. 

- Hét vadászgép és két II-2-es lövi az utat Prohladni közelében. Befogni 
és megtámadni. - Hartmann Rossmann mögött 4000 méter magasban, 
feszült idegekkel követte a Terek folyását Prohladnij irányába. Tizenöt 
perces repülés után Rossmann hangja recsegett a hangszóróban: 

- Figyelem, tizenegy órára lent indiánok. Harci alakzatba felzárkózni, 
aztán támadunk. - Megpróbáltam felfedezni az adott helyen jelzett 
ellenséges gépet, de semmit sem láttam. Mintegy harminc méterre oldalt 
voltam rajvezetőmtől, amikor lecsaptunk. 

Még mindig nem láttam ellenséges repülőgépet. Hosszú zuhanás után 
újra vízszintes helyzetben repültünk tovább, és a nagy sebesség mellett 
megláttam magunk előtt a két sötétzöld repülőt, melyek kicsit 
magasabban voltak, mint mi. Mintegy kétezer méterre lehettek tőlünk. 

Dobogott a szívem. Első gondolatom az volt, bárcsak az első 
találatomat jegyezhetném. Most! Teljes sebességre kapcsoltam, és 
leelőztem Rossmannt, hogy előtte lövőhelyzetbe kerülhessek. Nagyon 
hamar odaértem, és 300 méter távolságról tüzet nyitottam. Dühös voltam, 
mert minden nyomjelző lövedék a cél fölé és balra mellé ment. Nem talált. 
Semmi eredmény. A cél olyan gyorsan közeledett, hogy éppen csak fel 
tudtam kapni a gépet, hogy elkerüljem az ütközést. 

Abban a pillanatban minden oldalról sötétzöld repülők vettek körül, 
aztán mögém kerültek... Áldozattá váltam. 

Kétségbeestem. Visszafordultam, és egy alacsony kis felhő felé 
száguldottam. Keresztülrepültem rajta, és a ragyogó napsütésben egyedül 
találtam magam. Aztán Rossmann megnyugtató hangját hallottam a 
hangszóróban: 

- Ne féljen. Fedeztem hátulról. Amikor átrepült a felhőn, szem elől 
tévesztettem. Ereszkedjen a felhő alá, hogy újra megtaláljam. - 
Csodálatos volt ez a nyugodt hang. Előretoltam a botkormányt és 
átrepültem a felhőn. Amint kiértem belőle, 1500 méterre tőlem egy 
közvetlenül felém tartó repülőt láttam. Megfordultam. Vadul lefelé 
fordítottam a gépet, és nyugati irányban követtem a folyó medrét, 
miközben Rossmann-nal közöltem, hogy egy ismeretlen repülő üldöz. 
Máris hallottam megnyugtatóan halk hangját: 

- Forduljon jobbra, hogy fel tudjak zárkózni. - Jobbra fordultam, de az 
üldöző repülő keresztezte a gépem útját, és veszélyesen közel került. Ujra 
megfordultam.  UÜtközésig nyomtam a teljesítménynövelő kart. 
Leereszkedtem majdnem a fák csúcsáig, és teljes gázzal nyugat felé 
repültem. 

Ujra Rossmann hangját hallottam a hangszóróban, de a recsegés miatt 
nem értettem, mit mond. Odarepültem hozzá. Közben egész idő alatt 
behúzott nyakkal ültem, és halálfélelmemben a pilótafülke páncéllemeze 
mögé bújtam. Vártam az ellenséges lövéseket és gránátokat. Amikor 
megkockázattam egy hátrafordulást, az ellenséges gép még mindig a 
nyomomban volt. Néhány percnyi repülés után aztán megkönnyebbülve 
láttam, hogy leráztam üldözőmet. Ujra hallottam Rossmannt, de még 
mindig nem lehetett érteni. Magamon kívül voltam az örömtől, hogy 


megszabadultam az ellenséges géptől. Kicsit feljebb emelkedtem, és 
megpróbáltam megállapítani a helyzetemet. Balomon egy határozott 
tájékozódási pont, az Elbrusz. De már túl késő volt. Az üzemanyagjelző 
lámpám azt mutatta, hogy kevesebb mint öt perc repülési idő áll 
rendelkezésemre. 

A rövid öt perc után akadozni kezdett a motor, aztán leállt. Süllyedni 
kezdtem. Háromszáz méterre csökkent a magasságom. Egy kis utat 
láttam lent, melyen egy katonai oszlop haladt. A gép mint egy kő, zuhanni 
kezdett. Egyenes siklórepülésbe állítottam, és óriási porfelhőt kavarva 
földet értem. Felnyitottam a pilótafülke tetejét, és nem egész két perc 
múlva német katonák gyűrűjében találtam magam. A szóldatszkajai 
repülőtértől körülbelül 30 kilométernyire végeztem kényszerleszállást, és 
egy csapatszállító járművel tértem vissza." 

Jelentkezésekor Hartmann-nak harsány dorgálásban volt része von 
Bonin részéről. Ehhez járult a tapasztalt Rossmann előadása a taktika 
alapelemeiről, miközben von Bonin dühösen hallgatott. Első bevetésén 
Erich Hartmann hadnagy a légi taktika majd minden szent szabályát 
megsértette. 

Ezután von Bonin őrnagy közölte, hogy a repülés alapszabályainak 
megsértéséért büntetésül három napig a karbantartó személyzettel kell 
dolgoznia. A következő napokban egy bűnbánó szőke fiatalember 
szorgoskodott a szerelők és fegyverkarbantartók között. Fényes 
karrierjének nem volt valami dicsőséges kezdete. 

Ezután is Rossmannal indult bevetésekre, és minden alkalommal tanult 
valami újat. ; 

Megfigyelte, Rossmann támadás előtt mindig kivár. Eszrevette az 
ellenfelet, várt és gyorsan áttekintette a helyzetet. Csak akkor támadott, 
ha azt meglepetésszerűen végre tudta hajtani. A többi ezredbeli pilóta 
nem tudta türtőztetni magát: ha megláttak egy ellenséges gépet, rögtön 
rárontottak az ellenfélre. Amikor Rossmann taktikájáról beszélgetett a 
többi pilótával, akkor azok nem értették, mire jó ez a , nézni és dönteni" a 
támadás előtt. De ő tudta, Rossmann magatartása a helyes. 

Hartmann erőt vett a kezdőkre jellemző vakságán, miszerint képtelenek 
észrevenni a másik repülőgépet, mint ahogy az első bevetésén is történt. 
A kezdő pilótáknak ezt a fogyatékosságát így írta le: 

,Ez a harci vakság rendkívül zavaró. A vezető szól a rádión, hogy 
figyelem, öt idegen repülőgép egy óránál. Az ember abba az irányba 
mered, és az eget fürkészi. Semmit sem lát. Ha ezt valaki nem élte át, alig 
hiheti. Később kifejlődik egyfajta érzék a légiharchoz. A repülőgép 
irányítása akkor már nem köti le a figyelmet, az érzékek felkészülnek az 
új kihívásokra, és az ember ekkor válik képessé arra, hogy észrevegye az 
ellenséges gépet. De ha az ember olyan vezetőt kapott aki mellett nem 
volt lehetősége kifejlesztenie ezt az érzékét, akkor biztosan lelőtték. 

Ez a háború szélesedésével egyre gyakrabban megtörtént. Egyre 
kevesebb olyan parancsnok akadt, aki figyelt arra, hogy a pilótát lassan 
szoktassa a harchoz. 1943-tól a legtöbb pilótát úgy küldték a frontra, 
hogy a szükséges kiképzés töredékét kapták. Egy légivadászegység a 
legkülönfélébb típusú pilótákból állt. Nagyon sok olyan pilótánk volt, akik 
a durva manőverező támadást szerették, és azt mondták: Megcélzóm az 
ellenséget, és nem törődöm azzal, hogy mi történik a raj társaimmal. 


Egy fiatal, tapasztalatlan pilótának lesújtó érzés lehet elvesztenie a 
társát csak azért, mert az nem törődik vele. A tapasztalatlanság félelmet 
okoz, a félelem pedig hibát szül. Ha olyan vezetőt kaptam volna, aki nem 
rendelkezik Paule Rossmann képességeivel, valószínűleg minden 
másképp alakult volna. Más hozzáállás alakult volna ki bennem, és nem 
jutottam volna idáig. 

Amikor parancsnok lettem, mindent megtettem amit csak tudtam, hogy 
az új embereket keresztülvezessem ezen a nagyon fontos első repülésen. 
Ez Rossmann-nak köszönhetően életfelfogásommá vált. Fiatal fiú voltam, 
vak, mint egy macskakölyök. Képzelje el, ha először egy durva, 
figyelmetlen vezető mellé kerültem volna. Ilyenből is sok volt. Éppen 
eléggé féltem attól, mi történhet velem - még Rossmann megnyugtató 
jelenléte mellett is. Ő nem csak átsegített ezen a kritikus perióduson, 
hanem megtanította a meglepetésszerű támadás alapvető technikáját." 

1942. november 5-én délben Trepte főhadnaggyal bevetésre indult egy 
állítólag négy repülőből álló raj ellen, Di-gora környékére. Hartmann-nak 
már jó szeme volt, ő jelentette először az ellenséget. Tizennyolc II-2-es 
, Sztormovik" harci repülőt és egy tíz darab LaGG-3-asból álló köteléket 
számlált. Számukat tekintve nem voltak egyenlők az esélyek, de a 
németek már hozzászoktak az állandósult szovjet számbeli fölényhez. Az 
elkövetkező dolgok előjeleképpen a tapasztalt Trepte hadnagy ezúttal 
nem vette észre az ellenséget. Utasította Hartmannt, vegye át a 
parancsnokságot és támadjon. A német raj kettévált, és meredek ívben az 
oroszok fölé és mögé kerültek. Feladatuk volt megakadályozni az II-2-esek 
német földi csapatok elleni támadását. 

Hartmann és Trepte áttört a védőgyűrűn, és az ellenséges gépek között 
zuhanórepülésben rövid, célzott lövéseket adtak le. Miután 50 méteres 
magasságban Hartann felkapta a gépet, befogta a kötelék bal szélén levő 
II-2-est. Nem egész száz méterről tüzet nyitott. Talált! Látta, ahogy a 
gépfegyverlővedékek lepattannak az orosz gép vastag páncélzatáról. 
Minden öreg róka óvakodott a , Sztormovik" páncélzatától, mert ez volt a 
legszívósabb gép a levegőben. Hartmann emlékezett rá, hogy egyszer 
Alfred Grislawskival beszélgetett a lepattanó lövedékekről. De volt egy 
módszer, mellyel ez a gép is sebezhető volt. Grislawski elmesélte neki, és 
most erre gondolt. ,Próbáld meg, Erich! Próbáld meg!", kiáltotta maga 
elé a fegyverzajban. 

Magasba emelkedett, megfordult, és újra rárepült az II-2-esre. 
Meredeken zuhanva repült a föld fölé néhány méterrel, és alulról került 
az ellenséges gép mögé. Ezúttal várt a tüzeléssel, míg a , Sztormovik"-ot 
hatvan méterre megközelítette. Lövései nyomán az II-2-es olaj hűtőjéből 
vastag füstfelhő tört elő. 

Az eltalált gép kelet felé száguldott, és levált a kötelékről. Hartmann 
csökkentett sebességgel követte. Mindkét gép lassan ereszkedett. Egy 
rövid, éles robbanás hallatszott az II-2-es raktere alól, és roncsdarabok 
repültek Hartmann felé. Me-109-ese motorházának tetejét tompa 
robbanás rázta meg. Füst szivárgott a motortérből a pilótafülkébe, majd 
előtört a motor alól. Hartmann egy pillanat alatt felmérte helyzetét. 
Magasság: a szükségeshez képest túl kicsi. Pozíció: még a front német 
oldalán van. Rendben. Gyorsan megtette a szükséges előkészületeket a 
kényszerleszállásra. Levette a gázt, elzárta az üzemanyagcsapot és 


kikapcsolta a gyújtást. Éppen idejében. Lángok csaptak fel a motor alól, 
amint letette a gépet. A fülke megtelt porral, és Hartmann kis híján 
megfulladt, ahogy a gép még csúszott egy darabig. 

A porfelhő eloltotta a tüzet. Amikor Hartmann felnyitotta a tetőt, látta 
amint ellensége lezuhan. Az II-2-es füst-és tűzcsíkot húzva maga után két 
kilométernyire keletre csapódott a földbe. A becsapódás pillanatában 
robbanás rázta meg a levegőt. 

Erich Hartmann első légi győzelmét aratta. Trepte hadnagy Hartmann 
feje fölött körözött, majd szárnyát megbillentve elrepült, miután látta, 
hogy él és mozog. A gyalogosok vitték vissza egységéhez a győzelemittas 
Hartmannt. 

Két nappal később belázasodott, és négy hétig a Pitiagorszk- 
Esszentuki-i körházban feküdt. Itt volt ideje mindent átgondolni, amit 
eddig tanult. , 

Újra és újra kielemezte légi tevékenységét. Úgy érezte, már leesett 
nála a tantusz. Nem ismételte meg a három héttel korábbi első bevetésén 
ejtett hibákat. Nem sértett meg szabályokat, és lövőkedvét is jobban 
vissza tudta fogni. És a második támadásakor megtanulta, hogy közel kell 
menni mielőtt lő. 

Még egy fontos oldala volt első győzelmének, melyen volt ideje 
gondolkozni a kórházban.  Gépét nem pánik, ostobaság és 
tapasztalatlanság miatt vesztette el, mint az első alkalommal, de ennek 
ellenére úgy vélte: hiba volt, amiért nem fordult gyorsabban vissza. Egy 
gyors fordulás megelőzte volna a bajt: elkerülhette volna az ütközést a 
felrobbanó 11-2 roncsaival. Az elkövetkező hónapokban 
támadásmódjának négy lépését tökéletesítette: nézni -dönteni - támadni - 
megfordulni. 


AZ ELSŐ CSÍRÁK 


Ha valaki a háborúban a saját eszközeivel nem tudja 
legyőzni az ellenfelét, annak el kell sajátítani egy, 
az ellenféléhez hasonlító taktikát. 

(Winston Churchill) 


Amikor felgyógyulása után visszatért egységéhez, nyugodtabb lett, 
rámenőssége megfontoltsággal párosult. Ugy vélte, elég idő van a dolgok 
végrehajtására, ha az ember tisztában van saját határaival. Elhatározta 
hogy nem enged Rossmann közelébe ellenséget, amikor ő fedezi. És 
Rossmann-nak kellett neki megmutatni, hogyan kell ezt csinálni. 

Egyre nőtt Rossmann elegáns támadásai és nagy távolságról leadott 
lövéseinek találati biztonsága iránti csodálata, de aztán más pilótákkal is 
kellett repülnie. Tapasztalt lövészek, öreg Lovagkereszt-tulajdonosok és 
kemény bajtársak azonban többségében más módszereket alkalmaztak, 
mint Rossmann. Hartmann kielemezte a különféle taktikákat, és 
Rossmannét találta a legjobbnak, de mind a három pilótától tanult valami 
fontosat. 

A harminc év körüli, robusztus Dammers őrmester 1942 augusztusa óta 
a Lovagkereszt tulajdonosa volt. Dammers ,izomrepülő" volt, egy 
keményen manőverező pilóta, aki testileg győzte le ellenfelét, mielőtt az 
lövéshez juthatott volna. 

Alfred  Grislawski valamivel több átgondoltsággal repült, mint 
Dammers, de ő is sok erőt fejtett ki. Ot éppen az elmúlt nyáron tüntették 
ki, és ő volt az aki Hartmann-nak az II-2-es sebezhető olaj hűtőjéről 
beszélt. Grislawski, aki éppen olyan átgondolt volt, mint amilyen támadó 
kedvű, az 52. ezred II-2-es specialistája volt. Később a Feketetenger 
partján aknára lépett, és súlyosan megsebesült. A háború végére a 
Lovagkereszt Tölgy falevelekkel tulajdonosa lett, 133 légi győzelemmel a 
háta mögött. 

Josef Zwernemann is egyaránt repült izomból és ésszel. Amikor 
Hartmann parancsnokává nevezték ki, 26 évesen több mint 60 légi 
győzelmet aratott. 1944. április 8-án Gardelegen térségében lelőtték a 
gépét, ki kellett ugrania, és ellenséges vadászok ejtőernyős ugrása 
közben agyonlőtték. 

Ennek a három pilótának Rossmanntól eltérő taktikája volt. Nagyon 
megközelítették az ellenséget, és csak akkor tüzeltek. Közelről 
végrehajtott támadásuk meglepetést okozott Hartmann-nak, hiszen 
egyszerűbbnek tűnt Ross-mann taktikája, aki nagy távolságról is pontosan 
célzott. Grislawski, Dammer és Zwernemann taktikája kétségkívül 
hatásos volt; Hartmann-nak be kellett látnia, hogy első találatát ő is 
közelről érte el. Elgondolkodott azon, vajon nem az a legjobb taktika-e, 
amelyik Rossmann meglepetésszerű támadásait ötvözi a közelről leadott 
lövésekkel. 

Míg ezekkel az emberekkel repült, kevés alkalma nyílt a lövésre. Nem 
volt könnyű feladat a bajtársaitól távol tartani a vérszívókat. Ezen túl a 7. 
raj sorozatos áthelyezései egyik repülőtérről a másikra sem hagytak 


nyugtot  Hartmann-nak. Januárban az egység Mineralnij Vodiból 
Almavirbe költözött, hogy a fedezze a német csapatmozgásokat. De a 
Vörös Hadsereg támadása miatt már  néhánynap múlva 
hasznavehetetlenné vált az új bázis. Hartmann szomorúan nézte végig 
kilenc kifogástalan Me-109-es felrobbantását, mert felszállásukat a rossz 
idő lehetetlenné tette. Ezután kiürítették a krasznodari, a majkopi és a 
timosevszkajai kisegítő repülőteret. A szlavinszkajai rövid tartózkodás 
után az egységet végül Nikolajevbe telepítették. 

Nehéz, zaklatott idők voltak egy fiatal pilóta számára. És jelei 
látszottak annak, hogy a körülmények még nehezebbé válnak. 1943. 
február 10-én Sommer százados, a hetesek akkori parancsnoka nem 
kapta meg a Lovagkeresztet annak ellenére, hogy elérte ötvenedik légi 
győzelmét. Addig a keleti fronton elért ötven légi győzelmet ezzel a 
kitüntetéssel jutalmazták. Ekkor azonban - csakúgy, mint az oroszok 
elleni harccal szemben - jelentősen emelték az elvárásokat. 1943 
januárjában és februárjában a Lovagkereszt Hartmann szemében távoli, 
elérhetetlen célnak tűnt. Második győzelmét csak 1943. február 27-én 
aratta. Nem sokkal ezután megérkezett az egységhez az az ember, aki 
Hartmann-nak megadta a végső lökést: Walter Krupinski főhadnagy, ő 
volt az, aki megmenekült a lezuhant Me-109-esből, amikor Hartmann 
Majkopban tartózkodott. 

Az új egységparancsnok a maga sajátos módján vette át a 
parancsnokságot, amivel azonnal kivívta Hartmann elismerését: Krupinski 
Taman Kubanba érkezett, bemutatkozott mint új egységparancsnok, majd 
azonnal kért egy bevetésre felkészített vadászgépet. Ezután felszállt, 
párbajra kelt az ellenséggel, és rögtön le is lőtték, úgyhogy ki kellett 
ugrania. Miután egy kocsi visszahozta a repülőtérre, új gépet kért és 
azonnal felszállt. Ezúttal két lövése talált, és épségben tért vissza a 
repülőtérre. Egy percig sem volt kétséges, hogy ő is egy igazi egyéniség, 
akinek nincs szüksége kaszárnyai allűrökre, hogy vezetni tudja az 
embereit. Hartmann rögtön megszerette Krupinskit. 

Ezután az új egységparancsnok azt kívánta, hogy nevezzenek ki valakit 
rajtársának. Rámenős hírében állt, így a védelméért senki nem vállalta 
volna szívesen a felelősséget. Paule Rossmann Hartmannhoz fordult. 

- Hadnagy úr, vállalná hogy egy kötelékben repül Krupinski 
főhadnaggyal? 

- Miért? Mások nem vállalják? 

- Az öreg rókák azt mondják, nagyon szigorú főnök - mondta Rossmann 
zavartan - de repülni nem tud. Azon a véleményen vannak, hogy 
mindenképpen jobb, ha egy tiszt a párja. Vállalja? 

Beleegyezett. Amikor felajánlkozott az új parancsnoknak, nem volt 
túlzottan boldog, mivel a legtöbb őrmester öreg róka volt, és általában 
meg tudta különböztetni a jó és a rossz vadászpilótát. Egy kicsit áldozati 
báránynak érezte magát. Krupinski otromba vaskossága nem könnyítette 
meg a helyzetét. 

Krupinski 1943 elején a Luítwafféban különleges fickóként volt ismert. 
Hat hónap szolgálat után, 1939-ben hadapródként került a légierőhöz. 
1941 óta volt bevethető, és hosszú ideig , Macki" Steinhoff társa volt. 
Amikor Hartmann Krupinski raj társa lett, addigra már több mint hetven 
győzelme volt. Krupinski a háború végén 197 légi győzelmével a 


világranglista 15. helyén állt. 

- Nevem Erich Hartmann. Én leszek az ön kötelékpárja. 

- Régóta van itt kint? 

- Nem, csak három hónapja. 

- Találata volt már? 

- Kettő. 

- Most kivel repül? 

- Leginkább Rossmann-nal, de Dammers-szel, Zwernemann-nal és 
Grislawskival is. 

- Ők jó emberek. Ki fogunk jönni egymással. Köszönöm, egyelőre ez 
minden. 

Következő nap először repült együtt Krupinskival, és mindkettő a 
másikról csupa jót gondolt: Hartmann úgy gondolta, hogy egy vadállattal 
van összekötve, aki nem tud repülni. Krupinski pedig biztos volt abban, 
hogy egy gyáva nyúl a kötelékpárja. 

De már az első bevetés elég volt ahhoz, hogy Hartmann új főnökéről 
alkotott véleménye megváltozzon. Parancsnoka úgy repült be egy rakás 
ellenség közé, mint aki keresi a harcot. Nagy támadókedvű, félelem 
nélküli pilóta volt, aki nemcsak úgy repült mint az ördög, hanem a 
hidegvérét is meg tudta őrizni. Ehhez hozzátartozik persze az, hogy 
Krupinski igen pontatlanul célzott, többnyire szinte minden lőszerét 
ellőtte. Ezt a fogyatékosságát azonban Hartmann képességei 
ellensúlyozták. Mindig  Krupinski közelében tartózkodott. Amikor 
lőtávolba értek, a sebességét kicsit csökkentette hogy parancsnoka hátát 
védhesse, ha az felemeli vagy leborítja a gépét. így maradt néhány 
másodperce a lövésre is, ha Kruppinak nem sikerült. Ezzel a módszerrel 
tovább növelte győzelmei számát. 

Hamar nyilvánvaló lett mindkettejük számára, hogy bátran a másikra 
bízhatják magukat. Légiharc közben szinte egymás gondolataiban 
olvastak: ha Krupinski támadott, Hartmann figyelőnek hátramaradt, védte 
parancsnoka hátát, és mondta neki mit tegyen, ha újabb ellenséges 
repülő kapcsolódott a támadásba. Amikor Hartmann támadott, Krupinski 
maradt hátra, és utasításokat adott a repülési pozíció módosítására vagy 
kitérő manőver végrehajtására. De Hartmann mindig ugyanazt a 
parancsot hallotta Krupinskitól: - Hé, Bubi! Menj még közelebb, túl korán 
tüzelsz! 

Rossmann-nal mindig versengtek abban, hogy támadáskor ki tud 
nagyobb távolságról tüzelni. Ez nagy hatást tett a rosszul célzó 
Krupinskira. De nyilvánvaló volt, hogy még jobb lehetne, ha közelebb 
menne a célhoz. Krupinski később azt mondta: sok fiatal pilóta jön 
hozzánk, akik egyáltalán nem találják el a célt, úgyhogy Hartmann a nagy 
távolságból elért találataival rögtön kitűnt. 

Ma is élő becenevét azért kapta, mert Krupinski a levegőben , Bubi"- 
nak nevezte. Nemsokára az egész egység Bubinak hívta, így ráragadt ez a 
név. Krupinski állandó noszogatása, hogy ,Hé, Bubi, közelebb", 
bátorságot adott Hartmann-nak, hogy mind kisebb távolságot tartson. 
Minél közelebb került ellenfeléhez, annál megsemmisítőbb volt lövései 
hatása. Csak kevés lövése tévesztett célt. Gyakran lehetett látni, ahogy az 
ellenséges fegyverek kereszttüzében egészen közelről száll szembe 
ellenfelével. És még gyakrabban robbanás hallatszott a levegőben, amely 


szétvetette a másik gépet. 

Rövid idő múlva Hartmann minden olyan taktikát kifejlesztett, mely a 
légiharcok során elválaszthatatlan lett tőle. A négy mágikus lépcső nevei 
a következők voltak: nézni - dönteni - támadni - megfordulni és szünetet 
tartani. 

E módszer következetes alkalmazása segítette a csúcsra Erich 
Hartmannt. 

A Krupinskival való eredményes légi együttműködés a földön 
természetesen nagyon hamar szoros barátsággá változott. Krupinski 
beceneve: , Punski gróf nem volt légből kapott, illett a nők kedvencéhez. 
Amilyen harapós és merész volt a levegőben, olyan megnyerő és sima 
modorú, vidám és csinos vadászpilóta volt a földön. Krupinskinál a 
repülés állt az első helyen, a másodikon pedig az egység mindenkori 
állomáshelyén lévő bár épülete volt. 

Hartmann így nyilatkozott róla: , Punski gróf Frank Sinatra-típus volt, 
jóképű volt és ápolt, a nők kedvence." 

1943 áprilisának végére, 110 bevetés után 8 győzelmével Hartmann 
érdemessé vált arra, hogy rajparancsnokká nevezzék ki. A repülés 
Krupinskival felejthetetlen élmény volt, de Hartmann-nak megvoltak a 
saját elképzelései, és rajparancsnokként most lehetősége nyílt alkalmazni 
ezeket. 

A sikert ígérő négy lépcsős támadás elvét gondolatban már kialakította. 
Elhatározta, hogy ragaszkodni fog ezekhez. Egy Rossmanntól tanult 
további figyelmeztetést is magáévá tett: Figyelj a rajtársaidra, nehogy 
elveszítsd őketi Méltán büszke arra, hogy fiatal és tapasztalatlan 
pilótatársait minden alkalommal épségben visszavezette a földre anélkül, 
hogy egyet is elveszített volna. 

Csak egyszer fordult elő, hogy lelőtték a vele repülő bajtársának gépét, 
de ő is megúszta sértetlenül. Ez Günther Capito őrnagy volt, akit a 
háború végén mindenféle átképzés nélkül Hartmann századához 
helyeztek. 

Az a mód, ahogy a két ember reagált egymásra, néhányszor 
megismétlődött az 50-es, 60-as években az új légierőnél. Capito úgy 
jellemezte 1945-ös első benyomását Hartmannról, hogy ,nem volt valami 
lenyűgöző". Azt mondta: , Egy ápolatlan, lompos fiatalember állt előttem 
az előírásokra fittyet hányó írizurával, teljesen gyűrött sapkában. Olyan 
lassan beszélt, mintha aludna. Azt gondoltam, megérdemelte a becenevét, 
és feltettem magamnak a kérdést: Hogyan lehet az ilyenből parancsnok? 
Ez a benyomás még néhány napig bennem élt, bár néha 
temperamentumáról is tanúbizonyságot tett. Ha repülésről vagy 
légiharcról volt szó felélénkült, hangosan és határozottan kezdett 
beszélni. Ilyenkor mégiscsak azt érezte az ember, hogy jó társ lehet. 
Fiatalságának köszönhetően mentes volt minden előítélettől. Ennek 
ellenére nem tudtam parancsnokként elképzelni, és ez a véleményem a 
háború végéig nem változott." 

Mint még békeidőben kiképzett hivatásos tiszt és bombázópilóta, 
Capito nem érezte jól magát a vadászpilótáknál. A vadászok formalitások 
nélküli, szabályozatlan élete, melyet Hartmann annyira szeretett, idegen 
volt Capito számára. 

A korábbi bombázópilóta ennek ellenére szívesen repült volna 


Hartmann-nal, és minden nap érdeklődött ennek lehetőségéről. Hartmann 
megpróbálta vele megértetni, hogy nemsokára vége a háborúnak, és egy 
korábbi bombázónak óriási nehézségekkel járna az Me-109-es irányítása. 
De Capito továbbra is ragaszkodott ahhoz, hogy Hartmann társaként 
repüljön, aki végül is beleegyezett. Figyelmeztette az egykori bombázót a 
vadászgép komolyabb kihívásaira és nagyobb utazósebességére, és 
utasította, hogy repüléskor mindig maradjon szorosan mellette. Külön 
felhívta Capito figyelmét arra, hogy mindig kis ívben forduljon, mert ez a 
légiharc egyik alapeleme. 

Hartmann és Capito kötelékét egyszer két magasan repülő orosz 
Aircobra-raj megtámadta. Hartmann így mesélte a történetet: 

, AZ orosz vadászokat lőtávolságba engedtem, és utasítottam Capitot, 
hogy maradjon mellettem. Ez pontosan az helyzet volt, melyről korábban 
beszéltem neki. Amikor az oroszok tüzet nyitottak, változatlan 
magasságban kis ívben rájuk fordultam, de Capito nem tudott követni. 
Szélesen kanyarodott, ahogy a bombázóknál szokás. A fordulás után 
pontosan szembe került velem, az Aircobrák mellé. Felszólítottam, 
kanyarodjon tovább, hogy a vörös vadászokat elválaszthassam egymástól. 
De azok a bombázómértékkel mért kanyar közben pont elkapták Capitot. 
Miután láttam hogy mi történt, utasítottam, ugorjon ki. Nagy 
megkönnyebbüléssel láttam, mikor kinyílt az ejtőernyője, de dühös is 
voltam, amiért képtelen volt teljesíteni a parancsomat. 

Az Aircobra mögé kerültem, megközelítettem, és egy rövid sorozattal 
lelőttem. Hatalmas robbanással szakadt szét, mintegy három kilométerre 
attól a ponttól, ahol Capito az ejtőernyővel földet ért, támaszpontunktól 
másfél kilométerre. Boldog voltam hogy le tudtam szedni az Air-cobrát, de 
szemrehányást is tettem magamnak amiatt, hogy jobb meggyőződésem 
ellenére Günther Capitóval repültem." 

Hartmann visszarepült a támaszpontra, autóba ült és a megtört 
Capitoért ment. Együtt elautóztak a lelőtt gép roncsához. A gép pilótája, 
egy orosz őrnagy, a becsapódáskor életét vesztette. 

Ez volt az egyetlen eset az 1400 bevetés alatt, amikor Hartmann társa 
lezuhant. 

Günther Capito sértetlenül túlélte a háborút, és Hartmannhoz 
hasonlóan az új német légierő tisztje lett. Lelövésére így emlékezik: 
, Szörnyen le voltam sújtva, úgy éreztem, térden állva kellene 
vezekelnem. A halott orosznak 25 győzelme volt, és én voltam a 
huszonhatodik. Nyilvánvalóan nem volt olyan kezdő, mint én. Csak este, a 
születésnapi ünnepségen oldódtam fel egy kicsit, melyet hagyományosan 
a halálból megmenekült pilóták számára rendeztek." 

Erick 1943. május 25-ig hat további győzelmet aratott. Ezen a napon a 
reggeli szürkületben szállt fel, és rögtön megtámadott egy szovjet LaGG- 
9-est. A támadás végén meredeken a nap felé fordította a gépet, és félig 
elvakítva összeütközött egy másik LaGG-9-essel. Egykori vitorlázórepülő 
tudományára volt szükség ahhoz, hogy a sérült Me-109-est óvatos 
manőverezéssel vissza tudja kormányozni német területre. A legelső 
német vonalak mögött hajtotta végre ötödik kényszerleszállását. 

Idegeit kicsit megviselte az ütközés, ezért rövid szabadságra 
hazaküldték. Hrabak kiadta az utasítást, és nem sokkal utána Hartmann 
már úton volt Stuttgart felé. Négy hét szabadság, egy frontharcos 


számára elképzelhetetlen luxus. Usch szebb volt, mint emlékeiben. 
Kényelmes fotelben ülhetett, puha ágyban, tiszta lepedőn alhatott, és nem 
feszítette a harc állandó izgalma. 

Egyszer az éjszaka közepén felriadt, mert azt gondolta, társai kiáltását 
hallja: , Megfordulni, megfordulni!" Aztán visszafeküdt. A háború több 
száz kilométerre volt onnan. De tényleg olyan messze volt? 

A sötétben fekve az események alakulásán tűnődött. 1943 elejéig az 
ellenséges bombatámadások nem okoztak különösebb problémát 
Németország számára. A német éjszakai vadászok viszonylag sikeresek 
voltak, és a Brit Királyi Légierő eredményessége éjszaka igen csekély 
volt. 

De ennek ellenére az ellenség szemmel láthatóan egyre erősödött, 
többet bombázott, és több berepülést hajtott végre. Ha egy célpontra 
több ezer bombát dobnak, elképzelhetetlen károk keletkeznek. Az 
angolok Köln elleni támadása az év elő felében ezt nyilvánvalóvá tette. A 
német propaganda megpróbálta bagatellizálni az ellenséges támadások 
következményeit, különösen a Brit Királyi Légierőnek az Eder és a Möhne 
völgyzárógátjai elleni támadását. Az elszabaduló víztömeg tájakat öntött 
el; Kassel egyes részei víz alá kerültek. A brit rádiópropaganda a 
Németország elleni légitámadások számának növelését szorgalmazta. A 
keleti front minden vadászpilótáját pedig nyugtalanította a gondolat, hogy 
ellenséges repülők özönlik el hazájuk légterét. 

Amint visszatért egységéhez, teljes erejével vetette magát újra harcba. 
1943. július 5-én négy bevetésen öt LaGG-5-ös vadászgépet lőtt le, ez volt 
addigi napi rekordja. A diadalt elhomályosította Krupinski egy újabb, 
tipikus balesete, mely Erichet nagyon elszomorította. A repülőtér fölötti 
heves ütközet során Krupinski Me-109-ese vezérsíkján és olaj hűtője 
mellett súlyos találatot kapott. A csak részpen működőképes kormánnyal 
Krupinski azonnal landolni kezdett, mert tudta, gépe sérülése nem teszi 
lehetővé a további repülést. Amikor megkezdte a leszállást, látta hogy a 
riadóegység éppen abba az irányba indult el, ahová le akarta tenni a 
gépet. Míg a sérült géppel ereszkedett, Krupinski előtt világossá vált, 
hogy a talajra érve vagy felborul, vagy összeütközik a riadóegységgel. 
Megpróbálta kikerülni őket, de a gépe átfordult, és Krupinski feje erősen 
nekicsapódott az irányzéknak. Amikor a mentőegység két perccel később 
odaért, beszíjazva, tehetetlenül lógott. Vérezve és benzintől átitatva 
próbált kiszabadulni; a benzinről is azt hitte hogy fÍriss vér. A 
mentőegység kiszabadította a roncsból, és az orvos gondjaira bízta. 
Betört a koponyája, így hat hétig nem repülhetett. Kiesése súlyos csapás 
volt az egységnek, különösen Hartmann-nak, aki megszenvedte társa 
hiányát. 

Azon a napon további öt pilótát vesztettek, a teljes létszám majd 
egyharmadát. De emiatt nem állt meg a háború. Két nappal később Erich 
négy további LaGG-5-öst és három II-2-est lőtt le - hét találat egyetlen 
napon. Már 22 hitelesített győzelme volt, és az egység összes találatainak 
száma 750-re emelkedett. 

Másnap újabb négy LaGG-5-öst lőtt le. Hartmann-nak nem volt többé 
kétsége afelől, hogy biztonságos és hatékony támadási módszert talált ki. 
Mind jobban élesedett a látása, és minden támadásnál egyre közelebb 
merészkedett célpontjához. Az a pont ahol a legtöbb támadó 


visszafordult, Hartmann szerint még mindig távoli volt a tüzeléshez. 
Legyőzte természetes ellenérzését azzal szemben, hogy közel kerüljön az 
ellenséghez. Minél közelebbről lőtt, annál megsemmisítőbb volt a hatás, 
és annál biztosabb a találat. 

1943. augusztus I-jén 46 hitelesített győzelme volt. Két nappal később, 
18.30-kor Harkovnál egy LaGG-5-ös csapódott a földbe, lángba borulva. 
Ez volt az ötvenedik győzelme. Korábban ezt már Lovagkereszttel 
jutalmazták, de most szigorúbb volt a mérce. 

Günther Rali az 52. ezred III-as századának parancsnokaként közelről 
szemlélhette Hartmann fejlődését. Eljött az idő, amikor Rali rajt bízhatott 
volna rá. De mindig óvakodott attól, hogy a nagyreményű fiatalokat túl 
gyorsan juttassa előre. Csak 1943 szeptemberében döntött úgy, hogy 
Hartmann megérett erre. A 9. raj parancsnokává nevezte ki, melynek 
addigi parancsnoka, Korts hadnagy elesett. Régebben 9. rajban szolgált 
Hermann Graf is, aki először ért el 200 győzelmet - és a rajnak ezt a 
hagyományt kellett továbbvinnie. 

Hartmann felelősségérzete egyre nőtt. Napi öt bevetés volt a norma. Az 
orosz offenzíva teljes erővel folyt a keleti front déli részén, ellenségben 
nem volt hiány. 1943. augusztus 5-én Hartmann megszerezte a 60. 
győzelmét, és a következő 3 napon további tíz győzelmet aratott. 1943. 
augusztus 17-én elérte 80. győzelmét, megismételve Manfred von 
Richthof en első világháború-beli teljesítményét. 1943. szeptember végére 
115 győzelmével túlszárnyalta , Vati" Mölders eredményét, akinek a 
történelemben elsőként sikerült 100 ellenséges gépet lelőnie. Más 
háborús hadsereg légierejénél Erich Hartmann már nemzeti hős lett 
volna. De az orosz fronton a 100 légi győzelem viszonylag gyakori volt, és 
csak a 150. győzelem számított különleges teljesítménynek. 

A fiatal, szőke rajparancsnok sikert sikerre halmozott. Ahogy egyre 
gyakoribbá vált napi több győzelme, úgy nőtt az önbizalma is. De az orosz 
repülőgépek és a pilóták is egyre jobbak lettek. Egyre nehezebb volt 
légicsatát nyerni. 

1943. október 29-én Erich Hartmann hadnagy a 150. ellenségén is 
győzedelmeskedett. Utolérte ezzel Krupins-kit, aki 1943. október I-jén 
érte el a 150. győzelmét. De Krupinski 1941 óta harcolt. 1943. február 27- 
e óta Hartmann 148 találatot számlált, és ez nyolc hónap alatt kitűnő 
teljesítmény. Ezzel kiérdemelte a Lovagkereszt Vaskeresztjét. 

Amikor a kitüntetésnek híre ment az egységnél, Bimmel Mertens 
különösen boldog volt. Új főnökével lelkesen rázott kezet: 

- Biztos vagyok benne, ha így folytatja, On lesz a legnagyobb 
vadászpilóta. Senki sem ér majd a nyomába. - Míg karbantartója a kezét 
szorongatta, Hartmann arra gondolt, mennyi mindent köszönhet ennek az 
embernek. 

- Bimmel! - mondta. - Teljesen bolond vagy. De ha így is lesz, azt csak 
azért tudom majd elérni, mert munkádnak köszönhetően a gépem sosem 
hagy cserben. 

1943. október 29-én kitüntetést kapott, mely egy számára nagyon 
értékes jutalommal járt: két hét különszabadságot kapott, hogy 
meglátogathassa Usch-t. 


A MEDVE KARMAI KÖZT 


Csak az veszít, aki feladja, (ismeretlen forrásból) 


1943. augusztus 19-éről 20-ára virradó éjjel egész éjszaka dörgött az 
orosz tüzérség támadása, Hartmann alig tudott aludni tőle. Ezen a napon 
a 300. bevetésére indult, és halálosan fáradt volt. Nagy orosz támadás 
kezdődött. A hajnali órákban rossz hírek érkeztek az egység Donyecki- 
medencében fekvő, kutejnyikovói repülőterére. Az oroszok áttörtek, nagy 
német egységeket fenyegetett a bekerítés veszélye. 

Felkelt a priccséről és felöltözött: az egységet bevetésre riasztották. 
Míg a katonák a félhomályban sátrukban horkoltak, ide-oda szálltak a 
hírek. A repülőtér a vadászgépek fülsüketítő motorzajára ébredt. A 
bódéhoz ment, ahonnan Dietrich Hrabak, az 52. ezred kapitánya a 
bevetést irányította. Mint mindig, Hrabak most is hűvösen és precízen 
ismertette a helyzetet. 

- Hartmann, az Ön egysége vezeti az első támadást. Egész nap 
folyamatosan megyünk bevetésekre, hogy távol tartsuk az orosz 
bombázókat. - Hrabak rábökött ujjával a térképre. - Itt a legsúlyosabb a 
betörés. Rudel Stukái kicsit felforrósítják a talajt. Fedezze őket, és 
foglalkozzon kicsit az orosz bombázókkal. Ha a levegőben nem 
mutatkozik ellenség, támadja mélyrepülésben az ivánokat. Nyomás! 

Hartmann maga köré gyűjtötte hét pilótáját, és felvázolta a helyzetet. 
Nyilt alakzatban fognak repülni. 

- Ha parancsot adok a támadásra, mindenki rátapad a párjára. Minden 
pár a saját légiharcát vívja raja segítségével. Elsődleges célpontjaink a 
vadászbombázók és a harci repülők. Ha én támadok, a második pár nagy 
magasságban marad hogy figyeljen, és csak akkor támad, amikor én 
felemelkedem figyelni. Ha nagyszámú találatot érünk el, akkor utána 
mindegyik raj önállóan támad. Remélem, nem hoznak kellemetlen 
helyzetbe azzal, hogy nem tartják be az utasításokat. Kéz- és lábtörést! - 
Aztán Hartmann odament Mertenshez, aki egy bevetésre felkészített 
, Karaya-1" mellett várt rá. 

- Minden rendben? - kérdezte. 

Mertens bólintott. Erich tudta, szerelője mindig készen áll, ha szükség 
van rá. Valószínűleg már órák óta ébren volt, hogy át tudja vizsgálni a 
gépet. 

Mialatt beszállt a fülkébe, és maga alá tolta ejtőernyőjét, arra gondolt, 
milyen szerencsés, hogy , Bimmel" felel a gépéért. Bekapcsolta övét, és 
lazára állította, hogy kényelmesen mozoghasson a szűk pilótafülkében. 
Minden szükséges ellenőrzést elvégzett: UÜUzemanyagcsap nyitva... 
teljesítményszabályzó egyharmadon... indítópumpa... vízhűtés zárva... 
propeller automatikán... mágneses gyújtás mindkét oldalon... Minden 
simán ment, két szerelő az indítókart forgatta. A sustorgó hang erősödött. 

Harmann behúzta a kuplungot, és a propeller forogni kezdett. A motor 
nyugodt duruzsolása betöltötte a levegőt. Ellenőrizte az olajnyomást, az 
üzemanyagnyomást, a töltést, az üzemanyag áramlását, a hűtőrendszert, 
és az egymás mögötti két mágnest. 


Madara készen állt a felszállásra. Feszesre húzta az övet, az Me-109 
felgyorsult a könnyű szélben, és a füvön száguldott. A gép felemelkedett, 
és megcsillant a felhőkön áttörő első napsugarakban. 

A futómű enyhe lökéssel visszahúzódott. Ellenőrizte a csappantyúk 
állását, és kibiztosította a fegyvereket. Madara már harcra kész volt. 
Eszakkeleten fekete füstcsíkok jelezték a harci zónát. , Nem egész tíz 
perces repülés, Erich" mondta hangosan maga elé. Aztán megfordult, 
hogy megnézze csapatát. 

Kibellus hadnagy szorosan a szárnya mellett. Eberhardt őrmester 
vezette a második párt, társa Martin őrmester volt. A másik csapatnál is 
minden rendben volt, azt Johann Bunzek hadnagy vezette, aki Hartmann 
rajában szolgált. Megfontoltan repült, és kiváló vadász volt. Harcra 
készen és megbízhatóan repült a nyolc Me 109-es, hogy Rudel Stukáival 
találkozzon. Füstoszlopok és a gránáttámadás fényei jelezték egy nagy 
területen a zárótűz vonalát, és a front súlyos harcait. Ahogy Hartmann a 
csatamező közelébe ért, mintegy negyven  II-2-es  , Sztormovik" 
csatarepülőt fedezett fel, amelyek a német tüzérséget bombázták. Minden 
, Sztormovik"-ot egy orosz vadászgép fedezett; körülbelül negyven LaGG- 
5-ös és Jak-9-es körözött a harctér felett. 

Hartmann  zuhanórepülésben áttört az orosz vadászgépek 
védőgyűrűjén, és közben tüzelt. Megtámadták az alacsonyan repülő 
Ssztormovikokat. 

Minden egyes páncélozott Sztormovik lelövése levegőhöz jutatta a 
gyalogságot. Mialatt egy II-2-es mögött tüzelőpozícióba került, jól látta, 
miként csökken a távolsága. 

200 méter... 100 méter... A Sztormovik vészjósló fekete árnyéknak tűnt. 
Alig 75 méternyire megközelítette, és röviden tüzelt az összes fegyveréből 
egyszerre. Erre heves robbanással darabjaira tört az orosz repülőgép 
hátsó része. Azonnal visszafordult, és nagy sebességgel egy másik 
Sztormovik nyomába eredt. 

Hartmann közelségét nem is sejtve a német tüzérség is lőni kezdett a 
gépre. 

Lövőhelyzetbe került, de újra kivárt a legutolsó pillanatig: , Még nem 
vagy elég közel, Erich. Ez az 11-2 a levegő legszívósabb madara." Ötven 
méter távolságból koncentrált lövést adott le: egyszerre tüzelt minden 
csőből. A Sztormovik süllyedni kezdett, megrázkódott és lángba borult. 
Hartmann elhúzott az eltalált gép fölött, és új célpontot keresett. 

A gép törzse alól néhány csattanás hallatszott, mintha a gyújtás 
akadozna. Hartmann látta, amint az egyik motorházfedele lerepül, és 
eltűnik a légörvényben. Fojtó kék füst áradt a kabinba. , Mi az ördög ez, 
Erich? Mindegy! Nyomás nyugat felé, amíg bírsz, amíg le nem esik ez a 
beteg madár!" - kiáltotta maga elé. Elesen nyugat felé fordult és levette a 
gázt. Gyújtást kikapcsolni és az üzemanyagcsapot elzárni. , Már 
ereszkedsz. De hová? Ott egy nagy mező, sok napraforgóval... oda 
kellene. Tedd oda a gépet, Erich..." 

Simán földet ért, és fémes csikorgással, döcögve megállt. Ezúttal is 
megúszta. Előhúzta az ejtőernyőjét, és felkészült a kiszállásra. Előrenyúlt 
a műszerfalra, hogy meglazítsa a repülőóra tartókeretét. Minden 
pilótának parancsa volt, hogy kényszerleszállás esetén vigye magával ezt 
a precíz szerkezetet, mivel ezek az órák rendkívül pontosak voltak. Az 


eldugott csavarokkal bajlódott, amelyekkel az óra rögzítve volt, és 
egyáltalán nem volt elégedett a légiharc kimenetelével. ,A fenébe, ma 
reggel szinte egyáltalán nem is reggeliztél." Majd félbeszakította 
önmagával folytatott párbeszédét, mert a poros páncélüvegen át mozgást 
észlelt. Egy német teherautó volt. Megkönnyebbült. Nem tudta milyen 
messzire jutott nyugat felé, mielőtt leszállt; de a német teherautó 
nyugalommal töltötte el. Az orosz vonalak mögött landoló Luftwaffe-pi- 
lótákról ritkán lehet tudni bármit is. Újra az órához hajolt, és csak akkor 
nézett fel, amikor meghallotta a teherautó motorzaját. 

Újra felnézett, és halálra rémült. Két, idegen egyenruhát viselő katona 
ugrott le a teherautó platójáról. Aztán a két ember odajött a 
repülőgéphez, és Hartmann érezte amint átjárja a félelem. A férfiaknak 
ázsiai metszésű arcuk volt. A teherautót a németektől zsákmányolták, és 
most egy hozzá illő németet kerestek, akit foglyul ejthetnek. Hartmannt 
kiverte a hideg veríték, ahogy közeledtek feléje az oroszok. Ha kiszállni 
vagy menekülni próbálna, biztosan agyonlőnék. Csak egy választása 
maradt: ha úgy tesz, mintha megsebesült volna. Megpróbálja elhitetni 
velük, hogy a kényszerleszálláskor belső sérüléseket szenvedett. 

Amikor a katonák felugrottak a szárnyra és kíváncsian a fülkébe 
néztek, úgy tett mintha eszméletlen volna. Az egyik orosz katona 
megragadta a karját, és megpróbálta kihúzni. Erich felkiáltott a 
, fájdalomtól", és felsóhajtott. Az orosz elengedte. 

A két ember oroszul kezdett beszélgetni egymással, majd azt kiáltották: 
, A háborúnak vége! Hitler halott!" 

- Megsebesültem - sóhajtotta Hartmann, és a hasára mutatott. Félig 
csukott szemmel figyelte őket, és látta hogy benyelték a csalit. Az oroszok 
óvatosan kiemelték a gépből, miközben Hartmann érett színészhez méltó 
teljesítményt nyújtott. A földre rogyott, és úgy tett mintha nem tudna 
felkelni. Az oroszok visszamentek a teherautóhoz, hoztak egy régi 
sátorponyvát és ráfektették a , sebesült" pilótát. Aztán a teherautóhoz 
vitték és óvatosan a platóra fektették. A katonák nyugodtan és 
barátságosan próbáltak vele beszélni, mert jó hangulatban voltak, hiszen 
az előző este komoly győzelmet arattak. 

Erich tovább sóhajtozott és a hasát fogta. Az oroszok tanácstalanok 
voltak, mert nem tudták megállapítani a fájdalom okát. Felszálltak a 
teherautóra, és az ezredparancsnokságukra vitték egy közeli faluba. 

Egy doktor tűnt fel, aki néhány szót tudott németül, és mindjárt 
vizsgálni kezdte. Ahányszor Hartmannhoz ért, az hangosan felkiáltott. A 
doktort is meggyőzte. A katonák némi gyümölcsöt hoztak neki, és ő úgy 
tett mintha enne. Aztán újra felkiáltott, mintha a gyümölcs új, éles 
fájdalmat okozna. A színielőadás két órán át tartott. Akkor visszajött a két 
katona, a sátorlapra fektették és a teherautóhoz vitték. Ahogy keleti 
irányba haladtak, Hartmann tudta, vagy most azonnal eltűnik, vagy 
szovjet hadifogságban tölti a háború hátralévő részét. 

Felmérte a helyzetet. A teherautó körülbelül három kilométer 
mélységben jár az orosz vonalak mögött. Az egyik katona vezetett, a 
másik a rakodótérben őrizte a ,sérült" német foglyot. Miközben 
Hartmann lázasan gondolkozott, a nyugati égbolton stukák körvonalai 
tűntek fel. A németek alacsonyan húztak el felettük, mire a teherautó 
lassított. Az oroszok fedezékbe akartak vonulni. Míg a hátsó őr feszülten 


bámulta az eget, Erich felugrott, és vállával az orosznak rohant. Az őr 
nekiesett a vezetőfülke hátsó falának, és a rakodótérre zuhant. Hartmann 
leugrott a teherautóról, és ahogy csak ereje bírta, az út melletti 
embermagasságú napraforgótáblába rohant. 

Alighogy elbújt hallotta, hogy a teherautó csikorogva fékez: máris 
felfedezték a szökést. Miközben botladozva rohant a napraforgótábla 
belsejébe, lövések dördültek mögötte. Néhány golyó közvetlenül mellette 
csapódott a földbe. Aztán úgy látta, a lövések nem jelentenek komolyabb 
veszélyt; de ennek ellenére még vagy öt percig nem csökkentette a 
tempót. Közte és egykori vendéglátói közötti minden lépés közelebb vitte 
a biztonsághoz. Levegő után kapkodva ért ki a napraforgótengerből egy 
mesébe illő kis völgybe. 

A fák, a dús fű, a tarka mezei virágok és egy halkan csörgedező patak 
éles ellentétben állt az életre-halálra folytatott menekülésével. A fűbe 
vetette magát, és teleszívta tüdejét a friss levegővel. 

Újra tudott tiszta fejjel gondolkodni. Helyzetét kritikusnak ítélte, és 
azon tűnődött, hogyan találhatna vissza a német vonalak mögé. Felkelt, 
és nyugat felé indult. Egy félórányi gyaloglás után, mely szinte kellemes 
volt a reggeli napsütésben, egy országúthoz érkezett, amely egy kis 
faluba vezetett. Egy bokor mögé bújt, hogy kikémlelje a helyzetet. 

Az út másik oldalán néhány vattakabátos embert látott. Néhány percig 
figyelte őket, és látta hogy oroszok. Vagyis még a rossz oldalon van. 
Óvatosan követte tovább az út vonalát, míg egy dombot látott meg a 
távolban. A tetején katonák mozogtak, védőárkot és gödröket ástak. Ez 
azt jelentette, a front nincs messze, talán már ott van a domb túloldalán. 

Újra bevetette taktikus gondolkodását. Elfojtotta a kísértést, hogy a 
sáncot készítő oroszok mellett lopódzva a napvilágnál menjen tovább. A 
németeknek a domb túloldalán kell lenniük, de lövéseket nem hallott. 
Mindazonáltal az oroszok száma a reggel előrehaladtával egyre nőtt. Ujra 
beszélni kezdett magához, ahogy veszélyes helyzetekben szokott. , Egy 
biztos, Erich. Nappal itt észrevétlenül nem jutsz át. Menj vissza a 
patakhoz, és várj, amíg besötétedik." Ugyanazon az úton ment vissza, míg 
elérte a mese völgyet. 

Egy száraz helyet keresett a patakparton, ahol homokból és kövekből 
fedezéket készített magának. Aztán lefeküdt az alacsony védősánc mögé, 
és elaludt. Késő délután ébredt, és felkészült az éjszakai áttörésre. 

Mertens a leszállópálya mellett várakozott, miután Hartmann felszállt a 
hajnali szürkületben. Egyre csak várt. A többi szerelő kávézni ment, amíg 
a pilóták visszaérkeznek. Mertens egyedül maradt a leszállópályánál. 
Nem vette le a tekintetét az égről. Ezen a reggelen a főnök nem jött 
vissza a többiekkel. Idegesen, gondterhelten járkált fel és alá, a keleti 
horizontot szemlélte, várva, mikor bukkan fel a Me-109-es sziluettje, vagy 
mikor hallja meg a motorja hangját. 

Egyre kétkedőbbé vált Bimmel Mertens, mert már egy órája el kellett 
fogynia a gép üzemanyagának. 

Egyik visszatérő pilóta sem tudta pontosan, mi történt Hartmann-nal. 
Puls hadnagy látta őt ereszkedni füstcsíkot húzva maga után, de aztán 
orosz gépek támadtak rá, és nem tudta tovább figyelni Hartmannt. A 
többieket annyira lekötötte a rengeteg vörös vadászgép támadása, hogy 
egyáltalán nem volt idejük Hartmann-nal törődni. 


Bimmel egyre nyugtalanabb lett. Állandóan érdeklődött, van-e valami 
újság. Még mindig semmi hír. Ezután a társai azt látták, Bimmel a sátrába 
megy, majd hálózsákot és kötszert töm a hátizsákjába. 

- Hová készülsz, Bimmel? 

- Az orosz vonalak mögé. Meg akarom találni a főnökömet. 

- Ha észrevesznek, azonnal agyonlőnek. 

- Beszélek oroszul, az emberek segíteni fognak. - Bimmel Mertens nem 
jelentette a szándékát. Egyáltalán nem volt engedélye arra, hogy elhagyja 
a repülőteret. Egyszerűen felkapott egy fegyvert, és elindult a front 
irányába. Ha még életben van a főnöke, akkor ő megtalálja és 
visszahozza. 

A szőke vadászpilóta és hűséges karbantartója között igazi barátság 
volt. A többi szerelő csak a fejét csóválta, amikor a széles vállú Mertens 
eltűnt a szemük elől. 

Tüzérségi támadás dörgött az éjszakában. Világító lövedékek csíkozták 
a sötét eget, mialatt Hartmann a íÍront felé gyalogolt. A puska- és 
géppisztolykattogás egyre közelibbé vált, miközben ő az augusztusi 
éjszakában a reggel látott, árkokkal barázdált domb tövéhez ért. 
Óvatosan utat keresett az állások között. A másik oldalon egy 
napraforgóval teli völgybe ért. Nyugati irányba a napraforgók között 
kígyózott tovább, és megpróbált olyan óvatosan mozogni, amennyire csak 
lehet. Ujra és újra pihenőt tartott. 

Már egy órája ment a napraforgótáblában, amikor hirtelen megállt és a 
földhöz lapult. Zörgést hallott. Amikor felnézett, egy tíz főből álló orosz 
járőregységet látott, amely a  napraforgótáblán keresztül haladt. 
Valószínűleg felderítőcsapat, gondolta. Nekik tudniuk kell, merre vannak 
az első állások. Kihasználta a lehetőséget, és úgy döntött, hogy utánuk 
megy. Ésszerű távolságból követte az oroszok lépte nyomán ide-oda lengő 
napraforgót. Néhány perc múlva a napraforgótábla szélére ért. Lehasalt, 
és látta amint az oroszok keresztülvágnak egy réten, és az ott álló két kis 
háznál felé mennek. 

Amikor az oroszok egy facsoport mögött eltűntek, teljes erejével az 
egyik házhoz futott, és falépcsője alá vetette magát. Onnan még látta őket 
egy darabig, aztán a dombon végleg belevesztek a sötétbe. Koncentrált 
géppisztolytűz és kézigránát-robbanás hasított az éjszakába. Az egység 
egy része ordítva rohant le a dombról, majd eltűnt a napraforgók között. 
Tehát a német egységnek a következő domb mögött kell lennie. 

Felszaladt a domboldalon, és a dombtetőhöz közeledve egy német dalt 
kezdett fütyülni, mert nem akarta, hogy lekaszálja egy géppisztolysorozat. 
Néhány pillanat múlva fent volt a dombon. Egy németet sem talált, sehol 
egy állás, semmi életjel. Egy lőszeres ládába botlott. Itt zajlott az imént 
hallott lövöldözés. Ugy saccolt, hogy éjfél lehet. 

Órákig csúszkált és botladozott, míg egy újabb völgybe ért. Felment a 
nyugati oldalára. Tántorgott az éhségtől és a fáradtságtól. Az egyetlen 
hang, amit hallott, a saját lélegzete volt. - , Halt!" - A felszólítással egy 
időben rövid, közeli fegyverropogást hallott. Hartmann érezte, egy golyó 
fúrja át a nadrágszárát. , 

- A fenébe! - kiáltotta. - Jóember, ne lőjön! - Állj, ki van ott? 

- Az ördögbe, vadászpilóta vagyok, ne lőjön! - Nem egészen húsz 
méterre állt tőle az őr, aki szerencsére nem találta el. Ahogy Harmann 


közelebb ment a sötétben, látta, hogy a fickó reszket a félelemtől. Még 
nála is jobban félt. . 

- Német vadászpilóta vagyok, lelőtték a gépemet. Örülök, hogy végre 
ideértem. Órákig gyalogoltam idáig. Az Isten szerelmére, engedjen már 
át! 

Az őr óvatosan megkerülte Hartmannt, és fegyvere csövét a hátának 
nyomta. Hartmann érezte, hogy izzadság-cseppek gyöngyöznek a 
homlokán. Elég egy megcsúszás vagy egy botlás a sötétben, és ez az őrült 
golyót repít a hátába. Az őr a hegy tetejére vezette, majd egy 
lövészárokba taszította. Az egységet vezető hadnagy megpróbálta 
kihallgatni a holtfáradt Hartmannt, aki nem tudta igazolni magát, mert az 
oroszok kiürítették a táskáját. A gyanakvó hadnagynak megmondta a 
nevét, a rendfokozatát és lelövésének körülbelüli helyét. 

- Kérem, hívja fel az ezredem parancsnokságát. - De a hadnagynak 
nem volt telefonja, és állását nem volt szabad az éjszaka folyamán 
elhagynia. Aztán elmondta elővigyázatosságának és idegességének okát: 

- Két napja hat ember érkezett. Folyékonyan beszéltek németül, és azt 
mondták, szökött hadifoglyok. Ahogy elértek egy szomszédos egység 
állásaihoz, géppisztolyokat húztak elő a kabátjuk alól, és tíz emberünket 
megüölték. 

Hartmann leült, hogy az éjszaka hátralévő részét a frontvonalban töltse 
a katonákkal, és közben a tüzérség kemény harcaira gondolt. Honfitársai 
enni adtak neki, aztán egy fedezék mélyén álomba zuhant. Arra ébredt, 
hogy egy tüzér a karját rázza: - Jöjjön, riadó van. 

Az órájára nézett: hajnali négy óra volt. Követte a katonát egy árokba, 
melyben egy géppuska állása volt. 

A  — domboldalon közeledő énekszó hallatszott. Hartmann 
megkockáztatott egy pillantást a gödör széle fölött, és egy orosz 
katonákból álló csoportot látott, akik botladozva és tántorogva 
közeledtek. Részegnek látszottak, hangosan beszélgettek és nevettek. 
Menetüket sem a tüzérség, sem a páncélosok nem fedezték fel. 

A fiatal hadnagy utasítást adott a legénységnek: 

- Csak akkor tüzelnek, ha parancsot adok. Engedjék egészen közel 
őket, hogy biztos legyen a találat. 

Hartmann arra gondolt, hogy a tüzérség ugyanazt a taktikát 
alkalmazza, amit ő szokott a levegőben. Az oroszok húsz méterre voltak. 
Minden pillanatban felfedezhették az ellenséget, részegen és józanul 
egyaránt. 

- Tűz! 

Ólom- és acéleső zúdult az oroszokra a német fegyverekből. Azok 
elestek, némelyikük visszagurult a domboldalon. Részegen, és ilyen 
közvetlen közelről meglepve őket esélyük sem volt. Fél perc alatt vége 
lett az egész látomásnak. 

Ez volt Hartmann első szembesülése a gyalogság háborújával. Az 
élmény mélyen, kitörölhetetlenül benne maradt, még ma is végigfut a 
hideg a hátán, ha visszagondol rá. 

Az eset után a hajnali szürkületben egy őrmester az parancsnokságra 
vezette Hartmannt. Itt rádió és telefon is volt, és a parancsnok azonnal 
összeköttetésbe lépett Hrabakkal Kutejnikovóban. Megállapították 
Hartmann személyazonosságát, és egy kocsival visszavitték a repülőtérre. 


Miután Hrabak elmesélte Bimmel Mertens történetét, Hartmann 
azonnal a keresésére indult. Megrémült, amikor karbantartója spontán 
mentőakciójának történetét hallotta. 

A Bimmel Mertens iránti izgalom a következő napot is meghatározta. 
Következő reggel azonban a repülőtér szélén feltűnt  Bimmel 
összetéveszthetetlen alakja. Sötét árnyékok ültek a szeme alatt, és az 
arca kimerültnek látszott. Szemmel láthatóan az összeomlás szélén állt, 
amikor csalódottan visszatért. Aztán meglátta Hartmannt. A két férfi 
némán rázta egymás kezét, kifejezve azt az összetartozást, amelyet azok 
az emberek éreznek, akik készek egymásért feláldozni az életüket. 
Mertens a mai napig azt állítja, hogy élete legboldogabb napja volt, 
amikor Hartmann épségben visszatért az orosz vonalak mögül. 

Hartmann tanult az élményéből. Osztönös cselekedete, amikor sérülést 
miímelt, a fogságtól vagy a haláltól mentette meg. Színlelt belső sérülése 
megtévesztette az oroszokat, és ellankasztotta a figyelmüket, így nyílt 
alkalma a menekülésre. Orosz kézre került pilótáktól lehetett hallani, 
hogy egyetlen német pilótára legalább két vagy három fegyveres őr 
vigyázott, és legtöbbjüket azonnal bilincsbe verték. 

A orosz fogságban szerzett tapasztalatait átadta azoknak a fiatal 
pilótáknak, akiket a háború idején vezetett, és hasznosította akkor is, 
amikor az új német légierő Richthofen-ezredének parancsnoka lett. 

, Mindig mondtam az embereimnek, ha fogságba esnek és esélyük 
nyílik a menekülésre, csakis éjjel mozogjanak. Nappal nem szabad 
mutatkozniuk. Nappal számolniuk kell azzal hogy az ellenségbe ütköznek, 
és felfedezhetik őket anélkül, hogy észrevennék felfedezőjüket. Nappal túl 
sok meglepetés érheti az embert. Ha valaki éjjel mozog, alig történhet 
vele kiszámíthatatlan esemény. Az előny az ő oldalán van. Ha idegen 
beszédet hall, marad egy másodpercnyi ideje újra eltűnni a sötétben. 
Éjszaka az ellenség legnagyobb része alszik. Vagyis kevesebb a kéz és a 
szempár, amelyik feltartóztathatná, felfedezhetné a menekülését vagy a 
fegyvere ravaszán játszhatna. Minden emberemnek elmondtam, akiket a 
háború alatt és azóta irányítottam: mindenkitől komoly önfegyelmet 
kíván, hogy nappal ne meneküljön tovább. Ez ott a patak partján az 
agyamba vésődött. Siess, de ésszel. Várj, amíg beesteledik. A sötétség a 
barátod." 

Ösztöneinek, — tiszta helyzetfelismerésének és  önfegyelmének 
segítségével az első alkalommal még sikerült Hart-mann-nak az oroszok 
karmai közül kiszabadulni. 

Másodszorra a győztes hatalmak megállapodásainak áldozat lett, és 
nem volt lehetősége a szökésre. Tíz és fél évvel később ugyancsak egy 
kormányközi megállapodás tette lehetővé a szabadulását a medve karmai 
közül. Ezúttal ez a győztesek és a legyőzöttek megállapodása volt. 


A TÖLGYFALEVÉL 


A háború nem életbiztosítás. 
(Hans Ulrich Rudel ezredes) 


Miután Hartmann 1943 őszén elérte 150. győzelmét, barátai és 
ellenségei körében egyaránt fogalommá vált. A német újságokban az 52. 
vadászezred más vezető pilótáinak fényképe mellett az ő képét is egyre 
gyakrabban lehetett látni. Az oroszok rádiós hívójeléről először csak 
, Karaya-l"-ként ismerték. Később , Fekete Ördög"-nek nevezték. 

A fekete ördög legendája akkor született, amikor Hartmann a gépe 
orrára egy tulipánhoz hasonló, cakkos szélű, feltűnő, fekete mintát 
festetett. Ez harc közben könnyen felismerhető volt, és a szovjet pilóták 
hamar megtanulták, hogy ennek a gépnek a pilótája olyan ellenfél, aki 
elől jobb kitérni, mert sosem lő mellé. így az oroszoktól, akik nem tudták 
az igazi nevét, ezt a becenevet kapta. A szovjetek - csakúgy, mint a 
németek - lehallgatták az ellenséges légierő rádióadásait. A lehallgatott 
adás tette világossá számukra, hogy a , Karaya-1" és a Fekete Ördög egy 
és ugyanaz a pilóta. 

Tízezer rubel vérdíjat tűztek ki a fejére. De ez az ösztönzés és a 
győzelemmel járó dicsőség sem volt elegendő. A vörös vadászpilóták, akik 
a feltűnően kifestett géppel találkoztak, és felismerték benne a 
veszedelmes ellenfelet, gyorsan eltűntek, kikerülték a harcot. Hartmann 
eredményessége csökkent. Szerencséje volt ha támadni tudott, mielőtt az 
ellenséges vadász eltűnt volna. Minden kötelék melyben ő repült, 
kevesebb lehetőséghez jutott, és alig volt lehetőség a tüzelésre. 

Hartmann erre a feketére festett gépet átengedte egy tapasztalatlan 
pilótatársának. Ennek a fiatal fiúnak nem is lehetett volna hatásosabb 
védelme, mert a vörös vadászok a fekete orrú gépet szinte mindig békén 
hagyták. Amíg ez a gép a levegőben volt, szinte látni sem lehetett az 
ellenséget. 

Mertens boldog volt. A csinos festést rendben tartani olyan külön 
munka volt, mely nem igazán tetszett neki. A , fekete tulipán" eltűnt, és a 
mit sem sejtő orosz pilóták számára Hartmann egy másik Me-109-esben 
egy hétköznapi kötelék , névtelen" pilótájává vált. Az eredményes változás 
nem csak Hartmann és Mertens, hanem az egész kötelék számára előnyös 
volt. A légi győzelmek megint sűrűn követték egymást. 

1944 januárjában és februárjában úgy tűnt, a , Karaya-1" mindenhol ott 
van. Ezalatt a hatvan nap alatt Hartmann 50 győzelmet ért el. Ez minden 
repülési napon átlag két találatot jelent. A rossz idő ugyanolyan nehéz 
ellenfél volt, mint a vörös légierő, annak ellenére hogy a németek sokat 
tanultak az oroszoktól abban a tekintetben, hogyan viseljék az időjárás 
viszontagságait. 

Az első orosz tél kellemetlen meglepetéseket okozott, amikor egy 
csikorgóan fagyos reggelen a repülőtér felett megjelentek az orosz 
vadászok, de a németek nem tudtak felszállni. 

Amikor az ezred foglyul ejtett egy orosz pilótát, az megmutatta nekik, 
hogyan tartja fenn tipikus szovjet közvetlenséggel az orosz légierő 


negyven fokos hidegben a harckészültségét. Még büszke is volt arra, hogy 
olyasmit tud, amit a németek nem. Két liter benzint öntött egy tálba, 
aztán odament egy Me-109-eshez amelyik nem akart elindulni, és a 
körülötte álló emberek legnagyobb rémületére az olajtartályba öntötte. A 
németek húsz lépést hátráltak. Ha ez az őrült megpróbálná bekapcsolni a 
gyújtást, azonnal felrobbanna. Két szerelő gondterhelten kezdte forgatni 
a motort, mialatt a gép német pilótája a fülkében lapult. Miután a benzin 
jól elkeveredett a besűrűsödött olajjal, bekapcsolta a gyújtást. A motor 
beindult, teljesen felpörgött és kifogástalanul járt. Az orosz pilóta a 
tolmács segítségével elmondta, hogy az olaj fagypont alatt besűrűsödik, 
és önindítóval lehetetlenné válik a motor forgatása. A benzin felhígítja az 
olajat, amitől az folyékonnyá válik, és a motort is felmelegíti. Az egyetlen 
óvintézkedés, hogy az olajat gyakrabban kell cserélni, ha nulla fok alatt 
benzinnel hígítják. 

., Hartmann egy másik orosz fogolynál másfajta indítási módot is látott. 
Így mesélte: ,Az :xIvánx szerszámosládát és benzint kért. Bimmel és a 
többiek nézték, ahogy az orosz odamegy egy közelben álló Me-109-eshez, 
és a szerszámosládát a motor alá a földre helyezi. Aztán a ládát csordultig 
töltötte benzinnel, égő gyufát dobott bele, és hátraugrott. Nagy lángnyelv 
csapott fel a repülő meztelen motorja alatt, hiszen a takarólemezeket már 
korábban levették. A tűz tíz percig égett. Az egyik karbantartó azt 
gondolta, hogy az egész elektromos rendszer tönkrement, mert a 
szigetelések kiégtek. De az orosz azt kiáltotta: xMehetlx A motor 
egyenletes futása a kétkedőket is meggyőzte. A vadászgépeket tehát nulla 
fok alatt is lehet használni - csak tudni kell a módját." 

Ez az orosz hadifogoly azt is megmutatta a kétkedő németeknek, 
hogyan kell nulla fok alatt megőrizni a fegyverek harcképességét. A 
Luftwaffe szabályzata előírta, hogy a fegyverek mozgó alkatrészeit 
tisztítás után olajozni és zsírozni kell. Az olaj és a zsír megdermedt, és 
gátolta a fegyverek elsütését. Az orosz fogott egy német gépfegyvert, és 
egy tál forró vízbe mártotta, hogy megtisztítsa a zsírtól. Az előírt 
súrlódáscsökkentő szer nélkül is kitűnően működött a fegyver a mínusz 
negyven fokos hidegben. Ennek az orosz tippnek köszönhetően a németek 
nemcsak repülni tudtak, hanem tüzelni is. 

Mertens is alkalmazta ezeket a trükköket - és még néhány sajátot is -, 
így Hartmann 1944 januárjában és februárjában meggyőző győzelmi 
sorozatot mutathatott fel. Egy normál festésű vadászgéppel repült, ennek 
ellenére a lehallgatások segítségével az oroszok többnyire kitalálták, ki 
vezeti a gépet. Igy történhetett meg, hogy egy nap Hartmannt 
mindenáron le akarta lőni egy orosz pilóta, aki felismerte őt. 

Aznap Wester hadnaggyal német területen, román egységek felett 
repült. A vonalak mögött kicsi volt a valószínűsége annak, hogy orosz 
géppel találkozik az ember. De az 52. ezredhez jelentések érkeztek egy, 
mélyen a német vonalak mögött végrehajtott orosz támadásról. Hartmann 
parancsot kapott, repüljön a jelzett területre. Az ötszáznál több bevetése 
során egy olyan fontos dolgot sajátított el, amely még a 150 győzelménél 
is értékesebb volt: megtanulta megérezni az ellenség jelenlétét. 

Néhány gomolyfelhőt leszámítva, melyek mögött hosszabb ideig nem 
lehet elrejtőzni, tisztának tűnt az ég. De aztán hatodik érzéke vészjeleket 
adott: ez már sokszor megmentette. Hátranézett. Hatszáz méterre 


mögötte és fölötte egy magányos, vörös orrú Jak repült. Az orosz éppen 
támadásba lendült a , Karaya-1" ellen. 

- Előzzön le, húzza fel a gépét és figyeljen! - kiáltotta Hartmann 
Westernek. 

Az orosz újra és újra megpróbált lövőhelyzetbe kerülni. Hartmann 
résen volt, minden alkalommal kifordult, és megpróbálta elérni hogy az 
orosz megelőzze. Végül az orosz pilóta megtette, amire Hartmann várt: 
felhúzta a gépet, csinált egy Imnmelmann-hurkot, és közvetlenül elé került. 
Hartmann lőtt, az orosz is. Egyik sem talált. 

Kétszer is éppen hogy elkerülték az ütközést, és Hartmann beszélni 
kezdett magához, mint minden nehéz helyzetben. , Erich, ez az Iván úgy 
viselkedik, mint egy őrült. Sőt lehet, hogy meg akar lékelni. Ugyhogy 
inkább ereszkedjünk lejjebb." Zuhanórepülésbe kezdett. Odakiáltott 
Westernek, hogy zuhanjon vele. 

Lefelé zuhanva látta, amint az orosz tovább kanyarodik. Az elképedt 
pilóta tett néhány gyors fordulatot, mert nagyon megzavarhatta, hogy 
nem találja a Me-109-est. Mivel Hartmannt a holttér miatt nem láthatta, 
az orosz nyugat felé fordult és hazaindult. Már biztosan az járt a fejében, 
otthon majd elmeséli, hogyan szedte le kis híján a , Karaja-l"-et, a hírhedt 
Fekete Ördögöt az égről. 

Ütközésig előretolt gázkarral, mélyrepülésben repült Hartmann, 
közvetlenül az ellenfele alatt. Teljes terhelés alatt lévő motorral kezdett 
emelkedni. Két percen belül közvetlenül a mit sem sejtő Jak alatt volt. 
Húsz méterre az orosztól Hartmann csökkentette a teljesítményt, 
felemelte a gépe orrát, és amikor az orosz egészen betöltötte a szélvédő 
páncélüvegét, megnyomta a tüzelőgombot. 

Fémdarabok szakadtak le az orosz vadászgépről, és súrolták a , Karaya- 
1" törzsét. Az orosz gép motorteréből lángok csaptak fel, és az eltalált 
vadászgép fekete füstcsíkot húzott maga után. A Jak el volt intézve. Az 
orosz pilóta a hátára fordította a gépet, és kiugrott. Ejtőernyője fehéren 
bomlott ki a reggeli égen, miközben gépe a földbe csapódott, kigyulladt 
és nagy dördüléssel felrobbant. A roncsból magas füstfelhő gomolygott. 
Erich a hely fölött körözve látta, amint az orosz a roncs mellett földet ér, 
és összecsomagolja az ejtőernyőjét. A közeli faluból német közkatonák 
indultak a helyszínre. 

Hartmann megfigyelte a tájat, gyorsan visszarepült a repülőtérre, 
kiugrott a gépből és sietve beszállt az egység , Storch"-jába. Egy , Fieseier 
Storch" 200 méteres térségen is le tudott szállni, és a pilótával együtt 
három főt szállíthatott. 

Felszállt, és néhány perc múlva az imént megfigyelt falu melletti kis 
réten szállt le. Az orosz egy barátságos arcú hadnagy volt, aki szemmel 
láthatóan boldog volt, hogy életben maradt. Néhány civil orosz és német 
szavakból alkotott keveréknyelven próbált tolmácsolni a két pilótának. 

Hartmann gratulált az orosz tisztnek a , születésnapja" alkalmából: 

- Az Ön számára véget ért a háború. Szerencséje van - mondta. Az 
orosz bólintott, és boldogan nevetett. - Miért nem nézett hátra, miután 
elveszített a szeme elől? És miért repült egyedül? 

Az orosz hadnagy elmondta, hogy rajtársát az előző harcban lelőtték. 
Arra a kérdésre hogy miért nem nézett hátra, csak a vállát vonogatta. 
Ahogy a fiatal orosz sötét egyenruhájával, bőrsapkájával és csizmájával 


ott állt és beszélt, úgy nézett ki, mint minden más vadászpilóta, csak a 
nyelve és az egyenruhája volt más. Egy szimpatikus fiatal férfi volt. 

Hartmann magával vitte a foglyot. Beszálltak a Storch-ba, és 
visszarepültek az egységhez. Kézjelek és néhány szótöredék kíséretében 
Hartmann a fiatal hadnagyot bevezette egy ellátósátorba. A németek 
megkínálták egy kis , tisztával" és némi élelemmel. Hartmann legnagyobb 
csodálkozására az orosz egyszer csak szitkozódni kezdett. 

Az egyik katona, aki néhány szót tudott oroszul, megállapította az 
ellenséges pilóta rosszkedvének okát: 

- Azt mesélték neki, hogy minden német fogságba esett oroszt 
agyonlőnek! 

Hartmann rávette a hadnagyot, hogy egyen és igyon, és utána 
megmutatott neki közelről egy Me-109-est. Az orosz aztán két napig 
szabadon járhatott-kelhetett a repülőtéren, akkor az egység az előírások 
szerint továbbküldte őt az ezredparancsnokságra. 

Az ehhez hasonló légiharcok, melyeket Hartmann egyetlen ellenféllel 
vívott, mindenféle helyzetet kiprovokáltak. Most nem csak saját 
képességeiről győződhetett meg - amelyek nélkül nem lehetett valakiből 
jó vadászpilóta -, hanem újabb tapasztalatokat is szerzett. Elképesztő 
távolságról képes volt észrevenni az ellenséges gépet, percekkel 
korábban mint azok, akikkel együtt repült. Ezen kívül előre megsejtette 
ellensége szándékait. Kevesebb manővert végzett támadáskor, mint az 
megszokott volt, inkább a meglepetést részesítette előnyben. 

Rájött, hogy tiszta időben a nagy magasságból végrehajtott támadás a 
legcélravezetőbb. Felhős időben alulról támadt. Amikor csak lehetősége 
volt, mindig megvárta a 

legalkalmasabb pillanatot a támadásra, kedvezőtlen feltételek mellett 
nem rontott rá az ellenfélre, olyankor inkább , szünetet" tartott. A felhős 
téli égbolton különösen sikeresek voltak a fehér festékkel álcázott 
, Karaya-1" alulról vezetett támadásai. Hartmann legyőzte korábbi 
ellenállását, és tüzelés előtt olyan közel ment az ellenséges géphez, 
amennyire csak lehetséges volt. Ötven méterről a fegyvereinek 
megsemmisítő ereje volt. Rövid és heves támadás után, ha a magasság 
megengedte, zuhanórepülésbe kezdett mintegy 600 méterrel az ellenség 
alá, hogy aztán alulról és hátulról emelkedjen fel a második támadásra. 
Ebből a pozícióból követni tudta az ellenség kikerülő manővereit. Amint 
lövőpozícióba került, másodszor is megnyomta a tüzelőgombot. Ha az 
ellenség még ezt is túlélte, még harmadik támadásra is volt lehetősége. 

A keleti front légiharcaiban a németek számbelileg majdnem mindig 
alulmaradtak az oroszokkal szemben. Ezért Hartmannt is gyakran 
támadták orosz vadászok. Ahogy a támadásra, úgy a védekezésre is 
meghatározott szabályokat alakított ki. Ahogy támadási taktikája 
segítségével minden addigi vadász teljesítményét felülmúlta, úgy 
védekező taktikája megóvta a sebesülésektől. Mindkét taktikájának 
hamar híre ment. Ha fentről és hátulról érte orosz támadás, akkor gépét 
felhúzta az ellenség kanyarodási ívébe; ha hátulról és alulról jött, akkor 
az ellenséges gép jobb vagy bal szárnya fölött tette ugyanezt. Vele repülő 
társai hűvösen kiszámított manővereiből legendát alkottak. Hartmann 
mindig alaposan megfigyelte orosz ellenfelét, hogy helyesen ki tudja 
választani a támadásra alkalmas pillanatot. 


Józan ítélőképessége megóvta attól, hogy túl korán forduljon rá az 
ellenfélre, amikor még nincs lövőhelyzetben. 

A korai forduló lehetőséget adott volna az ellenfélnek, hogy keresztezze 
az ívét, még kedvezőbb lövőhelyzetet kialakítva. 

Koncepciója, hogy a tüzelésre kész ellenfelet magához engedje, nem 
volt előírásszerű; elméletileg minden ellene szólt. A gyakorlatban is 
kockázatos vállalkozás volt az ellenséggel azonos magasságban repülni, 
és várni míg az felzárkózik mögé, hogy aztán az utolsó pillanatban kis 
sebességgel szűken elkanyarodjon. De Hartmann meg volt győződve 
arról, hogy éppen így kerülheti el a találatot. Kitalálta, hogy ebből a 
helyzetből kikanyarodva az ellenfelet túlfordulásra készteti, így az 
üldözőből üldözötté válik. 

A legfontosabb szabály még ma is az a légiharcban, ha a pilóta túl 
akarja élni: a negatív ,g"! A támadó pilóta arra számít, hogy ellenfele 
egyre szűkebben kanyarodik, hogy kikerülje őt. Ez a klasszikus 
manőverező légiharc. A támadó pilóta így kénytelen még szűkebb kanyart 
venni, hogy a megfelelő szögben maradhasson az ellenfele mögött, 
különben nem találná el. Ilyenkor az ellenfél eltűnik a támadó orra elől. 
Ha tovább fordul, találatot kaphat. De ha az üldözött keményen előretolt 
helyzetben tartja a botkormányt, és az oldalkormányt használja, kikerül a 
veszélyes helyzetből. A repülőgépre ható erők pozitív 5 ,g"-ről negatív 
,9g"-értékűvé válva súlytalanságot idéznek elő. Ez a menekülési manőver a 
támadó számára nem látható, illetve nem követhető. Hartmann gyakran 
alkalmazta ezt a manővert, mindig tökéletes eredménnyel. Váratlanul 
hátrányos helyzetbe hozta az ellenfelet, ha az követni akarta. Ehhez járult 
még a negatív g okozta súlytalansági állapot pszichológiai hátránya. 
Hirtelen kiemelkedett székéből, és csak az öve tartotta: ebben a 
helyzetben lehetetlenség követni a célpontot. Ezen kívül az ellenfél 
könnyen elvesztette tájékozódási képességét, nehezen találta azt az 
irányt, amerre kormányoznia kell a gépét: a szokatlan repülési helyzet 
elbizonytalanította. 

Ezzel a taktikával Hartmann számtalan kilátástalan helyzetből 
megmenekült. Általában azonban egyszerűen megpróbált lekanyarodni az 
ellenfeléről, ha hátulról érte a támadás. Ezt az utolsó lehetőségnek 
tartotta, és megtanította fiatalabb társainak is, hogy megmenthessék az 
életüket. E taktika segítségével több mint nyolcszáz bevetése alatt 
egyetlen karcolást sem szenvedett. Ez olyan kiváló teljesítmény, amit nem 
lehet a véletlen számlájára írni. 

Miután kidolgozta a taktikáját és gyakorlati tapasztalatokat is szerzett, 
olyan mértékben nőtt találatainak száma, hogy társai és konkurensei 
izgatott beszélgetéseinek tárgya lett. Légi győzelmei olyan ütemben 
követték egymást, hogy 1943-ban az érdeklődés középpontjába került. 
Egyes társai sikerei mögött valamilyen trükköt sejtettek. 

Jünger őrmester, Hartmann egyik raj társa az egység két másik 
pilótájával együtt meghívást kapott a 8. rajtól. Az összejövetelnek a két 
egység rivalizálása miatt különleges jelentősége volt. Egyszer megütötte 
Jürgens fülét, hogy egy másik asztalnál Erich nevét említik. Obleser 
hadnagy Hartmann-nal egy időben érkezett az 52. ezredhez, és eleinte, 
amíg Rossmann és a többi pilóta tanítgatta a még tapasztalatlan 
Hartmannt, ugyanannyi találata volt mindkettőjüknek. Miután Hartmann 


győzelmei száma messze meghaladta Obleser találataiét, az kétkedő lett 
Bubi tartós sikersorozatával szemben. 

Jünger, Hartmann  rajtársaként sok találatának volt tanúja. 
Felbosszantotta Obleser becsmérlő véleménye. 


A 2. sz. Repülőiskola B. évfolyama, Berlin-Gatow 1941. 
A felső sorban (jobbról a harmadik) Erich Hartmann hadapród 
szakaszvezető 

Erich Hartmann mint kezdő pilóta 1941-ben 


Egy , Stormovik" lelövése. A szovjet, IL-2 típusú harci repülőgép súlyos 
találatot kap 

Hartmann orvosi ellenőrzése a keleti fronton. Bajtársai érdeklődve 
figyelik. 

Feneketlen sár. A hóolvadás és a tavaszi esőáradat ragadós ingovánnyá 
változtatják a talajt a keleti fronton 


A három elválaszthatatlan: az Me 109-es, EFrich Hartmann, Mertens 

A , Fekete Ördög". Jól kivehető az Me 109-es fekete orra a ,tulipán"- 

ká ketát LÉ e ( 
Hrabak parancsnokot Erich Hartmann készíti fel bevetésre 


[el 
Német vadászgép ütközete egy Liberatorral. A német vadászgép kis híján 
nekimegy a már eltaláltbombázónak 


Egy német vadász a közvetlen közelről r; egy B-17-esre. , Ezt így csinálja 
az ember de az élet átkozottul rövid lehet, ha ezt teszi!" 


Mindenki lelkesen integet, amikor Hartmann 1944. augusztus 24-én 
összesen 11-szer billegve repül át a tér felett. Ezúttal a 301. légi 
győzelmét aratta és a ranglista élére került 


A következő napok egyikén elmondta Hartmann-nak amit Oblesertől 
hallott. Hartmann néhány másodpercig meglepetten hallgatott, aztán 
bólintott, majd hamiskás mosollyal sarkon fordult. Günther Rall 
tábornokhoz sietett. 

- Obleser a 8. rajból több pilótának azt mondta, hogy nem hisz 
találataim valódiságában. - Rall felemelte a szemöldökét. - Nos, én tudom 
hogy valódiak. Ismerem a tanúk jelentéseit és egyéb részleteket. Mit 
tehetek Önért? 


- Szeretném, ha Obleser a kötelékpárom lehetne. Persze, csak ha lehet. 

Rall bólintott. Már megszokta a veszekedő pilótákat. 

- Természetesen lehet. 

Néhány nap múlva Obleser zavartan jelentkezett Hartmann-nál. Két 
bevetésen vett részt, és látta hogyan robbant fel Hartmann közvetlen 
közelről két ellenséges gépet. A földön a valamivel hallgatagabb Obleser 
mint tanú hivatalos jelentést tett a két találatról. Elnézést kért korábbi 
kritikájáért, és visszatérhetett a 8. rajhoz. A szomszédos egységeknél 
ezután nem lehetett hallani kétkedő kijelentéseket Bubi győzelmeiről. 

Hartmann-nak taktikai tudásán kívül egy másik fontos adottsága is volt: 
a vadászösztöne. Különös érzéke volt ahhoz, hogy viszonylag nyugodt 
időkben is felkutassa az ellenséget. 

Ahogy Rall asztalára viszonylagos rendszerességgel érkeztek a 
jelentések Hartmann találatairól, megállapította hogy Hartmann még 
akkor is találatot jelent, amikor a többiek üres kézzel térnek vissza. 1943. 
október 1I-jén este Hartmannt telefonon hívták. Rall tábornok jelezte, hogy 
részt vesz a reggeli bevetésen: 

- Hány órakor indul holnap bevetésre? 

- Ugy hét óra körül. 

- Rendben, Önökkel tartok. 

Erich Hartmann így emlékszik az egyetlen bevetésre, melyben a két 
kiváló pilóta együtt repült: 

, Parancsnokom minden reggel elrepült egész Dnyepropetrovszkig, 
hogy harcoljon az oroszok ellen, de siker nélkül. En mindig később 
indultam, és mindig ráakadtam egyre. De nekem volt egy külön 
útvonalam. Zaporozsjét érintve továbbrepültem Nikopol felé. Ott a 
közelben egy nagy orosz repülőteret fedeztem fel. Felfedezésemet 
megtartottam magamnak; ezen a területen minden nap le tudtam lőni egy 
gépet, amelyik gyakorolt, felderítő- vagy éppen szervizrepülésen volt. 

1943. október 2-án reggel tehát elkísért a parancsnokom is, és dél felé 
repültünk. A Dnyeper melletti front felé kanyarodtunk. Körülbelül 
harmincpercnyi repülés után Rall hangját hallottam a rádión. 

- Mit keresünk egyáltalán itt délen? Itt nincs semmi. Elrepülök 
Dnyepropetrovszk felé. - A parancsnok eltűnt. Pontosan öt perc múlva 
felfedeztem egy P-2 felderítőgépet körülbelül 6000 méter magasan, 
melyet két LaGG vadászgép kísért, csodálatos kondenzcsíkot húzva. 
Miközben a P-2 felé közeledtem, arra gondoltam, Rall még nem lehet 
nagyon messze. Hívni kezdtem a parancsnokomat: - Indiánok és egy 
bútorszállító déli irányban, Zaporozsje felett. Nemsokára megtámadom. 
Ha akarja, megnézheti. Jöjjön vissza. 

A rádión izgatott válasz érkezett: 

- Várjon, Bubi! Várjon! Várjon meg, míg odaérek! 

Ekkor 3000 méter magasságban voltam, és teljes sebességgel 
közeledtem a P-2 felé. Szorosan felzárkóztam mögé, és lőni kezdtem. 
Aztán befogtam egy LaGG-ot, és azt is lelőttem. A másik elmenekült. 
Parancsnokom már csak két lángoló fáklyát látott a földhöz csapódni." 

Rall végkövetkeztetése az volt, hogy Bubi tényleg jó vadász és kiváló 
lövész. De ehhez járult némi vagányság is, ami a mai napig jellemző rá. Az 
orosz vadászpilóták voltak a keleti front legkeményebb ellenfelei, de a 
legszívósabb gépek a páncélozott Sztormovik II-2-es csatarepülők voltak. 


Ez az orosz repülő nem volt olyan gyors és fordulékony, mint a Jak, a Mig 
vagy a LaGG, de olyan mennyiségű fegyvert és gépágyút lehetett 
beleépíteni, hogy a német pilóták lélegzete is elakadt. Lehetett látni, hogy 
a kétcentis gránátok és a lövedékek úgy pattantak le ennek a hihetetlen 
gépnek a vastagon páncélozott törzséről, mint a tűzijáték. 

Egy Sztormovik volt , Bubi" első legyőzött ellenfele, mert tudta, miként 
lehet elbánni ezzel a szörnyeteggel. A Sztormovikok mindig alacsonyan 
repültek, hogy védjék sebezhető olaj hűtőjüket. Mögöttük egy vadászgép 
repült, hogy védje a támadóktól. Hartmann azt a taktikát alkalmazta 
ellenük, hogy 15 és 20 fok közötti szögben alulról és hátulról közelítette 
meg őket, hogy kihasználja gépfegyver hátsó vezérsík okozta holtszögét, 
és így hatástalanítsa azt. Sosem támadott II-2-est egyenes repülésben, és 
lövés után sem húzta fölé a gépét. Azzal küszöbölte ki a sérülést, hogy 
egyik szárnyára meredeken megdöntötte a gépet, és a Sztormovik alatt 
oldalirányba eltűnt. Ezt a manővert egy vadász sem tudta követni a 
fegyverével, így lőni sem tudott rá. 

Hartmann rájött, hogy kétféle módon is sikeresen támadható az II-2-es. 
A legeredményesebb a hátulról és alulról végrehajtott gyors támadás volt, 
miközben a gép alsó részét lőtte. A sebezhető olajhűtőt ért találat 
leszállásra kényszerítette vagy lángba borította a gépet. Ha a rendkívül 
alacsonyan repülő Sztormovik pilótája nem volt felkészülve erre a 
támadási formára, akkor Hartmann-nak lehetősége nyílt arra, hogy 
hátulról koncentrált lövést adjon le a szárny tövére. Több találat után a 
nagy terhet hordó szárny merevítése levált, és a repülőgép lezuhant. 
Másodrész az II-2-es kétüléses változata 1097-os szögben felülről és alulról 
egyaránt sebezhető volt, mert a teljes fegyverzetből, közvetlen közelről 
leadott lövések átszakították a pilótafülke páncélzatát. 

1944-ben az II-10-es követte az II-2-est. Ez a madár még kitartóbb és 
gyorsabb volt. Nagy művészet volt ,lehalászni" az égről. Az II-10-es 
megjelenése előtt, 1943-ban, legnagyobb sikerei idején aratta Hartmann 
pályafutása legkülönösebb győzelmét egy II-2-es ellen. Elemző képessége 
a harc kezdete előtt komoly segítséget jelentett. Megállapította, hogy az 
II-2-esek többnyire nagy számban indulnak az orosz oldalról, és 
alacsonyan repülve közelítik meg a célpontot. Ez nem ritkán hatvan darab 
repülőgépet is jelentett, melyek többnyire nem mentek 1500 méter fölé. 
Legalább két, 250 kilogrammos bombát vittek a törzsük alatt, és mivel 
viszonylag lassan repültek, hátulról könnyen le lehetett előzni őket. 
Hartmann taktikájának egyik fontos eleme volt, hogy start után felment 
legalább 4000 méteres magasságba. Onnan könnyen észrevehette a nagy 
távolságban repülő ellenséges egységeket is. Ha meglátott egy ellenséges 
köteléket, növelte a sebességét, elrepült az ellenség fölött, majd 
visszafordult feléjük. Eközben 2500-3000 méteren maradt. 

Az orosz pilóták ha felnéztek, német vadászokat láttak, akik nagy 
sebességgel kelet felé repülnek. Hartmann raja nem jelezte hogy 
felfedezte az orosz köteléket, így ennek a pilótái biztonságban érezték 
magukat. Hartmann néhány másodpercig még továbbrepült kelet felé, 
hogy aztán Messerschmidtjét a hátára fordítva óvatosan a hasára húzza a 
botkormányt, és egy fél loopingot repüljön. Zuhanórepülésben, növekvő 
sebességgel követte az II-2-es köteléket, és alájuk ment, hogy alulról és 
hátulról támadhasson. 


Ha felhős volt az ég, hátulról mélyen repült a szovjet gép alá. Teljes 
gázzal felhúzta gépét, és gyorsan lövőhelyzetbe került. Sok szovjet pilótát 
lepett meg ezzel a manőverrel. 

Ezt a taktikát az orosz oldalon is tanulmányozták, ahogy az a kiváló 
szovjet vadászpilóta, Alexander Pokriskin későbbi életrajzából kiderül. 
Minden új ötletet nagy érdeklődéssel fogadtak, hogy kidogozhassanak egy 
ellentaktikát. Amikor Hartmann Harkov közelében hasonló módon 
célbavett egy II-2-es köteléket, az oroszok fel voltak készülve a 
támadására - legalábbis azt hitték. 

Négy Sztormovik repült kötelékben Hartmanntól jobbra, amikor az a jól 
kipróbált manőverbe kezdett. Sebessége a zuhanórepüléskor gyorsan 
nőtt, és 200 méterre az utolsó 11-2 mögött tüzet nyitott. A lövedék 
pontosan az olaj hűtőjébe csapódott. Az orosz pilóta a veszély elől egy 
negyed fordulattal balra lefelé kanyarodott, és a sértetlen Sztormovikok 
kötelékben követték. 

Az alkalmazott manőver katasztrofális következményekkel járt, mert az 
II-2-esekre függesztett bombák csökkentették a mindössze 500 méteres 
magasságban haladó csatarepülők manőverező képességét. Rohamosan 
csökkent a magasságuk, és négy hatalmas robbanás rázta meg a levegőt, 
amikor az orosz kötelék teljes bombaterhével együtt a földnek ütközött. 
Négy fáklya lobbant fel egy roncsokkal teli kráterből. Négy fekete 
füstfelhő egyetlen, magasan gomolygó füstgombává egyesült: és 
Hartmann csak egyetlen sorozatot adott le. 

A ,Karaya-17" legendája a vörös légierőnek komoly tárgyi és erkölcsi 
károkat okozott. 

Az egység háborús naplója így tudósít az 1944. január 10-e és február 
22-e közötti időről: ,Ebben az időben Erich Hartmann hadnagy volt a 
legeredményesebb pilóta. Egyszer egy napon öt, egy másik napon hat 
ellenséges gépet lőtt le." A repülőterek gyakori váltása ellenére 
Hartmann taktikájának és állandó harckészültségének köszönhetően 
folyamatosan növelte győzelmei számát. 

A rajt február 22-én Umanba helyezték, ahol egy magyar 
repülőegységet is rendeltek az 52. vadászezred III. csoportjának 
parancsnoksága alá. Március 2-án mindkét rajt először Kalinkovába, majd 
néhány órán belül egy Proszkurov melletti repülőtérre helyezték, ahol 
március 7-ig tizenöt győzelmet arattak. 

A naplóban ez áll: , Ebből (a 15 találatból) Ericn Hartmann hadnagy 
egyedül 10 ellenséges gépet lőtt le egyetlen nap alatt, és így elérte a 193- 
202. légi győzelmeit. Március 2-án a parancsnok, Krupinski hadnagy és 
Hartmann hadnagy megkapták a Tölgyfalevelet." 

A kitüntetést személyesen Hitler adta át. Hartmannt és Krupinskit 
Berchtesgadenbe rendelték. Boldogan gázoltak keresztül a proszkurovi 
repülőtér sártengerén, hogy hazainduljanak. Néhány percig köröztek a 
reptér felett. Keleten Hartmann sárból és hóból álló ingoványt látott azon 
a helyen, ahol korábban embertelen harcok dúltak. Néhány pillanatig arra 
a kétezer elesett németre gondolt, akiket két héttel korábban a 
Sanderivka-Korzum egyik behavazott völgyében látott. A körülzárt német 
egységet orosz páncélosok semmisítették meg. 

Megborzongott az emléktől. Még sok emberre vár hasonló sors, hiszen 
hírek keringtek egy várható szárazföldi offenzíváról. A pokol nem 


feltétlenül forró, gondolta, mert ő egy hideg változatát ismerte. Egy 
másfajta, hóból, jégből és szélből álló pokolban harcolt, mely fölött ő és 
társai gyors gépeiken repültek. 

Boldog volt, hogy most hazafelé tart. Oldalán a nevető Krupinskival 
megkönnyebbülten kanyarodott nyugat felé. 

Gerd Barkhornnal, Walter Krupinskival és Hannes Wie-sével tett 
vakmerő salzburgi vonatútjáról az első fejezetben már beszámoltunk. Az 
52. vadászezred kiválóságaiból álló kvartett tizenkét másik, Tölgy 
falevéllel kitüntetett katonával találkozott a Sasfészekben rendezett 
ceremónián. Közöttük volt Kurt Bühlingen a Csatorna partjainál harcoló 
Richthofen-ezredből, és a tüzérség két tisztje is ott volt. A jelenlévők 
között Erich Hartmann volt a legfiatalabb, és legalacsonyabb 
rendfokozattal rendelkező tiszt. 

Hartmann hadnagy a sor végén állt, és úgy festett mint egy félénk 
kölyök. Az orosz fronton dicsőséget és hírnevet szerzett, ő volt a , Karaya- 
1", a félelmetes Fekete Ördög. Ellenségei körében legendává vált. Saját 
társai között is a legjobbak közé emelkedett: több mint kétszáz légi 
győzelmet aratott. 


AZ 52. VADÁSZEZRED LEGJOBBJAI 


Hősök között csak egy titán igazán nagy. 
(ismeretlen forrásból) 


Az 52. vadászezred több mint tízezer győzelmével a Luítwaffe 
legeredményesebb vadászezrede volt. Legjobbjainak listáját három olyan 
ember vezeti, akik Németországban és a világon a legtöbb találatot érték 
el: Erich Hartmann 352, Gerhard Barkhorn 301, és Günther Rail 275 
győzelmet aratott. A Hartmann-nal az 52. vadászezrednél együtt szolgáló 
kiváló pilóta volt még Willi B atz 237, Harmann Graf 212, és Helmut 
Lipfert 203 győzelemmel. 

Szorosan a hat rendkívüli képességű pilóta mögött még egy sor olyan 
vadásznak volt 100 és 200 közötti találata, akik bevetéseik legnagyobb 
részét az 52. ezredben hajtották végre. Közéjük tartozott Walter 
Krupinski 197, Johannes Wiese 133, Fritz Obleser 120, és Walter Wolfrum 
137 találattal. 

A háború alatt állandó versengés folyt a rajok, századok és az ezredek 
között. Mindig más vezette a versenyt, melyben az elért találatok 
mennyisége számított. A legjobbnak járó dicsőség mindenkire ösztönzőleg 
hatott. A verseny kemény, de barátságos és sportszerű volt. Minden este 
összejöttek, hogy meghallgassák a híreket és  összegezzék az 
eredményeket. A sikerek és a találatok állandóan emelkedő száma ébren 
tartották a pilóták harci kedvét, és kulcsszerepet játszottak abban, hogy a 
német pilóták pszichológiai egyensúlyukról tettek tanúbizonyságot, és a 
túlerőben lévő ellenséggel szemben még akkor is győzni tudtak, amikor 
Me-109-eseik technikailag már elmaradtak az ellenség gépeitől. 

Az 52. vadászezrednek szerencséje volt, mert mindig kiváló vezetői 
voltak. Hartmann tűzkeresztsége idején Hrabak ezredes volt az 
ezredparancsnok, a század felejthetetlen parancsnoka pedig Hubertus 


von Bonin volt. Az ezred háborús naplója több kitűnő vezető nevét őrzi, 
közéjük tartozott Herbert Ihlefeld, Günther Rall és Johannes Steinhoff. 

Steinhoff 1940 februárjában az 52. ezred egyik rajának parancsnoka 
lett, két évvel később az 52. ezred II. századának parancsnokává nevezték 
ki. Németország legeredményesebb vadászai közül többen alatta is 
szolgáltak, közöttük Hans-Joachim Marseille, aki az angliai légicsata 
idején repült Steinhoff egységében. Willi Batz Steinhoff segédtisztje volt 
Oroszországban; Walter Krupinski pedig pályafutása kezdetén Steinhoff 
raj társaként repült. Stein-hoff 176 győzelmet ért el, legtöbbet ezek közül 
az 52. ezredben. 

Egy ilyen vezetés, a harci sikerek, és az állandó bevetés ösztönzőleg és 
bátorítólag hatott az 52. ezred becsvágyó fiatal pilótáira. Ez olyan 
sikersorozatot eredményezett, mely a légiháborúk történetében példa 
nélküli volt. Hogy jobban megismerjük azt a környezetet melyben Erich 
Hartmann ilyen rendkívüli teljesítményt nyújtott, néhány vonással 
bemutatjuk társait. Sokan voltak akik nagyszámú győzelemmel 
büszkélkedhettek, de közülük csak néhányat mutatunk be; de az ő 
teljesítményük a Luftwaffe legkiválóbb vadászezredének egészét jellemzi. 

Az 52. ezred legjobb vadászpilótáinak listája a fejezet végén található. 
Erich Hartmann szinte alig beszél egykori társairól, de barátaira és 
riválisaira nagy megbecsüléssel gondol: , Gerd az a feljebbvaló volt, akiért 
mindenki hajlandó lett volna tűzbe menni. Minden tudott lenni: apa, 
testvér, társ, barát. Azok közül, akikkel valaha is találkoztam, ő a 
legjobb." Ez a határtalan csodálat minden egykori társából előtör, ha 
Gerhard Barkhorn nevét hallja. Jelleme és személyisége súlyosabban 
nyom a latban, mint 301 légi győzelme. Gerhard Barkhornban több van a 
régi idők lovagjaiból, mint a többi híres vadászpilótában. Barkhorn ma az 
új német légierő dandártábornoka. 

Steinhoff így beszélt Barkhornról: ,A második világháború összes 
vadászpilótája közül őt kedveltem legjobban. Állhatatos, megbízható, jó 
kötelékparancsnok. Sosem jelentett olyan találatot, amely nem volt 
igazolható. A Royal Air Force egykori pilótái, akikkel később barátságot 
kötött, és a vele szolgáló NATO-tisztek egyöntetű véleménye szerint egy 
igazi, régivágású úriember." 

Amikor Hartmann túlszárnyalta győzelmei számát, Barkhorn ennek 
éppúgy örült, mint saját sikereinek. Lovagias szemléletét jellemzi, hogy 
harc közben gyakran egy teljesen elfelejtett és ritkán látható 
tulajdonságról tett tanúbizonyságot - a nagylelkűségről. 

Hartmann és mások is szemtanúi voltak, amikor Barkhorn egy lelőtt 
ellenséges gép pilótáját kézjelekkel igyekezett rábírni, hogy használja 
ejtőernyőjét, és ugorjon ki a gépből. Gerd Barkhorn a keleti front 
keserves harcaiban sosem adta fel emberségét. Keményen, de gyűlölet 
nélkül harcolt. 

Johannes Wiese egyike volt Hartmann azon társainak, akikkel együtt 
vett részt a berchtesgadeni ceremónián. Az oroszok ,Kubani Oroszlán"- 
nak hívták, mert a kubani hídfő feletti súlyos légiharcokban félelmetes 
ellenség volt. Wiese 1936-ban tiszthelyettesként került a Luítwafféhoz. 
Hosszú ideig kiképző- és felderítőpilótaként szolgált, míg 1941 nyarán 
kinevezték az 52. vadászezred I. századának parancsnokává. Az II-2-esek 
elleni harc specialistája lett. Körülbelül hetven páncélozott csatarepülő 


vált fedélzeti fegyverei áldozatává. Az 1943. év legeredményesebb napja 
az volt számára, amikor Orel-Kurszk-Bjelgorod térségében 12 ellenséget 
lőtt le, és közben ötször kellett kényszerleszállást végeznie. Pályafutása 
végén az 52. vadászezred I. századának parancsnoka, majd ezredesi 
rangban a 77. vadászezred parancsnoka, és így Steinhoff utóda lett. 

Háborús pályafutásának utolsó ütközetét a Ruhr-vidék fölött vívta egy 
Spitfire-rel. Gépe találatot kapott, és ki kellett ugrania, de ejtőernyője 
nem működött kifogástalanul, így földet érve súlyos sérüléseket 
szenvedett. A kapituláció után amerikai hadifogságba került. 

Amikor az amerikaiak 1945-ben a keleti zónában elengedték, az 
oroszokkal szimpatizáló honfitársai is elismeréssel nyilatkoztak róla. Mint 
az oroszok ellen harcoló, magas kitüntetésekkel rendelkező hivatásos 
tiszt, a háború után besúgások áldozatává vált. A rendőrség letartóztatta 
és átadta a szovjeteknek. 

Wiese a szovjet fogolytáborban találkozott Hartmann-nal, majd 1950- 
ben a keleti zónában újra szabadon engedték. 1956-ban érkezett Nyugat- 
Németországra, ahol jelentkezett az új légierőbe. Amikor 1959-ben a 
Richthofen-ezredbe osztották, meglepve látta, hogy az új légierő első 
sugárhajtású ezredét egykori 52. ezredbeli katona- és későbbi 
oroszországi fogolytársa, Erich Hartmann vezeti. 

A 275 győzelemmel büszkélkedő Günther Rall sorsa 1942-től szorosan 
összefonódott Erich Hartmannéval. Rall, aki már a háború előtti hivatásos 
tiszt volt, óriási akaraterőről és bátorságról tett tanúbizonyságot. 

Harcolt az angliai légicsatákban, a franciaországi és a balkáni 
hadjáratban, a Kréta körüli harcokban, és védte Németországot a 
négymotoros anglo-amerikai bombázók ellen. 

Háborús bajtársai ma is emlékeznek rá, milyen rendkívüli találati 
biztonsággal tüzelt; elképesztő szögekből és távolságokból képes volt 
megsemmisíteni ellenfelét. Az azóta elhunyt Heinz Bár, akinek 220 
győzelme 124 amerikai és angol pilóták által vezetett gépet is magába 
foglal, a vadászpilóták megítélése szerint egy józan, kiegyensúlyozott és 
eredményes társ volt. Halálos sportrepülőgépbalesete előtt, 1957-ben 
mesélte Bár a szerzőknek, hogy a Lufítwafféban Günther Rall célzott 
legjobban mozgó célpontra; jobban, mint a legendás Hans-Joachim 
Marseille. Viszonylag sokáig ő tartotta a csúcsot, és valószínűleg a háború 
végére minden idők legjobb vadásza lehetett volna, ha két döntő 
alkalommal nem hagyta volna el szerencséje. 

Amikor egyszer szürkületben egy már égő orosz gépet követett, egy 
pillanatra megfeledkezett áldozata raj társáról. Néhány másodperc múlva 
a német Me-109-esének motorja leállt. A kényszerleszálláskor eltört a 
hátgerince, és amikor órák múlva egy német közkatona kihúzta a 
roncsból, fél oldala béna volt. Az orvosok úgy vélték, soha többé nem 
repülhet. De Rall szívós küzdelmet folytatott az egészségéért, és győzött. 
Visszatért az ereje. Egy csinos, fiatal ápolónő segített neki ebben, aki 
később a felesége lett. Mialatt ő tehetetlenül a kórházi ágyon feküdt, 
társai sikert sikerre halmoztak. Gondolataiban Rall az orvosok minden 
ellenvetésére fittyet hányt. Egy év után visszatért a frontra, párnával a 
combja alatt, és egy másikkal a háta mögött repült és ért el számos 
további találatot. 1944-ben ő volt a Luftwaffe legjobb vadászpilótája. 
Ebben az időben kellett elhagynia azt az elit egységet, amelyben híressé 


vált. A nyugati frontra helyezték. A búcsúesten Erich Hartmann kezét 
rázta. 

- Nos, Bubi - mondta Rall -, nem állok többé az útjában. El fogja érni a 
csúcsot. 

Hartmann azt válaszolta: - Minden a sors kezében van. - Az események 
Rallt igazolták. A két ember csak Hartmann oroszországi fogsága után, 
1955-ben látta egymást. 

Miután elhagyta az 52. ezredet, Rall elvesztett egy légicsatát egy 
amerikai Thunderbolt ellen. Elveszítette egyik ujját, és újra harcba kellett 
szállnia, de az ellenséget ezúttal fertőzésnek hívták. Kilenc hónapig 
tartott, míg felgyógyult, közben egész idő alatt fenyegette egy újabb 
bénulás veszélye. 

Erich Hartmann és Gard Barkhorn leelőzte őt, amíg nem harcolhatott, 
de Rall nem sajnálja a történteket: ,A nyugati Íront pilótavesztesége 
nagyon jelentős volt. Ha tovább harcoltam volna, valószínűleg én is 
elesem. Boldog voltam, hogy az ujjamért cserébe megkaptam az életem." 
Hónapokig Hartmann parancsnoka volt Oroszországban, és a hatvanas 
években Hartmann újra az ő parancsnoksága alatt szolgált. Amikor 
,Bubi" Hartmann a Wahn-támaszponton szolgálatra jelentkezett mint 
Tactical Evaluation Officer, Rall tábornok lett a főnöke. Rall más, mint 
Hartmann: ízig-vérig meggyőződéses katona. Hartmann-nak természetes 
ellenérzése van a hadsereggel szemben. Amikor Hartmann 1942-ben a 
keleti frontra érkezett, Günther Rall személyében egy érett, tapasztalt 
tiszt állt vele szemben, kiváló harci teljesítménnyel. Előfordult, hogy 
Rallnak Hartmann-nal kapcsolatban kemény döntéseket kellett hoznia, de 
hosszú évek óta mégis jó barátok. Rall tábornok Hartmann problémáinak 
alapos ismeretével segített abban, hogy jobban  megérthessük 
élettörténetét; de 1959-től kezdődően az új német légierőnél mégis 
inkább Hartmann ellenzéke, mint szószólója volt. 

Az 52. ezred kevésbé ismert, de tehetséges fiataljai közé tartozott 
Hans-Joachim Birkner, aki 1943 őszén Hartmann rajtársa lett. Birkner 
harci stílusa hasonló volt Hartmannéhoz; 1943. október 1-jén győzte le 
első ellenfelét. Egy évvel később hitelesítették 100. találatát. Kitüntették 
a Lovagkereszttel, és sokat ígérő, fényes pályafutás állt előtte. Birkner 
már hadnagy és  századparancsnok volt, amikor 1944-ben 
Lengyelországban, Krakkóban egy szervízrepülés közben lezuhant és 
életét vesztette. 

Az 52. ezred egy másik fénylő csillaga Helmut Lipfert volt, aki számos 
légiharcot és több zuhanást vészelt át sértetlenül. 203 hitelesített 
találattal fejezte be a háborút; ma tanár Köln mellett. Lipfertet 
tizenötször lőtték le: kétszer orosz vadászgép, és tizenháromszor az orosz 
légvédelem. Lipfert nem sokkal Hartmann után érkezett az 52. ezredhez. 
A következő két évben gyakran repültek együtt. Első légi győzelmét 1943 
januárjában aratta, és az ezután következő 27 hónapban 200 találatot ért 
el. Helmut Lipfert a háborút a Lovagkereszt Tölgy falevelekkel 
tulajdonosaként fejezte be. 

Az 52. ezred egyik fiatal katonája később szerepet kapott Erich 
Hartmann és Usch életében. Ez volt Walter Wolfrum, aki három hónappal 
Hartmann után a Luftwaffe legeredményesebb vadásza lett. Wolf rumnak 
eleinte problémái voltak a célzással, és első találatát csak a Írontra 


érkezése után hat hónappal érte el. 

1943 júliusa és 1944 júniusa között 100 győzelmet aratott, de a 
következő hónapban lelőtték, és súlyosan megsebesült. Felépüléséig, hat 
hónapig távol kellett maradnia a fronttól, ezért visszaesett. 137 
győzelemmel fejezte be a háborút. Azok közé tartozik, akik együtt 
repültek Hart-mann-nal, és tanúi voltak, mikor , Bubi" hihetetlen 
távolságokból is eltalálta a célt, ha a helyzet nem engedte meg, hogy 
közelebb menjen. 

Walter Wolfrum a háború végén Hartmann egyik egységét vezette, és 
parancsnokával együtt került orosz hadifogságba, noha röviddel a háború 
vége előtt megsebesült. Egy hónappal később Wolfrumot az oroszok 
sebesülése miatt hazaengedték. Kabátja bélésében kicsempészte 
Hartmann egy levelét a fogolytáborból. Ezek voltak az első cenzúrázatlan 
sorok Usch-nak a fogságba esése óta. Wolf rum ma aranyműves, és van 
egy saját sportrepülőgépe. Ő Németország egyik legjobb műrepülője. 

Az 52. ezred kiválóságainak listája nem volna teljes Willi Batz neve 
nélkül, aki 237 győzelmével az életbenmaradt pilóták közt a 14. helyet 
foglalja el. Hartmann vele is jó barátságban van hosszú évek óta. 
Hartmann szerint Batz évekig csak egy , tetves pilóta" volt, de kórházi 
tartózkodása után ez rá nézve is igaz lett. 

Batz békében kiképzett pilóta és hivatásos katona volt, és csak 1942 
decemberében érkezett a frontra úgy, hogy előtte repülőoktatóként több 
ezer órát töltött a levegőben. Tizenegy hónapra volt szüksége, hogy 
megszerezze első győzelmét. Az 52. vadászezredben uralkodó siker- és 
versenyorientált hangulat feszültté és nyugtalanná tette, és sokáig nem 
tudta legyőzni kisebbségi komplexusát. Kínosan lassan, havi egy-két 
találattal növekedett találati listája, amikor egy könnyű fertőzéssel 
kórházba került. Itt hosszabb ideje volt a gondolkodásra, és ennek 
eredményeképp megerősödött önbizalommal tért vissza a frontra, ahol 
egy év alatt, 1944 márciusától 1945 márciusáig érte el bámulatos 222 
győzelmét. A  vadászrepülés történetében nincs ehhez fogható 
teljesítmény. 

B atz tábornok a háború befejezésekor 237 győzelmével az 52. ezred II. 
századának parancsnoka és a Lovagkereszt Pajzsokkal tulajdonosa volt. 

A háború alatt az 52. vadászezred legismertebb figurája Hermann Graf 
főhadnagy volt, akinek az volt a balszerencséje, hogy Göbbels 
propagandagépezete hőstípust látott benne, és ezt tovább akarta 
tökéletesíteni. Graf 1942 júliusában érkezett az 52. ezredhez, és nyolc 
hónapon belül kitüntették a Lovagkereszttel, a Tölgylombbal, a Pajzsokkal 
és a mindenki által óhajtott Briliánsokkal. 

Tizenhét harcos nap alatt 46 hitelesített győzelmet aratott, és 1942 
októberéig - Erich Hartmann megérkezéséig - Hermann Graf volt a 
történelem első vadászpilótája, aki 200 győzelmet ért el. Aztán 
áthelyezték a nyugati frontra, majd 1944 októberében ezredesként 
helyezték vissza az 52. ezredhez. Miután az egykor oly büszke 52. 
vadászezred maradéka Csehszlovákiában megadta magát az 
amerikaiaknak, Graf és Hartmann együtt kerültek szovjet fogságba, mert 
az amerikaiak egy hét elteltével átadták őket az oroszoknak azzal az 
indokkal, hogy ellenük folytattak harci tevékenységet. 

A következő lista az 52. vadászezred legeredményesebb pilótáinak a nevét 

HÍRNÉV ÉS PAJZSOK 


Minél többet követelünk az embertől, annál többet teljesít. 
(Arnold Toynbee) 


Közvetlenül a Tölgyfalevél átadása előtt Berchtesgadenben Erich 
Hartmann és társai szigorú utasítást kaptak, hogy Hitler előtt nem 
tehetnek negatív kijelentéseket a frontról, a fegyverekről, a felszerelésről, 
vagy a taktikáról. Ezek a témák minden bizonnyal előkerülnek majd, de 
vigyázzanak a válasszal. , Hitler nincs a legjobb egészségben": ezt a 
magyarázatot kapták a vadászpilóták. Hartmann hamarosan megláthatta, 
milyen hatásai vannak, hogy Hitler előtt elhallgatják a tényeket. 

A kitüntetés átadása után Hitler még egy fél órán keresztül a fiatal 
vadászpilótákkal maradt. A közben kijózanodott Hartmannra mély 
benyomást tett. A óriási szobának az egész falat kitöltő hatalmas ablaka 
volt, mely szabaddá tette a kilátást az alpesi panorámára. A szobában fel- 
és alá járkáló Hitlerből dinamizmus áradt, mely magával ragadta a 
jelenlévőket. A huszonegy éves Hartmann meg volt lepve, mert Hitler 
részletesen ismerte a keleti front légiharcainak állását, ám az 1942-es 
helyzet szerint. Ismerte a Me-109-esek légi fölényét az orosz gépekkel 
szemben, de az 1941-es adatokkal. Hitler ismerte a fegyverek kaliberét, 
és számos technikai adatot, de csak a tegnapi helyzet szerint. 

Hartmannt megrázta, hogy Hitler szemmel láthatóan tájékozott volt a 
részleteket illetően, de a keleti front légiharcainak tényleges és várható 
helyzetét nem látta át. Feltette magának a megkerülhetetlen kérdést: 
Hitlert tényleg félreinformálják? És ha igen, ki és miért? 

Amikor a nyugati front helyzetére terelődött a szó, Hitler megkérdezte 
a pilóták véleményét az amerikai bombázók elleni támadásról. Hitler 
nyíltan beszélt a német légvédelem hiányosságairól. Kurt Bühligen és 
mások, akik súlyos harcokat vívtak a nyugati fronton, nagy hatótávolságú 
rakétákat kértek, hogy legyőzhessék a nehézfegyverekkel alaposan 
felfegyverzett repülő erődöket. Több vadászgépet is kértek az USA kísérő 
vadászgépei elleni harchoz. Hitler figyelmesen és megértően hallgatott. 
Azt mondta, a repülőgépgyártás hamarosan fellendül. A rakéták fejlesztés 
és tökéletesítés alatt állnak. Aztán a jelenlévő tiszteknek összefoglalta a 
háború állását: 

- Ha az anglo-amerikaiak megnyitják a második frontot, egy újabb 
Dünkirchent rendezünk. A haditengerészet új tengeralattjárókat kap, és 
elvágja az Atlanti-óceánon lévő utánpótlás-vonalakat. A keleti fronton 
hatalmas védelmi rendszert építünk ki, amelyen elvéreznek az oroszok. - 
Hitler nyugodtan és meggyőződéssel beszélt. A belőle áradó, sokak által 
emlegetett vonzóerő olyan erős volt, hogy szinte testileg érezték. 
Hartmann is ennek a titokzatos erőnek a vonzásába került, és bizalmat 
érzett iránta. Amikor búcsúzáskor kezet fogtak, arra gondolt, hogy egy 
idealista áll előtte, akit talpnyalók vesznek körül. Hitlert egy 
hazugságokból épült fal választotta el a valóságtól. 

Otthon feleségét, Usch-t gondok közt találta. 

- Erich - mondta neki - a háború egyre szörnyűbb. Már a propaganda 


sem tudja elfedni a valóságot. Nappal az amerikaiak bombáznak 
bennünket, éjjel az angolok. Már Berlint sem védik. 

Hartmann megpróbálta megnyugtatni. 

- A Führer új, fejlesztés és próba alatt álló fegyverekről beszélt nekünk. 
Ezekkel talán fordulatot érhetünk el, és véget vethetünk a háborúnak. 

Olyanokat mondott, amikben ő maga sem hitt. És Usch tudta ezt. 

- Erich, nem tudjuk, hogy végződik ez az egész. Elvezzük ezt a néhány 
órát, amíg lehet, még akkor is, ha közben háború van. - Legszívesebben 
azt mondta volna: házasodjunk össze. De a keleti front kínzó valósága 
nagyon elevenen élt benne. Sorozatban lőttek le kiváló pilótákat, akik 
meghaltak vagy fogságba estek. Talán ő a következő. Ez az idő nem 
alkalmas arra, hogy közös életet kezdjenek. Amikor csinos arcocskáját a 
tenyerei közé fogta, megingott egy pillanatra, de aztán ki tudta mondani, 
amit helyesnek gondolt. 

- Usch, kicsikém. Ki kell tartanunk. Talán hónapokon belül megváltozik 
minden. 

Hartmann még nem volt 22 éves, és talán ez is segítette döntésében. 
Ingatag optimizmusát édesapja nem erősítette meg. Amikor meglátogatta 
a szüleit Weil im Scönbuch-ban, édesanyja büszke volt a fiára. 

Büszkeség sugárzott egy rövid ideig Dr. Hartmann arcáról is, amikor 
nevető fiát boldog édesanyja mellett látta. Egy futó pillantást vetett a 
Tölgy falevélre, aztán leült egy fotelba. Arckifejezése komollyá vált. 

- Szép, hogy bizonyítottál mint vadászpilóta, és még életben vagy. De 
nemsokára legyőznek bennünket. A háborút elveszítettük. Készülj fel, 
mert a béke rettenetes lesz. Az ébredés olyan szörnyű lesz, amilyet 
Németország még sosem élt át. - Dr. Hartmant kezébe vett egy újságot. - 
Már Göbbels kitartásra buzdító beszédei sem tudják elfedni a tényeket. 

- De apa, ne fesd az ördögöt a falra, a Führer azt mondta... 

- Erich, a Führer a háború kezdete óta sok mindent mondott, és a 
legtöbb ezek közül nem vált valóra. Göbbels retorikáját követve 
visszagyőzzük magunkat a saját határainkig. Miért nem annak hiszel, 
amit a saját szemeddel látsz, amikor a keleti fronton lenézel a 
repülőgépedből? Milyen irányba megyünk, Erich? 

Erich magasba emelte a karjait. 

- Igazad van apa. Mindenhol visszafelé megyünk. 

- Készülj fel a végre. Megteszem az előkészületeket, hogy a végső 
győzelem után a tübingeni egyetemen tanulhass orvostudományt. Az 
emberiség megbolondult. 

Az otthon töltött két hét hamar elrepült. Amikor elbúcsúzott családjától 
és Usch-től, először érezte azt, hogy ezentúl nem jön ilyen gyakran 
szabadságra, és hogy a repülés már nem fog nagyon sokáig tartani. 

Édesapjának talán igaza volt. Amikor visszatért a frontra, és az egység 
repülőterén, Lembergben leszállt, kínzó gondolatok gyötörték. De a 
szigorú kötelességek nem hagytak időt a tépelődésre. 

Miután 1944. március 18-án visszatért a frontra, jó hírek fogadták. 
Mint kinyitotta a fülke ajtaját, az egység segédtisztje várt rá. Hartmann 
kimászott, és átadta gépét Mer-tensnek. A segédtiszt megrázta a kezét: 

- Üdvözlöm, Bubi, és gratulálok. 

- Mihez? 

- Hitelesítették a 201. és a 202. találatát, és kinevezték főhadnaggyá. 


A kinevezése alkalmából rendezett ünnepségen, miközben a többiek az 
egészségére ittak, érezte hogy a szabadsága utolsó napjainak komor 
gondolatai megzavarják az örömét. Társai sem tudták felvidítani. A 
pilóták nyugtalanító dolgokat meséltek arról, hogy az új, nagy 
hatótávolságú amerikai vadászgépek mélyen Németország fölé tudják 
kísérni a bombázógépeket. Támadás érte EÉszak-Németország . ipari 
területeit. Az ezen a területen lakó bajtársak rokonai nagyobb veszélynek 
voltak kitéve, mint a minden nap a keleti front fölé repülő pilóták. 

,SzíÍvesen harcolnék egy Mustanggal... Szeretném megtudni, hogy 
mennyire szívósak ezek a gépek..." ,Rall azt mondta, hogy gyorsabb és 
ellenállóbb, mint a Spitfire..." 

, tudtátok, hogy Müncheberget támadás érte?" ,Igen, és azt is 
hallottam, hogy az Aachen melletti Oesaut is megtámadták..." A katonai 
hírek végeérhetetlenül keringtek. Az utolsó kör után a katonák az esőben 
és sárban a sátraikhoz tántorogtak. Reggel nem lesz bevetés, hacsak nem 
jelennek meg a Mustangok a repülőtér felett. 

Reggelre a repülőtér csupa víz és sár volt. A legideálisabb körülmények 
ahhoz, hogy a Me-109-esek balesetet szenvedjenek, hiszen nagyon 
keskeny volt a futóművük. Már több, mint hat hónapja viselték a 
bevetések terhét. Az egységet mindig más repülőtérre helyezték át, a 
vörösök előretolt egységei folyton veszélyeztették őket, és állandó 
küzdelmet folytattak az időjárással és az ellátási nehézségekkel. 1943 
utolsó hónapjaiban nem kevesebb, mint 13 új helyről indultak bevetésre. 

Az 52. ezred háborús naplójában ez áll az 1944-es lembergi helyzetről: 

1944. március 12.-március 23.: ,A rossz idő miatt teljesen felázott a 
talaj. A tartálykocsik nem tudnak közlekedni, ezért a repülők gördülnek 
az üzemanyagkúthoz. Ez befolyásolja a harckészültséget. Guruláskor a 
vízhűtő megtelik sárral. Indulás előtt ki kell tisztítani a tűzoltócsővel, de 
így a motor nem melegszik fel eléggé a repüléshez. Sok idő vész így 
kárba." 

És később: , Március 22-én az egységet Kamensz Podolszkba akarták 
helyezni, de ezt a rossz idő meghiúsította. Megpróbálkoztunk vele, de a 
heves hóvihar miatt vissza kellett fordulni. Március 23-án sűrű hóesésben 
és felhőben repültünk új állomáshelyünkre, de közben az ellenség annyira 
előrenyomult, hogy a tüzérségünknek állásokat kellett építenie a 
repülőtéren." 

Ennyit a keleti fronton uralkodó körülményekről, melyekről egyébként 
gyakran kijelentik, hogy nem okoztak nagyobb nehézségeket a 
vadászpilótáknak. 

Egész márciusban, kisebb megszakításokkal követték egymást a 
bevetések. A fő teher a III. századra hárult, amely 1944. március 21-én 
elérte 3500. győzelmét. 

Lembergben jóval több pilóta volt elszállásolva, mint amennyit a szűkös 
szállások és az egyetlen kifutópálya elbírt volna. A hosszú startidők, a 
várakozások lecsökkentették a hatótávolságot, és hamar visszafordulásra 
kényszerítették a pilótákat. Hartmann-nak is gyakran meg kellett 
szakítania a támadását, mert a reptéren uralkodó állapotok ezt 
követelték. Nem ritkán tíz-tizenöt percig köröznie kellett a leszállópálya 
felett, míg le tudott szállni. A lembergi repülőtér úgy nézett ki, mint egy 
hatalmas sártenger. 


A keleti front légi helyzete, mely már a februári és márciusi 
visszavonuláskor nehéz volt, április elejére még rosszabb lett. Az 
amerikaiak négymotoros bombázóikkal romániai célpontokat támadtak. 
Hrabak ezredes, az 52. ezred parancsnoka már néha déli irányba is vetett 
egy pillantást, mert tudta, olaszországi támaszpontokról induló amerikai 
bombatámadással is számolnia kell. A bombázókat pedig Mustangok 
fogják kísérni. 

Az amerikai offenzíva hatására az 52. ezredet Romániába helyezték. 
Hartmann és egysége már hozzá volt szokva a gyors áthelyezéseknek, 
ezért a mostani is csak rutinfeladatnak tűnt. A repülés simán ment, de a 
földi személyzet és a technikai eszközök átszállítása időrabló és nehézkes 
volt. Egy technikai eszközöket szállító Ju-52-es a Kárpátok felett 
eljegesedett, lezuhant és órákig lángolt a hegyen. Ezért a többi Ju-52-es a 
rossz időben a Bécs-Belgrád-Bukarest útvonalon repült. 

A Luítwafféban ekkor kezdődő fejetlenségre jellemző volt a vezérkar 
ezzel kapcsolatos döntése. Alighogy az ezred megérkezett Romániába, 
máris parancs érkezett: települjenek át a Krímbe, hogy délen egy utolsó 
kísérletet tegyenek az előrenyomulás feltartóztatására, és védelmet 
biztosítsanak a visszavonuló német egységeknek az állandó orosz 
támadásokkal szemben. Hartmann egysége az ellátási nehézségek 
ellenére 1944 áprilisától megpróbálta a Zilistea melletti Zarnestiből 
induló bevetésekkel a vörös légierővel éreztetni a jelenlétét. Hartmann- 
nak még egy hátránnyal számolnia kellett: a tapasztalt, legalább öt 
győzelmet elért pilótákat visszarendelték a birodalom védelmére. A 
frontra fiatal, tapasztalatlan pilóták jöttek, nem egész száz óra repülési 
tapasztalattal a hátuk mögött. Harmincszoros túlerőben lévő ellenség 
ellen vetették be őket. 

Ennek ellenére Hartmann tartotta a rekordot, és egyetlen raj társát 
sem veszítette el. 

A fiatal pilótáknak nem csak a repülési tapasztalatuk hiányzott, hanem 
taktikailag is helytelen kiképzést kaptak: az elavult manőverező 
légiharcra oktatták őket. Abban a rövid időben, ami Hartmann 
rendelkezésére állt, megismertette velük saját tapasztalatait: 

- Ha ellenséges gépet látnak, nem kell azonnal rárontani és 
megtámadni. Várjanak, figyeljenek, és használják az eszüket. Figyeljék 
meg milyen formációban repül az ellenség, és milyen taktikát alkalmaz. 
Állapítsák meg, hogy tapasztalt harcossal, vagy bizonytalankodó kezdővel 
van-e dolguk. Kezdő mindig van a levegőben. Lőjék le. Ez fontosabb, mint 
egy olyan húsz perces támadásba kezdeni, melynek bármi lehet a vége. 
Az ellenséget pszichésen megterheli a veszteség, ezért kell, hogy rögtön a 
küzdelem elején az egyik gépük lángolva lezuhanjon. Az orosz légierő 
számbeli fölényben van velünk szemben, és túlsúlya mindig is megmarad. 
Ha legyőzik ellenfelüket, de elveszítik raj társukat, többet veszítenek, 
mint amennyit nyertek. Az első naptól kezdve, amikor bevetésre szállnak 
fel, gondolkozniuk kell, gondolkozni, gondolkozni, többet mint eddig 
bármikor. Ez a legjobb tanács, amit Önöknek adhatok. 

1944. április 18-án Rallt és Krupinskit visszarendelték a birodalom 
védelmére. Ők az 52. ezred legjobb  kötelékparancsnokai és 
legeredményesebb vadászai közé számítottak. Rall ekkor még tartotta 50 
találatos előnyét  Hart-mann-nal szemben. A 11.  vadászezred 


parancsnokaként a nyugati fronton még elért néhány győzelmet, ezzel 
találatainak száma 275-re emelkedett, de egy újabb sebesülés, és az ebből 
fakadó fertőzés miatt hosszabb ideig kimaradt az eseményekből. 

Amikor elbúcsúzott Hartmanntól, úgy tűnt, sejti: ez a dinamikus fiatal 
pilóta elhódítja a csúcsot. Rall csoportját B atz vette át. Hartmann 
átmenetileg megbízást kapott a krími csoport vezetésére. 

1944 április elején Hartmann további 9 találatot ért el. Naponta három, 
négy, sőt öt bevetés volt napirenden. A szerencse májusban is hű maradt 
hozzá. Április 10-e és május 10-e között korábbi társával, Birkner 
őrmesterrel együtt további 21 győzelmet aratott. Hartmannt sikerei nem 
tették vakká a Íront eseményei iránt. A krími visszavonulás formátlan 
meneküléssé vált. Az 52. ezred parancsot kapott a visszavonulásra. 
Hartmann parancsára nyolc repülőgép hátramaradt utó védnek, de az 
állandósuló szovjet támadások miatt 1944. május 9-én már csak egyetlen 
Me-109 maradt harcképes. A repülőteret nem tudták tovább tartani, ezért 
gyorsan ki kellett üríteni. 

A Me-109 szükség esetén olyan volt, mint egy igásló. Néhány sérült 
gépet átalakítottak úgy, hogy a kiszerelték belőle a pilótaülés mögötti 
rádiókészüléket és páncélzatot. A földi személyzetből, amely ezt az 
átalakítást elvégezte, a pilótán kívül még két ember elfért a keskeny 
törzsű gépben, és el tudtak repülni az egység pilótáival. Hartmann jól 
emlékszik erre a hirtelen evakuálásra, mely egyben a  Me-109 
történetének egy érdekes fejezete: 

"A fülkében egy 120 x 120 x30 centis szabad tér volt, mielőtt 
eltávolították a páncélzatát. Egy kis ember kuporogva elfért ott úgy, hogy 
a feje a pilótáé mellett volt. A krími evakuálás idején, miután a törzs 
középső részéből kiszereltük a rádiókészüléket, további két embert 
szállíthattunk a szűk törzsben, és így megmentettük őket az orosz 
fogságtól. A karbantartólemez kiemelésével egy üreg keletkezett, melybe 
egy ember mászhatott. Elméletileg egymáson fekve négy ember is elfért 
volna a Me-109 törzsében. A teljesítménnyel nem volt probléma, mert a 
motor elég erős volt, és még így is elég tartaléka volt. Két darab két 
centis ágyú volt a gépem szárnya alatt és két ember bent a gépben, és 
biztos vagyok benne, hogy a Me-109 három vagy négy embert is elbírt 
volna, ha lett volna elég hely." 

Hartmann egységét újra a romániai Romanba helyezték, ahol egy 
előőrs előkészítette a terepet. Románból indultak bevetésekre az amerikai 
B-17-esek és B-24-esek ellen, melyek a romániai olaj központokat 
bombázták, hogy az országot a háborúból való kilépésre kényszerítsék. 
Május végéig Hartmann újabb 32 hitelesített találatot ért el. A májusi 
bevetések egyikén megint csak hatodik érzéke mentette meg egy 
rámenős orosz pilóta találatától. 

A Luftwaffe lehallgató szolgálata megtudta, hogy az 52. ezred 
megritkított sorai Jasitól északra körülbelül 375 orosz vadászrepülővel és 
370 csatagéppel állnak szemben. 

Május 29-én Hartmann sikeres bevetésen volt az oroszok ellen, és 
Roman felé a visszaúton összetalálkozott raj társával, Blessin őrmesterrel. 
Hartmann kicsit lazított; gondolatai az esti ünnepségen jártak, melyet az 
új parancsnok, Willi Batz tiszteletére rendeztek. Batz három bevetésen 
tizennégy gépet lőtt le. Az ünnepség egy kis változatosság lesz a 


bevetések állandó taposómalmában. 

De ez a bevetés még nem ért véget. Amint hirtelen visszatért a 
valóságba, gyorsan hátrafordult, hogy megnézze, mögötte van-e még a 
rajtársa. Blessin pontosan tartotta az irányt, de mögötte feltűnt egy 
harmadik gép: egy orosz vadász, amelyik Blessin mögött lövőpozícióba 
kerülve éppen tüzelni készült. 

- Jobbra leborítani! Jobbra leborítani, zuhanórepülés! - üvöltötte 
Hartmann a mikrofonba. 

Blessin belevaló fiatal pilóta volt. Azonnal követte az utasítást, és máris 
orosz lövedékek hasították a levegőt azon a ponton, ahol egy pillanattal 
korábban még a gépe volt. Az orosz a zuhanó német vadász után vetette 
magát. Hartmann azonnal jobbra fordult, és az orosz mögé száguldott. 
Mindhárom repülőgép teljes sebességgel zuhant a föld felé. Hartmann 
egyre közelebb került az orosz mögé, de az egyszer sem nézett hátra. 
Egészen izgalomba hozta a célpont. Az orosz annyira csak arra figyelt 
hogy Blessint lelője, közben elfelejtette fedezni a saját hátát. 

Hartmann tudta, lelőheti az oroszt, ha végrehajtja a szükséges 
manővert. Arra számított, hogy Blessin követi utasításait. 

, Karaya-2", húzzon magasra és egy lapos kanyarral menjen jobbra, 
hogy közelebb kerülhessek az ellenséghez. 

Blessin hallgatott rá. Hartmann a fordulóban előnyre tett szert, és 
hátulról egészen szorosan megközelítette az oroszt. 

- Figyeljen, , Karaya-2", nézze milyen az, ha valaki nem figyel arra, mi 
történik a háta mögött. - Megnyomott minden fegyvergombot. A 
gépágyúk kattogni kezdtek. A lövedékek a vörös vadászgépbe csapódtak. 
Az orosz gép hatalmas robbanással darabokra szakadt, égő roncsdarabok 
hulltak a föld felé, fekete füstcsíkot húzva maguk után. Hartmann a fejét 
csóválta. Milyen könnyen erre a sorsra juthatott volna ő is. Az orosz 
mindkettőjüket, Blessint és őt is célba vette. Ha nincs az az ösztönös 
figyelmeztetés - egy sajátos érzés a háta mögött -, akkor valószínűleg 
most az ő gépének a füstcsíkjai szállnának temetési fáklyaként az ég felé. 
Inkább a hála, mint a győzelem érzésével repült vissza. 

1944. június végére, 20 hónap alatt 247 győzelmet aratott. Ekkor még 
mindig ismertebb volt az oroszok között, mint saját bajtársai körében. 
1944. július I-jén elérte a mágikus 250. győzelmet. A szívós Sztormovikok 
újra szerephez jutottak a , szőke lovag" életében. 

Egy szakadozott felhőtakaró felett repülve felfedezett három IIl-2-est, 
amelyek német tüzérségi állásokat támadtak. Az orosz csatarepülők csak 
a célpontjukra koncentráltak, alacsonyan köröztek, és mélyrepülésben 
támadtak. Arra nem figyeltek, hogy a hátukat fedezzék. Hartmann 
előretolta a botkormányt, zuhanórepülésbe kezdett, majd felhúzta a gépet 
hogy alulról és hátulról megközelítse az ellenséges gépeket. A tüzeléssel 
várt az utolsó 50 méterig. Az egyik orosz már az első lövéskor felrobbant. 
Fordulás után Hartmann azonnal támadási pozícióba került a második 
Sztormovik mögött. Megközelítette, és néhány pillanat múlva ez a gép is 
lángolva zuhant a föld felé. A harmadik Sztormovik elleni támadás: 
tüzelés minden fegyverből és egy újabb robbanás. Fordulás közben 
Hartmann látta a füstoszlopokat, melyek a támadás helyszínét jelezték. 

Amikor leszállt, ő volt az első vadászpilóta az 52. ezredben, aki 250 
győzelmével elérte Günther Rall eredményét. Csak néhány ember 


büszkélkedhetett ennyi találattal. Walter Nowotny őrnagy volt az első; de 
ő nem sokkal ezután egy amerikai nehézbombázók ellen vívott harc 
közben lezuhant Me-262-es lökhajtásos vadászgépével és életét vesztette. 
Rall volt a következő, aztán Barkhorn és Kittel az 54. ezredből. Összesen 
öten voltak, Hartmann volt és maradt az utolsó. 

Mertens és a többi karbantartó fiatal parancsnokuk vállát veregették, 
majd gondjaikba vették a gépet. Társai vállukra vették a kimerült, de 
boldog ,Bubit", és így vitték keresztül a repülőtéren a kaszinósátorig. 
Azonnal megkezdődött ünneplés. Röviddel ezután Mertens rontott a 
sátorba. 

- Mi a helyzet, Bimmel? 

- A fegyverkarbantartó, főhadnagy úr... 

- Valami nincs rendben? 

- Nem, főhadnagy úr, dehogyis. Minden rendben van. Hanem Ön 
mindössze 120 töltényt lőtt el a három találatához. Ugy gondoltam, jó, ha 
tudja. - A csodálat moraja futott végig a pilóták között. Erre inni kell. B 
atz is velük ünnepelt. Amikor a kedélyek kicsit lecsillapodtak, hír érkezett 
a Führer főhadiszállásáról, hogy Erich Hartmann főhadnagy a 
Lovagkereszt Pajzsokkal kitüntetés várományosa. Rajta kívül csak 
egyetlen főhadnagy kapta meg ezt a kitüntetést. Hermann Graf az 52. 
ezred egységparancsnokaként 1942. május 18-án, két évvel Hartmann 
előtt kapta meg a Pajzsokat. A Pajzsokkal kitüntetett vadászpilóták a 
légierő legendás személyiségei voltak: klasszikus katonák, mint Galland, 
Mölders és Lützow; rámenősek, mint Bár és Oesau; vezetőtípusok, mint 
Rall, Ihlefeld vagy Barkhorn; és nemzeti hősök, mint Marseille és 
Nowotny. 

A hír új lendületet adott az ünneplésnek. Bajtársai Hartmannt újra 
vállukra vették, és diadalmenetben körülhordozták a sátorban. 

, Karaya-1, Karaya-1"! Pajzsokat a , Karaya-l"-nek! -Az éneklés, a 
kiáltozás és a hangzavar elbódította Hartmannt. A tiszteletére összegyűlt 
tömegben furcsa érzés kerítette hatalmába. Valószerűtlennek tűnt 
minden. Gondolatai a hűséges Bimmelen jártak, aki ebben a percben is 
valahol a , Karaya-17" mellett izzad, hogy az öreg láda ezután se hagyja 
cserben. Aztán Stuttgartra gondolt, ahol megtalálta azt, amit teljes 
szívéből kívánt az élettől. 

A kitüntetés csodálatos volt, mert azt jelentette, hogy rövid 
szabadságra hazautazhat Usch-hoz. Milyen őrült ez a háború! Azt kívánja 
tőle, hogy naponta űzze halálos játékát. A siker rendjeleket, tömjénezést 
és ünneplést hozott. Fiatal orosz férfiakat üldözött és lőtt le, és azok is 
meg akarták ölni őt. Micsoda őrültség! 

Azok számára, akik ezen az estén az egybegyűltek közt voltak, Erich 
olyannak tűnt, mint aki egészen máshol jár. A fiatal arcán időnként 
végigfutó mosoly boldognak mutatta, de arckifejezése ennek ellenére 
elgondolkodó és szomorú maradt. Miközben a fiatal pilóták a Harmadik 
Birodalom második legmagasabb  kitüntetésének adományozását 
ünnepelték, a kitüntetett egyáltalán nem látszott közéjük tartozónak. 
Tábornokok, tábornagyok és csak egy maroknyi bátor frontharcos volt 
ennek a kitüntetésnek a birtokosa. Nagy dicsőségnek számított, de 
Hartmann már nem az az elvárásokkal teli, lelkes fiatalember volt, mint a 
Tölgyfalevél átvétele idején. 


Hitler kelet-poroszországi főhadiszállásán, Rastenburg-ban adta át a 
kitüntetést. A látogatás nem javított Har-mann hangulatán. 1944. 
augusztus 3-án belépett a deszkabarakkba, ahol Hitler ellen július 20-án 
merényletet hajtottak végre. Az épületen még látszottak a robbanás 
nyomai. Kilyuggatott, megfeketedett falak és leszakadt gerendák díszlete 
közé lépett be az időközben megváltozott Hitler, hogy köszöntse a 
Luftwaffe tíz felcicomázott tisztjét. Hartmann megdöbbent. 

Hitler lassan mozgott. Személyiségének erőteljes kisugárzásából, mely 
néhány hónappal azelőtt hatalmába kerítette, semmi sem maradt. Testi 
tehetetlensége feltűnő volt. Hartmann-nak bal kezét nyújtotta, miközben 
jobbja élettelenül lógott. Hitler bal fülével fordult mindenki felé akivel 
beszélt, mert jobb fülére a robbantás óta süket volt. Árnyéka volt annak 
az embernek, akit Berchtesgadenben látott. De Hitlernek még így is volt 
mondanivalója a Íronton harcoló katonák számára. 

- Sose hittem volna, hogy egy német tiszt katona létére ilyen hűtlen és 
gyáva módon bombát helyezzen el az épületben, hogy engem 
meggyilkoljon, és utána öngyilkos legyen. Minden tiszt, aki azon a napon 
itt volt, előránthatta volna a pisztolyát, hogy szemtől szembe agyonlőjön. 
Sosem nézettem meg a tisztjeim zsebeit. A gyáva tett ellenére életben 
maradtam, miközben sok jó emberem meghalt vagy súlyosan 
megsebesült. Ettől függetlenül meggyőződésem, hogy a vezérkar nem 
mond igazat. A legtöbb tábornok, Schörner, Model és Rommel kivételével 
nem nőtt fel a feladathoz. Futnak hozzám, és panaszkodnak a súlyos 
harcokról és veszteségekről. Pedig tábornokokat alig ölnek vagy 
sebesítenek meg, csak az embereiket. De a jövőt optimistán látom. Uj, 
elképzelhetetlen hatású fegyverek állnak kifejlesztés alatt, amelyek 
megfordítják a háború menetét. A gondviselés július 20-án megmentette 
az életemet, hogy Németországot tovább vezethessem ebben a reményteli 
időben. 

Hartmann hangulatát rossz előérzet árnyékolta be, amikor kilépett a 
Farkasveremből. Hitler a kilátástalan helyzetben bosszúsnak, de 
reményekkel telinek tűnt. Nyugodtan és lassan beszélt, de nem sugárzott 
biztonságot. Hartmannt nem tudta olyasmiről meggyőzni, aminek az 
ellenkezőjét tapasztalta a fronton. A bukás jeleit lehetett látni Hitleren, 
Németországon, és magán a légierőn is. 

Hartmann tudta, a Pajzsokkal való kitüntetése híressé tette. A 
megtiszteltetés nem töltötte el örömmel, de Németország előre látható 
összeomlása nagyon nyugtalanította. 

Utolsó néhány évének élményei idősebbé és bölcsebbé tették, és tudta, 
minden állhatatosságára szüksége lesz a későbbiekben, hogy elviselhesse 
azt, ami rá vár. 


SZTÁLIN SÓLYMAI 


Találd meg az ellenséged! Ne kérdezd milyen erős, csak azt hogy hol 
van. 
(A szovjet vadászrepülők jelmondata) 


A német vadászpilóták közül sokan száz, vagy még több győzelmet 
arattak. A légi győzelmek hitelesítésének németek által alkalmazott 
módszerei nagyon megbízhatóak és pontosak voltak. Ebből arra lehetne 
következtetni, hogy a keleti front kiváló pilótái mind a repülőgépeket, 
mind a pilótákat tekintve gyengébb ellenféllel álltak szemben. De ez csak 
részben igaz. Ha a német sikerpilóták oroszországi győzelmeit csak az 
orosz repülőgépek és pilóták alacsonyabb színvonalával magyarázzuk, 
úgy figyelmen kívül hagynánk az orosz ipar és számos orosz pilóta kiváló 
teljesítményét. Egy rezsim vagy egy ideológia elutasítása nem játszhat 
szerepet a szovjet légierő történelmi adatainak értékelésében. 

A németek, az amerikaiak és az angolok sokáig egyfajta ostoba 
előítélettel tárgyalták az oroszok teljesítményeit. Ebben bizonyára nagy 
szerepet játszott az a sok szenvedés, amit a szovjet kolosszus 1941-től 
kezdve a németeknek okozott. Az amerikaiakban az űrrepüléssel 
kapcsolatos versengés eredményeképpen mérséklődött az oroszokkal 
szembeni általános fölényérzet. A technikai csúcsteljesítmény és az 
alacsony életszínvonal együttes jelenléte megzavarta a nyugati 
gondolkodást, és ez a tények helytelen értékeléséhez vezetett. 

A keleti fronton dúló légiháború, és ezen belül különösen Erich 
Hartmann teljesítményének értékelése hibás volna, ha kritikátlanul 
elhinnénk, hogy az orosz sztyepék fölött csak béna kacsákat lőtt le. Az 
ellenség vissza tudott lőni, és vissza is lőtt elsőosztályú gépekből, melyek 
teljesítménye felülmúlta a Me-109-esét. Ezek közül néhányat kiemelkedő 
képességű légivadászok vezettek, orosz pilóták, akik több találatot értek 
el mint az amerikaiak vagy az angolok. Erich Hartmann győzelmeinek 
sportszerű és befolyásoktól mentes értékelését csak úgy adhatjuk, ha az 
oroszok technikai és emberi kvalitásait is figyelembe vesszük. 

A nyilvánosságra hozott technikai adatok igazolják, hogy hamis az a 
magyarázat, amely a németek magas találatainak számát az orosz 
repülőgépek , értéktelenségével" magyarázzák. Az oroszországi hadjárat 
kezdetén az oroszoknak legalább egy olyan gépük volt, amely bizonyos 
tekintetben meghaladta a Me-109-est. A háború alatta szovjet repülőipar 
sok olyan vadászgépet kifejlesztett, amelyek túlszárnyalták a Me-109 
különféle változatait; emellett a gyártás is nagyobb ütemben folyt, mint a 
németeknél. 

1939-ben a légierő a Vörös Hadsereg önálló haderejévé vált. Előtte 
szigorúan alávetett helyzetben voltak a hadsereggel szemben, és ez 
gátolta fejlődésüket. Minden légi hadosztály hat repülőezredből állt, az 
ezred pedig négy vagy öt századból. A szovjet légierőnek az oroszországi 
bevonulás idején becslések szerint mintegy negyven-ötven hadosztálya 
volt, melyek körülbelül 162 ezredből tevődtek össze. Az összes 
repülőgépek számát 10500-ra becsülték. 

A vörös légierő elsősorban I-16-os (,Rata") típusú gépekből, és ezek 


továbbfejlesztett változataiból, az I-150-es és az I-153-as vadászgépekből 
álltak. A ,Rata" együléses, rövid, egyfedelű gép volt, melyet először a 
spanyol polgárháborúban vetettek be. 1941-ben elavultnak tekintették, és 
a német támadás idején a MiG-3-as és LaGG-3-as gépekkel váltották fel. 

Az oroszok repülőgépállományuk negyedét cserélték le modern 
gépekre, amikor megjelent a német Luftwaffe, és a határközeli 
támaszpontok gépeit lángoló fáklyákká változtatta. A szovjet védelmi 
rendszer fontos elemét képező légierő hatástalanítása az első 90 napon a 
Luftwaffe első nagy győzelmeinek egyike volt. 

Az 1939-es átszervezés után is a szárazföldi harcok légi támogatása 
volt a szovjet légierő fő feladata. Ezért majdnem minden vadászgép 
bombák szállítására is fel volt szerelve. A németeknek a bombázóknak és 
a Stukáknak védőkíséretet nyújtó vadászgépei az első légiharcok során 
súlyos vámot fizettettek a bombával megrakott orosz vadászgépekkel, 
amelyek el akarták fogni a behatolókat. Ezért a szovjet légierő parancsot 
adott a bombával megrakott vadászgépek pilótáinak, hogy tilos 
megtámadniuk a német vadászgépeket. Ezért kerülték el gyakran az 
orosz pilóták a légiharcot. A németek ezt a támadószellem hiányának 
gondolták, amíg lelőtt orosz gépek pilótái fel nem tárták ennek valós 
okait. 

A Szovjetunió bizonyos szempontból jobban fel volt készülve a 
légiháborúra, mint Anglia 1939-ben, vagy Amerika 1941-ben. 
Oroszországban különösen nagy figyelmet szenteltek annak, hogy jelentős 
tartalékaik legyenek kiképzett  pilótákból. Hasonlóan jelentős 
intézkedéseket tettek a repülőgépgyártás növelése érdekében. Napi 
háromszor nyolcórás műszakban termeltek, így hamar ki tudták heverni 
az 1941 júniusi és júliusi villámháború következményeit. Az orosz 
kiképzőiskolák állandó pilótautánpótlást biztosítottak, így a szovjet 
gyárak által nagy ütemben gyártott repülőgépekre elegendő pilóta jutott. 

Az oroszoknak a háború alatt nagy veszteségeik voltak, de 
vadászpilótáik egyre jobbak lettek. Ezzel szemben a Luftwaffe 
vadászpilóta-kiképzésének színvonala egyre süllyedt. Németországnak 
nem volt négymotoros stratégiai bombázója, így a szovjet fegyvergyárak 
és pilótakiképző iskolák a német légierő hatókörén kívül zavartalanul 
folytathatták működésüket. 

1942-től egyre növekvő ember- és anyagáradat özönlött a frontra. 1944 
közepére az oroszok uralták a keleti front légterét, és taktikailag is 
javultak 1941-hez képest. A tények ellenére olyan erősen és sokáig 
tartotta magát az a legenda, miszerint a keleti front légiharcai könnyű 
falatot jelentettek a németeknek, hogy szinte történeti doktrínává vált. A 
tények pedig cáfolják azt a vélekedést, hogy a vörös légierő ellen könnyű 
volt harcolni. 

Erich Hartmann összehasonlítja a keleti front légiharcait a nyugati 
front ellenséges légitámadásaival és bombázásaival. A levegőt elárasztó 
ólom- és acéleső miatt nagy volt a valószínűsége, hogy az állandó 
bevetésen lévő vadászpilóta előbb vagy utóbb egy eltévedt golyóval 
találkozik. 

- Gyakran tízen álltunk háromszáz orosszal szemben. Ez nagyon 
veszélyes volt. A levegőben éppen annyi esély volt az összeütközésre, 
mint arra hogy eltalálnak. Ilyen hordák ellen nagyon körültekintően 


kellett vezetni a támadást. Máskülönben nem éltük volna túl. 

A keleti front német pilótáinak igen eltérő a véleménye az orosz pilóták 
kvalitásairól. Mindennapi bevetéseik során a német pilóták érezték 
technikai és pszichológiai fölényüket. Ez különösen így volt a vezető 
német vadászpilóták körében. A gárdaezred elit szovjet vadászpilótáinak 
megítélésében viszont egyértelmű a pilóták véleménye: ezek az oroszok 
kivívták a németek korlátlan elismerését. Ebben a gárdaezredben 
gyűjtötték össze a legjobb orosz pilótákat, ők igazi vadászpilóták voltak, 
agresszívek, taktikusak, félelem nélküliek és a létező legjobb vadászgépek 
valamelyikén repültek. Bevetéseik azt a hajlíthatatlan harci morált 
tükrözték, amely annyira jellemző volt az angol pilótákra az angliai 
légiharcok során. Ezeknek a szovjet pilótáknak a bátorságára jellemző az 
az Orel mellett történt eset, melynek egyik résztvevője volt a harminc 
győzelemmel rendelkező Vlagyimir D. Lavrinekov hadnagy. Lavrinekov 
lelőtt egy Me-109-est, és látta amint a gép nyílt területen landolt, majd 
pilótája kiugrott a fülkéből és egy közeli, fák és bokrok által védett 
árokban keresett fedezéket. Míg Lavrinekov a helyszín felett körözött, 
arra gondolt, hogy a Vörös Hadsereg egységei bizonyára nem találják 
majd meg a németet, és az megmenekül. A fiatal orosz hadnagy leszállt a 
sérült Me-109 mellé, megkereste ellenfelét, beugrott az árokba és saját 
kezével megfojtotta. Aztán nagy porfelhőben felszállt a gépével, és halott 
ellenfele holttestét az ámuló orosz gyalogosok lábai előtt hagyta. 

Az orosz gárdaezred számos ellenséges pilóta felett aratott győzelmet a 
világháborúban. Tény viszont, hogy egyetlen vadászpilóta sem állt olyan 
túlerővel szemben, mint a németek a keleti fronton. A szovjet pilóták a 
történészek szemében nem nyerték el az őket megillető figyelmet. A 
legjobb orosz pilóták, akik kétszer annyi győzelmet értek el mint a 
legjobb amerikai és angol fegyvertársaik, egy negyed évszázadig sötétben 
maradtak. 

Minden vezető német pilótát többször lelőttek, vagy kényszerleszállást 
kellet végezniük. Ezek a pilóták sokkal több bevetésen voltak, mint bárki 
az ellenfeleik közül. Ha figyelembe vesszük, hogy Erich Hartmann 1400 
bevetése nagy részét komoly túlerőben lévő ellenfél ellen vívta, 
kétségkívül kiderül, hogy harcai nagy része alatt taktikai hátrányban volt. 
Úgy véli, körülbelül százszor volt kitéve szovjet vadászok fegyvereinek. Az 
olyan emberek, mint Hartmann, Rall és Barkhorn a valószínűleg minden 
idők legtapasztaltabb vadászpilótái voltak, a valószínűség törvénye 
alapján mégis legalább egyszer találatot kellett kapniuk. 

A Luftwaffe mindenhol kemény ellenfélre talált, ahol a gárdaezred volt 
bevetésen. Az átlagos orosz pilóták színvonala azonban elmaradt a 
gárdáétól, de a hosszú ideig tartó csatákban ők is megfizettették a vámot 
a német pilótákkal. Az egyik legkiválóbb orosz pilóta, Ivan Kosedub 
vezérőrnagy 62 győzelmet ért el a Luftwaffe ellen. Rajta kívül még hét 
másik orosz pilóta ért el több győzelmet, mint a legjobb amerikai, Richard 
I. Bong őrnagy, aki negyven győzelmet ért el a Csendes-óceán 
térségében. 

Ivan Kosedub 1920-ban, Ukrajnában született egy gyári munkás 
fiaként. A repüléssel a harmincas években ismerkedett meg a Szovjetunió 
egyik repülőklubjában. A Vörös Hadsereg egy gárdaezredének tagjaként 
háromszor lett a Szovjetunió Hőse. 1951-től 1952-ig a koreai háború 


idején az észak-koreai hadseregben parancsnoki tisztet töltött be. 
Egysége MiG-15-ös sugárhajtású gépekkel volt felszerelve, melyek 
könnyebbek voltak az ellenük harcoló USA Air Force F-86 E és F-86 F 
, Sabre" vadászgépeinél. Máig megválaszolatlan kérdés, hogy Kosedub 
harci bevetésen is repült-e Koreában. Mindenesetre ez lehetséges, hiszen 
akkoriban még csak harmincéves volt. Az Egyesült Államok tisztviselői 
meg vannak győződve arról, hogy Koreában tapasztalt orosz pilóták is 
repültek, és elképzelhetőnek tartják, hogy Kosedub a második 
világháborúban elért 62 győzelme mellé még néhányat szerzett Korában. 
A leghíresebb szovjet vadászpilóta, akinek egységével az 52. vadászezred 
gyakran harcolt, Alexander Pokriskin ezredes. ,Szása" Pokriskin 59 
hitelesített győzelmet aratott, és a háború alatt háromszor kitüntették a 
Szovjetunió — Hőse-arany  csillagával.  Pokriskin pályafutása sok 
hasonlóságot mutat számos német és más vadászpilótáéval, hiszen a 
legtöbb vadászpilóta ugyanazoknak a veszélyeknek és körülményeknek 
volt kitéve, függetlenül attól hogy milyen uniformist viselt, és milyen 
zászló alatt harcolt. Pok-riskint fiatal korát Szibériában töltötte. A légi 
közlekedés egyik úttörőjének, Valerij Cskalovnak a teljesítménye már 
ekkor megragadta. Ennek ösztönzésére elhagyta novoszibirszki otthonát, 
hogy a repülőiskolában próbáljon szerencsét. De lelkesültsége hamar 
csalódottsággá változott, amikor kiderült hogy az iskolában csak 
repülőszerelőket, és nem pilótákat képeznek. Fél év után áthelyezési 
kérvényt nyújtott be a pilótakiképzőbe, de olyan tehetséges szerelőnek 
bizonyult, hogy elöljárói nem engedték el. De Pokriskin nem adta fel. 
Jelentkezett a krasznodari repülőklubba, melyet a szovjet Osszoaviahim 
tartott fenn. Ott ismerkedett meg - akárcsak Erich Hartmann 
Németországban - a vitorlázórepüléssel. Emellett az ejtőernyőzéssel is 
próbálkozott. Mialatt repülőszerelőként szolgált, Pokriskin egy U-2-es 
gépen tanult repülni, és végül a pilótavizsgát is letette. Ezután újabb 
kérvényeket nyújtott be, hogy helyezzék át repülőszolgálatra, és 
kitartásával sikerült jobb belátásra bírnia elöljáróit. Pokriskin a kasai 
vadászpilóta-kiképző egységhez került, és röviddel ezután a Vörös 
Hadsereg egyik reguláris vadászpilóta-kötelékéhez vezényelték. 

Pokriskin komolyan vette az orosz forradalom egyenlőségről hirdetett 
eszméit, ezért súlyos csapásként élte meg, amit a vadászpilóta-egységnél 
tapasztalt. Egyenruháján még a szerelők jelvényét hordta, és a pilóták 
alig álltak vele szóba. A párának tekintették, mivel korábban , csak" egy 
szerelő volt, miközben ő igazi pilótának tartotta magát. De Pokriskin 
nemsokára megmutatta, hogy több mint egy felkapaszkodott szerelő. 
Kitűnő pilótaképességeivel, és azzal, hogy a többieknél jobban ismerte a 
repülőgépek felépítését és a repülőgépmotorokat, messze a többi pilóta 
felett állt, és végül érvényesülni tudott. Széleskörű képességei azt 
vetítették előre, hogy kiképző lesz belőle. 

De Pokriskin nem így döntött, mert különösen érdekelte a légiharc 
taktikája. A német oldalon harcoló Hartmannhoz hasonlóan Pokriskin is a 
hirtelen támadás híve volt. Ezt a támadási módot a tapasztalt 
vadászpilóta, Szokolov vezette be, akivel első bevetései alkalmával egy 
kötelékben repült. Szokolov meggyőződéssel vallotta hogy a hirtelen, 
heves támadásnak döntő pszichológiai jelentősége van, mert megzavarja 
az ellenfelet és könnyű prédává teszi. 


Pokriskin először a műrepülő figurákat és a repülőmanővereket 
sajátította el. Amikor először állt a feladat előtt, hogy legyőzze az 
ellenséges gépet látta, hogy még sokat kell tanulnia. Ugyanis nem tudott 
lőni. Amikor mozgó célon gyakorolt, egyik támadása követte a másikat, 
míg csak elfogyott a lőszere. Lövések százai mentek az égbe, és csak 
három vagy négy találat érte a célpontot. 

A lesújtott Pokriskin nem értette, hogy miért nem találja el a célt a 
levegőben. Tökéletesen repült rá, betű szerint követte a kézikönyvek 
utasításait. Elővette matematikai gondolkodását, hogy választ találjon. 
Nekiült, és röppályákat, lövési sebességeket számolt: a légi célzás 
kérdéseit a matematika szemszögéből vizsgálta. Oldalakat írt tele 
bonyolult képletekkel, és íveket rajzolt. Munkája végén ugyanazt a 
következtetést vonta le, amit sok évvel később légiharcai során szerzett 
tapasztalatai alapján Erich Hartmann. Pokriskin azt írta: , A siker azon 
múlik, hogy milyen közelről tudunk lőni." 

Miután Pokriskin meggyőződött arról, hogy a támadás alapja a lehető 
legkisebb távolság a célponttól, újabb diagramok rajzolásába fogott. A 
következő napokon elvárásokkal telve szállt fel. Ezt írja próbálkozásáról: 

, A titok a következő volt: a vontatott célt bizonyos szögből közelítettem 
meg, és csak akkor nyitottam tüzet, amikor már nem halogathattam 
tovább a visszafordulást. Egy fiatal pilótának ez elég kockázatos volt. Elég 
a legkisebb pontatlanság, és a vontatott cél helyett a vontató repülőgépet 
pumpálom tele ólommal. Továbbra is a lehető legrövidebb távolságból 
tüzeltem, és halálosan pontosak voltak a találataim." 

Pokriskin a matematikai elemzés módszerével fejlesztette ki ugyanazt a 
taktikát, amelyre Hartmann évekkel később tisztán intuitív módon jött rá. 
A koncepciók és következtetések hasonlósága figyelemreméltó. Es 
mindketten igazi harcokban igazolták következtetéseik helytállóságát. 

A németek oroszországi bevonulása idején Pokriskin kiképzett 
vadászpilótaként Ukrajnában szolgált. Két nappal az első német támadás 
előtt felderítő repülésre repült Jasi térségébe, ahol később az 52. ezred 
vadászai - köztük Hartmann - gyakran találkoztak Pokriskin vadászaival. 
Pokriskin egyik, Szemjonov hadnagy raj parancsnoksága alatt 
végrehajtott bevetésén MiG-3-asával öt Me-109 közé ékelődött. Három 
közülük alacsonyan repült, kettő a saját raja felett. Pokriskin felhúzta a 
botkormányt, és megközelítette a felső rajt. Az első gép pilótája rálőtt 
Pokriskinra, aki viszonozta a tüzet, majd hirtelen csökkentette a 
sebességét, fordulni kezdett és a német mögé került. Pokriskin 
megközelítette amennyire csak tudta, majd az összes csőből tüzelni 
kezdett a Me-109-esre. A német vadászgép azonnal kigyulladt, és 
füstcsíkot húzva a földnek ütközött. 

Míg a fiatal orosz első győzelmét ünnepelte, elkövette azt a hibát, 
amely sok kezdőnek az életébe került. A lelőtt német raj társa Pokriskinra 
támadt, aki azonban gyorsan feleszmélt, amikor egy sorozat szaggatta fel 
a bal szárnyát, és pilótafülkéje előtt nyomjelző lövedékek húztak csíkot. 

Pokriskin előretolta a botkormányt és MiG-3-asával a föld felé zuhant. 
Összekuporodott, hogy fedezéket találjon a pilótafülke páncélzata mögött 
- csakúgy, mint Erich Hartmann első bevetése alkalmával, és útját 
mélyrepülésben folytatta. Az első győzelme felett érzett öröm kicsit 
mérséklődött azáltal, hogy épen csak megmenekült. 


Az Adolf Galland vagy Günther Rall kaliberű vadászokat is meglephetik 
hasonló módon, mert nem tudnak ellenállni a kísértésnek, hogy 
végignézzenek egy látványos zuhanást. Galland egyszer hasonlóan közel 
volt a halálhoz, és súlyosan megsérült. Rall ezért a könnyelműségéért 
zuhanással fizetett, eltört a hátgerince, és megérintette a halál szele. 

Pokriskin a legfontosabb leckét ugyanolyan módon tanulta meg, mint a 
két kiemelkedő német pilóta. A rámenős Pokriskin, aki támadási 
módszerét bevetések során igazolta, 1941 őszéig kevés lehetőséget 
kapott a további légiharcra. Számtalan felderítő repülésen vett részt, de 
német vadászok elleni harcra alig akadt lehetősége. De folyton gyakorolt, 
ezért harc közben ösztönösen helyesen cselekedett, és életben maradt. 

Pokriskin újításai nagyban hozzájárultak ahhoz, hogy a szovjet 
vadászok kibújtak a háború előtti szovjet  vadászpilóta-doktrína 
kényszerzubbonyának szorításából. Azokat az oroszokat, akiket a háború 
előtt arra képeztek ki, hogy vízszintesen repüljenek és harcoljanak, 1941- 
ben és 1942-ben gyors átképzésben részesítették. A repülőgépek 
teljesítményének javulása és a alsószárnyú gépek megjelenése kibővítette 
az orosz manőverezést függőleges irányba is. Pokriskin azok közé a 
legjelentősebb újítók közé tartozott, akik hozzájárultak a taktika 
fejlődéséhez ezen a területen. A meneküléshez gyakran alkalmazta a 
felmenő spirált. Konzervatív elvtársai tanácsai ellenére 
sebességcsökkentő manőverként alkalmazta a szaggatott forgást, így az 
őt üldöző németek lövedékei elszálltak felette, és megmenekült a 
fegyvereiktől. Amit Pokriskin a többieknek tanított, azt maga a háború 
tüzében tanulta. Fotográfia-szerű emlékezőtehetsége lehetővé tette 
számára, hogy a harc közben alkalmazott minden manőverét aprólékos 
részletességgel lejegyezze. Szállása falát didiagramokkal és illusztrációkkal 
rakta tele. 

A vele szemben álló német csúcspilótákhoz hasonlóan Pokriskint is újra 
és újra lelőtték. Számtalan kényszerleszállást hajtott végre, és elvtársai 
sokszor ámuldoztak az átlyuggatott gépe állapotán, mellyel bevetések 
után csak nagy fáradalmak árán tudott visszatérni.  Pokriskin 
kiapadhatatlan szenvedéllyel tanulmányozta ellenfelét. Nem csak 
részletesen kidolgozta manőverét, hanem a legyőzött német vadászgép 
után repült, hogy megfigyelje annak hibáit, melyeket ellenfélként 
ismernie kellett. A manőverező német pilóta helyébe képzelte magát, 
majd írásban aprólékosan kifejtette a Me-109 előnyeit és hátrányait. 
Véleménye szerint a legjobb orosz vadászgépek meghaladták az átlagos 
német vadászgépek minőségét. 

A kubani front felett, ahol ezrede hosszú ideig harcban állt az 52. 
ezreddel, Pokriskin kifejlesztette légiharcának alapelveit a következő 
négy döntő faktor alapján: , magasság, sebesség, manőverezőképesség, 
tűzerő". Kiváló repülőgépekkel és a Pokriskinhez hasonló kitűnő 
kötelékparancsnokokkal vette fel a gárdaezred az ellenséggel a harcot. Az 
52. ezred lehallgató szolgálata gyakran hallotta, hogy az orosz rádióadót 
átkapcsolják a németek írekvenciájára. Ilyenkor ez hallatszott: 

- Német pilóták, figyelem! Pokriskin a levegőben van! 

A magas harci morál jele volt, hogy repülőgépeiket rikító színűre 
festették. Előszeretettel használták az élénk piros mintát. Bizonyos 
szempontból az ellentétei voltak más légierők legjobb vadászrepülő- 


egységeinek. 

Pokriskin másban is hasonlított Hartmannra. Meg volt arról győződve, 
hogy a fiatal pilótákat óvatosan kell felkészíteni a feladatukra. Alapvető 
követelménynek tartotta, hogy tapasztalat és tanulás útján kell megérlelni 
az igazi képességeiket, hogy életben maradjanak. Sok türelemmel oktatta 
a repülőmanőverek művészetét, és osztotta meg óriási tudását, melyet 
kedvelt diagramjaival támasztott alá. A orosz pilóták nagy része neki és 
oktatási módszereinek köszönheti sikereit. 

A történelmi pontosság kedvéért a szerzők mellékeljük a harminc, vagy 
annál több győzelmet elért vadászpilóták névsorát: 


Kosedub, IvanNikics 62 
Pokriskin, Alexander Ivanovics 59 
Recslakov, Gregorij Andrej evics 58 
Gulajev, Nyikolajev Dimitrijevics 57 
Jevsztignyejev, Kirill Alekszejevics 52 
Glinka, Dimitrij Boriszovics 50 
Klubov, Alexander Fjodorovics 50 
Pilipenko, Ivan Markovics 48 
Vorosejkin, Arszenyi Vaszilij evics 46 
Kubarev, Vaszilij Nyikolaj evics 46 
Szkomorocsov, Nyikolaj Mihajlovics 46 
Kosztilev, Gregorij Dimitrij evics 43 
Morgunov, Szergej 42 
Popkov, Vitalij Ivanovics 41 
Alélj usin, Alekszej Vaszilij evics 40 
Golubev, Viktor Fjodorovics 39 
Golubev, Vaszilij Fjodorovics 38 
Luganszkij, Szergej Danilovics 37 
Pivovarov, Mihail Jevdekimovics 37 
Gulityajev, Gregorij Kapitanovics 36 
Dolgics, Anatolij Gavrilovics 36 
Kuznyecov, Nyikolaj Fjodorovics 36 
Koldunov, Alexander Ivanovics 36 
Babák, Ivan Iljics 35 
Kamosin, Pavel Mihajlovics 35 
Lavrinekov, Vlagyimir Dimitrijevics 35 
Gnido, Pj otr Andrej evics 34 
Kocsekov, Alexander Vaszilj evics 34 
Lukjanov, Szergej Ivanovics 34 
Szitov, Ivan Nyikics 34 
Csiszlov, Alekszander Mihajlovics 34 
Csubkob, Fjodor Mihajlovics 34 
Borovics, Andrej Jegorovics 32 
szelenkin, Mihail Mihajlovics 32 
Komelkov, Mihail Szergej evies 32 
Krasznov, Nyikolaj Fjodorovics 32 
Riaznov, Alekszej Konsztantinovics 32 
Sztyepanenko, Ivan Nyikifirovics 32 
Golovacsev, Pavel Jakovlevics 31 


Kiriljuk, Viktor Vasziljevics 31 


Ahmed-Khan, Szultán 
Arcsipenko, Fjodor Fjodorovics 
Bobrov, Vlagyimir Ivanovics 
Glinka, B orisz B oriszovics 
Licsobabij, Ivan Dimitrijevics 
Liholetov, Pjotr Jakovlevics 
Makarov, Valentyin Nyikolajevics 
Pokrisev, Pjotr Afanaszjevies 
Klobistov, Alekszej Sztepanovics 


30 
30 


30 
30 


30 


30 
30 


30 


30 


A 300. GYŐZELEM ÉS A BRILIÁNSOK 


Amikor Erich Hartmann 1944 júliusának harmadik hetében visszatért a 
keleti frontra, azt tapasztalta, hogy az orosz légierő fölénye még 
érezhetőbb lett. Az amerikai és brit ,bér- és kölcsöngépek" száma 
változatlan maradt, de a Jak, LaGG, Sztormovik és MiG típusú gépek 
száma megsokszorozódott. Az orosz pilóták taktikailag is sokat tanultak, 
és a gárdaezred vörösre festett gépein kiváló pilóták repültek. A 
gárdának olyan kiváló vezetői voltak, mint Kosedub, Pokriskin, Recslakov, 
és sok más pilóta, akik a Luftwaffe ellen ötvennél több győzelmet arattak. 
Ezek az emberek tényleg veszélyesek voltak. 

A német pilóták a keleti fronton 1944 nyarán már a , bejárati ajtó előtt" 
találkozhattak ellenséggel. Az orosz gépeket a start után 15 percen belül 
el lehetett érni, és így több lehetőség nyílott Hartmann számár is a harcra 
és a sikerekre. 1944. július 20. és augusztus 22. között 32 találatot ért el. 
282 győzelme azt jelentette, hogy tizenöt szovjet vad ászrepülő-egységet 
semmisített meg. De még volt egy konkurrense: Gerd Barkhorn. A 
bizonytalan híráramlás és a győzelmek hivatalos hitelesítéseinek 
késlekedése miatt Hartmann és Barkhorn hetekig fej fej mellett haladtak. 

Barkhorn dicsőségében ugyanakkora szerepe volt állhatatosságának, 
mint a napi több győzelmet hozó izgalmas küzdelmeknek. Rallhoz 
hasonlóan ő is többször megsebesült, ami aztán sokáig megakadályozta a 
repülésben. 1944 júniusában az USA Air Force elleni harc közben 
súlyosan megsebesült, úgyhogy amíg Hartmann a vörös légierő ellen 
harcolt, addig ő kórházi takaróját tanulmányozta. 

1944. augusztus 23-a Hartmann nagy napja volt. Három bevetésen 
nyolc győzelmet ért el, így összes találatainak száma elérte a 290-et. 
Ezzel leelőzte Gerd Barkhornt, és nem csak a Luftwaffe, hanem minden 
idők összes légierejének legeredményesebb pilótája lett. Amikor nem 
sokkal ezután Barkhornt visszarendelték a birodalom védelmére, 
Hartmann-nak nem akadt többé vetélytársa, de egy másfajta kihívás még 
előtte volt. 

Társainak izgalma egyre fokozódott, ahogy Hartmann a bűvös 300. 
győzelem felé közeledett. A siker karnyújtásnyira volt, de valamelyik 
Ivánnak bármikor lehetett volna szerencséje, és baleset is történhetett 
volna. Az egységben az izgalom napról napra nőtt. 

Alig négy éve, hogy , Vati" Mölders túlszárnyalta Rich-thofen első 
világháborúban elért 80 találatos rekordját, és átlépte a százas határt. 
Akkoriban ez egy hihetetlen szenzáció volt. De ha összehasonlítjuk Erich 
Hartmann 300 találatával, akkor a győzelem egészen hétköznapi 
dolognak tűnik. 

Gordon Gollob 1942. augusztus 29-én túlszárnyalta Mölders rekordját, 
és elérte a 150. győzelmét. Ez egy újabb történelmi mérföldkő volt, de 
néhány pilóta, mint Lützow, Oesau és mások, szorosan Gollob sarkában 
voltak. 

A 200. győzelmet elsőként Hermann Graf érte el a keleti fronton, de 
hamarosan mások is követték. Az 54. ezredben szolgáló Walter Nowotny 
érte el elsőként a 250. győzelmet, de nemsokára lehagyta őt Günther Rall, 


Otto Kittel, Gerhard Barkhorn és Erich Hartmann. A mágikus 300-hoz 
nyolc találat hiányzott. 

Karl Jünger őrmester, aki egy alkalommal rajtársa, és hoszú ideig 
csapattársa volt Hartmann-nak, ebben az időben papírra vetette 
gondolatait. 


Egy előretolt repülőtér szélén 

1944. augusztus 24. 

lejegyezte: Karl Jünger őrmester 

Tegnap nagy napunk volt. Egyedülálló nap a vadászrepülés eddigi 
történetében. Főnököm, Erich Hartmann, a Tölgyfalevél Pajzsokkal 
tulajdonosa, két bevetésen tizenegy ellenséges gépet lőtt le, és ezzel 
összes győzelmeinek száma 301-re emelkedett. O az első pilóta, aki 300- 
nál több találatot ért el, és ezzel a világ legeredményesebb vadászpilótája 
lett. 

Tegnap az egész repülőteret csak egyetlen kérdés foglalkoztatta: 
Meglesz a háromszázadik? Vajon sikerül-e Bubinak? Mindnyájan 
izgatottan várakoztunk. Előző nap parancsnokom nyolc oroszt lőtt le, és 
ezzel 290 győzelmet ért el. Tegnap reggel nem volt kifejezetten jó idő, 
Csak ebédidőben derült ki az ég. így csak egy fél nap maradt. 

Ebéd után került sor az első bevetésre, és parancsnokom nem akarta 
elszalasztani a lehetőséget. Amint társával a levegőbe emelkedett, 
elkezdtük számolni a perceket. Pontosan egy órával a start után két gép 
tűnt fel a horizonton, és a repülőtér felé közeledett. Az , Oreg" gépét (még 
csak 22 éves volt) azonnal felismertük feltűnő festéséről. 

Megbillentette a szárnyát, aztán magasba emelkedett, majd újra lejjebb 
ereszkedett, és megint intett. Még egyszer és még egyszer... majd 
ötödször és hatodszor is. Mindenki ünnepelt. A főnöknek így 296 találata 
van. Még négy hiányzik. 

Alig bírtuk kivárni, míg a két gép újra bevetésre kész lett. A tankolás és 
a lőszerek betöltése végtelen hosszú időnek tűnt. Eközben lelkes 
párbeszédek hangzottak el, és többen fogadásokat kötöttek. Meglesz ma, 
vagy kell még egy nap? Parancs érkezett az új bevetésre. Mindenki a 
gépéhez rohant, élükön a főnökkel. 

Bemászott a fülkébe, és olyan nyugodtan, higgadtan csatolta be magát, 
mint mindig. Nem látszott rajta, hogy mit érez vagy gondol. Az orr-rész 
irányából heves szél támadt. Nyugodtan és átgondoltan ellenőrzött 
mindent a start előtt, hogy felszállhasson döntő és valószínűleg történelmi 
jelentőségű bevetésére. A jelenlévőknek felejthetetlen élmény volt. 

Jelt adott, és a karbantartók megforgatták a motor indítókarját. Először 
lassan, majd egyre gyorsabban, míg elérte a legmagasabb 
fordulatszámot. Ekkor a gép megremegett, és a propeller forogni kezdett. 
A motor beindult. 

A megállási pontnál a gépeket szélnek fordították. A motorok 
fékezéskor felbőgtek, aztán nekilódultak. Porfelhő kavargott a száraz 
kifutópálya felett, miközben a karcsú gépek nekifutottak, majd elegánsan 
felemelkedtek. Két gép a keleti fronton. Mit hoznak a következő órák? 
Egy híradóssal visszamentünk a parancsnokságra, ahol izgatott légkör 
fogadott. Megkerestük azt az embert, aki a két gép rádióadásait hallgatta. 
Mi is kaptunk fejhallgatókat. Bedugtuk a kábelt a vevőkészülékbe és 


figyeltünk. 

A két pilóta rádió összeköttetése tökéletes. Csak a legfontosabb 
dolgokat mondják egymásnak, azokat is röviden, úgyhogy sokszor egy szó 
egy egész mondatot helyettesít. Néha hosszú szünetek következnek egy- 
egy szófoszlány után. 

Mindenki a fejhallgatós ember köré gyúlt. Minden pillanatban történhet 
valami. A rádiós idegesen matatott a készülék gombjain, rajtuk akart 
maradni - nem akart lemaradni semmiről. 

15 óra 44 perc: Hartmann a földi állásnak: , Találtatok ellenséget?" 
, Nem." , Akkor mi a fenének kergettetek fel bennünket? 15 óra 50: A földi 
állás Hartmannhoz: , Ellenséges kötelék Sandomierz légterében." 15 óra 
51: , Kilencedik egység, figyelem! - Aircobrák! - A fenébe!... 16 óra 00: 
, Találat!"... 16 óra 03: , Találat!" 16 óra 06: Vigyázat, hátul fent! Airák 
jobbra! Talált!" 16 óra 07: Vigyázat, fent!" 16 óra 09: ,Ez már megvan!" 
16 óra 10: ,Figyelem! Találati" A társ hívása: ,Gratulálok a 
háromszázadikhoz!" A földi állás Hartmannhoz: , Szívből gratulálunk!" 

A következő öt percben a rádiós nem tudta venni a beszélgetést. Az 
időközben kitört zűrzavarban egyetlen szót sem lehetett érteni. Aztán 
folytatódott tovább. 

16 óra 15: ,Hat kilométerre nyugatra Sandomierztől. Hat könnyű 
bombázó köröz 2000 méter magasan... ah... ott jön még egy kötelék, P-2- 
esek." 16 óra 17: , Ostrowiec-től nyolc kilométerre keletre 3000 méteren 
vadászkötelék... A fenébe, nem érjük utol őket!" 16 óra 19: , Gyerünk!" 16 
óra 20: , Találat, kigyulladt"... 16 óra 23: rajtársa Hartmannhoz: 
, Figyelem, két bútorszállító mögöttünk balra, indiánok nélkül!" 16 óra 27: 
, Magányos gép balra. A miénk..." 16 óra 29: JHlátul!" , Ertettem." 16 óra 
35: a parancsnokság  Hartmannhoz: , Gratulálunk!I" 16 óra 935: 
, Leszálláshoz kanyarodok. Ötször billentek!" 

Alig egy órája még köztünk ült a sátor előtt. Az inge ki volt gombolva, 
nagyon meleg volt. Elgondolkodónak és álmodozónak tűnt, mert a 
menyasszonyáról beszélgettünk. Az asztalon állt a fényképe, csupasz 
mellkasára nézett, majd azt mondta nevetve: , Szőrösödik a mellkasom, 
férfi leszek." Ekkor szólították történelmi repülésére. A függöny 
összezárult a pillanat mögött, melyben önmagába nézett, és öniróniával - 
önismeretéből fakadó tréfával - megmutatta az egész embert. 

A 301. győzelem kisebbfajta megváltást hozott nekünk. Azonnal 
munkához láttunk. Koszorúkat fontunk a landolás előtti utolsó 
pillanatokban, táblákat festettünk, és zászlókat használtunk drapériának. 
A karbantartók nyüzsögtek, mint a hangyák, köztük a büszke Bimmellel. 
Hamarosan fel kellett tűnnie a két gépnek. Mindenki, aki el tudta hagyni 
a helyét, a leszállópályához rohant. Tisztek álltak a földi személyzet 
mellett, sűrű tömeg várt arra, hogy fogadhassa Bubi Hartmannt. 

Egy üveg pezsgőt szorongattam a hónom alatt, a kezemben pedig két 
poharat tartottam. Hogy semmi esetre se késsek el, meglazítottam a 
dróthálót a dugó körül mire a dugó nagy pukkanással kirepült az 
üvegből. Megpróbáltam hüvelykujjammal befogni az üveg száját. 
Mindenki örült. Reméltem, hogy főnököm hamarosan megérkezik, hogy 
hamarosan megérkezik! Kívánságom parancs volt számára. ,Karaya-17 - 
zúgott végig a repülőtéren. Hartmann főhadnagy ezúttal ötször billentette 
meg a szárnyát. Senki nem értette, honnan van annyi energiája, amennyi 


ehhez a teljesítményhez szükséges. 

Az ötödik kanyar után Hartmann főhadnagy felhúzta gépét, majd társai 
üdvrivalgása közepette tökéletes landolást hajtott végre. A parkolótérre 
gördült gépével, és vártuk a pillanatot, amikor leáll a propeller. De nem 
sietett a kedvünkben járni. Még egyszer gázt adott, és a kabintetőt 
felnyitva a propellerszélben hűtötte a fejét. Az egyetlen, aki ebben a 
pillanatban megszoríthatta a kezét, és gratulálni tudott neki, Bimmel 
Mertens volt. 

De amint leállt a motor, nem volt megállás. Willi Batz elsőként ugrott 
fel a gépre. Az ezredparancsnok, Dieter Hrabak ezredes állt mellette. 
Mindketten kezet ráztak a főnökkel. Amint kimászott a fülkéből, Bimmel 
Mertenssel a vállunkra vettük. 

Egy az utolsó pillanatban elkészült virágkoszorút akasztottunk a 
nyakába. Egy pillanat múlva ott voltak a fotográfusok és a híradósok is. 
Mialatt minden irányból fényképezték, nyugtalanság fogott el bennünket, 
mert tudtuk, ez egy egyszeri alkalom. 

A főnök kérte, hogy tegyük le a földre. Alig állt a lábára, mindenki 
megrohanta, hogy kezet rázzanak vele, megveregessék a vállát, vagy 
legalább elkaphassák egy pillantását. Senki sem felejti el ezt a pillanatot. 
Ahogy kicsit csillapodott a boldog izgalom, feloszlott a tömeg. Mindenki a 
szállásépület felé indult. Időközben asztalokat és székeket állítottak fel, 
és egyszerűen körülültük a főnököt. Ez az ő napja. Hrabak ezredes 
mellette ül, és iszik az egészségére. Unszolására a főnöknek el kell 
mesélnie a légiharc utolsó izgalmas pillanatait. Es természetesen 
mindenki feszülten hallgatja. Az ünnepi étkezés után előkészületek 
történtek egy kisebb ünnepség megrendezésére. A főnök Bimmellel és a 
többi karbantartóval készült valamire. Minden elérhető alkoholt jégbe 
hűtöttek. Sátra előtt ülőalkalmatosságként szalmakötegeket állítottak fel 
félkörben. Közepén tűzrakó helyet készítettek elő. A korábban megbeszélt 
időpontban mindenki megjelent. Mélykék este borult a tájra. A hold 
világított. Meggyújtották a tüzet. A lobogó lángok az arcoknak különös, 
szinte kísérteties kifejezést kölcsönöztek. 

Körbejártak az üvegek, éjfél utánig ittunk a főnökkel. Amikor az utolsó 
izzó fadarab is hamuvá esett szét, felálltunk, és - az együttlét örömétől 
még kábultan - jó éjszakát kívántunk a főnöknek, majd lefeküdtünk 
aludni, így ért véget ez az eseménydús nap. Senki sem fogja elfelejteni. 


ásnap Hrabak ezredes hívatta Hartmannt. Mindketten régóta tisztelték 
egymást. Amikor Hrabaknak csak pár találat hiányzott ahhoz, hogy 
megkapja a Tölgyfalevelet, mely most a gallérját díszítette, Hartmann 
büszke volt arra, hogy parancsnoka raj társaként repülhet. Most 
megfordult a helyzet. Hrabak nevetve szorongatta Hartmann kezét. 

- "Bubi, szívből gratulálok! A Führer Önnek adományozza a 
Brilliánsokat. Holnapután jelentkezzen a Farkasveremben, hogy a Führer 
kezéből átvegye kitüntetését. 

Hartmann számított arra, hogy megkapja a Briliánsokat, ha eléri a 300. 
győzelmet. Bizonyos fokig fel volt készülve erre a megtiszteltetésre, a 
Führer főhadiszállásának hivatalos közlése mégis mélyen megindította. 
Hrabak még mindig beszélt. 

- Az egész háború alatt csak hét vadászpilóta kapta meg a 


Briliánsokat... - Hrabak szavai Hartmann gondolataival keveredtek. És 
azokban csak egyvalami volt igazán fontos. Viszontláthatja Usch-t, hiszen 
a Farkas veremben tett látogatása után hazautazik szabadságra. 

- ...mielőtt utazik, Hartmann, természetesen meg kell ünnepelnünk a 
Brilliánsokat. Ez egy ritka megtiszteltetés. Az 52. ezred büszke Önre. - 
Hrabak még egyszer megszorította Hartmann kezét, aki ezután elhagyta 
a parancsnoki sátrat. Két évvel ezelőtt nem is mert arra gondolni, hogy 
egyszer minden német vadászpilótát leelőz. A szegény Paul Rossmannra 
gondolt, aki az oroszok kezei közt van. , Paule"-nak része volt a 
sikereiben. És Bimmel nélkül mihez kezdene? 

Fergeteges ünneplést rendeztek. Még zúgott a feje, amikor másnap 
bemászott  Me-109-esébe, és a térképet tanulmányozta  kelet- 
poroszországi útja előtt. 

Felszállás után társai egy darabig védőkíséretet adtak mellé, amíg 
mélyen a saját vonalaik mögé nem értek. Ekkor szárnyukat megbillentve 
búcsút vettek tőle, és visszaindultak a frontra. 

A július 20-ai szerencsétlen bombatámadás után Hitler az 
összeesküvőket és a velük kapcsolatban lévőket likvidáltatta vagy 
üldöztette. A terror a Farkasverem megváltozott légkörében is éreztette 
hatását. Félelem és bizalmatlanság érződött mindenütt. Biztonsági 
intézkedések sora követte egymást. A főhadiszállást három biztonsági 
zónára osztották. A harmadik, belső zónában tilos volt a fegyverviselés. 
Hartmann-nak a harmadik zónába kellett mennie, mert ott kapta meg a 
gyémántokat. 

A legtöbb katona, aki magas kitüntetést kapott Hitlertől, alávetette 
magát a biztonsági előírásoknak, és átadta a pisztolyát. Hartmann úgy 
érezte, hogy a rendelkezéssel őt a becsületében sértik. Nyugalmat 
erőltetett magára, és az SS biztonsági tisztjéhez fordult: 

- Kérem, mondja meg a Führernek, hogy nem kívánom átvenni a 
Briliánsokat, ha nem bízik a fronton szolgáló tisztjében. A biztonsági tiszt 
elsápadt. 

- Mondjam meg a Führernek, hogy Önnek nem kellenek a Briliánsok, 
mert le kell adnia a pisztolyát? 

- Igen, mondja meg neki. 

- Kérem, várjon. Beszélek von Below ezredessel. 

- Rendben. 

Von Below ezredes, Hitler légierejének segédtisztje már többször 
találkozott Hartmann-nal. Ö józanította ki a garatra alaposan felöntött 
,Bubit", amikor előző évben Salzburgban összefutottak a vasútállomáson. 
Akkor is találkoztak, amikor a Hartmannt kitüntették a Pajzsokkal, ígyhát 
Belownak már voltak tapasztalatai a fiatal vadászpilótákkal kapcsolatban. 

A szőke, magas von Below rezignált arckifejezéssel ment a biztonsági 
tiszt asztalához. 

- Hartmann, ha ragaszkodik hozzá, megtarthatja a pisztolyát. Most 
jöjjön és vegye át a kitüntetést. 

Hartmann érezte hogy megnyugszik, amikor Hitler szobájának 
előterébe vezették. Levette a sapkáját, lecsatolta a pisztolyát, és 
mindkettőt felakasztotta az odakészített fogasra. Hitler bejött, de a 
pisztolyra nem tett megjegyzést. Hartmann megfigyelte, hogy Hitler még 
görnyedtebben jár, és egyik karja még mindig élettelenül csüng. Szemei 


kicsik és tompa fényűek voltak. Arca beesett volt, és kimerültnek látszott. 

Amikor ez a fáradt és hirtelen megöregedett ember átnyújtotta neki a 
kitüntetést, még az egészséges keze is reszketett. . 

- Szeretném, ha több olyan emberem lenne, mint Ön és Rudel. - 
mondta Hitler. Kávézás közben Hartmann családja felől érdeklődött. 
Ezután ebédre invitálta a szomszédos épületbe. Hartmann keresztülment 
a termen, és felcsatolta a pisztolyát. 

Hitler nem szólt semmit. Együtt átmentek a másik épületbe, ahol az 
étterem volt. Leültek, és Hitler a háborúról kezdett beszélni. Ezúttal 
máshogy beszélt, mint az előző két alkalommal. 

- Katonailag a háborút elvesztettük, Hartmann. Ezt tudjuk. De 
politikailag olyan megosztott az ellenfél -egyik oldalon a britek és az 
amerikaiak, másik oldalon az oroszok -, hogy ki kell tartanunk, és várnunk 
kell. Az oroszok nemsokára nem csak ellenünk, hanem a britek és az 
amerikaiak ellen is harcolni fognak. Nekünk csak az az alternatíva marad, 
hogy a bolsevik hordák elöőzönlenek bennünket. Es Ön is tudja, ez mit 
jelent hazánknak. -Hitler sokat hallott a keleti fronton végrehajtott 
partizánakciókról.  -  Partizánok, Hartmann, partizánok. Hallom, 
mindenütt ott vannak, és bizonytalanságot, sőt veszteségeket okoznak. 
Mik az Ön tapasztalatai? 

- Amikor a keleti front középső szakaszán repültem, kétszer is 
kényszerleszállást kellett végrehajtanom erdős területen, amely a 
térképünk szerint partizánoktól megszállt rész volt. Mindkétszer 
elsétáltam anélkül, hogy egyetlen ellenségbe botlottam volna. 

- Értem. Talán hamis híreket kaptam. 

- Lehet, vezérem, nem tudom. Mindenesetre a partizánok eddig még 
nem zaklattak bennünket. Tudom, hogy egyszer Romániában az 
amerikaiak sok repülőgéppel bombázták a légierő egyik utánpótlás- 
bázisát, és utána megállapították, ezért az akcióért a partizánok 
okolhatók. 

- Honnan tudja ezt, Hartmann? 

- Mindenki tudja. 

- Mindenki tudja? Hm. - Hitler nem beszélt többet a keleti front 
légiharcairól. 

- Ön csak a keleti fronton repült, Hartmann. Mi a véleménye a 
Németország elleni anglo-amerikai támadásokról? 

- Azok alapján amiket láttam és hallottam, úgy vélem, nem kezeljük 
megfelelően a problémát. 

- Miért nem? 

- A birodalmi marsall azt a parancsot adta, hogy minden alkalommal ha 
jönnek a bombázók, fel kell szállnunk. Éjjel, nappal, jó és rossz látási 
viszonyok között, jó és rossz időben. 

- És ez helytelen, Hartmann? 

- Véleményem szerint igen. Feleslegesen veszítjük el sok pilótánkat, és 
nem is az ellenség tevékenysége által. A rossz időben való fel- és 
leszálláskor elkerülhetetlen néhány zuhanás. Nagyon sok időt venne 
igénybe, legalább egy évet, ha minden vadászpilótát kiképeznénk arra, 
hogy vakon is tudjon repülni. Ezért úgy gondolom, csak jó időben, napos 
égbolton kellene támadnunk az amerikaiakat, de akkor minden erőnket 
bevetve. Úgy vélem, így megállíthatnánk a bombatámadásokat. 


Hitler az ételét piszkálta, miközben beszélt. 

- Mondja, Hartmann, ön szerint a jelenlegi vadászpilóta-kiképzés nem 
megfelelő? 

- Ez egyértelmű. Hozzám olyan fiatalok érkeznek, akik hatvan órát 
repültek, és ebből csak húsz órát Me 109-esen. Ilyen rövid kiképzéssel 
kell bevetésre repülniük. A keleti front pilótaveszteségeinek ez a legfőbb 
oka. -Hitler arckifejezése részvétlen volt. Hartmann folytatta. - Ezeket a 
fiatalokat, alighogy megérkeznek rögtön lelövik. Nagy részük csak azért 
jön, hogy növelje a veszteségünket. Ez szörnyű, és azt hiszem, ezért az 
otthoni propaganda a felelős. Hitler ezt hallva kiegyenesedett és 
érdeklődő lett. 

- Hogyhogy? - kérdezte. 

- Tudják, hogy még nem készek a bevetésre. A Me-109-eseket is alig 
tudják felemelni meg lehozni, a lövésről nem is beszélve. De a frontra 
jönnek, és fanatikusan, öngyilkos módon könyörögnek az engedélyért, 
hogy bevetésre repülhessenek. 

Hitler magába roskadt a széken, és nagyon fáradtnak látszott. 

- Hartmann, lehet hogy minden igaz, amit mond. De már túl késő. 
Ahogy az imént mondtam, a háborút katonailag elvesztettük. Minden nap 
mindenfelől jönnek hozzám emberek, akiknek javaslataik vannak 
különféle rakétákkal, tankokkal, ágyúkkal, tengeralattjárókkal, új 
hadműveletekkel, támadásokkal és visszavonulásokkal kapcsolatban, vagy 
őrült találmányokat hoznak. És nekem döntenem kell. Egyszerűen nincs 
már időnk... 

Hitler hirtelen felállt, és Hartmann tudta, az audiencia véget ért. Hitler 
kézszorítása gyenge és felületes volt. Amikor Hartmann 1944. augusztus 
25-én eltávozott a Farkasveremből, tudta, Hitlert nem látja többé. 
Visszarepült Oroszországba. Társai körülvették hogy megnézzék a magas 
kitüntetést, és még egyszer gratuláljanak neki. Barátai öröme sem tudta 
feledtetni vele, hogy a haza összeomlott, és a végső vereség 
elkerülhetetlen. 

Másnap tíz nap különszabadságot kapott. Berlin-Gatowon Gallandnál 
kellett jelentkeznie, hogy onnan utazzon tovább Stuttgartba. A Ju-52- 
esben, mellyel hazafelé repült, arra gondolt, hogy Usch-t néhány óra 
múlva viszontlátja. Most összeházasodnak. Háború ide, háború oda. 


ESKÜVŐI SZABADSÁG 


Az előrelátás segít legyőzni az életet. (Eddie Rickenbacker) 


A Hartmann és a vadászrepülők parancsnoka közti beszélgetés a 
Berlin-Gatow-i főhadiszálláson rövid és tárgyilagos volt. Galland át akarta 
helyezni saját Me-262-es kísérleti egységéhez. Ez a csapat próbálta ki a 
forradalmi újítást jelentő sugárhajtású repülőgépeket. Képességei 
kétségkívül alkalmassá tették a feladatra melyre Galland szánta, de 
Hartmann nemet mondott. Megpróbálta megértetni Gallanddal, hogy 
mennyire kötődik az 52. ezredhez, és hogy hazáját a keleti fronton 
szolgálhatja a legjobban. Megkérte Gallandot, tekintsen el az 
áthelyezéstől. Galland mint elöljáró csalhatatlan ösztönnel megérezte 
elutasításának ki nem mondott indítékait. Nagyra értékelte a 
bajtarsiasságot, a légierő vadászpilóta-moráljának egyik feltételét látta 
benne, és érezte Hartmann kérésének őszinteségét. Eltekintett az 
áthelyezéstől, sőt visszavonta azt a parancsot, mely megtiltotta 
Hartmann-nak, hogy bevetésre repüljön. Ezután Galland gondoskodott 
arról, hogy legeredményesebb embere kipihenhesse magát a Bad 
Wiessee-i vadászpilóta-üdülőben, mielőtt visszatér a keleti frontra. 

Amikor Gallandtól eltávozott, Hartmann megkönnyebbülést érzett, 
mert az 52. ezrednél maradhatott, de leginkább annak örült, hogy 
viszontlátja Usch-t. Berlin és Stuttgart között a vonaton végleg 
megérlelődött benne a döntés: megházasodik. Egy éve, amikor 
hivatalosan eljegyezték egymást, megállapodtak Usch-sal, hogy akkor 
házasodnak össze, ha kinevezik századossá. Az utolsó hónapban azonban 
megváltoztatta álláspontját, és eldöntötték, 1944 karácsonyán 
összeházasodnak. De az általános helyzet és az új kitüntetés mindent 
megváltoztatott. 

Usch a stuttgarti vasútállomáson várta, Amikor Erich leszállt a 
vonatról. Megölelte, megcsókolta, és boldogságtól sugárzott az arca. 

- Uschi, kedves, a szabadságom idején összeházasodunk. Ne várjunk 
tovább. 

A leendő Hartmann-né elámult. 

- De Erich, éppen a múlt hónapban beszéltük meg, hogy karácsonyig 
várunk. 

- Tudom. De a dolgok megváltoztak. Nálunk négy nős férfi van. őket 
előnyben részesítik a karácsonyi szabadságolásoknál. Egyébként nem is 
jöhetek haza. 

- De Erich, nincs is menyasszonyi ruhám. - Usch kicsit boldogtalannak 
látszott. 

- Nem is kell, megházasodunk esküvői ruha nélkül is. A kitüntetés is 
megváltoztatott bizonyos dolgokat. 

Útközben — Erich elmondta, hogy csak Bad — Wiessee-ben 
házasodhatnának össze, a vadászpilóta-údülő csendjében. Usch arca 
kicsit megnyúlt, ahogy ezt hallotta. Az utazás Németországban nem volt 
veszélytelen, mert ellenséges bombázók válogatás nélkül mindent 
megtámadtak, ami a földön mozgott. Erich megértő volt vele: hozzáhajolt, 


és egyszerűen lecsókolta róla a szomorúságot. Usch szemeiben fény 
gyulladt, és hamiskásan kérdezte: 

- Mindenkinek el akarod mesélni, hogy én vagyok a 302. győzelmed? 

- Nem, nem a háromszázkettedik, hanem az egyetlen! - Erich 
megcsókolta Usch-t, és tudta, Bad Wiessee-ben megtartják az esküvőt. 

A következő két nap hamar elrepült. A weili tornateremben fogadást 
rendeztek Erich tiszteletére. Ezután elutazott Bad Wiessee-be. Usch 
otthon maradt, hogy sietve megtegye az előkészületeket élete legnagyobb 
napjára. Az esküvőt a következő hétvégére tervezték. Usch úgy tervezte, 
pénteken vonattal Münchenbe utazik, ahová délben érkezik meg. így még 
elég idejük marad megbeszélni a részleteket. De... nem minden alakult a 
terv szerint. 

Erichnek minden simán ment. Az üdülő minden komforttal felszerelt, 
szép épület volt. Egy nagy terem is volt benne, éppen alkalmas az esküvői 
ünnepség megrendezésére. Sok olyan ember is üdült ott, akik garantálták 
a jó hangulatot. ÁApolt növényzet, és a vitorlázásra alkalmas Tegernsee 
tették teljessé az idilli környezetet, ahol egy időre elfeledhették a 
háborút. Bad Wiessee ideális helye volt a mézesheteknek. 

Hartmann mihelyt megérkezett, rögtön hozzáfogott az 
előkészületekhez. Felkereste a helyi városházát, hogy elvégezze a 
szükséges formaságokat. Kellően előkészítette a nagy eseményt. Enni- és 
innivalóról gondoskodott, sőt egy kis tánczenekart is szervezett. Aztán 
felhívta édesapját Weil-ban. 

- Itt minden rendben van, apa. Minden jól megy. Jöhet Usch. 

Dr. Hartmann hangja megnyugtató volt, mint az orvosi rendelőben. 

- Most már nem lehet baj - mondta. 

- Apa, legyen gondod rá, hogy Usch pénteken elutazzon Münchenbe. 
Ha baj van, hívd fel a légierő helyi tisztjét, és mondj el neki mindent. 
Talán abban is tud segíteni, hogy Usch-t valamilyen közlekedési eszközzel 
az állomásra juttassa. 

- Jó, megteszem. Ezzel ne legyen többé gondod, csak légy ott pontosan. 

Usch alig várta, hogy Bad Wiessee-be utazhasson. Egy kevésbé 
határozott nő egy ennyi nehézséggel járó utazást talán lemondott volna. A 
stuttgarti pályaudvar szét volt bombázva. Ahogy Usch a kisegítő 
menetrendet tanulmányozta, látta hogy másnap reggel Kornwestheimból 
indul egy vonat, mellyel délben Bad Wiessee-ben van. A Luftwaffe reggel 
kilencre egy oldalkocsis motorkerékpárt ígért. De a menyasszony akkor 
már útban volt München felé. Ott át kellett szállnia Gmünd felé, az volt 
Bad Wiessee vasútállomása. 

Ahogy a vonat elindult, felbőgtek a légvédelmi szirénák. Mindenki 
rohant, Usch-nak is a legközelebbi óvóhelyre kellett futnia. Három órán 
keresztül ült egy szálloda barátságtalan pincéjében. A légiriadó teljesen 
felborította a menetrendet. 

Röviddel dél után Hartmann Dr. Alfred Rossbach-hal, az üdülő 
orvosával együtt kiment a gmundi vasútállomásra. Izgatottan és örömmel 
sietett végig a peronon, hogy lássa amint Usch leszáll a vonatról. Végül 
mindenki leszállt, de Usch nem volt köztük. Röviddel a vonat indulása 
előtt Erich még végignézett minden fülkét, de Usch-t nem találta. 

Usch lekéshette a csatlakozást - mondta. 

Dr. Rossbach a maga sajátos módján nyugtatta: 


- A következő vonattal jön. Nézzünk utána, mikor érkezik. - A 
következő vonatnak két óra múlva kellett megérkezni. Hartmann 
nyugtalan volt. És még izgatottabb lett, amikor megpróbált Stuttgartba 
telefonálni. De Stuttgartot bombatámadás miatt nem tudták kapcsolni, 
így nem volt lehetősége elérni Usch-t. 

Másnap reggel Hartman nem érezte magát frissnek, de a nap várható 
eseményei izgatottá tették. Felhúzta legszebb egyenruháját. Megjelentek 
a tanúk és a barátok, és az egész társaság a vároházára indult. Az 52. 
ezredből Gerd Barkhorn, Willi Batz és Walter Krupinski voltak jelen. Batz 
még jól emlékszik az esküvőre: 

, Gerd Barkhorn és én voltunk a tanúk. A menyasszony és a vőlegény 
mentek elöl, mi mögöttük. Barkhorn a bal, én a jobb oldalon. így léptünk 
be a városháza kapuján. Amikor ugyanebben a felállásban kijöttünk a 
kapun, a légierő tisztjeinek egy csoportja teljes díszben, kivont karddal 
sorfalat állt. Az ifjú házasok elöl, mi pedig őket követve ünnepélyesen 
átvonultunk a kardok alatt. Erre az esküvőre minden résztvevő szívesen 
emlékszik vissza." 

A mézeshetek a Bad Wiessee-i környezetben hihetetlenül távolivá tették 
a háborút. Nyolc nappal az esküvő után elhagyták Bad Wiessee-t, és 
hazatértek Weil-ba. A család boldog viszontlátását beárnyékolta, hogy 
Erichnek hamarosan vissza kellett térnie a frontra. Ahogy közeledett a 
nap, egyre nyugtalanabb lett. 

- Erich, látom hogy valami nincs rendben. Mi nyomaszt? - Usch jobban 
ismerte Erichet, mint az saját magát. 

- Állandóan a fronton lévő társaimra gondolok. Azt hiszem, nincs jogom 
az itthoni boldogsághoz, amíg ők odakint harcolnak, Usch. Vissza kell 
térnem hozzájuk. 

Usch arca csalódott volt: - De még van két hét szabadságod! 

- Tudom. Mégis kell mennem. Megérted, ugye? 

Könnyek gyűltek Usch szemébe, miközben bólintott, és bizonytalanul 
felnevetett. - Tedd, amit tenned kell, Erich. Segítek összecsomagolni. 

Néhány órával később Hartmann a böblingeni repülőtéren bemászott 
egy Storch fülkéjébe. A megállási ponthoz gördült a kis géppel azon a 
repülőtéren, amelyről olyan sokszor felszállt a vitorlázógéppel és 
édesanyja kétüléses Klemmjével. Miközben szélnek fordította a gépét, 
végigfutottak rajta az emlékek. Usch arcát látta maga alatt elsuhanni. 
Hátrafordult, de már csak egy pillanatra látta, aztán eltűnt. Krakkó felé 
vette az irányt, ahol egy Me-109 várt rá, hogy a frontra vigye. Némán 
megátkozta a háborút. 

Az ifjú házasok 1944 karácsonyán nem láthatták egymást. Amitől 
Hartmann tartott, az bekövetkezett: nem hagyhatta el a frontot. De 
amikor a családos, nős emberek karácsony után visszatértek 
egységükhöz, a többiek közül néhányan rövid újévi szabadságot kaptak. 
Amint szilveszter este megérkezett Stuttgartba, felbőgtek a légvédelmi 
szirénák. Csak egy rövid üdvözlésre volt idejük, aztán rohantak a 
Wagenburg-alagútban lévő óvóhelyre. 

A kétfrontos háború súlyát a saját bőrén tapasztalta, amikor a bombák 
közvetlenül mellette, a városban robbantak. Usch jól nézett ki, de látszott 
rajta, milyen kimerült. Három hónapja gyereket várt, és Hartmann 
szüleinek a házába költözött, ahol Dr. Hartmann lelkiismeretesen 


gondoskodott róla, ám a súlyos lelki megterhelést ő sem tudta oldani. 
Usch mesélte, hogy az éjszakák nyugtalanul teltek. Minden éjszaka a 
pincébe kellett menniük. A repülőgépek dübörgése, a bombák robbanása 
és a légvédelmi ágyúk ugatása miatt nem tudtak aludni. Weilt eddig nem 
bombázták, de Böblingen és Stuttgart súlyos támadásokat élt át. A 
kilátástalan helyzet beárnyékolta a viszontlátás felett érzett örömüket. 
Elhagyták az óvóhelyet, és elindultak Weil-ba. Erich néma és döbbent 
volt. Kínzó gondolatait Usch szakította félbe. 

- Mennyi szabadságot kaptál, Erich? - Arca felragyogott. 

- Tíz nap. Tíz teljes nap. Ez csodálatos. 

Kevésbé volt csodálatos az a távirat, amely négy nappal később 
érkezett. Hartmannt rendkívüli továbbképzésre rendelték Königsberg- 
Neumarkba. Négy nap után különösen nehéz volt a búcsú. Azzal 
nyugtatta magát, hogy a tanfolyam után bizonyára különszabadságot kap. 
Az oroszok azonban magyarországi bevonulásukkal szertefoszlatták 
ebbéli reményét. Egy nappal azután, hogy megérkezett Königsberg- 
Neumarkba, parancsot kapott hogy térjen vissza az 52. ezredhez. 
Csoportja súlyos harcokat vívott Magyarországon, és nem volt szükség 
külön tanfolyamokra ahhoz, hogy megtalálja és megtámadja az orosz 
gépeket. A következő napok súlyos harcaiban találatainak száma 336-ra 
emelkedett, messze lehagyva ezzel legközelebbi riválisát, Barkhornt. 

Az 52. ezred még súlyos harcokat vívott, amikor Hartmann márciusban 
táviratot kapott: 

,Nem startolhat bevetésre. Azonnal jelentkezzen Lech-feldben Me-262 
Turbo-ra való átképzésre." 

Miközben úton volt  Lechfeld felé, belátta, — a háború 
visszafordíthatatlanul elveszett. Látta azt a végtelen ember- és 
anyagáradatot, amellyel a Vörös Hasereg majd elözönli Németországot. 
Gondolatai közé félelem vegyült, mikor arra gondolt hogy az orosz horda 
hazájáig nyomul előre. Arra gondolt, Usch-t biztonságba kell helyeznie, 
vagy legalábbis biztonságosabb helyre, mint Stuttgart. Nemsokára a baba 
is megszületik. 

Hartmann elmondta félelmét segédtisztjének, Will van de Kampnak, 

akinek családja vidéken, Schongauban lakott, a lechfeldi tábortól délre. 
Van de Kamp azonnal felajánlotta: Usch költözzön oda. Hartmann 
köszönettel elfogadta segédtisztje ajánlatát. 
. Miután Lechfeldben jelentkezett, egy Gólyával Böblin-genbe repült. 
Edesapja segítségével sikerült egy öreg teherautót szereznie. Weil-ban 
saját kezével felpakolta rá a bútorait és egyéb holmijait, és Usch-sal 
együtt Van de Kampékhoz utazott Schongauba. Van de Kampék egy régi 
kastélyban laktak, viszonylag elzárva a külvilágtól. A bevonuló seregek 
aligha juthattak a közelébe, hiszen minden közlekedési útvonaltól távol 
feküdt. 

A vidéki környezet és a kastély védettsége megnyugtatta Usch-t, aki így 
félelem nélkül várta a szülést. Amint Usch beköltözött új otthonába Van 
de Kamp családjához, Hartmann érezte, hogy eltűnik addigi 
nyugtalansága. Schongau környékének nyugalma a háború előtti időkre 
emlékeztetett. Rövid pillanatokra úgy érezték magukat, mint a gyerekek: 
felszabadultak voltak és szerelmesek. A gyerekükre gondoltak. Hartmann 
gyengéden megcsókolta fiatal feleségét. 


- Bátorság, Usch, ne aggódj értem! - mondta. - Rossz pénz nem vész 
el! - Akkor még nem tudta, hogy a következő tíz és fél évben ez az utolsó 
csókjuk. Még egyszer integettek egymásnak, aztán Hartmann már a 
Lechfeldben rá váró feladatokra gondolt: átképezik a forradalmian új 
turbo-gépre, a kétsugaras Me-262-re, és a következő hetekben már azzal 
repül. 

A lechfeldi repülőtér nem töltötte el bizalommal, annak ellenére hogy 
ott volt a világ leggyorsabb vadászgépe. A repteret minden reggel 
támadás érte, és csak a kifutópálya sérüléseinek kijavítása után tudtak 
felszállni, ami minden nap körülbelül fél tizenegyig tartott. így körülbelül 
másfél órányi repülésre volt lehetőség, mert az USA P-38-as köteléke 
minden nap déli fél egykor megjelent a fák csúcsai felett, és újra 
bombázta a repülőteret. 

Néha  TIhunderboltok is követték őket, melyek öt tonnányi 
robbanóanyagot szállítottak. Ejszaka Mosguito-k érkeztek, melyeket 
Merlin-motorjuk tipikus hangjáról könnyen fel lehetett ismerni. Ezután a 
Vörös Hadsereg gépei jöttek mélyrepülésben, hogy minden, a lechfeldi 
repülőtér környékén lévő fénypontot megtámadjanak. 

Az állandóan megszakított átképzést az egyik legismertebb 
vadászpilóta, Heinz Bár főhadnagy vezette, aki 204 győzelmet ért el, és 
minden elképzelhető íronton harcolt, ahol a német vadászgépek 
szembeszállhattak az ellenséggel. A Me-262-ben további 16 brit és 
amerikai gépet győzött le, és a háborút végül 220 hitelesített 
győzelemmel fejezte be. Ebből 124 a nyugati hatalmak gépe volt. Nála 
több anglo-amerikai gépet csak Marseille lőtt. 

Jól csengő nevekből állt Galland 44. vadászköteléke, mely Me-262- 
eseken repült. A köteléket később elnevezték a , Szakértők egységé"-nek. 
A Lovagkereszt ennél az egységnél jóformán az uniformishoz tartozott, és 
azt mondták, hogy ez a 44. kötelék címere. Galland idegőrlő és 
elkeseredett harcot folytatott, hogy a Me-262-eseket vadászgépként is 
alkalmazhassák. Hitler hamis hírek alapján úgy rendelkezett, hogy ezt a 
gépet csak , villámbombázóként" alkalmazza. A vadászrepülők fiatal 
tábornoka sok ellenséget szerzett, Göringet és a minisztériumi 
bürokráciát is beleértve, amely addigra már csak a fejlődés gátja volt. A 
heves ellentétek eredményeképpen Gallandot leváltották parancsnoki 
posztjáról. Végül engedélyt kapott egy sugárhajtású gépekből álló egység 
felállítására, hogy bizonyíthassa a Me-262-essel kapcsolatos elképzeléseit. 
Talán azt várták, hogy eközben elesik. 

Hartmannt nem érintették meg ezek az intrikák. Túlságosan is le volt 
kötve a keleti fronton, amikor a Me-262-esek körüli dráma lejátszódott a 
színfalak mögött. Átképzésre erre a gépre ezért zavartalan élményt 
jelentett neki. Bárnek sikerült a nehéz lechfeldi körülményekből a 
legjobbat kihoznia. Galland március végén érkezett a repülőtérre, és 
Hartmann-nak jelentkeznie kellett nála. 

A háború alatt negyedszer találkozott Gallanddal, és megállapította 
hogy külsőleg szinte semmit nem változott. A posztjáról elmozdított 
fekete hajú tábornok átható pillantásával és magával ragadó 
személyiségével az az ember maradt, akit egykor megismert. 

Sajátos humorával köszöntötte Hartmannt. - Hello, Hartmann. 
Parancsnok lettem. 


- Hallottam, tábornok úr - mondta. 

- Összeszedtem a legjobb emberek közül néhányat, hogy Me-262-est 
bevetéskor vadászgépként használhassuk. Lützow ezredest, Steinhoff 
ezredest, Krupinski őrnagyot, Hohagen őrnagyot... - Galland sugárzott a 
lelkesedéstől. - Szeretném, ha csatlakozna az egységemhez, Hartmann. 

Bár a Me-262-re való átképzés közben már említette Hartmann-nak, 
hogy Galland valószínűleg a 44. kötelékhez szeretné helyeztetni. A 
lehetőség nyugtalanította Hartmannt. 

- Mit csinálnék egy olyan egységnél, ahol ilyen öreg rókák vannak, 
ilyen magas rendfokozattal, tábornok úr? 

- Miért éppen Ön ne repülne velünk? Ön a világ legtöbb győzelmét 
elért vadászpilótája! 

- De tábornok úr, nem szeretnék újra beosztottként repülni, márpedig 
bizonyára ez lenne a helyzet, ha átjönnék Önhöz. - Úgy tűnt, Galland nem 
veszi észre a Hartmann válaszában rejlő elutasítást. Egy pillanat múlva 
felemelte a telefonkagylót, így adta Hartmann értésére, a beszélgetés 
végetért. Hartmann, míg a szállása felé tartott, a szakértők egységén 
gondolkodott. Steinhoff, Lützow, Bár... mind meglett ember, sokkal 
idősebbek és tapasztaltabbak, mint ő, ezredesek, alezredesek és 
tábornokok, néhányuk ezredparancsnok is volt. Ő maga egy fiatal 
hadnagy, és előreláthatólag még sok idő kell ahhoz, míg százados lesz. ő 
érte el a legtöbb győzelmet, ez igaz. De Galland 44. kötelékének 
szakemberei mellett 22 évével csak egy kölyök volt. Elrúgott az útról egy 
kavicsot, és átkozta szerencséjét. Szívesebben maradt volna a keleti 
fronton, hiszen közéjük tartozott. Ott parancsnok volt, és sorsát saját 
maga határozta meg. Átgondolta, hogyan tudna a szakértők egységétől 
eltávozni. 

Másnap Lechfeldbe távirat érkezett Hermann Gráftól, az akkor 
Csehszlovákiában harcoló 52. ezred parancsnokától. Graf, mint az 52. 
ezred I. századának parancsnoka, utasította Hartmannt, térjen vissza az 
ezredhez. Az egység rettenetesen nehéz körülmények között harcolt. Graf 
utasítása úgy jött, mint egy éppen időben érkezett közbenjárás 
Hartmannért. Két nappal később Gordon Gol-lob ezredes váratlan 
látogatást tett Lechfeldben. Ő volt Galland utódja, a vadászrepülők új 
parancsnoka. Maga is tapasztalt vadászpilóta volt, 150 győzelemmel. 
Gollob élénken érdeklődött az új fejlesztések iránt, és meg akarta nézni 
hogy haladnak a lechfeldi Me-262-es kiképzések. Hartmann tudta, 
Gollobnak elég tekintélye van ahhoz, hogy visszaküldje őt az 52. 
ezredhez. Elintézte, hogy jelentkezhet a vadászpilóták új tábornokánál. 

- Kérem áthelyezésemet a saját századomhoz. 

- Miért? Nem szereti a Me-262-est? 

- Az Me-262-es jó, de én a saját századom embereihez tartozom, amióta 
a frontra jöttem. Büszke vagyok egységemre, és hiszem hogy ott többet 
tudok teljesíteni, mint ha itt repülök a Me-262-esen. 

- Más alapja is van rá? 

- A Me-262-esekkel keveset tudtunk kezdeni a repülőteret ért állandó 
támadás miatt. Azt éreztem, semmit sem teszek azért, hogy segítsek a 
hazámon. Az 52. ezredben többet tudnék tenni; ezen kívül a 
parancsnokom is visszahívott. - Gollob bólintott. Az osztrák tiszt a 
tapasztalt parancsnok beleérzőképességével tudta, mi játszódik le 


Hartmann fejében. - Rendben, Hartmann, visszatérhet. Kiadom a 
szükséges parancsot. 

Néhány órával később Hartmann egy Me-109-esen a keleti front felé 
repült. Később rengetegszer elátkozta elsietett döntését. A szörnyű 
fogság évei alatt gyakran gondolt arra, bárcsak Galland 44. kötelékénél 
maradt volna. De ekkor ezt még nem tudhatta. Számos légiharc állt még 
előtte, melyek során az USA Air Force Mustangjaival is meg kellett 
küzdenie. 


MUSTANGOK 


A Mustang rekordokat állított fel már a rajztáblán is. 
(William Green) 


A csehszlovákiai Brod felé repülve, ahol csoportja harcolt, Hartmann 
gondolatai azokon a korábbi légiharcain jártak, melyeket amerikai 
gépekkel vívott Románia felett. A P-51-es gyors, fordulékony és erős gép 
volt, olyan jó, sőt talán jobb, mint a szovjet Jak-9-es. Az 52. ezrednek az 
előző évben a régebbi típusú Me-109-essel kellett Mustangok ellen 
harcolnia Románia felett, de ez a gép nem vette fel a versenyt a P-51- 
esekkel. 

Ezeknek az idősebb  Me-109-eseknek nem volt  víz-metanol 
befecskendezésük a teljesítmény növelésére nagy magasságban, sem 
tartalék teljesítményük hogy elszakadjanak az ellenféltől, ezért 
légiharcban alulmaradtak a Mustangokkal szemben. 

Néhány jó embert és számtalan repülőgépet vesztett az 52. ezred 
Ploiesti és Bukarest védelmében. Most, mikor az amerikaiak nagy 
hatótávolságú Mustangjaikkal el tudták érni Csehszlovákiát, Hartmann 
biztosan tudta, hamarosan újra harcolni fog ellenük. Ahogy a front felé 
közeledett, újra végiggondolta első heves párbaját az USA egyik 
vadászával. 

Az egész azzal kezdődött, hogy a szevasztopoli harcok katasztrofális 
kimenetele miatt ki kellett üríteni a Krímet. Az USA ezt az időpontot 
választotta ki a Bukaresttől északnyugatra fekvő, Ploiesti környéki olaj 
mezők bombázására, mert a Luftwaffe hatalmas nyomásnak volt kitéve. 
Sürgős parancs utasította az 52. ezred I. századát, hogy szakítsa félbe 
harcait a keleti fronton, és induljon a romániai olaj mezők védelmére. 
Hartmann egységének Zilistea mellé kellett bevetésre repülnie, mely 
néhány percnyi repülőútra volt Ploiestitől. 

Hartmann Romániába repült, megtalálta a repülőteret Zilistea mellett, 
és egységével leszállt. Az odaküldött kisegítő földi személyzet már várta 
őket. Eppen befejeződött a gépek feltankolása, amikor riadóztatták az 
egységet. Visszamászott a gépébe, a meleg motor azonnal beindult. 
Mertens nem hallott a felszállásról, ezért egy idegen karbantartó állt a 
gép mellett, aki jelt adott neki, hogy minden rendben van. Csapata a 
pálya végére gördült. Hartmann raj társa Jünger őrmester volt. Az előírt 
sorban startoltak, és a második csapat szorosan követte őket. Az egység 
bevetési parancsa úgy szólt, hogy nagy magasságból kell fedezniük az 52. 
ezred vadászait, akik megpróbáltak áttörni a bombázókon. 

Az amerikaiak úgy vezették bombatámadásaikat Románia felett, mintha 
egyenesen azt akarták volna, hogy kötelékeiket olyan könnyen 
elfoghassák a német vadászok, ahogy csak lehet. Minden nap ugyanarra a 
célra repültek: 11 és 13 óra között menetrendszerű pontossággal 
megjelentek az USA nehézbombázói. Hrabakot, aki akkoriban az 52. 
ezred parancsnoka volt, kellemesen meglepte az amerikaiak pontossága, 
noha kezdetben kételyei voltak. 

- Nem kell állandóan felderítő repüléseket végeznünk - mondta 
Hartmann-nak. - A legkisebb ráfordítással minden erőnket be tudjuk vetni 


ellenük, és a legnagyobb károkat tudjuk okozni nekik. - Hrabak szavai 
visszhangzottak Hartmann fülében, amikor egységével Ploiesti felé repült. 
Az ég a légvédelmi lövedékek fekete füstjével volt tele. Erős zárótűz volt. 
A légvédelmi lövedékek függönyén keresztül B 17-es egységek jöttek, 
melyek tíz-tizenöt gépből álltak. A föld felől kanyargó füstcsíkok jelezték a 
légvédelmi ágyúk találatait. Nyugat felől mintegy hét kilométeres 
távolságban egy másik nagyobb B-17-es egység közeledett Ploiesti felé. 

Hartmann körülbelül ugyanabban a magasságban repült, mint a repülő 
erődök. A magasságmérőre pillantott: 7000 méter. Nem látott ellenséges 
kísérő vadászt. Ez azt jelentette, hogy lehetőség nyílott a bombázók 
támadására. Visszahúzta a botkormányt, a ,Karaya" gyorsan emelkedni 
kezdett, és déli irányba fordulva a nap felé repült. Hartmann tudta, a nap 
a barátja, különösen akkor ha mögötte van. A magasságmérő mutatója 
8500 métert mutatott amikor felemelkedett abba a pozícióba, melyből 
ideálisan megtámadhatta a bombázókat. Röviden körbepillantott, és látta 
hogy vele együtt a többiek is felemelkedtek. Előretolta a botkormányt, és 
a bombázók felé zuhant. Ekkor ezer méterrel lejjebb hirtelen négy, szoros 
kötelékben repülő Mustang tűnt fel. Csábító célpont, melyet nem lehet 
figyelmen kívül hagyni. 

- Támadjatok a vadászokra - kiáltotta a mikrofonba. A Me-109-esek a 
Mustangokra rontottak. Hartmann pontosan kiszámította a támadást, és 
nagy sebességgel zuhant a mit sem sejtő amerikai kötelék utolsó gépére. 
A két vadászgép közti távolság rohamosan csökkent: 300 méter... 250 
méter... 200 méter - , Közelebb, Erich" - 150 méter... 100 méter... A kék 
alapon lévő fehér csillag karnyújtásnyira volt, a P-51-es betöltötte az 
egész szélvédőt. Hartmann fedélzeti fegyverei két teljes másodpercig 
ugattak. Az amerikai vadászgépről darabok szakadtak le, és nekiütköztek 
Hartmann szárnyainak. Tűz és füst tört elő a Mustangból, miközben 
Hartmann balra felfelé kanyarodott. A Me engedelmeskedett a könnyű 
nyomásnak. Ebben a pillanatban hatalmas robbanással szétszakadt az 
amerikai gép, és Hartmann látta, ahogy a szárny és a vezérsík füstölgő 
darabjai beborítják a földet. 

Azonnal ismét a feladatára összpontosított. A következő Mustang már 
látszott a célgömbben. A távolság újra gyorsan csökkent, talán még 
gyorsabban mint az imént. Száz méternyi távolságban megnyomta a 
fegyverek gombját. Ujra látta, ahogy a Mustang megremeg és inogni 
kezd. De nem robbant fel. A P-51-es motorházteteje lerepült, és a gép 
kigyulladt. Fekete füst kavargott az amerikai vadászgépből, majd a hátára 
fordult, és pörögve a föld felé zuhant. Ez a P-51-es is kész volt. 

Felhúzta a gépet, és látta ahogy a második kötelék a többi Mustangra 
támad. Lenézett; a bombázók már a távolban dübörögtek. Nem messze 
két P-51-est látott fordulni. Ez újabb támadásra ösztönözte. 

- Megint a vadászokra támadunk - mondta a mikrofonba. Az egység 
azonnal felsorakozott mögötte. Egy tökéletes támadás a hátsó amerikai 
gépre... A távolság egyre csökkent... 200 méter... 150... 100 méter. Egy 
ujjmozdulat a fegyvergombokon, és a Mustang szárnya fényes villanással 
leszakadt. Hartmann még látta ahogy kimászik a pilóta a zuhanó gépből, 
de aztán rögtön a másik gép felé fordult. Tudta, mennyire veszélyes a 
lelőtt gép után nézni. 

Az amerikai parancsnok észrevette Hartmannt, de már túl későn. Balra 


fordította P-51-esét. Hartmann tudta, ebből hihetetlenül nehézkes 
manőver lesz, és látta hogy az amerikai gép szárnyai alatt vannak a 
tartalék üzemanyagtartályok. Ekkor bevitte a , Karaya-l"-et a Mustang 
kanyarodási szögébe, aztán olyan keményen jobbra húzta a Me-109-est, 
ahogy csak bírta, és az összes fegyverből tüzelni kezdett. A P-51-es a 
másik oldalára fordult, pont úgy, ahogy azt Hartmann várta, és így 
egyenesen a Me 190-es fegyvertüzébe került. 

- örült! - kiáltotta Hartmann. - Balra kellett volna fordulnod! - A 
lövedékek végigszántottak a forduló Mustan-gon. Először a motortérbe 
csapódtak, majd felszaggatták a törzsét egészen a vezérsíkig. A hosszú 
tüzelés alatt elfogyott ugyaz az összes lőszere, de úgy látta minden lövése 
talált. 

Tűz és fekete füst borította be a Mustangot. Egy pillanattal később egy 
másik szín is vegyült a füstoszlopba: a kiáramló glikol fehér felhője. 
Hartmann elrepült ellenfele gépe felett, és lepillantva egy három méteres 
tűzcsóvát látott. Az amerikai felhúzta gépét hogy kijusson a füstfelhőből, 
majd zuhanni kezdett. Hartmann a tekintetével követte az égő roncsot, 
hogy lássa, életben van-e még a pilóta. 

-Ugorj! Ugorj! Az Isten szerelmére, ugorj már! -Erich hangosan kiáltott, 
mintha az amerikai pilóta hallaná. A lelőtt Mustang fülkéjének teteje 
lerepült, és a pilóta kiszabadult a lángoló koporsóból. 

Hartmann megkönnyebbült, amikor kinyílott az amerikai ejtőernyője. 
Visszanézett, és látta hogy raj társa, Jünger vele együtt nézte végig a 
zuhanást. Nem volt értelme lőszer nélkül sokáig ott időznie. Magasan fent 
kondenzcsíkokat látott: újabb Mustangok. Legfőbb ideje eltűnni innen. - 
Visszarepülök a romani repülőtérre - mondta a mikrofonba. 

Mialatt visszafelé tartott hogy üzemanyaggal és lőszerrel töltse fel a 
gépet, halkan beszélni kezdett. ,Ma szerencséd volt, Erich. Lehet, hogy 
legközelebb nem lesz." Mertens lent várta, hogy leszállás után a 
parkolótérre vezesse. Mint mindig, most is nevetett. Miután Hartmann 
leállította a motort, kinyitotta a pilótafülke tetejét és ujjával a levegőbe 
bökött. 

- Mustangok? - kérdezte ordítva, mert tudta hogy főnöke leszállás után 
még néhány percig rosszul hall. Hartmann bólintott, Bimmel pedig 
fütyörészve előkészítette a  ,Karaya-l"7-et a következő bevetésre. 
Megtankolta a gépet, ellenőrizte az olajat és a lőszeres hevedereket. 
Megtisztította a szélvédőt és a fülke tetejét, majd gondosan ellenőrizte az 
egész gépet. 

A következő napok három bevetése szívós harcokat hozott, de 
eredményt alig. Az amerikaiak minden nap menetrendszerűen érkeztek; a 
bombázókat így könnyen meg lehetett találni. Támadásuk azonban 
nehezebb feladat volt. A Mustangok első napokban elszenvedett súlyos 
veszteségei figyelmesebbé tették az amerikai pilótákat, így Hartmann-nak 
szinte egyáltalán nem volt lehetősége megtámani a bombázókat. A 
hosszúra nyúlt manőverező harcok és a vad lövöldözések alig hoztak 
eredményt. Hartmann kötelékének néhány gépe megsérült. Az ellenfelet 
is eltalálták néha, de lelőni egyet sem tudtak. A Mustangok kitűnően 
ellátták feladatukat, és megvédték a bombázókat. A bombazáportól 
veszélyeztetett német kötelék gyakran egy egész Mustang-századdal 
találta magát szemben, melyek a bombázókat védték. 

A hivatalos értesítés a kitüntetésről: , Tölgyfalomb kardokkal és 
briliánssal a Vaskereszt lovagkeresztjéhez" 


ÚZZr kastinnases 
8 tágra lez feszes 


Greim vezérezredesnek, a 6. légiflotta parancsnokának gratuláló levele 


s a 
...két bajtársunk azonnal a vállára emelte, amint kimászott a 
pilótaülésből" 


Adolf Hitler gratulál Hartmann főhadnagynak a legmagasabb kitüntetés - 
melyből mindössze huszonhetet adtak ki - átnyújtása után. A fénykép 
1944. augusztus 26-án készült Hitler főhadiszállásán 

Kilátás a mosodából a táborra. Jobb oldalon jól felismerhető a kerítés a 
halálsávval. Az egyes barakkokba 400-400 hadifoglyot zsúfoltak, melyek a 
kép felső szélén láthatók 

25 év kényszermunka! Ezt a bírósági ítéletet eljárás nélkül hozták: az 
MVD-körzeti hadbíróság állította ki 


Hartmann utolsó repülése, mielőtt megválta Bundeswehr-től 


A Bundeswekhr pilóták búcsúajándéka: a piros szerelés a kötelék 
valamennyi emblémájával 


Peter Townsend (az angliai 1941-es légicsata egyik angol parancsnoka) és 
Erich Hartmann egy tv-műsorban Dallasban, 1971-ben. A beszélgetés 
témája: ,A háború - minden bűntettek bűntette" 


Hartmann ötödik bevetése a Mustangok ellen ugyanolyan 6000 méteres 
magasságban vezetett sikeres támadással indult, mint a többi. Derült volt 
az ég, csapatával 7000 méter magasan repült, fedezve egy másik 
köteléket, mely bombázók elleni támadásra indult. Miközben Hartmann a 
négy támadásba lendült Me-109-est figyelte, észrevette hogy egy csoport 
Mustang felülről rájuk támad. A Mustangok támadása körülbelül 9000 
méterről indult. Sem ő, sem más nem vette észre korábban őket. 
Hartmann kötelékének szerencséje volt, hogy az amerikai vadászok sem 
vették őket észre, mert ez azt jelentette volna, hogy valószínűleg le is 
lövik őket. 

A Mustangok célpontjai a Hartmann alatt 300 métere repülő Me-109- 
esek voltak. Mélyen a bombázók alatt Hartmann egy másik kötelékhez 
tartozó két Me-109-est vett észre, melyek meredeken emelkedve a 


bombázók felé tartottak. Lentről egy négy Mustangból álló kötelék 
közeledett szédítő sebességgel a mit sem sejtő németek felé. Erich 
bekapcsolta a rádiót. 

- Nézzetek hátra! Vigyázat, Mustangok! Nézzetek hátra! Mustangok! 

Az emelkedő kötelék nem reagált. Valószínűleg nem hallották őt. 
Bosszantó, de többet nem tud tenni értük. Előretolta a botkormányt, és a 
Mustangok után eredt, hogy felülről és hátulról kapja el őket. 

- Előretolni a botkormányt, és alulról figyelni - mondta a társának, 
Jüngernek. 

A Mustangok parancsnoka a célgömbjébe fogta az egyik Me-109-est, és 
egy sorozatot eresztett belé. Három másik Mustang repült mögötte 
harcra készen. 

- Négyen egy ellen! - Hartmann elvörösödött. A hátulsó amerikaihoz 
maximális sebességgel, zuhanórepülésben közeledett. Az amerikai 
prancsnok tovább tüzelt, a Me-109-esből füstfelhő tört elő. Kis darabok 
repültek szanaszét a menetszélben. 400 méter... 300 méter... 200 
méter. .. 100 méter... A távolság a másodperc tört része alatt csökkent. A 
Mustang kockás vezérsíkja akkora volt, mint egy pajtakapu. A P-51-es 
teljesen betöltötte Hartmann páncélozott szélvédőjét, amikor tökéletes, 
30"7C-os támadási szögben alulról és hátulról megközelítette az amerikait. 
Tüzelni kezdett. A P-51-es tűzgömbbé változott, és egy nagy robbanás 
rázta meg a , Karaya-l"-et. Erich rögtön a harmadik Mustang felé fordult, 
melynek pilótája bénultnak tűnt. Mustang ja találatot kapott, és lángolni 
kezdett. Az amerikai tovább repült, de Hartmann úgy érezte, megvan. 
Ekkor fejhallgatójában Jüngers figyelmeztető kiáltását hallotta: 

- Bubi, Bubi, mögötted! Gyorsan tűnj el! - Előretolta a botkormányt, és 
meredeken zuhanni kezdett. Úgy érezte, a szemei kiugranak a helyükből, 
feje nekinyomódott a fülke tetejének, miközben a negatív ,g" kiemelte a 
helyéről. Éles kanyarral balra lefelé fordította a gépet, és teljes 
sebességgel zuhant, ám a Mustang szorosan a nyomában volt. 

- Repülj vissza a repülőtérre, egyedül is elbánok vele! - mondta 
Hartmann a társának. Ezzel esélyt adott Jünger-nek a túlélésre. Pokolian 
sok amerikai vadász volt a környéken. A Hartmann nyomában lévő csapat 
biztos volt benne, hogy a magányos Me-109-es már nem menekülhet 
haragjuk elől. Hartmann a visszapillantó tükörbe nézett, aztán jobbra, 
majd balra. A fenébe! Nyolc Mustang volt a nyomában. Egy pillanatra 
megzavarta őket, hogy looping alkalmazásával akart menekülni előlük. 
Ezzel némi előnyre tett szert. Ennek ellenére aggasztó helyzetben volt. 
Hangosan beszélni kezdett. , Minden rendben, Erich, hidegvér, repülj 
tovább. Úgy repülj, mint eddig soha." 

A P-51-esek két négyes kötelékre váltak szét, és  közrefogták 
Hartmannt. Éppolyan gyorsak voltak, mint ő. Ez mindent nagyon 
megnehezített. ,Szűk kanyarokat, Erich. És tényleg szűk kanyarokat, 
különben kilyuggatják a bádogteknőt." Macska-egér harc kezdődött. A 
, Karaya-17-et élesen balra fordította, a támadók felé. De ebben a 
játszmában ő volt az üldözött egér. Elesen jobbra - két Mustang tüzelni 
kezdett... Élesen balra - golyózápor a másik oldalról... Élesen jobbra - 
újabb lövedékek. , Szerencséd van, Erich. Ezek nem a legjobb vadászok. 
Túl korán és túl messziről lőnek. Megint szerencséd volt, Erich. Ha 
tudnák amit te tudsz, már halott lennél..." Élesen jobbra... Élesen balra... 


Amint a Mustangok közel kerültek ebben az idegőrlő kanyargásban, tüzet 
nyitott. ,Erich, tudod hogy így sosem találod el őket, de látják a 
lövedékeid fényeit. Talán egy kicsit megijednek tőle. Ezen kívül a saját 
fegyvered hangja megnyugtató, és talán egy lövedék elkapja 
valamelyiket." A nyolc amerikai és az egyetlen német vadul kanyargott 
Románia egén. Időnként az amerikai gépek fegyvereinek ugatása 
hallatszott, Erich pedig kerülgette a lövedékeket. Az első percek után 
patakokban folyt az izzadság a hátán. Arca úgy fénylett, mintha 
gőzfürdőben ülne. A kanyargás kínos és nehéz munka volt. Az amerikai 
fegyverek ütemes kalapálása és a túlterhelt , Karaya-17 nyöszörgése 
közepette a múltra gondolt. ,Jó, hogy annyira szerettél tornázni az 
iskolában, Erich. Most megvannak az izmaid, hogy mentsd a bőröd. Csak 
ésszel nem megy mindig." 

Újra próbálkozott a fegyvereivel, bár nem volt túl sok esélye annak, 
hogy ilyen szűk kanyarok közben eltalál egyetlen gépet is. De a fegyverei 
hallgattak. A kanyargással egyre közelebb került a repülőtérhez. Minden 
kanyarral kicsit távolabb került a Mustangoktól, és egy kis előnyre tett 
szert. Ez néhány métert jelentett. Mindazonáltal az amerikaiak szorosan a 
Me-109 vezérsíkjára tapadtak, és az összes fegyverből tüzeltek, de rosszul 
céloztak. Nem voltak megfelelő távolságban ahhoz hogy pontosan célba 
találjanak, de az üldözéssel nem hagytak fel. Előbb-utóbb biztos elkapják, 
hiszen nyolcan vannak egyetlen találatra. , Tovább, Erich, tovább. A 
repülőtér melletti légvédelmi ágyúk megmentenek." Újra fárasztó 
fordulókba kezdett. Ekkor: az ördögbe! A műszerfalon pirosan világított 
az üzemanyagjelző lámpa. A , Karaya-l"-nek alig volt üzemanyaga, és a 
repülőtér még viszonylag messze volt. , Itt már csak az segít, ha kiszállsz, 
Erich! Az egyik rövid szünetben feküdj a hátadra!" Kioldotta az övet. 
Amint befejezte a fordulót, megrántotta a fülketető vésznyitóját. A 
plexitetőt elvitte a menetszél, és szél vágott az arcába. 

Amint kijött az utolsó fordulóból, teljes erejéből visszahúzta a 
kormányrudat, és ugyanakkor bal kezével fej nehéz helyzetbe hozta a 
gépet, majd balra döntötte a szárnyat, amitől a gép a hátára fordult. 
Ekkor mindent elengedett, és láthatatlan erők kirántották a halálra ítélt 
gépből. 

Ég, föld, kanyargó Mustangok és a saját csizmája kavarogtak tarka 
összevisszaságban a szeme előtt, miközben a föld felé zuhant. Meghúzta a 
kioldógyűrűt, hallotta a szét-bomló selyem suhogását, és a kinyíló ernyő 
csattanását. Kemény rántást érzett az egész testében, és megfeszült a 
heveder. Tehetetlenül szállt a föld felé a Mustangok mellett. 

Egy német vadászpilóta számára elképzelhetetlen volt, hogy 
ejtőernyővel ereszkedő ellenfelére lőjön. Ez már nem pilóták közti harc, 
hanem gyilkosság lett volna. A totális háborúban nem feltétlenül volt 
helye a lovagi hagyományoknak, de a német Luftwaffe a végsőkig 
ragaszkodott a lovagi becsületkódexhez. 

Hartmann nem tudta, vajon az amerikai ellenfelek is így vélekednek-e. 
Ekkor az egyik Mustang elindult felé, mintha meg akarná támadni. 
Hartmann megrémült. Egy rövid pillanatig Usch-ra gondolt, amikor az 
amerikai vadász néhány méterre elszáguldott mellette. Egy kísérteties arc 
nézett rá a sárgásfehér üveg mögül. Dühösnek látszott, de a kezével egy 
rövidet intett Hartmann felé. Ezután a Mustangok nyugatnak fordultak. 


Erichnek szerencséje volt, hogy életben maradt. És még boldogabb lett, 
amikor a hét Mustang a parancsnokuk után, nyugat felé indult. Amikor 
földet ért, még mindig azt mondogatta magában: , Szerencsés vagy, 
Erich, szerencsés. Ma mindenképpen mg kell ünnepelni a 
születésnapodat." 

A repülőtértől hat kilométerre ért földet, ahonnan a hadsereg egyik 
teherautója vitte vissza az egységéhez. A parancsnokságon 
megszaporodtak a rossz hírek. A század repülőgépeinek majd a fele 
elveszett. Két pilóta meghalt, és többen megsebesültek. A befecskendezés 
nélkül a régi Me-109-esek nem tudták a Mustangokkal felvenni a 
versenyt, még akkor sem, ha tapasztalt pilóták vezették őket. Ezért 
parancs érkezett, mely a nagy veszteségekre való tekintettel leállította az 
amerikaiak elleni támadásokat. 

Ebben az időben Willi B atz lett Hartmann csoportparancsnoka. Batz a 
Ploiesti környéki harcokra így emlékszik: 

, Május végén két fronton harcoltunk. Mindenhol vadászgépekre volt 
szükség egyrészt az oroszok ellen, másrészt Romániában a Ploiesti 
környéki olaj mezők védelmére az amerikai négymotoros gépek ellen. Jól 
emlékszem azokra a nehéz időkre, mert nem csak a légiharcok kötötték le 
az összes erőnket, hanem a földi szervezés súlyos kihívásai is. 

A Ploiesti melletti olaj mezők védelmekor Bubit saját kérésére harci 
kötelékbe osztottam, melyet ő vezetett. Az egész csoport mindig együtt 
szállt fel. Bubi a kötelékével bennünket védett a Mustangoktól. Feladatát 
pompásan oldotta meg. A négymotoros vadászgépekkel a keleti front 
pilótái addig meg nemigen találkoztak. De Bubi gondoskodott róla, hogy 
ne szenvedjünk nagyobb veszteségeket. Mindig sikerült megvédenie 
bennünket és a Mustangokat távol tartania. Csak Bubi tapasztalatainak 
köszönhetően érhettünk el eredményeket a bombázók ellen. Ma már nem 
emlékszem, hány győzelmet aratott Bubi Romániában, de tudom, sikeres 
volt a Mustangokkal szemben." 

Hartmann Csehszlovákia felé repülve erre az öt, P-51-esek elleni 
harcára gondolt, melyeket 1944 elején vívott. Most minden bizonnyal még 
erősebbek. Amikor Deutsch Brodban leszállt, az 52. ezred I. századának 
emberei megerősítették félelmeit. Az amerikai vadászok rendszeresen 
berepültek Csehszlovákia légterébe. Néhány nap múlva Hartmann újra az 
USA Mustangjai ellen harcolt. 

Jelentés érkezett Prága orosz bombázásáról. Felszállási parancsot 
kapott. Egy kötelék felkészült, hogy elfogja a bombázókat. Mertens 
előkészítette a gépet a startra. Néhány perc múlva a levegőben volt, és 
Prága felé tartott. 

Meredek emelkedés után 7000 méteres magasságban repült tovább, és 
kezdte az ellenséget keresni az égen. 

Az orosz kötelék látótávolságba került, Hartmann körülbelül harminc 
bombázót számolt. Egy vegyes kötelék volt, A-20 , Boston" és orosz Pe-2 
típusú bér- és kölcsön-gépekből. Felettük egy huszonöt vadászgépből álló 
kötelék védte őket, mely Jak-11-es és P-39-es , Aircobra" típusú gépekből 
állt. Az orosz vadászok 4000 méteres magasságban repültek. Hartmann 
bekapcsolta a rádiót. - Két csoportban támadni. 

A nap már a háta mögött volt; felkészült arra, hogy zuhanórepülésben 
az ellenségre támadjon. De egyre halogatta, mert rossz előérzete volt. 


Aztán egyszer csak a szeme sarkából kondenzcsíkokat vett észre. Nyugat 
felől nagy sebességgel közeledtek. Valamivel magasabban voltak, mint az 
orosz kötelék. Először azt gondolta, hogy újabb Me-109-esek érkeznek a 
támadáshoz, de ezüstös csillogásukból rájött, hogy az újonnan érkezettek 
nem a barátai. 

A német légierőnek régóta nem voltak polírozott fémfelületű gépei. 
Álcafestéket használtak, ezért azok nem csillogtak így a napon. Polírozott 
ezüst felület csak egyet jelenthetett: amerikaiakat. Hamarosan 
felismerhetővé váltak. Mustangok! 

Hartmannhoz és társaihoz ezer méterrel alacsonyabban közeledtek, és 
tartották a magasságukat. Nem vették észre a felettük repülő Hartmannt. 
A nappal a háta mögött, nagyobb magasságban tökéletes helyzetben volt 
ahhoz, hogy egy klasszikus, meglepetésre épülő támadást vezessen. Az 
oroszok és az amerikaiak egymásra figyeltek, ahelyett, hogy a hátukat 
fedezték volna. Bekapcsolta a rádióját. 

- Csak egyszer megyünk rájuk. Lefelé a Mustangokon keresztül, aztán 
tovább, át az orosz védelmen, és végül a bombázókon is. - Teljes 
sebességgel zuhant a két Me-109-es a Mustangok felső köre felé. 
Villámgyorsan közeledtek. Hartmann gépe röviden megremegett az ágyúk 
sortü-zétől. A hátulsó Mustangot sikerült meglepnie: a pilótának fogalma 
sem volt, ki lőtt rá. A P-51-es felágaskodott, majd füstölve zuhanni 
kezdett. Közben átpördült, és darabok estek le róla. 

Egy nagy ívű fordulóval Hartmann a másik Mustangra kanyarodott, és 
megközelítette egészen addig, míg a körvonalai teljesen betöltötték a 
szélvédőt. Ekkor sortüzet eresztett a P-51-es motorjába. Az amerikai gép 
felágaskodott, és pörögve zuhanni kezdett. A pilóta elveszítette a kontrollt 
gépe felett, mely erősen füstölt, és alkatrészek szakadtak le róla. 

Hartmann gépe is remegett a dübörgő motortól, amikor teljes 
sebességgel keresztülvágott az orosz vadászok között. Nem volt 
lehetősége lőni rájuk, túl gyorsan történt minden. A Bostonok is szédítő 
sebességgel közeledtek. Hartmann megnyomta fegyverei gombját, és 
látta, az egyik bombázó darabjai szanaszét repülnek. Találat! Találat! De 
nem volt megsemmisítő erejű. Tovább lefelé, keresztül a bombázókon! 
Ezután felkapta a gépet, mire elsötétült a világ, mert a nehézségi erő 
növekvő nyomása szürke ködöt borított a szemeire. Egy kicsit 
visszaengedte a kormányt, hogy visszanyerje a látását. A 109-es erre 
dübörögve kanyarodni kezdett. A fordulást valamivel az orosz bombázó 
felett fejezte be, majd hátrafordult. Raj-társa még mindig mögötte volt. 
De hol a másik raj? Az eget kezdte fürkészni. 

A második raj is keresztültört az ellenséges köteléken, és lefelé 
száguldott. Egy égő Mustang zuhant mellettük. Pilótája ki tudott ugrani, 
és Hartmann látta amint kinyílik az ejtőernyője. Ezután a második raj felé 
kanyarodott, hogy csatlakozzon hozzájuk. A négy Me-109-es eltűnt a 
helyszínről, mert az álcafestés miatt felülről nem lehetett látni őket. 
Ahogy visszanézett, látta hogy nem várt eredménnyel végződött a 
támadásuk. 

Az orosz Jak-ok és Airacobrák a Mustangokkal harcoltak! A bizalmatlan 
orosz pilóták azt gondolták, hogy az amerikaiak támadtak rájuk. Az orosz 
bombázók pilótáin pánik lett úrrá. Kioldották bombaterheiket, amelyek 
így a nyílt mezőn robbantak, majd elindultak az ellenkező irányba. Az 


orosz-amerikai légiharc nagy intenzitással folyt tovább. A gépek kavargó 
összevisszaságában Erich három lángoló Jakot látott zuhanni, egy 
Mustang pedig déli irányba repülve glikolcsíkot húzott maga után. 

Csodálkozva csóválta a fejét: az oroszok és az amerikaiak nem tápláltak 
túl sok bizalmat egymás iránt. Nem tudta elfojtani szívből jövő, 
felszabadult nevetését, miközben gépét déli irányba fordította, és a 
repülőtér felé indult. 

Hartmann ezután már nem harcolt többé Mustangok ellen. A háború a 
végéhez közeledett. Ugy tűnt, az amerikaiak tudják hogy megnyerték a 
háborút. Nagy létszámfölényük öntudatossá tette őket, és biztosak voltak 
a győzelmükben. Nagy fölényben repültek Európa-szerte, szinte minden 
akadály nélkül, hogy rárontsanak minden ellenségre, akit csak találtak. 

Ez a magabiztosság sokszor figyelmetlenséggel párosult, amit Erich 
Hartmann kihasznált a támadásaiban. Ma Hartmann azt írja a több mint 
800 légiharcában alapvető szerepet játszó figyelemről: ,A kiképzésem 
alatt átélt első zuhanásomtól kezdve egészen az 1945. május 8-i utolsó 
landolásomig egyfajta önszuggesztióval kényszerítettem magam arra, 
hogy ne aludjak a levegőben. A felszállás pillanatától kezdve kellemetlen 
érzésem volt, mert sohasem abból indultam ki, hogy jobb vagyok, mint a 
levegőben lévő ellenfelem. És repülés közben egészen addig éreztem a 
gyomromban ezt az érzést, amíg meg nem pillantottam az ellenfelem. A 
felhők és a nap iránt gyűlöletet és szeretetet éreztem. Ma is meg vagyok 
arról győződve, hogy legyőzött ellenfeleim 8096-a nem is sejtette hogy ott 
vagyok, amíg tüzet nem nyitottam. Ebből a szempontból rövidek és 
egyszerűek voltak a támadásaim. De egy különleges adottságom sokkal 
inkább segítségemre volt, mint bármi más. Észrevettem, hogy jóval előbb 
észreveszem az ellenséges gépet, mint a társaim- néha percekkel 
korábban. 

Ez nem tapasztalat vagy tudás, hanem egy velem született adottság 
volt. A légiharc magam alkotta szabálya így hangzott: Aki először látja 
meg a másikat, fél győzelme már a zsebében van!" 

Az amerikaiak elleni harcban Hartmann tapasztalata és tudása 
segítségével kiegyenlítette technikai hátrányát, és legyőzött hét 
Mustangot. Ezek hitelesített győzelmek voltak. Amikor a nyolc Mustang 
ellen túlélte a harcot, amerikai ellenfelei sportszerűséget tanúsítottak, és 
tartózkodtak a puszta gyilkolástól. 


KAPITULÁCIÓ 


Bensőnkben még vadak vagyunk, akik nem tudják elegánsan viselni a 
civilizáció karcsú uniformisát. 
(George Bemard Shaw) 


Az 52. ezred I. százada 1945. május 8-án indult utoljára bevetésre. A 
csehszlovákiai front minden tekintetben elveszett, és az orosz gőzhenger 
ellenállás nélkül gördült végig mindenen. 

Hermann Graf, és az 52. vadászezred parancsnoksága Hartmann 
rajával együtt Deutsch Brodban volt. 

Graf kiadta Hartmann-nak az utolsó parancsot. Feladat: , Megállapítani, 
milyen messze vannak Deutsch Brodtól a legközelebbi szovjet egységek." 

A ,Karaya-1" műszerfalán lévő óra 08.30-at mutatott, amikor Hartmann 
felszállt, 41000 méteres magasságba emelkedett, és kelet felé indult. A 
főutat követte, és így átrepült Brno légterén. Brno felett egy füstfelhő 
fekete gombája terült el. Az ellenség már a városban volt. Miközben 
megkerülte a füstfelhőt, további nagy tüzeket látott a városban. Az 
oroszok ostromolták a várost, de talán már el is foglalták. A keleti 
külvárosokban orosz gépkocsik oszlopa látszott, mely a város központja 
felé nyomult. 

Hartmann felegyenesedett az ülésben, mert hirtelen nyolc Jak-11-esből 
álló, laza köteléket látott a füstfelhő szélén. Az oroszok lejjebb voltak mint 
ő, és az égő Brno látványától le voltak nyűgözve, ezért nem vették észre a 
felettük repülő Hartmannt és társát. Úgy viselkedtek, mintha légiparádén 
volnának. 

Az egyik Jak-11-es a Vörös Hadseregnek győzelmi jelként, közvetlenül 
Hartmann alatt egy loopingot mutatott be. Hartmann gépe szárnyának 
megbillentésével jelt adott a támadás megkezdésére, előretolta a 
botkormányt, és a Me-109-est a megfelelő lövőhelyzetbe kormányozta; 
éppen oda, ahol az orosz gép a looping csúcspontjából kijőve éppen a 
hátára fordult. A távolság gyorsan 65 méterre csökkent, megnyomta a 
fegyverek gombját, és gyorsan eltűnt. A rövid fegyvertűz telibe találta az 
orosz vadászgépet. A Jak megpördült, lángolni kezdett, és füstcsíkot 
húzva lezuhant. Egy Brno melletti szántóföldre esett és kiégett. Ez a Jak 
volt Erich Hartmann 352. győzelme. 

Éppen egy másik támadást akart indítani a köröző Jakok ellen, amikor 
az égen csillanást látott: tizenkét gép repült zárt formációban. Polírozott 
felületük nem hagyott kétséget afelől, hogy Mustangok. Mivel így fogóba 
került az oroszok és az amerikaiak között, leborította a , Karaya-l"-et, és a 
szorosan mellette repülő társával eltűnt a nagy füstfelhőben. 

Amikor kijött a füstfelhő nyugati peremén és teljes gázzal Deutsch Brod 
felé vette az irányt, visszanézett, sikerült-e leráznia a Mustangokat. — 

Lerázta őket, de az oroszoknak kevesebb szerencséjük volt: Ujra 
félreértés támadt a vörös légierő és az Air Force között: Jakok és 
Mustangok vívtak elkeseredett légiharcot Brünn felett. Hartmann nem 
látott gépet lezuhanni, de nem is igazán volt kedve visszarepülni 
megnézni a károkat, melyeket az ellenség saját magában okozott. 


Amikor a , Karaya-l"-et letette a Deutsch Brod-i repülőtéren, tudta, 
utolsó bevetésén volt, és az utolsó ellenséget győzte le. Alig két és fél év 
alatt 261 egymotoros és 91 kétmotoros gépet lőtt le. De most a háború 
vége már csak néhány órányira volt. 

Amikor a , Karaya-17" motorja leállt, és Hartmann felnyitotta a fülke 
tetejét, meghallotta a rossz híreket: 

- Az oroszok lőtték a repülőteret. Szerencsénk volt, mert a 
felszállópályát nem találták el - mondta Bimmel. 

- Amikor Hartmann utoljára kiugrott a Me-109-esből, a hű Bimmel 
nekilátott feltankolni és betárazni a repülőgépet. Hartmann nézte 
Mertenst, és a fejét csóválta. Mindketten tudták, a , Karaya-1" soha többé 
nem fog repülni. 

Amikor Hartmann belépett a parancsnoki sátorba, hogy megtegye a 
jelentését, Graf alezredes elcsigázottnak és levertnek látszott. 

- Az oroszok nemsokára elfoglalják Brno-t. 

Graf bólintott. - Már gondoltam, de biztosra kellett mennem - mondta. 
- Harapófogóba kerültünk. - Graf az ujjával egy kiterített térképre bökött. 
- A tőlünk száz kilométerre nyugatra lévő Piseket elfoglalták az amerikai 
páncélos egységek. Előretolt kis egységeket jelentettek több faluból, 
egészen az oroszok és amerikaiak közt húzódó, Moldova-menti 
demarkációs vonalig. Az oroszok pedig Brno-ban vannak. A háború 
részünkről befejeződött, Bubi! 

- Ez azt jelenti, kapitulálunk? 1 

- Igen, parancsom van rá, de először Önnek és nekem egy magunkról 
szóló döntést kell hoznunk. - Graf átnyújtott Hartmann-nak egy táviratot. 

GRAF ÉS HARTMANN REPÜLJENEK AZONNAL DORTMUNDBA, ÉS 
ADJÁK MEG MAGUKAT AZ AMERIKAI HADSEREGNEK. AZ 52. EZRED 
LEGÉNYSÉGE DEUTSCH BRODBAN ADJA MEG MAGÁT AZ OROSZ 
HADSEREGNEK! SEIDEMANN, A REPÜLŐ HADTEST TÁBORNOKA. 
Hermann Graf arca keskeny mosolyra húzódott. 

- A tábornok nem szeretné, ha Ön és én orosz kezekbe kerülnénk. 
Nagyon jól tudja, hogy a Briliánsok viselőivel nagyon keményen bánnak. - 
Graf megérintette gallérján a kitüntetést. - Ön és én, Bubi, összesen 
majdnem 550 orosz gépet lőttünk le. Valószínűleg azonnal falhoz állítanak 
és agyonlőnek bennünket. 

- Vagyis alávetjük magunkat Seidemann tábornok parancsának? 

Graf előrelépett és kinyitotta a sátor ajtaját. - Látja ott kinn azt a 
kétezer nőt, gyereket és öreget, Bubi? Az ezred személyzetének rokonai, 
akik az oroszok elől menekültek. Mindegyikük segítségre szorul. Azt hiszi, 
be tudok ülni egy 109-esbe hogy Dortmundba repüljek, miközben őket itt 
hagyom? 

- Azonos véleményen vagyok Önnel, ez árulás lenne. Nem tehetjük. 

- Örülök, hogy egyetértünk, úgyhogy ne is beszéljünk többet a 
parancsról, maradjunk az embereinkkel. És arra se gondoljunk, hogy 
kiadjuk magunkat az oroszoknak. - Graf azonnal menetoszlopot kezdett 
szervezni, hogy megkíséreljék Pisekben elérni az amerikai zónát, és ott 
adják meg magukat. Ezután utasította Hartmannt, semmisítse meg az 
összes repülőgépet és lőszert. Hartmann kiment a felszállópályához, és 
nekilátott a szörnyű munkához. Nekifogott hogy mindent felgyújtson, ami 
az 52. ezredből maradt. 


- Hozzátok ide az összes lőszert! Nyissátok ki a lőszeresládákat, hogy 
megsemmisítsük a töltényeket. Nyissátok ki a repülőgépek benzin 
vezetékeit, és toljátok a gépeket olyan közel egymáshoz, amilyen közel 
csak lehet! Hozzátok ide az összes benzint is! Mindent megsemmisítünk! 
- Hartmann kiadta a parancsait, és emberei siettek végrehajtani azokat. A 
Me-109-esek hosszú, égbe nyúló vezérsíkkal álltak a felszállópályán. A 
légierő katonái a büszke vadászgépekre locsolták a benzint. Huszonöt 
Me-109-est, az 52. ezred maradékát adják át most a lángoknak. 

Bimmel megnyitotta a  ,Karaya-1"  benzinvezetékeit. Mindenütt 
benzinszag volt, amikor mind a huszonöt gép  benzintartályát 
lecsavarozták, hogy a földre öntsék a benzint. Hartmann megnézte hogy 
minden nő és gyerek tényleg elindult-e; ám menetoszlop az 52. ezred 
katonáinak a kísérete mellett egyre távolodott. 

Elérkezett a szomorú pillanat. Hartmann beugrott a , Karaya-1"7 
pilótafülkéjébe. 

- Hátrébb, Bimmel! Kilövöm a muníciót az erdőbe! - Mertens oldalt 
ugrott, és Hartmann utoljára megnyomta a , Karaya-1" fegyvergombjait. 
Meglepte a nagy torkolattűz. A nagy sebesség mellett vívott légiharc 
közben nem tűnt ilyen nagynak. Egy nagy láng lobbant fel, mert a 
torkolattűztől kigyulladt a benzingőz. A ,Karaya-1"7 egy pillanat alatt 
lángba borult, és Hartmann gyorsan kiugrott a pilótafülkéből. - A fenébe! 
A végén még élve megégek a földön! Kifelé! Kifelé! ; 

Mertens lába a földbe gyökerezett, amikor a gép lángolni kezdett. Epp 
a repülőgéphez akart rohanni, amikor főnöke kormos arca előtűnt a 
lángok közül. - Megperzselt haja, és a kezén keletkezett égési sebek 
voltak a Karaya tüzes búcsújának emlékei. 

Bimmel, miután látta hogy főnökének semmi baja nem történt, felugrott 
egy elmenőfélben lévő teherautóra. Ezután Hartmann hosszú évekig nem 
látta viszont a hű Bimmelt. 

Nehéz pillanat volt az 52. ezred vadászpilótái számára, amikor a lángok 
felemésztették az üzemanyag-tartalékot, a lőszereket és a repülőgépeket. 
Szeretett Me-109-eseiket gyorsan elborították a lángok. 

Amint Hartmann beszállt egy várakozó terepjáróba, a lőszerek 
elkezdtek robbanni. A reggeli égre felszálló füst Németország 
legeredményesebb vadászezredének halotti fáklyája volt. Hartmann még 
egyszer hátranézett: a , Ka-raya-1" a földre rogyott ahogy összeroppant a 
futóműve. És amint a törzs eldőlt, az egész gép lángba borult. 

A különös menetoszlop élére hajtott. A légierő tisztjeként utolsó 
feladata volt a lassan vánszorgó embertömeget vezetni. A feladatban 
megosztozott Hermann Graf alezredessel és Hartmann Grasser 
tábornokkal, aki a 210. vadászezred parancsnoka volt, és Deutsch 
Brodban csatlakozott hozzájuk. Grasser megnyugtató professzionalizmusa 
igen jól jött ebben a helyzetben. 

Grasser az angliai légicsaták egyik legkiemelkedőbb vadászpilótája 
volt, de minden fronton eredményesen harcolt: 103 légi győzelmet ért el, 
és kitüntették a 7ölgy falevéllel. 

A menet késő délután érte el Piseket. Hartmann látta az U.S. Army 
néhány harckocsiját óvatosan közeledni az úton. Az amerikaiak megálltak, 
amint meglátták a németeket. Graf és Hartmann odamentek, és 
tisztelegtek a lövegtoronyban álló amerikai tisztnek. 


- Graf alezredes vagyok, a német légierő 52. vadászezredének 
parancsnoka. A menetoszlop az egység személyzetéből és civil 
menekültekből áll. Megadjuk magunkat az amerikai hadseregnek. 

Az amerikai tiszt fogta a mikrofonját, és hívta a Pilsenben lévő 
parancsnokságot. Néhány perc múlva egy teherautó érkezett a 90. 
amerikai tüzérhadosztály katonáival, ami a harckocsi mellett megállt. A 
katonák leugráltak, és a németeket az út menti mezőre terelték, ahol 
lefegyverezték őket. A tisztek megtarthatták pisztolyaikat, de megkérték 
őket, tartsanak fegyelmet. 

A német karórák kedvelt ajándékok voltak, ezért az 52. ezred fogságba 
esett német katonáinak át kellett adniuk az óráikat az amerikaiaknak. Ez 
meglepte Grasser tábornokot. Hartmann hallotta, amint egy amerikai 
hadnaggyal beszélget, aki elvette tőle az óráját. 

- Egy olyan gazdag országban, mint Amerika, bizonyára van elegendő 
karóra. 

A fiatal amerikai szélesen elmosolyodott és bólintott. 

- Persze, de ez emlék. Ezért más, mint a többi. 

Míg az amerikaiak a német foglyokkal foglalkoztak, néhány cseh civil 
és amerikai katona megrohanta a német teherautókat. Minden 
mozdíthatót elvittek. Ekkor veszett el Hartmann naplója és fotóalbuma. 
Az amerikaiak néhány német nőt is igen élénk érdeklődéssel figyeltek, de 
sem őket, sem a családjukat nem zaklatták. Hartmann megkönnyebbült. A 
karórák és egyéb személyes tárgyak elvesztése csekély árnak tűnt azért a 
biztonságért, amit az amerikai fogság jelentett. Hartmann boldog volt, 
hogy emberei és családjaik megmenekültek a borzalmaktól, mivel az 
amerikai tisztek a szavukat adták, hogy nem adják át az 52. 
vadászezredet az oroszoknak. 

De Hartmann nem tudta, hogy a 90. amerikai tüzérhadosztály és a 16. 
amerikai hackocsihadosztály felderítő feladatot kapott, és engedély nélkül 
átlépte a parancsban meghatározott keleti határt, hiszen Pilsen volt a 3. 
amerikai hadsereg keleti célterülete. A szövetségesek megállapodása 
szerint Oroszországnak kellett felszabadítania Csehszlovákiát a német 
megszállás alól. Ez azt jelentette, hogy minden Pilsentől keletre foglyul 
ejtett németet az amerikaiak kötelesek voltak átadni az oroszoknak. 

A megállapodás hatálya később kiterjedt minden németre, aki 
katonaként vagy a légierő tagjaként az oroszok ellen harcolt. De 
elsősorban a német hivatásos tisztekre vonatkozott a döntés. Az oroszok 
eltökélt célja volt ezeket az embereket szigorúan megbüntetni. 

Roosevelt és Sztálin a teheráni konferencián Winston Churchill 
legnagyobb rémületére tréfásan szóba hozták az ötvenezer német 
hivatásos tiszt kiirtását. Ami Roosevelt és Sztálin között mint tréfa 
hangzott el, a háború utáni években véres valósággá vált. Olyani idők 
voltak azok, amikor nem volt ritka hogy német tiszteket éjszaka a saját 
lakásukon letartóztattak, és évekig tartó rabszolgaságba hurcoltak. 

Hartmann katonákból és  menekültekből álló csapatát egy 
Schüttenhofen melletti, szögesdróttal körülvett táborba vezették. További 
menekültek és katonák ezrei özönlöttek a táborba, melyet minden oldalról 
amerikai tankok őriztek. A szabad ég alatt ötvenezer katona és civil 
menekült táborozott, köztük öregek, nők és gyerekek. A körülmények 
lassan elviselhetetlenné váltak, és az egészségügyi helyzet komoly 


problémát jelentett. A tisztek gyakran csak nagy nehézségek árán tudták 
fenntartani a rendet. Az amerikai őrszemélyzet egyre többször szemet 
hunyt, ha foglyok egy-egy csoportja eltűnt nyugat felé, vagy megpróbálta 
megtalálni a haza vezető utat. Sok amerikai tanáccsal látta el a 
menekülőket, sőt térképeket és kisebb ajándékokat, csokoládét vagy 
élelmiszeradagokat adtak nekik. 

Az amerikaiakat nem kötötte parancs, és magatartásuk nem vont 
szankciót maga után. Ez volt a legjobb útja annak, hogy gyakorolják az 
emberiességet. Talán az őrök is azt gondolták, jobb a menekülteknek ha 
gondoskodnak magukról és hazamennek, mint ha a schüttenhofeni 
táborban meghalnak. Legtöbbjüknek sikerült néhány hét alatt gyalog 
vagy autóstoppal hazaérniük. Erich Hartmann-nak nem volt ilyen 
szerencséje. 

Néhány hét múlva hírek kaptak lábra, hogy Erich Hartmannt és 
embereit el akarják szállítani. 1945. május 16-án az amerikaiak közölték 
Hartmann-nal, Gráffal és Grasser-rel, hogy az egész hadifogolycsoportot 
további intézkedésig Regensburgba szállítják. Mivel az amerikai fogság 
nyolc napja alatt igen szűkös ellátásban részesültek, Hartmann örült, 
hogy máshova viszik, ahol bizonyára jobb lesz a szervezés. 

A németeket teherautóra rakták, és elszállították őket. Néhány 
kilométernyi utazás után megállt a menetoszlop, és parancsot kaptak 
hogy szálljanak le a teherautóról. Egy orosz katonákkal körülvett mezőn 
voltak. Miután a németek vonakodva leszálltak a teherautóról, az oroszok 
azonnal különválasztották a nőket és a férfiakat. 

Hirtelen egy orosz tábornok tűnt fel, aki megparancsolta, hogy az 
altisztek és a legénység különüljön el a tisztektől. A nőket a tisztek 
védelme alá helyezte. Az oroszok tartották magukat a parancshoz, és nem 
közeledtek a nőkhöz. Ha valamelyik orosz katona mégis megpróbált az 
éjszaka leple alatt a tisztek táborába hatolni hogy megerőszakoljon egy 
lányt, ugyanolyan szigorú büntetésben részesült mint korábban az 
ellenség. 

A megerőszakolt lányoknak meg kellett mutatniuk, ki követte el ellenük 
az erőszakot. Egy szembesítés alkalmával három katonát felismertek. 
Nem volt haditörvényszék, sem kihallgatás: hiszen egy orosz tábornok 
parancsát be kell tartani. A három katona kezeit telefonkábellel 
hátrakötözték, majd társaik és a németek szeme láttára azonnal 
felakasztották őket. 

Miután a felakasztották a három katonát, a fogolytáborban a helyzet 
stabilizálódott. A német nők ellátási gondjai nemsokára másfajta érzést 
váltottak ki: a szégyent. 

Sok esetben egyedülálló nők és lányok saját elhatározásukból odaadták 
magukat az orosz katonáknak, hogy élelmiszert szerezhessenek. Néhány 
hét elteltével a kétségbeesett német férfiak között is érezhető volt az 
éhezés hatása, miközben azok a német nők, akik megváltoztatták az 
oroszokkal szembeni magatartásukat, egészségesek maradtak, sőt 
szemmel láthatóan erősödtek. 

Hartmann sosem tudta elfelejteni ennek az időszaknak a keserű 
tapasztalatait, még a hazatérése utáni években sem, amikor folyton az 
orosz medve árnyékát látta a saját küszöbén. 

Felvilágosította feleségét, Usch-t, hogy ilyen helyzetben mi a 


leghelyesebb magatartás: 

, Ilyen körülmények között sosem szabad tartózkodóan viselkedni. Meg 
kell keresni a legmagasabb rangú tisztet, és kedvesnek kell lenni hozzá. 
Hízelegni kell neki, és mellette kell maradni. Ekkor a tiszt mindenkivel 
szemben meg fog védeni. így csak egy ember okoz neki szenvedést, és 
megszabadul a többiek brutalitásától és embertelenségétől. A többiek 
csak a mentor testén keresztül juthatnak hozzá." 


A SZOVJETEK FOGLYA 


... kezeljék őket emberként, és ne adjanak okot a panaszukra. Adjanak 
meg nekik mindent, amire szükségük van." 
(George Washington tábornok utasítása Webb ezredesnek) 


Miután megismerték a győztes oroszokat, Erich Hartmannt, Hermann 
Gráfot, és a többi tisztet a nőkkel együtt egy átmeneti táborba 
Neubisteritzbe vitték. Ott a szovjet bürokrácia nyilvántartásba vette a 
férfiakat. Pontosan regisztrálták a nevüket, rendokozatukat, azonosítási 
számukat, a katonai pályafutásukat, és civil foglalkozásukat. 

A németeket ezután orvosi vizsgálatnak vetették alá. Az oroszokat a 
foglyok egészsége nem humánus szempontból érdekelte, hanem így 
mérték fel munkaképességüket. 

A  Neubisteritzből való  elszállításuk küszöbön állt. Hartmann 
megpróbált gátat vetni a táborban szállongó híreknek, de nem sok 
sikerrel. Aztán pár nap múlva elindultak. 

Ahogy a vonat dél felé robogott, a hangulat egyre javult. De a helyzet 
hamar megváltozott. 

Nyilvánvaló volt, hogy a vonat irányát megváltoztatták: ahogy lassan 
kigördültek a kis pályaudvarról, Hartmann látta, hogy már nem Bécs felé 
mennek. 

Egy orosz tiszt felvilágosította a magukba roskadt németeket. Bécsben 
nagy nehézségek vannak. Felkelések, harcok, fosztogatások. Felkelés 
robbant ki a város megszállói ellen. Ezért a vonatot Budapestre 
irányították. Hartmann reménye, hogy hamarosan hazatérhet, lassan 
elszállt. Budapest keletebbre volt mint Bécs, közelebb Oroszországhoz. 
Ezek rossz kilátásoknak tűntek. , 

Budapestet messze elhagyva a vonat újra megállt. Ujra kiabálás és 
rohangálás. Máramarosszigeten voltak, a Kárpátokban. Egy orosz őr és 
egy román hivatalnok beszélgetése közben Hartmann fülét megütötték 
azok a szavak, hogy , Pest", és hogy ,karantén". A vonat egy peronhoz 
gördült, és az elgémberedett németek leszálltak. Egy drótkerítés mögé 
terelték őket. Hartmann eleget hallott ahhoz, hogy tudja, nem Budapestre 
viszik őket. Célállomásuk sokkal távolabb volt: Oroszországban. 

A máramarosszigeti tábort a román kommunisták vezették és őrizték. 
Hosszú, nehéz botokkal felfegyverzett vörös nadrágos őrök kegyetlenül 
lesújtottak husángjaikkal a rabokra, ha a legkisebb fegyelmezetlenséget 
észlelték. Hartmann-nak folyamatosan fegyelmeznie kellett magát, de a 
következő éjszaka a pribékek túl messzire mentek. Két vörösnadrágos 
szadista meglepett egy fiatal pilótát a latrinán, és véresre verték, míg 
elájult. Órákkal később nyöszörögve, négykézláb mászott vissza a 
barakkba. 

Hartmann gyerekkora óta irtózott a durvaságtól. Amikor meglátta az 
összevert fiatal társát, éktelen haragra gerjedt. Egy harcedzett ejtőernyős 
őrnagyot is elöntött a düh a gyáva orvtámadás láttán. Összefogtak 
Hartmann-nal, és Hartmann csoportjának két pilótája is csatlakozott 
hozzájuk. 


Egymás után kiosontak a barakkból a latrinához. A sötétben újra feltűnt 
a két alak. Arra készültek, hogy újabb védtelen németeket vernek meg. 
Hartmann előugrott, amikor a két pribék felemelte a husángját, hogy 
lesújtson a latrinán ülő alakra. ÖOköllel a román arcába vágott, majd teljes 
erejével gyomorszájon vágta, mire az összeesett. Hartmann látta, hogy az 
ejtőernyős alezredes ökle ütésre lendül, és a másik román lélegzet után 
kapkodva a földre zuhan. 

A két verekedő pillanatokon belül eszméletlenül feküdt a földön. 
Hartmann az alezredes felé bólintott. Felemelték a két őrt, majd vörös 
nadrágostól a latrinába hajították őket. A következő napokban nem látták 
a két vörös-nadrágost. A többiek attól fogva bot nélkül járkáltak. 

Egy héttel később a németek újra parancsot kaptak a csomagolásra. A 
vagonokat gépfegyverrel biztosították, és néhányra fényszórót is 
szereltek. A személyvagonokba a fegyveres orosz őrök szálltak. Hatvan 
németet, köztük Hartmannt, egy elviselhetetlenül zsúfolt tehervagonba 
kényszerít ettek. 

A tömegben pokoli hőség uralkodott, a levegő elviselhetetlenül fullasztó 
volt. Hartmann rendet próbált teremteni, hogy kicsit elviselhetőbbé 
váljanak a szardíniás dobozra emlékeztető körülmények. A férfiak 
harmada a földre feküdt, és időnként váltották egymást, mert annyi hely 
nem volt, hogy mind a hatvanan feküdni vagy ülni tudtak volna. Két óra 
fekve, négy óra állva - így kezdődött oroszországi pokoljárásuk. A 
rendfokozatok és a kitüntetések ettől fogva semmit sem számítottak. 

Két héten keresztül utaztak kelet felé. Nem kellett különösebb 
Moszkvát és Vologdát. Mélyen Oroszországban jártak, és még 
messzebbre utaztak. Egy reggel a vonat keresztülszáguldott Kirovón, és 
aztán tovább egy mocsaras vidékre. A vagon falainak résein keresztül 
Hartmann sűrű mocsarat és ingoványt látott, a vasúti töltés volt az 
egyetlen szilárd talaj, amerre csak ellátott. Amikor a vonat lassult, 
Hartmann-nak az volt az érzése, hogy annak az óriási mocsárnak a 
közepén vannak, melyről a tankönyveiben olvasott. Igaza volt. 

A hosszú utazástól kimerülve, sápadtan ugráltak le a vonatról a 
németek, és élvezettel szívták be a friss levegőt. De ahogy körülnéztek, 
látták, hogy semmi okuk az örömre. A világ végén voltak. 

A kis táborban csak néhány katona volt, alig több, mint egy szakasz. 
Hartmann sejtette, miért elegendő egy maroknyi őrszemélyzet. A mocsár 
a szemhatárig húzódott. Aki menekülni akart, nyugodtan megpróbálhatta. 

Minden munkát kézzel végeztek. Egy hónapnyi fárasztó munka után 
Hartmann úgy érezte, minden ereje elfogyott. Az állandó kemény munka, 
a hiányos táplálkozás és a  magárahagyatottság érzése felőrölte 
ellenállását. A kétségbeesés első jelei mutatkoztak rajta. Helyzete még 
nehezebb lett, amikor társai vezetőjükké választották. Ezerötszáz német 
figyelt rá, és példát kellett mutatnia nekik. 

Ebben a kritikus helyzetben egyszerűen az döntött, hogy a Luftwaffe 
egyik híres tisztje volt. 

Öt héttel a mocsár közepén lévő büntetőtáborba való érkezése után 
minden törzstisztet - az őrnagyokat és a magasabb rangú tiszteket - egy 
számukra létrehozott különleges táborba Grjasovecbe helyezték. 

Kirovhoz képest a grjasoveci tiszti tábor elsőosztályú létesítmény volt. 


Hartmann érkezése idején Grjasovec-ben volt Hans Hahn őrnagy a 2. 
, Richthofen" vadászezredből, aki az angliai légicsaták egyik legjobb 
pilótája volt. Hahn lelövése, 1943. február 21. óta orosz fogságban volt. A 
keleti fronton 40, a britek ellen 68 győzelmet ért el. 

Az ,Igazat mondok" című könyvében Hahn Grjasove-cet , üdülő"-nek 
titulálja a többi táborhoz és börtönhöz képest, melyekben fogsága idején 
raboskodott. 

Miután Hartmann szembesült az itteni, viszonylag kellemes 
körülményekkel, nem telt sok időbe, hogy újra a régi légyen. Rövid 
kórházi tartózkodás után, ahol azt vizsgálták nem kapott-e a mocsárban 
tífuszt, visszanyerte régi életkedvét és lendületét. Könnyű munkára, a 
konyhára helyezték. A konyhaszolgálatra beosztás volt az NKVD azon 
törekvésének a nyitánya, hogy megnyerjék őt a szovjeteknek. 

Súlyos lelki csapást jelentett Hartmann-nak, hogy sok ismerőse 
engedett az NKVD-nek, köztük egykori parancsnoka is. Ma azt mondja 
Hartmann: ,A háború végén híres ember lett. Németország-szerte 
rengeteg propaganda készült vele és róla. Mindig is jó barátnak és kitűnő 
vadászpilótának tartottam. De alapjában véve egyszerű jellem volt. Sosem 
részesült alapos képzésben, és ezt kritikusai gyakran a szemére is 
hányták. 

A kapituláció után eltűnt a dicsősége, és napról napra megalázó 
munkára kényszerítették. Ezt a bukást nem tudta megemészteni. 

Egy nap odajött hozzám, és azt mondta: , Elyondolkoztam a dolgokon; 
végül is nem maradt más lehetőségünk, át kell állnunk az oroszok 
oldalára." Nekem más volt a véleményem. Így folytatta: , Minden régi 
nézet elvesztette az értékét. Németország nincs többé." Nem sokkal 
ezután írt egy levelet, melyet a tábori tolmács lefordított, és elküldte az 
orosz vezetésnek. Ezután Grjasovecből egy Moszkva melletti táborba 
vitték, és 1950-ben tért vissza Németországba. 

Kétséges, hogy az egykori parancsnok bármi jelentőset tett volna az 
oroszok érdekében. Nagyon valószínűtlen, hogy olyan dolgot mondott 
volna az oroszoknak, amit azok már eleve nem tudtak, vagy egy besúgó 
már nem mondott el nekik. Ennek ellenére az NKVD , által 
kompromittálódott; azóta a vadászpilóták közösségének a szemében 
megbélyegzett. 

A kezdeti időkben Grjasovecben a fogva tartott németek még nem éltek 
át azt, amit később, ezért tartózkodtak az ilyen cselekedetektől. Az NKVD 
pszichológiai háborúja még csak akkor kezdődött. 

A szovjet fogság első éveinek szenvedéseit egy olyan levél örökítette 
meg, melyet egy Oroszországból hazatérő hadifogoly csempészett 
Németországba. A levelet Hartmann 1947. október 30-án írta a 
feleségének. A néhány hasonló módon kicsempészett levél jelentette Usch 
számára az egyetlen kapcsolatot férjével a tíz és fél éves fogság ideje 
alatt. 

A hivatalos levelezés szabályai szerint csak 25 szót tartalmazhatott egy 
levelezőlap - ha az NKVD puszta önkényből nem korlátozta 10 vagy 5 
szóra. Ez az 1947-ben íródott levél egy fogoly keserűségeinek és 
kétségeinek hű tanúja. 


7150-es számú tábor 1947. október 30. 


Kedves Usch! 

Holnap egy új transzport indul, és velük talán eljut hozzád ez a levél. A 
történetem egészen röviden: 1945. május 98-án ejtettek foglyul az 
amerikaiak, május 14-én átadtak az oroszoknak. Május 25-én Budweisból 
Bécsen, Budapesten, a Kárpátokon, Ukrajnán, Kijeven, Moszkván 
keresztül Kirovba szállítottak. Egy mocsárban lévő táborban mintegy 
1000 közkatonával és 100 tiszttel találkoztunk. Mind rossz bőrben volt az 
elégtelen táplálkozás és a szörnyű bánásmód miatt. Kirovban a tisztek 
csoportjának vezetője lettem. Graf is ott volt, és felügyelt mindenkit. A 
közkatonáknak olyan keményen kellett dolgozniuk, hogy hullottak mint a 
legyek. Minden nap legalább ketten, de sokszor öten is meghaltak. 

Augusztus 17-én bennünket, tiszteket áthelyeztek a 7150-es táborba, 
mintegy 60 kilométerre Vologdától. Most is ebben a tiszti táborban 
vagyok. Nagy barakkokban lakunk. 400 ember van egy teremben 
(keskeny deszkapriccseken). Az egész hihetetlen. Biztos vagyok benne, 
Németországban a marhákat is jobb körülmények között tartják. De az 
ember hozzászokik — ehhez, csakúgy — mint az egészségügyi 
körülményekhez, melyek olyanok, mint ezer évvel ezelőtt. Az orvosi 
ellátás kielégítő. Az ellátás napi 600 gramm kenyérből, 30 gramm vajból, 
40 gramm cukorból, híg levesből és egy merőkanál kásából áll. 

A tábor az NKVD, az orosz titkosszolgálat alá tartozik, amit átállt 
németek is segítenek. Köztük van egy egykori hadbíró táborparancsnok, 
aki nagyon fél az oroszoktól, de a szervezéssel kapcsolatos feladatait 
egész jól ellátja. A többiek disznók és árulók, akik minden táborban ott 
vannak, antifasisztáknak"7 nevezik magukat. Ha az ember közelebbről 
megnézi őket, rájön hogy egykori SS-orvosokról, Hitlerjugend-vezetőkről, 
SA-vezetőkről és egyéb csalókról van szó. Nem tudom hogy az oroszok 
mit akarnak ennyi érzelem-akrobatától, akik tegnap elárultak bennünket, 
holnap pedig újra köpönyeget váltanak. Ezek az emberek teszik pokollá a 
fogságot 

Kilenc hónappal ezelőttig állandó politikai nyomásnak voltunk kitéve. 
Minden gyanús személyt politikailag átvizsgáltak, és ez mindannyiunkra 
kihatással volt. A politika határozta meg a ruházkodás módját, a munka 
nehézségét és a foglyokkal való bánásmódot. A külső megjelenés elárulta, 
hogy a foglyok kivel szimpatizálhatnak. 

Megrázott a tisztikar viselkedése, amikor már nem tudtak mit mondani. 
Nem voltak tekintettel a hivatásra, a rangfokozatra, a származásra, pedig 
ezek szavatolták a méltó magatartást. Alezredesek loptak, árulókká 
váltak, besúgták társaikat, az NKVD spiclijei lettek. Hidd el, megtanultam 
az embereket megfigyelni, hogy lássam, mi rejlik az álarcuk mögött. 

Friss fehérneműt csak minden nyolcadik héten kapunk, ez nyáron 
három hónap is lehet. Most a tél befedte ezt a mocskos vidéket, és a 
poloskák meg a bolhák igazi csapást jelentenek. Nem túlzok. Ennyit a 
külső körülményekről. És most magamról. 

Mint német , háborús hőst", az oroszok állandóan foglalkoztatnak, talán 
az érthetetlen viselkedésem miatt. Egyszer egy NKVD-törvényszék elé is 
állítottak, de elengedtek, mert azt mondtam, egyszerűen lőjenek agyon. 
Ezt nem akarták. A módszereikről nem akarok írni. Talán már hallottál 
róluk. 

Senkit sem ismertem amikor ebbe a táborba kerültem, csak az egykori 


parancsnokom volt mellettem, ő nemsokára átállt az , antifasisztákhoz", 
és engem is megpróbált rávenni erre. Ezen a területen sem ismertem ki 
magam igazán, és azért az első hónapokban hajlottam hozzájuk, de aztán 
kiismertem őket, és saját utamat kezdtem járni, mint afféle , fasiszta". 

Hála Istennek ezek az emberek aztán békén hagytak. Besúgók 
befeketítettek az NKVD-nél és egy éjszaka közepén kihallgattak. 
Meggyanúsítottak, hogy régi fasiszta vagyok. Olyan volt, mint a 
középkorban az inkvizíció előtt De meg tudtam mondani a 
véleményemet, és megcáfoltam minden gyanút. Az oroszok is belátták, 
hogy saját embereik mocskos játékot űznek velem. Az NKVD-sek 
felmentettek, és aztán békén hagytak. 

Az egykori elöljáróm Moszkvába utazott, hogy ott jól megy-e neki, nem 
tudom - de valószínű. Az első évben a törzstiszteknek is dolgozniuk 
kellett. A munka itt egyenlő a legrosszabb rabszolgasággal, amit csak el 
lehet képzelni. Azt hiszem, nekünk még rosszabb, mint a római 
rabszolgáknak. Képzelj el hat-nyolc civilizált, jó nevelésben részesült 
embert, akik kötőfék elé vannak fogva, és egy kocsit húznak mint a lovak 
az eke előtt. Utat építünk ásóval, fát vágunk fejszével - és minden 
munkánál egy bizonyos normát kell teljesíteni, különben kevesebbet 
kapunk enni. Ez az igazi világforradalom. 

1945 végén parancs érkezett, hogy a törzstiszteknek csak saját 
elhatározásukból szabad dolgozniuk. Mivel nem azért jöttem a világra 
hogy az oroszoknak gürcöljek, azonnal abbahagytam a munkát. Nem 
hagytam magam befolyásolni sem fenyegetéssel, sem hízelgéssel. 

Nem számítok rá, hogy 1948 előtt szabadon engednek, és akkor is csak 
úgy, ha nyugatról nyomást gyakorolnak rájuk, és ha nem lesz újabb 
háború. Egy újabb háború kilátástalanná tenné a helyzetünket. 

A posta az egyetlen, ami reményt önt belénk. Az NKVD megmutatja 
nekünk a szocializmus fejlődését: 25 szó egy hónapban; 10 újabb szó már 
előrelépést jelent. Ez a mindennapos akadékoskodás jól mutatja az itteni 
mentalitást. 

Egy vékony réteg jól él, a tömegek koldusszegények és lumpenek - 
ilyennek képzelik a világ legszabadabb és legboldogabb országát. Könyvet 
lehetne írni velük született ostobaságukról, mely kisebbségi érzéssel 
társul. 

Hát így, most már tudod, hogy vagyok. Csak remélhetem, hogy a 
fogságom hátralévő része gyorsan elrepül, és nemsokára viszontláthatjuk 
egymást. Addig meg ,fel a fejjel és bátorság". Harc nélkül nincs 
győzelem, semmi sincs hiába. 

Újra együtt leszünk, és átöleljük egymást. Gondolataimban a karomban 
tartalak, 

Eriched. 


További nyolc nehéz évnek kellett elmúlnia, hogy a fogság és a 
jogfosztottság járma lekerüljön Erich Hartmann válláról. 


A HÁBORÚS BŰNÖS 


Az ember története egyszerűbb, mint gondoljuk. Mindig ugyanazt teszi: 
igazat szól, és hamisan cselekszik. 
(Clemenceau) 


Az NKVD 1947-től Erich Hartmann-nak megtiltotta a levelezést, hogy 
megtörje a gerincét. Az Usch-tól rendszeresen érkező levelekben szereplő 
részleteket rendszeresen idézték neki, hogy megtörjék. De éppen csak 
annyit tudhatott az otthoni hírekből amennyi ahhoz kellett, hogy alig 
elviselhető honvágyat ébresszen benne. Minden mást visszatartottak. A 
szörnyű kampány két évig tartott. 

Az NKVD azt akarta, hogy Hartmann írja le vallomásában a háborús 
bűnöket, melyekről tud. A , vallomást" természetesen az NKVD gyártotta, 
kitalált részletekkel. 

Az összes lehetséges kényszerítő eszközt alkalmazták, de ő harcolt, és 
becstelen ellenfeleit két éven keresztül sakkban tartotta. 

Ellenállását odáig vitte, hogy éhségsztrájkba kezdett, és lemondott 
arról a darabka kenyérről, mely szükséges volt a mindennapokhoz, a 
túléléshez. El volt szánva rá hogy éhen hal, ha arra kényszerítik. Még 
nem volt 28 éves, de minden ereje elfogyott. 

Az oroszok három napig tűrték, hogy nem eszik és nem iszik. Negyedik 
nap reggel kivágódott a börtön ajtaja, két markos őr kivitte a tömlőéből, 
és a tábori orvoshoz cipelte. Az orvos csupasz rendelőjében már várt rá. 
Bólintott az őröknek. Az elgyengült Hartmannt a rendelő sarkában álló 
priccshez vonszolták. Kirúgták alóla a lábait, és amikor elterült, 
megragadták a karjait és a lábait. Tehetetlen volt. Az orvos odalépett 
hozzá, és egy csövet dugott le a száján keresztül a gyomrába. A cső másik 
vége egy folyadékkal töltött műanyag tartályhoz volt kötve. 

Az orvos megnyomta a tartályt, és Hartmann érezte, hogy megtelik a 
gyomra. Köpködött és öklendezett, hogy megszabaduljon a csőtől. Az őrök 
minden mozdulatát megakadályozták, az orvos pedig tovább töltötte a 
folyadékot. 

- Tojás és cukor, Hartmann - mondta az őr. - Valamit ennie kell. A 
komisszár így rendelkezett. 

A kényszertáplálás és a tömlöc magánya 27 napon át tartott. Ennek az 
időszaknak a végére Hartmann valóságos emberi roncs lett. Már nem 
ellenkezett az őrökkel, bár azok minden tápláláskor lefogták. A 
huszonhetedik napon az NKVD-komisszár meglátogatta a tömlöcben. 

- Nézze, Hartmann, figyeljen ide! Itt van a felesége öt levele. Ot levél! 
Tele van újdonságokkal a maga számára, újságokkal otthonról, a 
családjáról. Az egyetlen amit tehet hogy megkapja a leveleket, ha felhagy 
az éhezéssel. 

Hartmann a levelekre pillantott, melyeket a komisszár legyező alakban 
tartott, mint a kártyákat szokás. Látta rajtuk a stuttgarti pecsétet. A 
kedves Usch keze írása volt. Két éven keresztül semmit sem hallott róla, 
és most elérhetően közel volt öt életjel. Visszahanyatlott a tömlöc hideg 
padlójára, és a sötétben némán zokogni kezdett. Ha igazolásra lett volna 


szüksége hogy ereje végére ért, a sírás elég bizonyíték volt. 

Mintegy válaszul a gondolataira felpattant a tömlöc ajtaja. A két állatias 
őr állt ott, hogy újra elvigyék az orvoshoz. Olomnehéz fáradtságot érzett 
amikor felállt, és remegve lépett ki a tömlöcből. Lábai olyanok voltak, 
mint a gumi. Az őrök elhurcolták az orvosi szobába, és megint le akarták 
fogni. Gyengén feléjük fordult. 

- Enni fogok. Újra enni fogok. Fel... fel... felhagyok az éhségsztrájkkal. 
- Az orosz orvos meglepetten nézett rá. Aztán széles mosoly áradt szét az 
arcán. Cigarettával kínálta Hartmannt. 

- Helyes. Enni fog. Jelentem a komisszárnak. - Az orvos felemelte az 
asztalról a tartályt a csővel, aztán elhúzta a száját, és visszaejtette az 
asztalra. - Ez a táplálkozásnak egy elég rohadt módja, Hartmann. Örülök, 
hogy újra észhez tért. 

Hartmann bizonytalanul kibotorkált az orvosi rendelőből, és az őröktől 
kísérve a komisszár szobája felé vette útját. Az utolsó erejét kellett 
összeszednie, hogy meg tudja tenni a hetven méteres utat. Verítékben 
ázva, remegve, az ájulás határán botlott be a szobába, és egy székre 
rogyott. Egy őr kiment a konyhába, és egy pléhtányéron némi kenyeret 
hozott neki. Hartmann a száraz kenyérdarabra vetette magát, darabokra 
tördelte és mohón befalta. Egy korty levest is ivott rá. A kezei annyira 
reszkettek, hogy alig tudta tartani a bögrét. Sosem ízlett még étel 
ennyire, még akkor is, ha ez jóformán moslék volt. Valamivel jobban lett, 
és csendben megesküdött magában, hogy soha többet ilyen ostobaságot 
nem tesz, mint ez az éhségsztrájk. 

A komisszár odaadta neki az öt levelet. Hartmann feltépte a 
borítékokat, és ugyanolyan mohón vetette magát a levelekre, mint az 
imént a kenyérre. 

Usch tehát jól van. Csodálatos! A hírek elixírként hatottak rá. , Nyíló 
virágok... Koncert a város főterén... Apa és anya jól van... Új ruha..." Az 
élet mindennapjai Németországban - minden nagyon érdekelte. Az élet 
újra elviselhetővé vált, miután megtudta hogy Usch biztonságban van, és 
odahaza minden rendben. Az új hírek több életerővel töltötték meg, mint 
az evés. Új embernek érezte magát, már semmi sem rendíthette meg. 

Amikor Hartmann harmadszor olvasta a leveleket, feltűnt a komisszár 
alakja, és beárnyékolta az idillt. Az orosz elhúzott táskájából egy papírt, 
és egy tolltartóval együtt Hartmann elé rakta. 

- Itt kell aláírnia - mondta. 

Hartmann átfutotta a bűnök listáját, melyet aláírásával kellett volna 
hitelesítenie. Eszerint asszonyokat és gyerekeket gyilkolt, otthonokat 
rombolt le, és a Szovjetuniónak súlyos anyagi veszteséget okozott. 

- A leveleimet már elolvastam, így nincs szükség arra hogy elismerjem 
ezeket a hazugságokat. 

Az orosznak megnyúlt az arca. 

- Ez azt jelenti, hogy megtagadja az aláírást, miután tápláltuk, és 
megóvtuk az öngyilkosságtól? 

- A papírt nem írom alá. Nem az én anyanyelvemen írták. Ezen kívül 
sosem gyilkoltam asszonyokat és gyerekeket, a háborúban sem. Amiatt 
pedig nem szégyenkezem, hogy katonaként a hazámat szolgáltam. 

- Óva intem ettől, Hartmann. Ez súlyos büntetést von maga után. 
Sosem szabadul ki a fogságból. 


Hartmann közvetlenül az NKVD emberének a szemébe nézett. 

- Évek óta ugyanazt mondja. Ezzel még Lenin irányelveit is megsérti, ö 
azt mondta, hogy az az ország mely a háború után hat hónappal nem 
engedi haza hadifoglyait, nem számít a civilizált országok közé. Maguk öt 
éve rabszolgaként tartanak Oroszországban, és azt kívánják, ismerjek el 
olyan bűnöket, melyeket az NKVD propagandistái találtak ki. Nem, sosem 
írom alá ezt az átkozott papírt. 

A komisszár dühtől tajtékozva kirohant a teremből. 

Hartmann újra elolvasta a leveleket, és élvezte az otthoni híreket. Most 
már jöhet bármi. A levelek jelentették számára a világot, és bizalom 
sugárzott belőlük. A következő napokban észrevette, az oroszok mennyire 
örülnek annak, hogy befejezte az éhségsztrájkot. Hartmann mindent 
megevett amit csak tudott, és kezdte visszanyerni a súlyát. 

Kutejnikovoban 1400 katona raboskodott vele együtt. Heteken belül 
kétharmadukat hazaküldték. A fenyegetésnek megfelelően Hartmannt 
továbbra is fogva tartották. Rövidesen megtudta, miért. 

Egy nap, miután az utolsó nagyobb fogolycsoportot is hazaszállították, 
a komisszár egy szakasz fegyveres őrrel végigment a foglyok szállásán. 
Felállt egy padra, és a szovjet kormány közleményét kezdte felolvasni. 
Oldalakon át másról sem volt szó, mint orosz asszonyok és gyerekek 
brutális meggyilkolásáról, szovjet létesítmények lerombolásáról, és a 
propagandisták más jól ismert vádjairól. Ezután a komisszár egy hosszú 
listáról neveket olvasott fel, köztük azt is, hogy , Erich Hartman őrnagy, 
német légierő" . 

Ezután becsapott a bomba, ,,... minden fent nevezett hadifoglyot a mai 
nappal a szovjet kormány háborús bűnösnek nyilvánít. Mint háborús 
bűnösöket, kivonja őket a Genfi Konvenció és a Nemzetközi Vöröskereszt 
fennhatósága alól; a mai naptól a szovjet törvényeknek megfelelően 
bűnözőknek tekinti őket és minden fent nevezett hadifoglyot ezennel 
huszonöt év kényszermunkára ítél." 

A hadifoglyok felháborodottan kiáltottak fel, de a komisszár mellett 
lévő fegyveresek sakkban tartották őket. A komisszár folytatta. , Minden 
háborús bűnös napokon belül kézhez kapja a vádiratát. Ez minden." 

Beváltották fenyegetésüket. 


FELKELÉS SAHTIBAN 


Az embernek ámítás nélkül szembe kell néznie a rosszal, különben nem 
tudja, mi a valóság, és hogyan győzze le. 
(George Bernard Shaw) 


Hartmanntól az ítélet megvonta azt az alapvető jogot, hogy a Genfi 
Konvenció védelme alá helyezze magát. Bár az NKVD nyíltan figyelmen 
kívül hagyta és semmibe vette, ez volt az egyetlen jogi alap, melyre a 
német foglyok hivatkozhattak Oroszországban. Hartmann mellett mások 
is voltak, akik megtagadták hogy saját hazájuk és fogva tartott társaik 
ellen a Szovjetuniónak dolgozzanak. Az orosz törvények alapján - melyek 
csak Erich Hartmannra voltak érvényesek - nem volt többé katona, sem 
hadifogoly. A jövőben más német ,háborús bűnösökkel" és közönséges 
orosz bűnözőkkel lesz összezárva. 

Hartmann elszánta magát, hogy nem ismeri el a jogellenes szovjet 
ítéletet. Mialatt a vonat délnek, a Sahti melletti kényszermunkatábor felé 
száguldott vele, halkan beszélni kezdett magához. 

,Senki sem védi meg a jogaidat rajtad kívül, Erich. Ez a helyzet. így 
akarnak ezek az emberek tönkretenni. Elszigetelnek, míg a külső és a 
belső nyomás alatt összeroppansz. Ellen kell állnod, Erich, különben az 
életeddel fizetsz." 

Ezzel az elhatározással menetelt a Sahti láger csúnya kőházakból és 
barakkokból álló nyomasztó épületegyüttese felé, melyeket az 
elmaradhatatlan, őrtornyokkal tűzdelt szögesdrót vett körül. Az ítéletnek 
megfelelő kényszermunkát a néhány kilométernyire lévő szénbányában 
kellett végeznie. Amikor a foglyok áthaladtak a kapun, Hartmann 
felnézett, és egy táblán a következő, gúnyos feliratot látta: , Munkánk a 
Szovjetuniót erősíti! ". 

Ha arra kényszerítik, hogy a Szovjetuniót erősítse, sosem szabadul, 
gondolta. Ez a gondolat megkeményítette az ellenállását. Ha 
megpróbálják rabszolgává tenni, addig éhezik, míg meghal. Az NKVD 
kényszerítheti, hogy egyen, de sosem lesz a szovjetek rabszolgája. 

Első nap kiterelték a foglyokat nyomorúságos barakkjaikból, és a 
szénbányába vonultak. Amikor a tömeg elindult, Hartmann nem mozdult. 

- Sok szerencsét, Bubi! - kiáltotta egy hang a társai köréből, akik 
műszakra indultak. Néhány pillanat múlva Hartmann már egyedül állt a 
barakkok előtt. Az őrök megállították a menetet. Egy orosz odalépett 
hozzá, és fegyvere tusával gyomron vágta. A német kék szemeivel 
nyugodtan tekintett az őr szemébe. 

- Gyerünk, indulás! - ordította az őr. Hartmann nyugodtan kezdett 
beszélni. 

- Német tiszt vagyok, és a Genfi Konvenció védelme alatt állok. Nem 
kényszeríthet munkára. Nem fogok dolgozni. 

Az őr kiáltott az őrmesternek. Az dühösen közeledett. Alacsony, szláv 
típusú ember volt, rövid lábakkal és kerek fejjel. - Mi van itt? - kérdezte. 

- Örmester, ez a fogoly nem hajlandó dolgozni. Az őrmester 
hitetlenkedve Hartmannra meredt. 


- Miért nem akarsz dolgozni? Beteg vagy? 

- Nem. Tiszt vagyok, ezért a Genfi Konvenció értelmében nem 
kényszeríthet munkára. A táborparancsnokkal akarok beszélni. 

Az őrmester hátrált egy lépést. 

- Meg fogod látni, hogy a Konvenciónak itt nincs túl nagy jelentősége. 
Mindnyájan azért dolgozunk, hogy a Szovjetuniót erőssé tegyük. 

Hartmann nyugodtan válaszolt. 

- Tudom. Ezért nem fogok dolgozni. 

Az őrmesternek összeszorult a torka. A szőke férfi olyan helyzetbe 
hozta, melyre nincsenek előírások. 

- Rendben. Elviszlek a parancsnokhoz. De meg fogod bánni. Gyere. 

A parancsnok egy kövér ezredes volt. Külsője ellenére félelmetesnek 
próbált mutatkozni, ezért jegesen így szólt Hartmannhoz: 

- Mi az ördögöt jelentsen ez? 

- A Genfi Konvenció értelmében... 

- A maga számára nem létezik a Genfi Konvenció. Háborús bűnök miatt 
ítélték el. Örüljön hogy dolgozhat, mert ez azt jelenti, hogy még életben 
van. 

- Ezredes, az Ön országa megnyerte a háborút, méghozzá több mint öt 
éve. Én a legyőzött ország légierejének tisztje vagyok, és nem holmi 
bűnöző. Maga Lenin mondta, hogy minden ország, amelyik hat hónapnál 
tovább fogva tartja hadifoglyait, dégénérait. 

Az ezredes csodálkozva emelte fel a szemét. 

- Maga ismeri Lenin írásait, Hartmann? 

- Igen, ismerem. Mindet olvastam. Azt is írja, hogy az a nemzet amelyik 
munkára kényszeríti hadifoglyait, olyan mint egy élősködő parazita. 

Az ezredes felállt. Szemmel láthatóan úgy vélte, aznapra ennyi elég volt 
Leninből. 

- Megtagadja a munkát? 

- Feltétlenül. Követelem, hogy egy nemzetközi bizottság vizsgálja meg 
a táborban uralkodó körülményeket. Ha nem teljesíti, lőjön agyon. 
Lövessen agyon, mert nem fogok dolgozni. 

Az ezredes megnyomott egy gombot az asztalán, mire megjelent egy 
tiszt. 

- Zárja ezt a foglyot magánzárkába, míg hajlandó nem lesz dolgozni. 

Az ezredes egykedvűen nézett Hartmannra, amikor azt egy fegyveres 
őr kikísérte az ajtón. 

A földalatti tömlöc a tábor kapujánál lévő őrbóődé mögött volt. Egy 
súlyos ajtó volt a bejárata a kerítésen belül. Amikor a sötétség megint 
Hartmannra borult, önuralomra volt szüksége, legyőzendő feltörő dühét. 
A sötétségbe és a magányban van valami jó is. Ismét alkalma van Usch-ra 
koncentrálnia. Gondolatban Weil im Scönbuch-ban járt. Az otthon képei új 
erőt öntöttek belé. Tudta, ezt is túl fogja élni, csakúgy mint az eddigi 
hasonló büntetéseket. 

Az első nap után azok a ,háborús bűnösök", akiket Hartmann-nal 
együtt vittek Sahtiba, rendkívül kimerült állapotban érkeztek meg a 
bányából. A munka gyilkosan kemény volt, az ellátás alig tette lehetővé a 
túlélést, a teljesítendő normáról nem is beszélve. Amikor kimerülten 
betámolyogtak a szörnyű hálóterembe, az őrmester közölte, hogy 
Hartmann a földalatti tömlöcben van. 


A hír bombaként robbant. A foglyok nem tudtak többé uralkodni 
megtépázott idegeiken. A barakkból hallatszó felháborodott kiáltozást és 
izgatott vitát hallva az őrök arra gondoltak, hogy erőszakkal vetnek véget 
a nyugtalanságnak. Mindenki felkelésről suttogott. Ahogy múltak a napok 
és Hartmann még mindig nem tért vissza a barakkba, a foglyok dühe úgy 
fokozódott, mígnem már robbanással fenyegetett. A feszültséget fokozták 
a rabszolgasághoz hasonló körülmények és az állandó zaklatás. 

Ötödik nap este, amikor a foglyok visszatértek a munkából, látták hogy 
a tömlöc ajtaja nyitva áll. A tömlöcben Erich Hartmann ült egy székhez 
kötözve. Két markos őr föléhajolt, az egyikük a hajánál fogva 
hátrafeszítette a fejét, a másik pedig ennivalót tömött a szájába. A 
megalázó színjáték volt a holtfáradt foglyok számára az utolsó csepp a 
pohárban. 

Következő reggel amikor ébresztőt fújtak, dühös kiáltás hangzott fel 
száz torokból. Mielőtt ráeszméltek volna mit tesznek, a foglyok 
kirontottak a barakkból, és az őrökre támadtak. Ezután a tömeg a 
táborparancsnok irodájához rohant. Az ezredes megrémült amikor 
kivágódott az ajtó, és a felindult tömeg rátámadt. 

A székéhez kötözött Hartmann némán ült a sötétben, amikor hallotta 
hogy dörömbölnek az ajtón. Valaki azt kiáltotta: ,Ki fogunk hozni!" 
Fejszével akkora rést ütöttek az ajtón, amelyen egy kéz befért. így ki 
tudták nyitni az ajtót. Két fogoly rontott izgatottan és zihálva a tömlöcbe. 

- A láger egész személyzetét megkötöztük. Szabad vagy, Bubi. Ez egy 
valódi felkelés. - Ezután elvágta a köteleket. Hartmann felállt, és vért 
masszírozott a kezeibe meg a lábaiba. A napfénytől megfájdult a szeme. A 
vigyorgó foglyok elmentek a megkötözött börtönőr mellett, akit belöktek 
a tömlöcbe, és sietve a székhez kötözték. 

Amikor Hartmann a táborparancsnoki iroda közelébe ért, látta, milyen 
nagy tömeg gyülekezik ez épület körül. 

A táborvezetés egy ezredesből, két őrnagyból, tizenhat őrből és egy 
orvosnőből állt. Két német tiszt, Wolf ezredes és Prager alezredes 
megpróbálták irányítani a felkelést, de most minden szem Hartmannra 
irányult. Tőle várták az irányítást. 

A parancsnok, a két őrnagy és az orvosnő megdöbbentnek látszott. 
Szemmel láthatóan azt hitték, életük annak az embernek a kezében van, 
aki a felkelést vezeti. De nem volt igazuk. 

- Engedjétek el és hagyjátok békén őket - mondta Hartmann. 

Győzelmi mámorukban a német foglyok kiszabadították az orosz 
foglyokat is. Ők rögtön elkaptak néhány gyűlölt spiclit, és elnáspángolták 
őket. A lágerbeli felkelés és az orosz foglyok kiszabadítása a tábor 
kapujához csalogatta Sahti lakosságának egy részét. Az orosz foglyok 
megpróbáltak eltűnni, de a németek haboztak. 

Egy idősebb orosz asszony kendővel a fején kívülről bátorította a 
németeket. 

- Gyertek ki! Most gyertek, amíg tudtok! Mi el viszünk benneteket! 
Gyerünk! Gyertek már! 

Néhány fellelkesült hadifogoly a kapuhoz rohant. Hartmann eléjük 
ugrott, és feltartott kézzel megálljt parancsolt. 

- Állj! Maradjatok itt! Senki nem megy ki innen. 

- Dehát miért, Bubi, miért? - A társai nem értették. 


- Ha elmentek, szökevények vagytok. Erre az esetre az oroszoknak 
pontos parancsaik vannak. Lelőnek benneteket mint a kutyát, mielőtt 
megtennétek öt kilométert. 

- Akkor mit tegyünk? 

- A lágerben maradunk - mondta Hartmann határozottan. Valaki majd 
biztosan jön.  Felvesszük a kapcsolatot a  táborparancsnokunk 
feletteseivel. Elmesélünk mindent, így véget vethetünk neki, és jobb lesz 
a helyzetünk. De a táborból ne menjetek ki, mert megölnek benneteket! 

Egy hang azt kiáltotta a tömegből: - Erichnek igaza van. Megölnek 
bennünket, ha elhagyjuk a lágert. - Zúgolódás támadt. Hartmann úgy 
érezte, megelőzött egy katasztrófát. 

- Gyertek - mondta - a táborparancsnokkal felhívatjuk a főnökét! 

- Ezredes - mondta -, kérem, üljön le. Hívja fel elöljáróját, és értesítse a 
történtekről. 

Az ezredes a vállát vonogatta. 

- Tábornok, itt a Sahti láger parancsnoka. A német foglyok fellázadtak. 
- A vonal túlsó végén a csodálkozó kiáltást kérdések özöne követte. Mikor 
ez véget ért, a parancsnok válaszolt. - Nem, tábornok, a foglyok fogva 
tartanak engem és az egész személyzetet... Nem, semmit sem tudunk 
tenni. Hartmann fogoly beszélni akar Önnel. 

Hartmann átvette a kagylót. Most jól hasznosíthatta orosztudását. 

- Tábornok, ebben a táborban rendkívül rosszak a körülmények. 
Személy szerint én vagyok a felelős a felkelésért, mert nem tűrtem hogy 
bűnözőként kezeljenek és  rabszolgamunkára kényszerítsenek. A 
barakkokban rettenetes körülmények uralkodnak, és a disznók is jobb 
ellátásban részesülnek, mint mi. A munka is csak arra jó, hogy kínozzanak 
bennünket. 

- Maga szerint mit tehetnék? - A tábornok hangja kemény volt. 

- Moszkva küldjön egy embert a körülményeink kivizsgálására. Ezen 
kívül egy nemzetközi bizottság vizsgálja meg az itt uralkodó állapotokat. 
Történjen valami, ami könnyíthet a helyzetünkön. 

- Meglátjuk, mit tehetünk, Hartmann. Addig is maga felel azért, hogy a 
parancsnokkal és a beosztottakkal semmi se történjen. 

Hartmann nevetve társaihoz fordult. 

- Emiatt ne aggódjon, tábornok. Mi itt mindnyájan úriemberek 
vagyunk. 

Amikor kicsivel később megérkezett a tábornok Rosztovból, a katonák 
betódultak a kapun, és a németeket barakkjaikba szorították. Az oroszok 
azzal vetettek véget a felkelésnek, hogy öt napra leállították a munkát. 
Aztán a hatodik napon színt vallottak. 

A következő kilenc hónapból ötöt Hartmann a novocserkaszki 
tömlöcben töltött. Ez idő alatt postát sem kaphatott. Folyamatos 
beadványainak megválaszolására az oroszok egy vizsgálóbizottságot 
állítottak fel, amely kizárólag az ő esetét vizsgálta ki. Moszkvából egy 
tábornok, két ezredes, két őrnagy és titkár érkezett, és megkezdődött az 
eljárás. 

Az ítélet már készen volt, jóval azelőtt mint a bizottság megkezdte 
volna a látszateljárást: , 25 év kényszermunka a nemzetközi imperializmus 
szekértolójának." 

Amikor Hartmann 1951-ben elhagyta Novocserkaszkot és az Ural-beli 


Diaterkába vitték, a Sahti felkelés története már legenda lett a foglyok 
körében. Diaterká-ban a foglyok lelkesen fogadták Hartmannt, akinek 
ezért rögtön jelentkeznie kellett a táborparancsnokságon. 

Egy újabb NKVD-tiszttel folytatott szokványos szópárbajra számított, de 
amint belépett, rögtön látta, hogy itt másról van szó. Egy alacsony embert 
látott, ideges kézmozdulatokkal és idegesen vibráló nevetéssel. Szemmel 
láthatóan óvatos volt, és a foglyot a keresztnevén szólította. 

- Erich, remélem Diaterkával elégedett lesz. 

- Ha jól látom, ez egy szokványos fogolytábor, attól eltekintve hogy itt 
több a kerítés meg a drót. 

- Nos, Erich, azt szeretném... nem szeretném ha az én táboromban is 
felkelést robbantana ki, mint Sahtiban. 

- Tiszt vagyok, tehát nem kell dolgoznom. 

- Akkor minden rendben, Erich, Diaterkában nem lesz oka a lázadásra. 
Nem kell dolgoznia. 

A szigorú őrizet és a fogolytársak különböző személyisége állandó 
veszekedést eredményezett. Hartmann többnyire gróf ,Sigi" von der 
Schulenburghoz és Otto Günschéhez csatlakozott. Hitler egykori 
adjutánsa - magas, szőke, hihetetlenül erős ember - barátságos és 
nyugodt személyiség volt, épp ellentéte annak, amire vele kapcsolatba 
számítani lehetett. 

Günsche utolsó németországi feladata az volt, hogy el kellett égetnie 
Hitler holttestét annak öngyilkossága után. Egyéves együttlétük alatt 
sokszor elmesélte Hartmann-nak a történetet, mindig ugyanúgy, nem 
színezett ki semmit, és nem is túlzott. Hitler holttestét öngyilkossága után 
egy szőnyegbe csavarva a Führer bunkere mögé vitte. Hat vagy hét kanna 
benzint öntöttek a becsavart testre, és egy gyufa az egészet lángba 
borította. Ennek ellenére csak a test felülete égett meg. 

Siegírid von der Schulenburg gróf más okból került Di-aterkába. Az 
oroszok 1945 januárjában Bromberg közelében ejtették foglyul. 

Hivatásos tiszt volt, és az 1. kozákdivízióval harcolt, amely szökött 
kozákokból állt, akik önkéntes egysége ádázul küzdött a Vörös Hadsereg 
ellen. Ezen kívül von der Schulenburg patinás nevet viselt. 

Hartmann barátsága Günschével, von der Schulenburg-gal és Harald 
von Bohlen-Halbachhal a különleges fogság nehéz körülményei között 
hamar elmélyült. A földön aludtak, és vállvetve harcolták harcaikat. 
Közben eltelt az 1953-as év. A maximális biztonsági intézkedések ellenére 
Hartmann úgy érezte, szenvedései a végéhez közelednek. A társak 
egymást bátorították, de 1954 júliusában Hartmannt visszavitték 
Novocserkaszkba. A hírhedt novocserkaszki börtönben töltött második 
fogságával véget ért tíz és fél éves fogvatartása. 


SZABADULÁS 


Az élet teljes egész, ezért a jót és a rosszat is el kell viselni. 
(Winston Churchill) 


Kilenc évvel a háború után Németországban kiteljesedett a sokat 
emlegetett gazdasági csoda. A német ipar teljes gőzzel üzemelt, az 
exportpiac kiszélesedett, az ország újra elfoglalta helyét az emberi 
társadalmak közösségében. Az újjáépítés következtében újjáéledt és 
megerősödött az ország politikai súlya is, és ezeket a lehetőségeket igazi 
államférfihez méltó módon használta ki  Nyugat-Németország 
legjelentősebb személyisége, Konrád Adenauer. 

Elisabeth Hartmann írt Adenauernek is, és kérte, támogassa a fia 
kiszabadítására tett erőfeszítéseit. Adenauer szövetségi kancellár 
megkapta a levelet, és személyesen válaszolt. 

Kilátásba helyezte, hogy az elkövetkezendő hónapokban kedvező 
fejlemények várhatók, és a szövetségi köztársaság kormánya komoly 
lépéseket szándékozik tenni a foglyok ügyében. 

Az , Öreg" kezeskedett a szavaiért. Amikor Moszkvába utazott egy 
kereskedelmi egyezményt kötni a Szovjetunióval, nem feledkezett meg a 
hadifoglyokról sem. Erich Hartmann neve is ott állt azon a listán, akik 
hazatéréséhez Németország ragaszkodott. 

A német újságok magasztalták Adenauernek a moszkvai találkozón 
elért sikereit és a szovjet ígéretet, hogy végre hazatérhetnek 
Németország rég elveszett fiai. A Pravda Németországban közzétett 
jelentése szerint a német hadifoglyok általános  amnesztiában 
részesülnek. Ekkor hivatalos értesítés érkezett Bonnból, hogy Hartmannt 
is hazaengedik. 

Usch remények és kétségek közt hányódott. Egy visszatért hadifogoly, 
aki rövid ideig együtt raboskodott Hartmann-nal, azt mondta Usch-nak, a 
férjét biztosan nem fogják hazaengedni, mert háborús bűnös. De ő tovább 
várt, és alig tudta elviselni a folyton növekvő feszültséget. 

Két nappal azután mikor új ruhát kapott, Hartmannt felszólították, 
csomagolja össze a holmijait. A foglyoknak a barakkok előtt kellett 
sorakozniuk. A parancsnok kezet rázott velük, sok szerencsét kívánt 
nekik, és abbéli reményét fejezte ki, hogy nem lesz újabb háború. Egy 
öreg buszon Hartmann Rosztovba utazott, ahol felszállt a vonatra, mely 
hazaviszi. Amikor a vonat elindult, közel járt az ájuláshoz. Hazamegy... 
Usch-hoz... ez túl sok volt ahhoz, hogy el tudja hinni. Nagy gombócot 
érzett a torkában. Látszólag közönyös volt, de boldogság töltötte el. Ötven 
más fogoly-lyal együtt elégedetten utazott a kemény üléseken. A tíz évvel 
korábbi vonatútjára gondolt, és még mindig nehezen hitte el, hogy végre 
az ellenkező irányba utazik. 

Amikor a vonat áthaladt Voronyezsen, Sztálingorsz-kon, Moszkván és 
Brjanszkon, majd továbbment nyugat felé, a valóság egyre hihetőbb lett. 
Amikor Beloruszián keresztül Breszt-Litovszk felé utaztak és végül elérték 
Kelet-Németország határát, alig várta már hogy hazaérjen. A vonat végre 
átgördült a Német Szövetségi Köztársaság határán. Hartmann 


Herlehausen pályaudvarán elolvasta a városnévtáblát. Végre szabad lett! 

Leszállt a vonatról, és a peronon lévő tömegben utat törve a 
Vöröskereszt irodájába ment. Az ablak mögött ülő csinos, fiatal nőnek tíz 
év után lediktálta első nem cenzúrázott táviratát. 

, KEDVES USCH STOP MA ÁTLÉPTEM NÉMETORSZÁG HATÁRÁT 
STOP VÁRJ OTTHON MÍG HAZAÉREK STOP SZERETETTEL ERICHED." 

Két órával később Usch elolvasta a táviratot, és a szemei megteltek 
könnyel. Ez volt a legcsodálatosabb hír, amit valaha is kapott. Szabad, és 
jön haza. Végre. Szabadulásának és küszöbön álló hazatérésének híre 
gyorsan elterjedt Weil-ban és Stuttgartban. 

A herlehauseni pályaudvaron mindenkinek volt hozzá egy jó szava. A 
város polgármestere rövid  üdvözlőbeszédet tartott.  Ujságírók 
szaladgáltak fel és alá, és félig elfeledett nevek jutottak eszükbe, mint 
Erich Hartmanne. Az öröm szívszorító kontrasztjaként sokan kérdeztek 
eltűnt emberekről. Feleségek és anyák fényképeket mutogattak, és a 
hazatérőket kérdezgették, tudnak-e valamit férjükről és gyerekükről, akik 
egy évtizede tűntek el a szovjet fogolytáborokban. 

Az emberek egészen máshogy néztek ki, mint ahogy emlékeiben éltek. 
A ruhaviselet és a divat teljesen megváltozott. Az utcán látott, fényesre 
lakkozott és krómtól csillogó autók között úgy érezte magát, mintha egy 
másik bolygóra pottyant volna. Németország ismeretlen volt számára. 

Minden pillantás az autó ablakából új felfedezéshez vezetett. A háborús 
évek szürkeségének nyoma sem volt. Már a táblák színei és a nők színes 
ruhái szinte megdöbbentőek voltak a tíz év hadifogság után. A 
legegyszerűbb  neonreklám úgy tűnt  Hartmann-nak,  — mintha 
Meseországból került volna oda. 

Usch szombat este lefeküdt aludni. Tudta, Erichje másnap megérkezik, 
noha a közlekedési viszonyok miatt nem lehetett pontosan tudni, mikor. 
Nyugtalanul aludt, sokszor az órára pillantott. Reggel négykor megszólalt 
a telefon. Usch felugrott, és felkapta a kagylót. 

- Usch? 

- Erich! Hol vagy? 

- Frankfurtban vagyunk, éppen kávészünetet tartunk. Három-négy órán 
belül hazaérünk. 

Az óramutatók kínos lassúsággal vánszorogtak, míg végre felkelt a nap. 
Usch elbóbiskolt, és halk kopogtatásra ébredt. Egy pillanatra azt 
gondolta, biztosan csak képzelődik. De újra kopogtak. Usch az ablakhoz 
rohant, feltépte az ablaktáblákat, és kihajolt. Egy alak állt ott, de nem 
látta pontosan, hogy ki az. - Erich? - kiáltotta halkan. 

Az alak hátrébb lépett és felnézett. Haja olyan szőke volt mint egykor, 
és a szemei még kékebbek voltak, mint amilyenre emlékezett. Arca 
beesett lett, és szikár alakja egészen lesoványodott. Nevetni kezdett. Egy 
pillanatig csak nézték egymást, és egyikük sem tudott megszólalni. 

1955 novemberében a házaspár megrendezte az esküvő háború és 
fogság miatt elmaradt részét. Az egyházi szertartást Hartmann 
nagybátyja, a bopfingeni protestáns lelkész tartotta. Az esküvő nagyon 
megindító volt, mert a szeretet erejét bizonyította, mely tíz hosszú, külön 
töltött éven át ugyanolyan élő maradt. 

Hartmann 34 évesen került szembe azokkal a problémákkal, melyekkel 
normális körülmények között húsz évesen szembesül az ember. Usch és a 


saját maga számára egzisztenciát kellett teremtenie. Ha nem jött volna 
közbe a háború, Hartmann édesapja nyomdokain járva minden bizonnyal 
orvos lett volna. Miközben a jövője foglalkoztatta, sokszor eszébe jutott 
édesapja halála. A fogságból való hazatérése után még mindig szívesen 
lett volna orvos, de reálisan felmérte a lehetőségeit: harminchárom 
évesen beiratkozni az orvosi egyetemre könnyelműség lett volna még 
akkor is, ha a körülményei ezt megengedték. 

Erezte azt a tátongó űrt, melyet a fogság évtizede okozott benne. Ez 
nagyban meghatározta a hivatásválasztás lehetőségeit is. 

Ebben a kritikus időben építették újjá a légierőt. Az előmunkálatokat 
már korábban megkezdte a szövetségi kancellári hivatal. A 
munkálatokban részt vettek az egykori 52. vadászezred öreg rókái, mint 
Macky Steinhoff és Dieter Hrabak. Alig három héttel hazatérése után 
Hartmannt már megérintette annak előszele, ami a jövőben várt rá. 
Csengett a telefon. Usch felemelte a kagylót, majd átadta Erichnek. 

- Walter Krupinski - mondta. 

- Hé, Bubi! - kiáltotta a még mindig féktelen , Punski gróf" a telefonba. 
- A jövő héten Gerhard Barkhornnal Angliába utazunk, hogy felfrissítsük a 
sugárhajtású gépekkel kapcsolatos ismereteinket. Miért nem jössz 
velünk? Egyáltalán, Bubi, hogy vagy? 

Hartmann, kezében a telefonkagylóval, hitetlenkedő arckifejezéssel 
Usch-ra meredt. 

- Te jó ég, Usch. A jövő héten pilóta-továbbképzésre akar velem utazni 
Angliába. Ez megőrült. 

Krupinski hangja újra felharsant a telefonban. 

- Halló, Bubi, mi az ördög történt, itt vagy még? 

- Kruppi, ne hülyéskedj, majdnem tizenegy évig fogságban voltam, és 
nem egész három hete vagyok itthon. Sem Angliába, sem máshova nem 
tudok utazni, míg jobban nem leszek. 

- Hogy ne tudnál, Bubi. Egyszerűen fogd magad, és utazz el. 

De Hartmann-nak más gondjai is voltak. 

- Kruppi, hívj fel, ha hazaérkeztél. Meséld el mi újság a repüléssel meg 
az új gépekkel, rendben? 

Krupinski letette a telefont, de aztán újra felhívta Hartmannt, amint 
hazaért Angliából. De rajta kívül néhány más, a légierőnél szolgáló pilóta 
is telefonált. Krupinski javaslata, mely kezdetben olyan képtelennek tűnt, 
hetek múltával egyre többször eszébe jutott. Bajtársaira gondolt, akik 
újra repülnek. 

Kruppinak, Gerd Barkhornnak vagy Günther Rallnak sem volt 
lehetősége repülni azidő alatt, míg Hartmann fogságban volt. Nem voltak 
a katonaságnál, mivel nem létezett német hadsereg. Mindegyikük mással 
foglalkozott. Az új légierő megnyitotta előttük a lehetőséget, felfrissítette 
tudásukat, technikai képzettségüket, melyeket fiatalabb korukban 
szereztek. Végülis hasonló helyzetben voltak mint Hartmann, attól 
eltekintve idősebbek is voltak nála. 

Hartmann így gondolkodott: , A repülés az egyetlen, amihez értesz. Ez 
az egyetlen dolog, amiben jó vagy, és amiben eredményeid is vannak. 
Talán nem okoz olyan nagy problémát elviselni a katonaság stílusát, 
ahogy 1940-ben sem okozott, amikor megnyílt előtted a lehetőség, hogy 
pilóta légy." 


Újra és újra szembekerült a kérdéssel. Egykori parancsnoka, Dieter 
Hrabak eljött hozzá, hogy személyesen beszélje rá, hogy lépjen be az új 
légierőbe. Hrabak Steinhof-fal együtt azon dolgozott, hogy létrehozza új 
légierőt, ezért az USA-ban továbbképzésen vettek részt, ahol ismereteiket 
fejlesztették. Hrabak leírta az új légierőt és a lehetőségeket. A légierőben 
Hartmann számára is volt hely, s ez lehetőséget nyújtott neki arra is, 
hogy biztos egzisztenciát építsen fel. 

Krupinski, Barkhorn és Rall rendszeresen felhívta vagy meglátogatta 
őt. Macky Steinhoff a repülőtéren találkozott vele, és bevetette teljes 
rábeszélő képességét. Sosem ígérték neki a csillagos eget, de elfogadható 
karriert és biztos anyagi hátteret tudtak kínálni. 

1956 végén meghozta a döntést, hogy belép a légierőbe, Usch 
elfogadta a döntését. 

Testvére, Alfred őszintén sajnálta, hogy Erich így döntött. Erről az 
időről azt mondta: , Sajnáltam hogy újra a katonasághoz került, mert 
tudtam, hogy alapjában véve ez ellenkezik a természetével. De a hosszú 
fogság árát meg kellett fizetni. Akkoriban egyszerűen nem volt abban a 
helyzetben, hogy a katonaságon kívül máshol megfelelő álláshoz jusson." 


ÚJJÁSZÜLETÉS 


Nem jó ember, akinek nincs ellensége 
Sir Percy Hobart tábornok 


Közvetlenül miután Erich Hartmann belépett a hadseregbe, a légierőn 
belül heves viták lángoltak fel annak alkalmazásáról. Ez a jelzésértékű 
viszály előre vetítette, mi vár rá pályafutása során. 

A fő probléma az új haderő alapelveinek meghatározása volt. A Német 
Szövetségi Köztársaság új haderejét beárnyékolta a múlt. Az átlag német 
szkeptikus volt az új hadsereggel szemben, akinek egy évtizeddel 
korábban jócskán elege lett az uniformisokból és a katonai szolgálatból. 

Másrészről a szervezők azon fáradoztak, hogy az új haderő a brit és az 
amerikai modellhez hasonlóan civil irányítás alatt álljon. Ez újdonság volt 
a német hadseregben, és ellentéte volt a szigorúan politikamentes 
egykori Wehrmachtnak. A régi rendszer, melyben a hivatásos katonák 
kasztja az államfőnek vak engedelmességgel tartozott, az új elvek 
hatására megváltozott. A tisztek a hagyományoknak és a szokásnak 
megfelelően nem vállalhattak politikai tisztséget, például nem lehettek 
képviselők, de bármelyik pártba beléphettek. 

A civil ellenőrzés hatása érezhető volt a tisztikaron belül. A tisztek 
kinevezése és előléptetése, vagyis személyes karrierje sokszor 
ugyanannyira függött a politikától, mint a szakmai teljesítményétől. 

Új katonai pályafutása kezdetén Erich Hartmann elutasította, hogy 
politikusok dróton rángassák. Senkitől sem akart függni. Amikor újra 
jelentkezett a légierőnél, többé-kevésbé nyíltan elvárták tőle, hogy 
belépjen a CDU-ba. A tárgyalások során ki nem mondott feltételként 
fogalmazták meg, és ettől tették függővé, hogy kinevezik-e az új 
sugárhajtású ezred élére. A maga közvetlen módján Hartmann értésükre 
adta: nem hajlandó belépni egyik pártba sem. A múltban sem tartozott 
politikai párthoz, életéből mégis tíz évet elvett a politika. Ez néhány 
embernek egyáltalán nem tetszett. 

A személyzeti osztály azt javasolta, hogy újra századosi rangot kapjon, 
hiszen a háború végén nem egész két hónapig volt őrnagy. Tíz év 
hadifogsága, tiszthez méltó példaértékű magatartása szemmel láthatóan 
másodrangú fontossággal bírt. A társai, mint Günther Rall, mikor 
meghallották hogy századosként léphet szolgálatba, meg voltak 
döbbenve. Meg kellett magyarázni a politikusoknak, mennyire 
képtelenség, hogy a világ legeredményesebb vadászpilótája, a Briliánsok 
birtokosa most alacsonyabb rendfokozattal szolgáljon, mint a második 
világháborúban. Hartmann barátai végül megnyerték ezt a csatát; ő maga 
ebből mit sem látott. 

Röviddel ezután a lapok szalagcímben közölték: 

, HARTMANN ÚJRA A LÉGIERŐNÉL". 

Néhány nappal később alkalmassági és orvosi vizsgálaton vett részt. Az 
orvosok megállapították, már kipihente a fogság fáradalmait. Nyolc hetes 
angol nyelvkurzuson vett részt, melyet amerikaiak tartottak. Ezután 
Landsbergbe helyezték, ahol az USA személyzete továbbképezte őt. 


Egy barátságos texasi kapitány, James Magnum megismertette 
Hartmannt a T-6-os és a T-33-as típussal. Az észak-amerikai 600 lóerős, 
csillagmotoros, — kétlapos  propellerrel felszerelt  1T-6-ost haladó 
iskolagépnek használták. A gép a Piperhez képest fejlett volt, de meg sem 
közelítette a Me-109-est, mellyel Hartmann több száz órát töltött a 
levegőben. A T-33-as kétüléses sugárhajtású gép volt, melyet a Lockheed 
épített. De a sugárhajtású gép sem volt idegen Hartmann számára, hiszen 
már 1945-ben a két hajtóműves Me-262-esen repült. Felszabadító érzés 
volt számára újra egy erős gépen repülni. Ugy érezte, újjászületett. 
Apropó, születés: Usch 1956 nyara óta babát várt. Fia halála, akit még 
csak nem is láthatott, súlyos csapás volt számára; ezért most különösen 
boldog volt. Amikor 1957. február 23-án Tübingenben megszületett a 
gyönyörű, szőke lányuk, öröme nem ismert határokat. Ursula Isabel, a 
,kis Usch" segítségükre volt, hogy elfelejtsék a múltat. Hartmann 
életének egyik legboldogabb napja volt, amikor másodszor is apa lett. 

1957-ben Hartmannt továbbképzésre vezényelték az arizonai Phoenix 
melletti Luke légitámaszpontra, ahol további ismereteket szerzett a 
lökhajtásos gépekről. Nehéz volt a búcsú a családjától, de az arizonai 
tartózkodás kellemes pihenés volt. A T-33-as és F-84-es kiképzés 
célzásból, alacsony támadásból és bombázásból állt. Az idő végig 
tökéletes volt, és ő minden nap repült. Nemcsak szolgálati kapcsolatokat 
épített ki, sok személyes ismerőst is szerzett az amerikaiak között, amikor 
régi barátja, az angol Raymond Toliver tábornok, e könyv társszerzője 
meghívta egy összejövetelre, melyet a Luke támaszponton rendeztek. Az 
összejövetelen a 20. taktikai vadászezred tagjai vettek részt. Hartmannt a 
20. ezred tiszteletbeli tagjává választották, még amikor az amerikai 
egység az angliai Weathersfield Royal Air Force támaszponton 
állomásozott. Ez a baráti összejövetel aligha emlékeztetette arra, hogy 
egykori ellenségek körében ül, akiknek hét gépét lőtte le a távoli 
Európában. Amikor bemutatták az USA oktatófilmjét a második 
világháborúból, Hartmann meggyőzte a fiatal pilótákat, hogy a film az ő 
harci taktikáját mutatja be. - Közel kell menni az ellenfélhez, ha le akarod 
szedni - mondta. - 250 méter? Még mindig túl messze van! - Néhány 
fiatal pilóta hitetlenkedett, de a film bebizonyította, hogy Hartmann-nak 
igaza van. 

A filmező pilóta csak akkor tüzelt, amikor az üldözött repülő betöltötte 
a képernyőt. A robbanás bemutatta, milyen hatékony a közelről leadott 
lövés. A távolról filmezett manőverező támadások ennek az ellenkezőjét 
bizonyították. Az elszáguldó lövedékek fényei csak ritkán találták el a 
célt. Egy-két repülőgép zuhant csak le, és azok is a gyúlékony japán 
gépek voltak, melyek már egy , könnyed" találat miatt is felrobbantak. 

A fiatal pilóták lelkesedtek Erich Hartmannért. Csodálták szerénységét 
és nyíltságát. Rengeteget profitáltak tapasztalataiból, melyeket 800-nál 
több légiharca során szerzett. Az amerikai légierő ezzel szemben 
csapatszellemével és harci moráljával kápráztatta el Hartmannt. 

Arizona a fogság keserű élményei után Hartmann számára olyan volt, 
mint Meseország, ahol szívesen élne Usch-sal. Buzze-ék rögtön meghívták 
Hartmann családját is, hogy lakjanak náluk, míg Hartmann Arizonában 
van. Felesége Arizonába repült, és addig kislányukat a  Paetsch- 
nagyszülők védőszárnyai alá helyezte Stuttgartban. 


Arizona Usch számára is felejthetetlen élmény volt. A rideg sivatag és a 
végtelen távolságok lenyűgöző látványt nyújtottak. A kempingezés a 
Grand Canyonban éppolyan nagy élmény volt számukra, mint a 
bevásárlóközpontok és a csinos kis üzletek Phoenix-ben. 

Amikor visszatértek Németországba, véget ért az idill, melyre Usch 
még ma is szívesen gondol: 

,Ez volt életünk legszebb időszaka. A legkisebb ellenérzést sem 
mutatták velünk, németekkel szemben. Mindenki barátságos és 
segítőkész volt. Egészen otthon éreztük magunkat. Ez az egyetlen ország, 
ahol Németországon kívül szívesen élnék. Frank és Wylene Bűzze a 
legjobb emberek, akikkel életemben találkoztam. Igaz barátok, akiket 
annyira közel éreztünk magunkhoz, mint a saját szüleinket. Amikor 
visszatértünk Németországba, honvágyam volt Phoenix,  Wylene, 
mindenki és minden iránt." 

Hartmann amerikai tartózkodása főleg szakmai elfoglaltságokkal telt, 
de számára is tartogatott kellemes dolgokat. Természetesen lelkesedett 
az F-104-esért, mely a maga nemében a világ akkori legfejlettebb 
fegyvere volt. A nevadai, Las Vegas melletti Nellisben lévő támaszpontra 
utazott, ahol egy F-104-es kiképzőközpont volt. A repülőtéren az amerikai 
pilóták roppant büszkék voltak a gépük sebességére, teljesítményére és 
emelkedési képességére. De mikor Hartmann a szolgálat után 
ugyanazokkal a fiatal pilótákkal a bárban beszélgetett, egészen máshogy 
szólt a történet. 

Megkérdezte tőlük, miért olyan kevés gép áll startra készen. Erre ők 
elmesélték mindennapos tapasztalataikat az F-104-essel kapcsolatban. 
Állandó bosszúság a hajtóművel, problémák az orr-futóművel, gondok a 
sugárátlag-szabályzással, és más effélék okozták hogy olyan kevés gép 
állt startra készen. Amikor Hartmann a földi személyzettel beszélt az F- 
104-esről, a karbantartóktól is azt hallotta, milyen nehéz dolog repülésre 
kész állapotban tartani a gépeket. Az alkatrészekkel és műszerekkel 
kapcsolatos kifogások, és a karbantartás nehézségeinek listája nem volt 
szívderítő olvasmány. 

Hartmannt nem azért küldték Amerikába hogy az F-104-est 
tanulmányozza, de mint hivatásos pilóta és egy vadászezred későbbi 
parancsnoka élénken érdeklődött a repülőgépek iránt, melyekről tudta, 
hogy a közeljövőben rendszeresítik a NATO-haderőknél. Egy fiatal 
kapitány, akivel Hartmann barátságot kötött, átadott neki egy vastag 
füzetet, melyben az F-104-esek hibái voltak bevezetve. Hartmann 
gondosan átnézte ezeket a technikai adatokat. Vizsgálódása eredményét 
úgy foglalta össze, hogy az új német légierőnek még sokat kell tanulnia, 
sok tapasztalatot és kell gyűjtenie, mielőtt dönt a megvásárlandó 
repülőgépekről. Ez az álláspont később kárára volt, noha igaznak 
bizonyult. 

Amikor visszatért Németországba, felajánlották neki az egyik 
bombázóezred irányítását. Elutasította az ajánlatot mert úgy vélte, a 
bombázó-feladat nem felel meg az ő addigi tevékenységének. Illetékes 
helyen elmondta, hogy inkább vár, amíg fel nem állítják az első 
vadászrepülő-ezredet. 

Az új légierő első sugárhajtású ezredét Ahlhornban állították fel, és a 
,71. Richthofen vadászezred" elnevezést kapta. Az ezred az első és a 


második világháború  Rich-thofen-ezredének hagyományait kívánta 
folytatni. Meg kívánták szerezni maguknak a ,második világháború 
Richthof énét", Erich Hartmann őrnagyot. Kammhuber tábornok, a 
légierő parancsnokának kijelentése szerint Erich Hartmann repülőtiszti 
karrierjének újabb , kalandos" fejezete következik. 

Kinevezése azt is jelentette, hogy az új légierő egyszerre cselekedett 
helyesen és helytelenül. Zseniális lépésnek tűnt a 71. vadászezredet 
Hartmann parancsnoksága alá helyezni, mert az ember és a feladat illett 
egymáshoz. A Szövetségi Köztársaság becsülte Hartmannt, ezért nevezte 
ki a Richthofen-ezred élére. 

A légierő ezzel felelős feladatot bízott Hartmannra, mivel az F-836 MK 
VI-osokbáól álló első sugárhajtású ezred súlyos problémákkal küszködött. A 
helyzet kihívást tartogatott: , Lássuk, több rejlikc-e benned a kiváló 
vadászpilótánál és a jó célzónál". 

Hartmann teljes erejével az új feladatra vetette magát. Az ezredébe 
kinevezett fiatal pilóták kezdettől alávetették magukat parancsnokuk 
tekintélyének. Új mércét alkalmazott a bevetési készenléttel és a 
személyes teljesítményekkel kapcsolatban. 

Órákat adott, folyamatosan repült az ezred az F-86-osokkal és minden 
hétvégéjét az ahlhorni vitorlázórepülőklubban töltötte. Minden ismeretet 
átadott a  Richthofen-ezred fiatal pilótáinak, melyeket évek alatt 
édesanyjától a vitorlázórepülésről tanult, és mindent, amit később 
összegyűjtött. 

Egy hamburgi  tisztiiskolában  felkutatta gróf Sigi von der 
Schulenburgot, egykori  Diaterka-beli fogolytársát, és intézkedett, 
helyezzék a 71. vadászezredhez. 

Felállította az új köteléket, és arra törekedett, fiatal pilótái minél több 
repülési tapasztalatot szerezzenek. Tudta, előbb-utóbb megérkeznek az F- 
104-esek, és azt is tudta, milyen , forrók" ezek a gépek. 

A 71. vadászezred gépeit olyan , tulipán"-mintásra festették, amilyen a 
, Karaya-1" propellertöve volt a keleti fronton. A gépek a nagyjavítás után 
kapták a mintázatot. A pilóták szívesen vették, hogy ilyen módon is 
kötődnek a hagyományhoz. Egy látogatásra érkező tábornok el volt 
képedve. Nem pilóta volt; a légvédelemtől jött. 

- Ez különleges festés, ugye? - kérdezte a légvédelmi tábornok. 

- Igen, tábornok úr - mondta Hartmann. 

- De csak a gépek fele van kifestve, és így szörnyen néz ki az ezred. 

- Csak akkor festjük be őket, amikor nagyjavításon vesznek részt. így 
tartjuk fenn a bevetési készültséget. Hamarosan mindegyik ki lesz festve. 

- A festék sokba kerül, Hartmann. 

- Nem számít, tábornok úr. A költségeket én állom. A festés erősíti a 
csapatszellemet. 

Ahogy Krupinski a második világháborúban Oroszországban, úgy ő is 
részekre osztotta a 71. ezredet. A napi repülés után a pilóták a reptéri 
bárba mentek, ahol kipihenték a fáradalmaikat, és megbeszélték a 
tapasztalataikat. De Hartmann ezzel ellenállásba ütközött: elöljárója 
kiadta a parancsot, hogy szüntesse meg a bárt. Ma persze már a 
Bundeswehrben minden egységnek saját bárja van. 

Az ehhez hasonló dolgok miatt az a vélemény alakult ki, hogy 
Hartmann rossz parancsnok. Bizonyos szempontból igaz, hogy Hartmann 


nem volt , jó tiszt", és kritikusai ebből a szempontból szemlélték. 

Erich Hartmann ezredparancsnokként azért hasznosítani tudta háborús 
tapasztalatait. . Úgy vezette a 71.  vadászezredet, ,hogy ne 
kényelmesedjenek el". Ízlése ellen való volt a fényesre tisztított, parádéra 
felállított repülőgépek sora, vagy a díszlépésben vonuló katonák, amiket a 
repülési tapasztalattal nem rendelkező tisztek szorgalmaztak. Ugy vélte, a 
bevetési készenlét ennél sokkal komolyabb dolog. 

Erich Hartmann azt a véleményt képviselte, hogy egy esetleges 
háborúban nem lesz idő a bevetési készültség kialakítására. Ezért minden 
erejével azon volt, hogy állandó készültségben legyenek. A német 
légierőnek bármely más haderőnél komolyabb alapja volt erre. Amikor a 
német légierő 1941 júniusában szétverte a szovjet repülőerőket, az volt a 
történelemben a legmegsemmisítőbb csapás egy másik légierőre. Az 
orosz repülők sorban álltak a fronthoz közeli repülőtereken. Hartmann 
véleménye szerint nem ilyen, hanem ennél sokkal gyorsabb és 
megsemmisítő csapást szenvednek el a hangsebesség korában. 

Hozzáállása konfliktushoz vezetett közvetlen feletteseivel. Néhányan a 
hadseregben szolgáltak a háború alatt, némelyikük a Luftwafféban, de 
csak kevesen repültek közülük. 

A Richthofen-ezred fiatal pilótái szemében ő volt a megfelelő ember. A 
háború után felnőtt fiatal embereknek jó orruk volt ahhoz, hogy ki 
alakoskodik, és ki az aki igazán tud. Hartmann olyan elöljáró volt, aki 
gombnyomásra mozgásba tudta őket hozni, és ez nem kis teljesítmény 
egy olyan foglalkozásnál, ahol a harminc év felettiek már öregnek 
számítanak. 

1958 októberében, alig hat hónappal azután hogy Hartmann felállította 
a kötelékét, a 71. Richthofen vadászezredet NATO-parancsnokság alá 
helyezték. A teljesítmény nagyságát úgy ítélhetjük meg, ha tudjuk, a 
legtöbb repülőezrednek legalább egy évre volt szüksége, hogy teljesítse a 
NATO követelményszintjét. Ez olyan teljesítmény volt, melyet tíz évvel 
később sem tudtak felülmúlni. A pilóták a fiai voltak, és ő olyan volt, 
mintha az apjuk lenne. 

Azok az emberek, akik a 71. vadászezredben szolgáltak, nagyra 
becsülték kemény, szőke parancsnokukat. És még ma is nagyra becsülik, 
tűzbe mennének érte. Ma már mindegyikük ezredparancsnok, néhányuk 
jobb karriert futott be mint Hartmann, akit felettesei továbbra sem 
kedveltek. 

A szövetségi kormány döntése, hogy F-104-eseket vásárolnak, ismét 
Hartmann-nak okozott kárt, noha ellenezte a döntést. Álláspontja 
megalapozott volt, és jól képzett, kompetens szakemberek előtt is kiállt 
mellette. Kedvelte és csodálta Kammhuber tábornokot, a szövetségi 
légierő első parancsnokát, nagyra becsülte tudását és képességeit. 
Ugyanez volt a véleménye  Steinhuberről, a légierő későbbi 
parancsnokáról. Ezeknek az embereknek bátran elő merte terjeszteni 
álláspontját. 

Kammhuberrel egy alkalommal tudott beszélni az F-104-esekről. 
Elmondta az F-104-esekkel kapcsolatos amerikai élményeit, és kifejtette, 
szerinte ez a típus nem a legalkalmasabb repülőgép a német légierő 
számára. Valószínűleg ő volt az első, aki feletteseivel szemben 
állhatatosan képviselte ezt a véleményt. Azt hangoztatta, hogy el kell állni 


az F-104-esek beszerzésétől: 

,Ugy gondoltam, elég jó pilóta vagyok. Egy közönséges, átlagos pilóta 
különleges képességek nélkül, de sok szerencsével; semmi több. A 
gyakorlati tapasztalat mellett nagy szükség van a szerencsére is, ezt 
bármelyik üzletember is megerősítheti. A szerencsémnek köszönhetően 
még több tapasztalatra tehettem szert. A tapasztalatom, azzal együtt, 
amit — Amerikában az  F-104-esekről hallottam,  megérlelte a 
meggyőződésemet: fiatal pilótáink még nem elég érettek egy ilyen 
bonyolult fegyverzet kezelésére. Nem gondoltam, hogy az F-104-es rossz 
fegyver, de úgy véltem, embereink felkészületlensége súlyos problémákat 
okozna, ha túl korán vezetnék be." 

Hartmann elmondta a véleményét Kammhubernek. A feletteseinek úgy 
érvelt, hogy Németországban több mint egy évtizeden keresztül szünetelt 
a légi közlekedés, és ez idő alatt nem képeztek ki pilótákat, nem 
gyűjtöttek technikai tapasztalatokat, és semmiféle szervezet nem létezett. 

- Tábornok úr, úgy gondolom, az F-104-esek vásárlása nem a legjobb 
döntés: nem kellene olyan gépeket vásárolnunk, melyekkel nem tudunk 
bánni. 

Kammhuber tábornok kedvelte Hartmannt, és kíváncsi volt a 
véleményére is. 

- Néha úgy gondolom, a világ azért nem kedvel bennünket, németeket, 
mert azt mondjuk: sikerülni fog, mert németek vagyunk. Azt gondoljuk, 
hogy csak mert németek vagyunk, egy ilyen komplex gépet rögtön kezelni 
tudunk. 

Kammhuber megkérdezte, szerinte mi a teendő. 

- Az amerikaiaktól az F-100-ast vagy F-102-est kellene átvennünk. Ezek 
újabb generációs gépek, melyek után-égetőivel és egyéb technikai 
adataival kapcsolatban elég tapasztalatot tudnánk gyűjteni. így be 
tudnánk vezetni pilótáinkat a következő F-104-esekkel kapcsolatos 
ismeretekbe és tapasztalatokba. 

Kammhuber semmit sem reagált Hartmann felvetéseire. Kemény, de 
barátságos válaszát jó tanácsnak szánta. j 

- Hartmann, erről ne beszéljen - mondta. - Örülünk, hogy meg tudjuk 
venni ezeket a gépeket. A politikusainknak tetszik a döntés. 

Ha Hartmann olyan jól alkalmazkodó tiszt lett volna, mint amilyenek 
abban az időben a légierőnél szolgáltak, megelégedett volna ennyivel. De 
szerencsétlenségére, mindig akadtak emberek, akik megkérdezték a 
véleményét az F-104-esek bevezetéséről. Az F-104-esekről alkotott 
véleményét egyre szélesebb körben suttogták, és végül magas politikai 
körökbe is eljutott, ahol ezért úgy vélték, mégsem ő a legalkalmasabb 
ember a különleges vezetői feladatra. 

Az F-104-esekkel kapcsolatos katasztrofális tapasztalatok végül 
tragikus és költséges módon bebizonyították, hogy lehetett valami 
Hartmann véleményében. Az F-104-esek rendszeresen lezuhantak, 
egészen addig, míg végül 1966-ban a légierő Johannes Steinhoff 
irányítása alá került. 

Steinhoffnak, az egykori Me-262-es pilótának is problémái voltak a 
német politikusokkal. Kiemelkedő karrierje és a háború alatt 
bebizonyított szervezői adottságai ellenére is akadtak ellenfelei, mert 
arca 1945-ben egy Me-262-es balesete során súlyosan megégett. 


Valójában azért nem javasolták kinevezését, mert olyan tiszt volt, aki 
nem hagyja magát becsapni. De végül a józan ész győzött, és megkapta 
első nagy feladatát: a washingtoni NATO Standing Committee-ben a 
Bundeswehr képviselője lett. Mindenkiben jó benyomást keltett, akivel 
találkozott. Összeégett arca nem tudta eltakarni dinamikus személyének 
kisugárzását és intelligenciáját, melyet a Bundeswehr képviselőjeként 
tanúsított. Amikor a politikusokat az események arra kényszerítették, 
hogy kinevezzék őt a légierő vezetőjévé, leginkább vezetői képességeinek 
és tekintélyével járó felelősségtudatának volt köszönhető, hogy 
megoldódott a Starfighter-krízis. 

Az F-104-esek Steinhoff által bevezetett reformjával kapcsolatos 
eredmények java része annak volt köszönhető, hogy nagyobb hangsúlyt 
fektettek a kiképzésre és a repülési tapasztalatra. 

Hartmann  elővigyázatosságának legdöntőbb bizonyítéka, hogy a 
Richthofen-ezrednél elsőként kiképzett 16 pilóta mindegyike ma is 
életben van, egy kivételével, ő egy F-104-es tesztpilóta volt, aki egy F- 
104-es Starfighter tesztrepülése közben katapultált, és az ejtőernyőjével 
az erős szél és a fagyott föld miatt szörnyethalt. A többiek életben 
vannak, és legtöbbjük 800-1000 órát repült F-104-esen. 

Csak 1968 közepén nevezték ki Hartmannt ezredessé, egykori 
harcostársa, Günther Rall határozott nyomására, aki a légierő 
parancsnoka volt. Hartmann majd nyolc évig volt alezredes: szinte 
példátlan, hogy a német légierő egy magas kitüntetést viselő tisztje ennyi 
ideig ugyanabban a rendfokozatban szolgáljon. 

Noha ebben az időben néha csalódott és keserű volt, sosem hagyta 
cserben sem humorérzéke, sem életfilozófiája, melynek az volt az alapja, 
hogy minden ami az emberrel megtörténik, előre meg van írva. A politikát 
továbbra is szükséges rossznak tekintette, és keserűség nélkül gondolt rá. 
, A politika a jellemet megrontja, és a rossz kézbe került hatalom már túl 
sok szenvedést okozott az emberiségnek", mondta a szerzőknek 1966- 
ban. 

Elemző gondolkodása elismerést váltott ki a bevetési egységek 
felülvizsgálata alkalmával. Aki ismeri őt és a történteket, arra a 
következtetésre juthat, hogy a szövetségi légierő nem volt tisztában azzal, 
hogyan használhatná ki legmegfelelőbben a képességeit, és mennyit is ér 
világraszóló sikere. 

Hartmann hajlíthatatlan individualista, aki egész életében hű maradt a 
veleszületett sportszerűség, igazságosság és becsületesség eszményéhez, 
ö egy igazi hős, akinek hibái nem mások, mint pozitív személyiségének 
megnyilvánulásai. A , szőke lovag" haja lassan megsötétül, fiatalos arcába 
kemény vonalak vésődnek. Az élete harcának nyomai ezek, a győzelmek 
és vereségek nyomai. Az élet harcából győztesen került ki; de még mindig 
kész arra hogy nyeregbe szálljon, és szembeszegüljön az álnok 
ellenséggel. 

Őszinte nyíltsága és becsületessége meggátolta, hogy bármely politikai 
irányhoz csatlakozzon, ami néhány kevésbé tehetséges, de diplomatikus 
embert magas pozícióba juttatott. Éveken át kihasználatlan maradt 
taktikai értékelőképessége. Fiatal pilótákat, akiket ő képzett ki a 71. 
ezredben, korábban kineveztek ezredessé, mint őt. De ő örült , fiai" 
sikereinek. Magas rangú tisztek ma is lekötelezettjei, akik csodálják őt, és 


nagyra értékelik munkáját. 

1970. szeptember 30-án Erich Hartmannt saját kérésére, ezredesként 
felmentették az aktív szolgálat alól. Nem olyan emberként vonult 
nyugállományba mint aki még életében legendává vált, hanem mint aki a 
változó értékek közepette is megőrizte helyes ítélőképességét. 

